
[ skyrius 
JUDAS 


1803 metais stojo nuostabiai gražus ruduo — vienas gražiau- 
sių pirmomis dienomis tos epochos, kurią mes vadiname Impe- 
rija. Spalio mėnesį nuliję lietūs atgaivino pievas, lapkričio vidu- 
ryje medžiai tebebuvo žali, lapuoti. Todėl žmonės ir pradėjo 
šnekėti, kad Bonapartas, paskelbtas tada konsulu iki gyvos gal- 
vos, matyt, yra sudaręs sandėrį su dangumi, kuriam šis žmo- 
gus turėjo būti dėkingas už savo šlovę; ir keistas dalykas! Kai 
1812 metais saulė nuo jo nusigręžė, baigėsi ir jo sėkmė. 1803 
metų lapkričio penkioliktą dieną, apie ketvirtą valandą po pie- 
tų, tebešviečianti saulė tarsi kokiomis raudonomis dulkėmis 
barstė šimtamečių guobų viršūnes, ilgoje didingoje alėjoje išsi- 
rikiavusias keturiomis eilėmis; jos spindulių nutvieksti žvilgėjo 
smėlis ir žolės kuokštai vienoje tų didžiulių apskritų aikščių, 
kokias pamatysite kaime, kur žemė kadaise buvo tokia pigi, jog 
žmonės nesigailėdami skirdavo didelius jos plotus aplinkai gra- 
žinti. Oras buvo toks tyras ir toks glosnus, jog visa šeima išėjo 
laukan atsigaivinti kaip vasarą. Vyras su žalio multino medžio- 
tojo švarku žaliomis sagomis, tokio pat audinio kelnėmis iki ke- 
lių, apsiavęs batus plonais puspadžiais ir multino blauzdines, 
siekiančias kelius, rūpestingai valė karabiną, kaip tai daro pri- 
tyręs medžiotojas laisvalaikio valandėlę. Greta nesimatė nei me- 
džioklės krepšio, nei sumedžioto grobio, žodžiu, nieko, iš ko 
būtum galėjęs spręsti, kad jis ruošiasi medžioti ar jau grįžo iš 
medžioklės; šalia sėdėjo dvi moterys ir žiūrėjo į jį, vos įstengda- 
mos nuslėpti savo siaubą. Tas, kas būtų galėjęs slaptomis iš krū- 
mų stebėti šią sceną, tikriausiai irgi būtų krūpčiojęs, kaip krūp- 
čiojo senutė, šio vyro uošvė, ir jo žmona. Aišku, joks medžioto- 
jas taip kruopščiai neruošia ginklo, kad nušautų vieną ar kitą 
žvėrelį, ir niekas Obės departamente nesinaudoja šiam reikalui 
sunkiu rantuotu karabinu. 

— Eisi medžioti stirnų, Mišiu? — dėdamasi linksma paklau- 
sė jo jauna graži žmona. 

Prieš atsakydamas, Mišiu žvilgtelėjo į šunį, kuris šildėsi sau- 
lėje, ištiesęs priekines letenas ir pasidėjęs ant jų snukį, — ši žavi 
poza būdinga visiems medžioklės šunims; staiga šuo kilstelėjo 
galvą ir ėmė uosti orą čia tiesiai prieš save, kur ketvirtį mylios 
driekėsi alėja, čia pasisukęs į tą pusę, kur aikštėje po kairei bai- 
gėsi laukų takelis. 

— Ne, — atsakė Mišiu, — ne stirnų, o pabaisos lūšies, kurią 
būtinai turiu nudėti. 

Tą akimirką šuo, puikus baltas rudomis dėmėmis spanielis, 
suurzgė. 

— Aha! — burbtelėjo sau po nosim Mišiu, — šnipai! Jų čia 
pilni pakampiai! 

Ponia Mišiu liūdnai pakėlė į dangų akis. Tai buvo šviesiap- 
laukė mėlynakė gražuolė, sudėta kaip antikinė statula; ji buvo 
susimąsčiusi ir susikaupusi, sakytum, ją kamavo niūri aitri šird- 
gėla. Abiejų moterų siaubą galėjo tam tikra prasme paaiškinti 
vyro išorė. Fizionomikos dėsniai pasitvirtina ne tik tada, kai jie 
taikomi Žmogaus charakteriui, bet ir tada, kai siejami su Žmo- 
gaus lemtimi. Yra, taip sakant, pranašiškų veidų. Jei galėtume 
turėti tikslius žūstančiųjų ant ešafoto atvaizdus, — tokia gyva 
statistika būtų naudinga visuomenei, — Lavaterio ir Galio? 
mokslas pergalingai įrodytų, kad visų šių Žmonių, net ir nekal- 
tų, gymyje būta keistų ženklų. Taip, Lemtis veide įrašo savo 
žymę tiems, kam skirta mirti smurto mirtimi! O tokį antspaudą 
atidaus stebėtojo akis galėjo įžiūrėti išraiškingame Žmogaus su 
karabinu veide. Mišiu buvo mažas, storas žmogelis, staigių ju- 
desių ir vikrus kaip beždžionė, nors ramaus būdo; veidas bal- 
tas, išpiltas raudonomis dėmėmis, surauktas į gurvuolį kaip kal- 
muko, o smulkiai garbanoti plaukai — rudi, ir tai teikė jo iš- 
vaizdai kraupumo. Gelsvose, vaiskiose it tigro akyse žiojėjo kaž- 
kokia vidinė gelmė, kurioje, neaptikęs nei judesio, nei šilumos, 
nuskęsdavo pažvelgusio į jas žmogaus žvilgsnis. Šios įdėmios, 

švytinčios, atšiaurios akys galų gale įvarydavo siaubą. Nuolati- 
nis kontrastas — sustingusios akys ir judrus kūnas — dar la- 
biau stiprino tą ledinį įspūdį, kuris kildavo pirmąkart pama- 
čius Mišiu. Sio Žmogaus veikla, matyt, tarnavo vienai vieninte- 
lei minčiai; panašiai kaip visas gyvulių gyvenimas yra nesąmo- 
ningas tarnavimas instinktui. Nuo 1793 metų savo rudą barzdą 
jis kirpo vėduokle. Net jeigu Teroro metais ir nebūtų buvęs Ja- 
kobinų klubo pirmininku, vien dėl šito būtų buvę baisu į jį pa- 
žiūrėti. Jo sokratišką priplota nosimi veidą užbaigė labai graži 
kakta, bet tokia iškila, jog atrodė pakibusi virš skruostų. Atsiki- 
šusios ausys buvo savotiškai slankios kaip laukinių žvėrių, bud- 
riai sekančių aplinką. Prasižiojusioje burnoje, — taip prasižioti 
esti įpratę kaimiečiai, — matėsi tvirti, balti kaip migdolai, bet 
kreivi dantys. Šis blyškus, vietomis melzganas veidas buvo ap- 
žėlęs tankiomis žvilgančiomis žandenomis. Plaukai, priekyje la- 
bai trumpai kirpti, ilgi ant skruostų ir pakaušyje, savo ryškiu 
rudumu puikiai pabrėžė tai, kas keista ir lemtinga buvo šiame 
veide. Trumpas storas kaklas gundė Įstatymo peilį. Šią valan- 
dėlę saulė, įžulniai krentanti ant šito būrelio, skaisčiai apšvietė 
šias tris fizionomijas, į kurias žvilgčiojo šuo. Beje, šios scenos 
fonas buvo nuostabus. Toji aikštė yra Gondrevilio parko gale; 
Gondrevilis — vienas turtingiausių dvarų Prancūzijoje ir, be jo- 
kios abejonės, gražiausias Obės departamente: vešlios guobų 
alėjos, pilis, statyta pagal Mansaro planą, parkas, užimantis tūks- 
tantį penkis šimtus arpanų“, apvestas mūro siena, devynios di- 
delės sodybos, miškas, malūnai, pievos. Šis beveik karališkas 
dvaras prieš revoliuciją priklausė de Simezų šeimai. Ksimezas 
— feodas Lotaringijoje. Šis vardas buvo tariamas „Simezas“, galų 
gale taip imta ir rašyti. 

Simezai, bajorai, Burgundijos kunigaikščių sąjungininkai, sa- 
vo didžiuosius turtus kildina iš tų laikų, kai Lotaringijos kuni- 
gaikščiai Gizai varžėsi su Valua“. Iš pradžių Rišeljė, o paskui ir 
Liudvikas XIV prisiminė, kokia atsidavusi buvo Simezų šeima 
maištingajai Lotaringijos kunigaikščių giminei, ir nusigręžė nuo 

jos. Tais laikais markizas de Simezas, senas Burgundijos kuni- 
gaikščių ir Gizų šalininkas, senas Lygos" ir senas Frondos daly- 
vis (paveldėjęs kai kurių bruožų iš šitų keturių pagiežingų aris- 
tokratijos sukilimų prieš karaliaus valdžią), apsigyveno Sen 5i- 
nyje. Atstumtas Luvro, šis dvariškis vedė grafo de Sen Sinio 
našlę; Sen Sinio grafai — garsiosios Šaržebefų giminės, vienos 
įžymiausiųjų senojoje Šampanės grafystėje, jaunesnioji atšaka, 
tapusi tokia pat garsi ir net turtingesnė negu vyresnioji. Užuot 
vėjais leidęs turtus karaliaus dvare, markizas, vienas turtingiau- 
sių to meto Žmonių, pasistatydino Gondrevilio pilį, įkūrė Gon- 
drevilio tėvoniją, prijungė prie jos daugiau žemių, — visa tai tik 
tam, kad turėtų kur gražiai pamedžioti. Jis taip pat pasistatydi- 
no Simezų rūmus Trua mieste, netoli Sen Sinių rūmų. Šie du 
pastatai ir dar vyskupijos rūmai ilgą laiką buvo vieninteliai mū- 
riniai namai Trua mieste. Simezą markizas pardavė Lotaringi- 
jos kunigaikščiui. Liudviko XV laikais jo sūnus iššvaistė visas 
santaupas ir net dalį didžiulio tėvo turto; bet vėliau tapo eskad- 
rono vadu, paskui viceadmirolu ir savo šlovinga tarnyba išpir- 
ko jaunystės klaidas. Šio jūrininko sūnus, markizas de Simezas, 
buvo nukirsdintas ant ešafoto Trua mieste; jis paliko du sūnus 
dvynius. Šie emigravo iš Prancūzijos ir tuo metu gyveno užsie- 
nyje, dalydamiesi likimu su Kondė“ gimine. 

Kadaise, Didžiojo Markizo laikais, — šitaip Simezų šeimoje 
buvo vadinamas Gondrevilį pastatęs Simezas, — ši aikštė buvo 
medžiotojų susiėjimo vieta. Nuo 1789 metų medžioklės 
namelyje, stovinčiame parko vidury ir statytame Liudviko XIV 
laikais, — jis buvo vadinamas Sen Sinio paviljonu, — gyveno 
Mišiu. Sen Sinio kaimelis išsidėstęs ten, kur baigiasi Nodemo 
miškas (Nodemas — iškraipytas žodis Notr Dam*); į mišką ve- 
da alėja, apsodinta keturiomis eilėmis guobų, kur šuo Kuro 
užuodė šnipus. Po Didžiojo Markizo mirties šitas paviljonas bu- 
vo visai apleistas. Viceadmirolą labiau viliojo jūros ir karaliaus 


*Notre Dame — Dievo Motina (pranc.). 

dvaras negu Šampanė, ojo sūnus šį apgriuvusį paviljoną atida- 
vė Mišiu šeimai. 

Šis dailus pastatas mūrytas iš plytų, jo kampai, durys ir lan- 
gai puošti grioveliais raižytu akmeniu. Iš abiejų pusių jį juosia 
kaltos geležies tvora, nuostabaus darbo, bet sugraužta rūdžių. 
Už tvoros tyso platus, gilus griovys, iš kurio dangun stiepiasi 
galingi medžiai; palei griovį eina aptvara su geležinėmis ara- 
beskomis, kurios savo begaline daugybe smaigalių atgrasina pik- 
tadarius. 

Parką juosianti mūro siena prasideda tik anapus apskritos 
aikštės. Už jos — nuostabus guobomis apsodintų šlaitų pusra- 
tis. Panašų pusratį parke sudaro egzotinių medžių masyvas. Tai- 
gi namas stovi viduryje aikštės, tarp šitų dviejų pasagų. Seno- 
siose pirmo aukšto salėse Mišiu įrengė arklidę, tvartą, virtuvę 
ir malkinę. Vienintelis buvusios prabangos pėdsakas yra prieš- 
kambaris, išklotas juodo ir balto marmuro plokštėmis; į jį pa- 
tenkame iš parko pusės pro duris, įstiklintas smulkiais lange- 
liais, kokių būta Versalyje, kol Liudvikas Pilypas dar nebuvo jo 
pavertęs Prancūzijos šlovės prieglauda“. Viduje namą dalija pu- 
siau seni mediniai, sutrešę, bet labai būdingi tiems laikams laip- 
tai į antrą aukštą, kur yra penki žemi kambariai. Virš kambarių 
— erdvi palėpė. Šį garbingą pastatą vainikuoja didžiulis ketur- 
šonis stogas, kurio šelmuo papuoštas dviem švininėmis plokš- 
tėmis; stoge — keturi apskriti langai, kuriuos taip mėgo Mansa- 
ras, ir ne be reikalo; juk Prancūzijoje atika ir plokšti itališko sti- 
liaus stogai — nesąmonė, prieš kurią protestuoja klimatas. Mi- 
šiu laikė ten pašarus. Ta parko dalis, kuri šliejasi prie senojo 
namo, yra angliško stiliaus. Kadaise už šimto Žingsnių nuo čia 
buvo ežeras, virtęs dabar paprasčiausia, žuvų priveista kūdra; 
apie jos artumą skelbė tiek lengvutis ūkas, tvyrantis virš me- 
džių, tiek ir daugybės varlių, rupūžių ir kitų varliagyvių, mėgs- 
tančių paplepėti saulėlydyje, kurkimas. Apgriuvę pastatai, gū- 
di miško tyla, į tolį besidriekianti alėja, atokiai dunksanti giria, 
tūkstantis smulkmenų — rūdžių sugraužta tvoros geležis, ap- 

samanoję tarsi aksomu nukloti akmenų luitai, — teikia šiam me- 
džioklės paviljonui, tebestovinčiam ir šiandien, savotiškos po- 
ezijos. 

Tą valandą, kai prasideda ši istorija, Mišiu stovėjo atsišliejęs 
įapsamanojusią aptvarą, ant kurios gulėjo numesti jo parakinė, 
kepurė, nosinė, atsuktuvas, pora skudurų — žodžiu, visi reik- 
menys, būtini jo įtartinam žygiui. Žmonos kėdė rėmėsi į sieną 
šalia laukujų paviljono durų, virš kurių tebebuvo matyti nuo- 
stabiai išdrožinėtas Simezų herbas su kilniu šūkiu: „Si meurs!"* 
Motina, apsitaisiusi kaip kaimietė, pasistatė savo kėdę priešais 
ir užsikėlė kojas ant ponios Mišiu kėdės skersinio, kad jos nesu- 
drėktų. 

— Kur mažylis? — paklausė Mišiu žmoną. 

— Bastosi aplink kūdrą, Žinai, kad jis iš proto kraustosi dėl 
varlių ir vabzdžių, — atsakė motina. 

Mišiu sušvilpė taip garsiai, kad viskas aplinkui sudrebėjo. 
Sūnus tuojau pribėgo prie tėvo, ir ta skuba bylojo, koks despo- 
tas yra Gondrevilio ūkvaizdis. Nuo 1789, o ypač nuo 1793 metų 
Mišiu buvo beveik tikras šių žemių šeimininkas. Jis kėlė siaubą 
ne tik žmonai, uošvei, paaugliui tarnui, vardu Gošė, ir tarnaitei, 
vardu Mariana, bet ir žmonėms per dešimtį mylių aplinkui. Ko 
gero, nedera ilgiau delsti, metas pateikti priežastis, dėl kurių 
radosi šis jausmas; beje, pateikę jas, tam tikru atžvilgiu užbaig- 
sime dvasinį šio Žmogaus portretą. 

Senasis markizas de Simezas išpardavė savo turtą 1790 me- 
tais; bet įvykiai užbėgo jam už akių, ir gražiųjų Gondrevilio Že- 
mių jis nespėjo perduoti į ištikimas rankas. Markizas ir jo Žmo- 
na, apkaltinti susirašinėjimu su Braunšveigo kunigaikščiu ir Ko- 
būro princu, buvo uždaryti į kalėjimą; revoliucinis Trua tribu- 
nolas, kurio pirmininku buvo Martos tėvas, pasmerkė juos my- 
riop. Gražusis jų dvaras buvo parduotas kaip Valstybės turtas. 
Giljotinuojant markizą ir markizę, žmonės su pasibaisėjimu pa- 


* „Mirk vietoje!“ (Pranc.) 


Tamsi istorija 15 


stebėjo minioje Gondrevilio valdų vyresnįjį eigulį, kuris, tapęs 
Arsi miestelio Jakobinų klubo pirmininku, atvyko į Trua pasi- 
žiūrėti, kaip vykdoma bausmė. Mišiu, paprasto kaimiečio sū- 
nus, našlaitis, kurį markizė, apipylusi malonėmis ir išauginusi 
pilyje, padarė vyresniuoju savo valdų eiguliu, net fanatikų bu- 
vo laikomas savotišku Brutu; bet po parodyto nedėkingumo 
globėjams vietos žmonės nuo jo nusigręžė. Gondrevilio pilį įsi- 
gijo Arsi miestelio gyventojas, pavarde Marionas, Simezų šei- 
mos dvarų prievaizdo vaikaitis. Sis Žmogus, vertęsis advokatū- 
ra ir prieš Revoliuciją ir po Revoliucijos, privengė eigulio, todėl 
paskyrė jį ūkvaizdžiu su trimis tūkstančiais livrų metinės al- 
gos, dar pridėdamas procentą nuo pajamų, gaunamų iš dvaro. 
Mišiu, žmonių apskelbtas jau turįs dešimties tūkstančių frankų 
kapitalą, vedė — tada jis buvo visų laikomas patriotu" — odi- 
ninko iš Trua dukterį; šitas odininkas, Revoliucijos apaštalas 
Trua mieste, pirmininkavo čia revoliuciniam tribunolui. Būda- 
mas tvirtų įsitikinimų Žmogus, savo būdu panašus į Sen Žiustą, 
odininkas vėliau įsivėlė į Babefo" ruoštą sąmokslą ir, kad išveng- 
tų bausmės, nusižudė. Marta buvo gražiausia mergina Trua 
mieste. Todėl, nors ir jaudinamai kukli, buvo savo grėsmingo 
tėvo priversta suvaidinti Laisvės dievaitę per vienas respubli- 
konų surengtas iškilmes. Naujasis Gondrevilio savininkas per 
septynerius metus nepasirodė pilyje nė trijų kartų. Kadaise jo 
senelis tarnavo prievaizdu de Simezų dvare, tad visas Arsi mies- 
telis buvo įsitikinęs, kad pilietis Marionas atstovauja de Simezų 
šeimai. Kol tęsėsi Teroras, Gondrevilio ūkvaizdis, karštas pa- 
triotas, Trua revoliucinio tribunolo pirmininko žentas, žmogus, 
kuriam savo palankumą rodė Malenas (iš Obės departamento), 
vienas šio departamento deputatų, buvo šiaip jau žmonių ger- 
biamas. Bet kai Kalnas"? buvo sutriuškintas, o jo uošvis nusižu- 
dė, Mišiu tapo atpirkimo ožiu; žmonės tuoj pat pasiskubino pri- 
skirti jam ir jo uošviui tokius darbus, su kuriais jie neturėjo nie- 
ko bendra. Ūkvaizdis pasišiaušė prieš minios neteisybę, pasta- 
tė keterą ir ėmė į visus šnairomis žiūrėti. Pasidarė įžūlus. Ta- 

čiau po Briumero 18-osios"! tylėjo kaip Žemė, tokia tyla yra stip- 
rių žmonių filosofija; prieš visuotinę nuomonę jis nekovojo, pa- 
sitenkino tuo, kad veikė; dėl šitos išmintingos elgsenos žmonės 
apšaukė jį veidmainiu, nes jis turėjo beveik šimto tūkstančių fran- 
kų kapitalą, įdėtą į žemes. Bet, pirma, jis niekad neišlaidavo; 
antra, šį turtą sukaupė teisėtai — tai buvo uošvio palikimas ir 
tie šeši tūkstančiai frankų per metus, kuriuos sudarė jo alga ir 
procentai nuo dvaro pajamų. Nors ūkvaizdžiu jis buvo jau dvy- 
lika metų ir kiekvienas galėjo suskaičiuoti jo santaupas, vis dėl- 
to, kai Konsulato pradžioje šis buvęs Kalno šalininkas nusipir- 
ko sodybą už penkiasdešimt tūkstančių frankų, ant jo pasipylė 
kaltinimai — Arsi gyventojai piktinosi, kad jis norįs susigrąžin- 
ti Žmonių pagarbą dideliais turtais. Deja, tuo metu, kai jau bu- 
vo pradėta jį užmiršti, kvaila istorija, išnešiota kaimo liežuvių, 
vėl atgaivino ankstesnę nuomonę apie šio Žmogaus žiaurumą. 

Kartą vakare, grįždamas su keliais kaimiečiais iš Trua, — tarp 
jų buvo ir Sen Sinio sodybos nuomininkas, — Mišiu pametė ant 
vieškelio kažkokį popieriuką; tas nuomininkas, ėjęs paskutinis, 
pasilenkė ir jį pakėlė. Mišiu atsigręžia, pamato popierėlį to žmo- 
gaus rankose, tuoj pat išsitraukia iš už diržo pistoletą, užsitaiso 
jį 1r pagrasina nuomininkui — šisai mokėjo skaityti — ištašky- 
siąs jam smegenis, jeigu tas išskleisiąs popierėlį. Mišiu reakcija 
buvo tokia narti, tokia pikta, jo balsas skambėjo taip baisiai, o 
akys taip liepsnojo, jog visiems iš baimės kraujas gyslose su- 
stingo. Sen Sinio sodybos nuomininkas buvo, žinoma, Mišiu 
priešas. Tą vienintelę sodybą ir teturėjo panelė de Sen Sin, Si- 
mezų giminaitė; pati ji gyveno Sen Sinio pilyje. Jai svarbiausia 
gyvenime buvo jos pusbroliai dvyniai, su kuriais maža būda- 
ma žaidė Trua ir Gondrevilyje. Vienintelis jos brolis, Žiulis de 
Sen Sinis, emigravęs anksčiau negu dvyniai de Simezai, žuvo 
prie Mainso, bet dėl gana retos privilegijos, — apie ją bus kalba- 
ma vėliau, — Sen Sinių pavardė neišnyko, nors ir neliko vyriš- 
kosios lyties atstovų. Šis kivirčas tarp Mišiu ir Sen Sinio nuomi- 
ninko nuaidėjo per visą apygardą ir dar labiau sutirštino tas 

slėpiningas spalvas, kuriomis buvo piešiamas Mišiu; bet ne vien 
dėl šios aplinkybės atrodė jis grėsmingas Žmonių akyse. Pra- 
ėjus keletui mėnesių po šio nutikimo, Gondrevilyje apsilankė 
pilietis Marionas, lydimas piliečio Maleno. Pasklido gandas, kad 
Marionas ketinąs parduoti žemę šiam Žmogui, kuriam labai pra- 
vertė politiniai įvykiai ir kurį Pirmasis konsulas“ už jo paslau- 
gas Briumero 18-ąją buvo ką tik paskyręs Valstybės tarybos na- 
riu. Tada nediduko Arsi miestelio politikieriai sumetė, kad Ma- 
rionas buvo ne brolių Simezų, o piliečio Maleno statytinis. Vi- 
sagalis Valstybės patarėjas buvo Žymiausias asmuo Arsi mies- 
telyje. Vieną iš savo politinių bendraminčių jis įtaisė į Trua pre- 
fektūrą, pasirūpino, kad nuo karo tarnybos būtų atleistas Gon- 
drevilio nuomininko, pavarde Bovizažas, sūnus, žodžiu, paslau- 
gų nešykštėjo niekam. Taigi šis sandėris neturėjo sukelti prieš- 
taravimų tokioje vietoje, kur šeimininkavo ir iki šiol tebešeimi- 
ninkauja Malenas. Brėško Imperijos aušra". Tie, kurie skaito 
šiandien Prancūzų revoliucijos istoriją, niekada nesužinos, ko- 
kie nutolę vienas nuo kito atrodė viešajai nuomonei to meto įvy- 
kiai, kuriuos iš tikrųjų skyrė toks nedidelis laiko tarpas. Visuo- 
tinis taikos ir ramybės troškimas, kuris po audringų sukrėtimų 
degė kiekvienoje širdyje, į visišką užmarštį nubloškė itin rimtus 
ankstesnius įvykius. Istorija greitai seno, nes Žiebėsi nauji lieps- 
ningi interesai. Tad niekas, iškyrus Mišiu, nesigilino, kokia bu- 
Vo viso šito reikalo pradžia; jis rodėsi visiems savaime supran- 
tamas. Marionas, kadaise pirkęs Gondrevilį už šešis šimtus tūks- 
tančių frankų asignatais, pardavė jį už milijoną ekiu; tačiau gry- 
nais Malenas teišleido tiek, kiek atsiėjo pirkimo akto įregistra- 
vimas. Šį nešvarų sandėrį, žinoma, palaimino vienas Maleno 
raštininkavimo laikų draugas, Grevenas, o Valstybės patarėjas 
atsilygino jam už tai, išrūpindamas notaro vietą Arsi miestely- 
je. Kai šita žinia pasiekė medžioklės paviljoną, kurją atnešė Gru- 
ažo sodybos nuominininkas, — ta sodyba buvo tarp miško ir 
parko, į kairę nuo gražiosios alėjos, — Mišiu išbalo ir išėjo iš 
namų; nutykojęs sutiko pagaliau Marioną vieną parko alėjoje. 

— Girdėjau, parduodate Gondrevilį? 

— Parduodu, Mišiu, parduodu. Gausite šeimininką — įta- 
kingą Žmogų. Valstybės patarėjas yra Pirmojo konsulo drau- 
gas ir artimai bendrauja su vietos ministrais, jis jus globos. 

— Vadinasi, laikėte žemę jam? 

— Ne visai taip, — atšovė Marionas. — Tais laikais aš neži- 
nojau, kur įdėti pinigus, ir nusprendžiau, kad saugiausia įsigyti 
už juos Valstybės konfiskuoto turto. Bet man nedera šeiminin- 
kauti žemėje, priklausančioje šeimai, kur mano tėvas... 

— Buvo tarnas, ūkvedys, — piktai užbaigė Mišiu. — Bet jūs 
jos neparduosite! Ją įsigyti noriu aš, pinigų man užteks. 

— Tu? 

— Taip, sakau rimtai, ir grynu auksu, už aštuonis šimtus tūks- 
tančių frankų... 

— Aštuonis šimtus tūkstančių frankų? Iš kur tu juos gavai? 
— paklausė Marionas. 

— Nejūsų reikalas, — atšovė Mišiu. Paskui atlėgęs tyliai pri- 
dūrė: — Mano uošvis išgelbėjo nemaža žmonių. 

— Pavėlavai, Mišiu, sutartis jau sudaryta. 

— Jūs atšauksite ją, pone! — riktelėjo ūkvaizdis, sugriebęs 
šeimininką už rankos ir suspaudęs ją kaip replėmis. — Žmonės 
nekenčia manęs, todėl aš noriu būti turtingas ir galingas; man 
reikia Gondrevilio! Žinokite, gyvybės aš nebranginu, tad arba 
jūs man šią Žemę parduosite, arba aš paleisiu jums kulką į kaktą... 

— Bet duok nors laiko susitvarkyti su Malenu, žinai, koks jis 
nesukalbamas... 

— Duodu vieną parą. Jei nors žodeliu prasitarsite apie visa 
šita, nukirsiu jums galvą kaip kopūstą... 

Marionas ir Malenas išsidangino iš pilies naktį. Marionas iš- 
sigando; papasakojo Valstybės patarėjui apie tą susitikimą ir 
patarė nenuleisti nuo ūkvaizdžio akių. Marionas negalėjo išsi- 
sukti nuo savo įsipareigojimo ir neatiduoti žemės tam, kuris iš 
tikrųjų buvo už ją užmokėjęs, o Mišiu rodėsi ne toks žmogus, 
kad suprastų ar pripažintų tokį argumentą. Beje, paslauga, ku- 

rią Marionas padarė Malenui, turėjo tapti ir tapo jo bei jo brolio 
politinės karjeros pradžia. Malenas pasistengė, kad advokatas 
Marionas būtų paskirtas 1806 metais pirmuoju imperatoriškojo 
teismo pirmininku, o įsteigus generalinių mokesčių rinkėjų pos- 
tus, išrūpino mokesčių rinkėjo vietą Obės departamente advo- 
kato broliui. Valstybės patarėjas liepė Marionui apsigyventi Pa- 
ryžiųje ir įspėjo Policijos ministrą. Šis davė įsakymą sekti ūk- 
vaizdį. Dėl viso pikto, kad nepastūmėtų jo į kraštutinumus ir — 
galbūt — kad lengviau būtų jį sekti, Malenas paliko jį ūkvaiz- 
džiu Arsi notaro priežiūroje. Nuo šiol Mišiu, kuris pasidarė dar 
nekalbesnis ir dar mąslesnis, ėmė garsėti kaip žmogus, galįs 
griebtis net piktadarystės. Malenas, Valstybės patarėjas, — šias 
pareigas Pirmasis konsulas prilygino tada ministro pareigoms, 
— ir vienas iš Baudžiamojo kodekso sudarytojų, vaidino svar- 
bų vaidmenį Paryžiuje, kur, vedęs vienturtę tiekėjo Sibiuelio, 
turtingo, bet įtartinos reputacijos žmogaus, dukterį, nusipirko 
vieną gražiausių rūmų Sen Žermeno priemiestyje; o tą tiekėją 
įtaisė padėjėju Marionui, generaliniam mokesčių rinkėjui Obės 
departamente. Todėl Gondrevilyje jis tebuvo pasirodęs viso la- 
bo vieną kartą, savo piniginius reikalus tvarkyti pavedęs Gre- 
venui. Galų gale ko bijoti jam, buvusiam Arsi deputatui, kažko- 
kio buvusio Arsi jakobinų klubo pirmininko? Tuo tarpu nepa- 
lankią nuomonę, susidariusią apie Mišiu žemuosiuose sluoks- 
niuose, pasigavo, žinoma, ir buržuazija; ir Marionas, Grevenas, 
Malenas, nei leisdamiesi į kokius aiškinimus, nei sau kenkda- 
mi, apskelbė jį nepaprastai pavojingu Žmogumi. Vietos valdžia, 
Policijos ministro įpareigota nenuleisti nuo ūkvaizdžio akių, ši- 
tos įsigalėjusios nuomonės negriovė. Galų gale Obės departa- 
mento gyventojai ėmė kraipyti galvas, kodėl Mišiu dar neišme- 
tamas iš savo vietos; bet buvo nuspręsta, kad šio nuolaidžiavi- 
mo priežastis yra tas siaubas, kurį visiems kelia Mišiu. Kam da- 
bar bus nesuprantamas nykus liūdesys, kuriuo dvelkė Mišiu 
žmonos povyza? 

Visų pirma reikia pasakyti, kad Marta buvo labai dievobai- 

mingai savo motinos išauklėta. Būdamos karštos katalikės, abid- 
vi labai kentėjo dėl odininko pažiūrų ir elgesio. Marta iki šiol 
raudonavo iš gėdos prisimindama, kaip buvo vežiojama Trua 
miesto gatvėmis, aprengta pagonių dievaite. Tėvo varoma ište- 
kėjo už Mišiu, apie kurį žmonės vis blogiau ir blogiau šnekėjo ir 
kurio ji pernelyg bijojo, kad būtų kada nors drįsusi smerkti. Vis 
dėlto ši moteris jautė, kad vyras ją myli; ir šitam baisiam žmo- 
gui jos širdies gelmėse slypėjo nuoširdžiausias prieraišumas; 
Marta matė, kad jis elgiasi visada teisingai, niekada neištaria 
šiurkštesnio žodžio, bent jau kalbėdamas su ja; pagaliau sten- 
giasi iš anksto įspėti visus jos norus. Vargšas visų atstumtas žŽmo- 
gus, manydamas esąs nemalonus Žmonai, stengėsi kuo mažiau 
būti namuose. 

Tarp Martos ir Mišiu, įtarinėjančių vienas kitą, įsivyravo, kaip 
šiandien sakoma, ginkluota taika. Marta buvo labai vieniša ir žiau- 
riai kentėjo, kad Žmonės štai jau septyneri metai smerkia ją kaip 
galvažudžio dukterį, o jos vyrą — kaip išdaviką. Ji ne kartą gir- 
dėjo, kaip Belašo sodybos gyventojai — sodyba stovėjo lygu- 
moje, į dešinę nuo alėjos, ir priklausė nuomininkui Bovizažui, 
Simezų šeimai atsidavusiam žmogui, — praeidami pro medžio- 
tojų paviljoną sako: „Judo namas!“ Iš tiesų šita bjauria pravar- 
de vietos žmonės praminė Mišiu dėl jo keisto panašumo į try- 
liktąjį apaštalą“, panašumo, kurį jis pats tarsi stengėsi paryš- 
kinti. Slegiama šitos nelaimės ir nuolat neaiškiai baimindamasi 
dėl ateities, Marta buvo visada susimąsčiusi, susikaupusi. La- 
biausiai žmogų liūdina nepelnytas pažeminimas, iš kurio ne- 
įmanoma pakilti. Dailininkas būtų nutapęs puikų paveikslą, pa- 
vaizduodamas šią atstumtųjų šeimą, gyvenančią viename gra- 
žiausių Šampanės kampelių, kur kraštovaizdis paprastai dvel- 
kia liūdesiu. 

— Fransua! — šūktelėjo ūkvaizdis, kad sūnus paskubėtų. 

Fransua Mišiu, dešimties metų berniukas, mėgavosi visais 
parko ir miško teikiamais malonumais kaip tikras šeimininkas: 
valgė vaisius, medžiojo, nekamavo jo nei rūpesčiai, nei sielvar- 

tai; buvo vienintelis laimingas asmuo šeimoje, kurią nuo aplin- 
kinio pasaulio skyrė parkas ir miškas, kaip dorovine prasme 
nuo Žmonių skyrė visuotinis pasibjaurėjimas. 

— Surink visa, kas čia yra, — paliepė tėvas sūnui, rodyda- 
mas į akmeninę aptvarą, — ir paslėpk. Pažiūrėk man į akis! Ar 
myli savo tėvą ir motiną? 

Vaikas puolė prie tėvo, norėdamas jį pabučiuoti; bet Mišiu 
kryptelėjo, perkeldamas karabiną, ir atstūmė sūnų. 

— Klausyk! Esi porą kartų išplepėjęs, kas čia vyksta, — tarė, 
įsmeigęs į jį savo baisias it laukinės katės akis. — Gerai įsidėk į 
galvą: jei prasitarsi apie menkiausią dalyką, kas čia vyksta, — 
nesvarbu kam, ar Gošė, ar Gruažo, ar Belašo gyventojams, ar 
net Marianai, nors ji ir myli mus, — pražudysi tėvą. Žiūrėk, kad 
daugiau to nebūtų, o dabar atleidžiu tau už ankstesnį plepumą. 

Vaikas pravirko. 

— Neverk. Kad ir ko tavęs klausinėtų, atsakyk kaip kaimie- 
čiai: „Nežinau!“ Aplinkui slampinėja kažkokie žmonės, jie man 
nepatinka. Tai va! Ojudvi girdėjote, ką sakiau? — kreipėsi jis į 
moteris. — Laikykite liežuvį už dantų. 

— Ką ketini daryti, mielasis? 

Atidžiai atmatavęs parako saikelį ir supylęs į karabino vamz- 
dį, Mišiu atrėmė ginklą į aptvarą ir tarė Martai: 

— Niekas nežino, kad aš turiu šį karabiną, užstok jį! 

Kuro pašokęs piktai sulojo. 

— Gražus, protingas šunelis! — šūktelėjo Mišiu. — Esu įsiti- 
kinęs, kad jis užuodžia šnipus... 

Žmogus jaučia, kai yra sekamas. Kuro ir Mišiu, kurie, atro- 
do, turėjo vieną sielą, buvo taip susigyvenę, kaip susigyvena 
arabas su savo žirgu dykumoje. Ūkvaizdžiui buvo pažįstamos 
visos Kuro balso intonacijos, jis suprasdavo, ką šuo nori pasa- 
kyti, o šuo taip pat iš šeimininko akių atspėdavo jo mintis, užuos- 
davojas su kūno kvapu. 

— Ką pasakysi? — šnibžtelėjo Mišiu, rodydamas Žmonai dvi 
niaurias žmogystas, išnirusias iš vienos šoninės alėjos ir einan- 
čias aikštelės link. 


22 Honorė de Balzac 


— Kas čia pas mus darosi? Kažkokie paryžiečiai? — nusiste- 
bėjo senė. 

— Ak štai kas! — šūktelėjo Mišiu. — Slėpk karabiną, — 
sukuždėjo jis Žmonai į ausį, — jie eina čia. 


Ilskyrius 
SUMANYTAS NUSIKALTIMAS 


Tie du paryžiečiai, perėję aikštelę, savo išvaizda būtų tikrai su- 
dominę dailininką. Vienas jų, tas, kuris atrodė pavaldinys, avė- 
jo gerokai apsmukusiomis su atvartais pušnimis, iš kurių kyšo- 
jo liesos blauzdos ir šilkinės lamstuotos įtartino švarumo koji- 
nės. Rumbėtos gelumbės abrikosinės spalvos kelnės iki kelių su 
metalinėmis sagomis buvo jam per plačios, užtat patogios vil- 
kėti; iš nudilusių, tam tikra tvarka susimetusių klosčių galėjai 
spręsti, kad tai kabineto žmogus. Su atlapa pikė liemene, gau- 
siai išgražinta reljefiniu siuvinėjimu, užsegta tiktai viena saga 
ant pilvo, šis Žmogus darė juo didesnio nevalos įspūdį, kad juo- 
di kamščiatraukiais sugarbanoti jo plaukai slėpė kaktą ir karojo 
išilgai skruostų. Ant kelnių kabėjo dvi plieninės laikrodžio gran- 
dinėlės. Marškinius puošė segutė su dviejų spalvų kamėja — 
balta ir mėlyna. Rusvos spalvos frakas prašėsi karikatūristo akies 
dėl savo ilgos uodegos, kuri, žiūrint iš nugaros, buvo tokia pa- 
naši į menkę, kad šituo žodžiu ir buvo praminta. Frakų su men- 
kės uodega mada išsilaikė dešimt metų, beveik tiek, kiek Napo- 
leono imperija. Palaida, su daugybe stambių klosčių kaklaska- 
rė leido šiam Žmogynui panardinti joje smakrą iki pat nosies. 
Spuoguotas veidas, stora, ilga, plytos spalvos nosis, raudoni 
skruostai, bedantė, bet plėšri ir raji burna, ausys su dideliais 
auskarais, žema kakta — visi šie bruožai, sakytum, komiški, at- 

rodė nuožmūs dėl mažyčių jo akučių, įstatytų kaip kiaulės akys, 
nenumaldomai godžių, pašaipiai, beveik linksmai žiaurių. Ši- 
tos skvarbios ir smailios akys, mėlynos ir šaltos kaip ledas, ga- 
lėjo pasitarnauti pavyzdžiu piešiant garsiąją akį — grėslią poli- 
cijos emblemą, sugalvotą Revoliucijos metais. Žmogėnas mū- 
vėjo juodomis šilkinėmis pirštinėmis, o rankoje laikė šmaikštį. 
Buvo tai, matyt, oficialus asmuo, nes ir jo laikysena, ir rankos 
judesys, kai jis sėmėsi iš dėžutės tabokos ir kišosi ją į nosį, dvel- 
kė antraeilės svarbos valdininko orumu, valdininko, kuris aiš- 
kiai stumiasi pirmyn ir kuris, gavęs įsakymą iš aukščiau, aki- 
mirką pasijunta esąs visagalis. 

Antrasis buvo apsirengęs tuo pačiu stiliumi, tik pats apdaras 
buvo elegantiškas, iščiustytas iki menkiausios smulkmenos ir 
gulėjo it nulietas; žengiant girgždėjo jo ilgaauliai kaip Suvoro- 
vo batai ant aptemptų kelnių; ant frako jis vilkėjo apsiaustėlį — 
šita mada, kurią iš aristokratijos perėmė Kliši klubo“ nariai ir 
auksinis jaunimas, pergyveno ir šio klubo narius, ir auksinį jau- 
nimą. Tais laikais kai kurios mados išsilaikė ilgiau negu politi- 
nės partijos — anarchijos požymis, kurį mums vėl teko stebėti 
1830 metais. Šitam nepriekaištingam puošeivai buvo apie tris- 
dešimt metų. Sprendžiant iš manierų, jis, matyt, trynėsi aukš- 
tuomenėje, nešiojo brangius papuošalus. Marškinių apykaklė 
siekė ausis. Pasipūtusi, kone įžūli jo išvaizda bylojo apie 
savotišką slaptą pranašumą. Blyškiame veide, regis, nebuvo nė 
lašelio kraujo, priplota maža nelyginant kaukolės nosis tarsi pik- 
tai šaipėsi, o žalios akys buvo neperprantamos; žvilgsnis toks 
pat santūrus, kokios santūrios turėjo būti ir plonos suspaustos 
jo lūpos. Pirmasis atrodė geraširdis žmogelis, palyginti su šituo 
sausu ir liesu jaunuoliu, čaižančiu orą vytiniu, kurio auksinis 
bumbulas blizgėjo saulėje. Pirmasis galėjo pats savo rankomis 
nukirsti kam nors galvą, o antrajam buvo vieni niekai šmeižtų, 
intrigų pinklėmis apraizgyti nekaltybę, grožį, dorybę, šaltak- 
raujiškai juos paskandinti ar nunuodyti. Raudonskruostis vy- 
ras būtų savo auką guodęs pokštais, antrasis nebūtų net šypte- 

lėjęs. Pirmajam buvo keturiasdešimt penkeri metai, jis pavėdė- 
jo į smagurį ir moterų mėgėją. Tokie žmonės apdovanoti aistro- 
mis, kurios paverčia juos savo amato vergais. Užtat jaunuolis 
nežinojo, nei kas tai yra aistros, nei kas tai yra ydos. Nors buvo 
seklys, bet nestokojo diplomatijos ir dirbo iš meilės menui. Šis 
brandino planus, anas juos vykdė; šis buvo mintis, anas — forma. 

— Mes turbūt Gondrevilyje, gerbiamoji? — paklausė jau- 
nuolis. 

— Čia niekas nesako gerbiamoji, — atšovė Mišiu. — Mes dar 
paprasčiausiai kreipiamės vienas į kitą pilieti ir piliete! 

— Štai kaip! — ramiai atsakė jaunuolis, atrodo, nė kiek neįsi- 
žeidęs. 

Dažnai atsitinka, kad salonuose lošėjai, ypač lošdami ekartė, 
pasijunta tarsi išmušti iš vėžių, jei prieš juos tą akimirką, kai 
sekasi, atsisėda lošėjas, kurio elgsena, žvilgsnis, balsas, kortų 
pašymo maniera pranašauja jiems pralaimėjimą. Tokį pranašiš- 
ką bejėgiškumą pajuto Mišiu, išvydęs prieš save šį jaunuolį. Jį 
persmelkė mirties nuojauta, jam pasivaideno ešafotas; kažkoks 
vidinis balsas šaukė, kad šis puošeiva neša jam nelaimę, nors jų 
dar kol kas niekas nesiejo. Todėl kalbėjo jis griežtai, norėjo būti 
ir buvo šiurkštus. 

— Ar jūsų šeimininkas ne Valstybės patarėjas Malenas? — 
paklausė antrasis paryžietis. 

— Aš pats sau šeimininkas, — atrėžė Mišiu. 

— Pasakykite vis dėlto, ponia, — neatlyžo jaunuolis, steng- 
damasis būti itin mandagus, — ar mes Gondrevilyje? Mūsų ten 
laukia ponas Malenas. 

— Štai parkas, — atsakė Mišiu, rodydamas atvirus vartelius. 

— O kodėl jūs slepiate šį karabiną, gražuolėle? — linksmai 
paklausė jaunuolio palydovas, kuris, žengdamas pro vartelius, 
pastebėjo kyšantį karabino vamzdį. 

— Tu darbuojiesi net ir kaime! — nusišypsojęs šūktelėjo jau- 
nuolis. 

Jie sugrįžo pagauti įtarios minties, kurią ūkvaizdis perprato, 

nors nepažįstamųjų veidai liko šalti ir ramūs; Marta davė jiems 
pasižiūrėti karabiną, nepaisydama lojančio Kuro — ji buvo įsti- 
kinusi, kad Mišiu yra sumanęs kažką pikta, ir beveik apsidžiaugė 
šitokiu nepažįstamųjų akylumu. Mišiu dėbtelėjo į žmoną tokio- 
mis akimis, jog ji sudrebėjo, paėmė karabiną ketindamas jį už- 
taisyti; po šio susitikimo ir atskleistos paslapties jis susitaikė su 
mintimi — kas bus, tas bus; atrodė, kad jam nebebrangus gyve- 
nimas, ir jo žmona tada suprato — jis pasiruošęs pražūtingam 
žingsniui. 

— Tai čia pas jus yra vilkų? — paklausė jaunasis vyras Mišiu. 

— Kur yra avinų“, ten visada atsiranda ir vilkų. Jūs esate 
Šampanėje, aplinkui čia miškas. Veisiasi pas mus ir šernų, di- 
delių Žvėrių ir mažų žvėrelių, visko po truputį! — su pašaipa 
atšovė Mišiu. 

— Kertu lažybų, Korantenai, — susižvalgęs su anuo kitu, pa- 
sakė vyresnysis, — kad šis žmogus yra mano mielasis Mišiu... 

— Mes su jumis kiaulių neganėme, — burbtelėjo ūkvaizdis. 

— Ne, bet buvome Jakobinų klubo pirmininkai, pilieti, — at- 
kirto senasis cinikas, — jūs — Arsi, aš — kitur. Tebesilaikai Kar- 
manijolės laikų mandagumo", betjis jau nemadingas, vaikeliuk. 

— Parkas, regis, labai didelis, galime pasiklysti; jeigu jūs čia 
ūkvaizdis, pasirūpinkite, kad mus kas nors nuvestų į pilį, — 
įsakmiu tonu paliepė Korantenas. 

Mišiu, toliau užtaisinėdamas šautuvą, švilptelėjo sūnų. Ko- 
rantenas abejingai apžiūrinėjo Martą, užtatjo palydovas atrodė 
susižavėjęs; tačiau Korantenas jos veide pastebėjo nerimą, ku- 
rabino. Tas menkas, bet kartu ir didelis dalykas aiškiai atsklei- 
dė šias dvi prigimtis. 

— Turiu pasimatymą anapus miško, — paaiškino ūkvaizdis, 
— ir pasitarnauti jums pats negaliu, bet mano sūnus palydės 
jus į pilį. Iš kurios pusės atvažiavote į Gondrevilį? Gal per Sen 
Sinį? 

— Mes, kaip irjūs, turėjome reikalų miške, — atsakė Korante- 
nas lyg ir be jokios ironijos. 

— Fransua, — šūktelėjo Mišiu, — nuvesk šituos ponus į pilį 
šunkeliais, kad niekas jų nepamatytų, jie nemėgsta išmintų ta- 
kų. Palauk, eikš čia! — pridūrė jis, pamatęs, kad nepažįstamieji 
jau nusigręžė ir žengia tyliai šnekučiuodamiesi. Mišiu čiupo vai- 
ką, pabučiavo jį beveik dievobaimingai ir su tokia veido išraiš- 
ka, kuri patvirtino Žmonos nuogąstavimus; jai nugara pagau- 
gais nuėjo; ji žvilgtelėjo į motiną, bet jos akys buvo sausos, nes 
verkti nebegalėjo. — Dabar eik, — tarė jis. Ir lydėjo sūnų žvilgs- 
niu, kol tas išnyko jam iš akių. Kuro sulojo į Gruažo fermos pu- 
sę. — O, Violetas! — šūktelėjo Mišiu. — Jau trečią kartą šian- 
dien. Kuo čia kvepia? Nutilk, Kuro! 

Netrukus jie išgirdo atrisnojant arklį. 

Ant arklėko, kokiais jodinėja Paryžiaus apylinkių ūkininkai, 
sėdėjo Violetas; po apskrita plačiais kraštais skrybėle jo raukš- 
lėtas medžio spalvos veidas atrodė dar niauresnis. Pilkose, gud- 
riai žibančiose akutėse slypėjo būdingas jo charakterio bruožas 
— klastingumas. Liesos kojos, aptrauktos balto audeklo blauz- 
dinėmis, siekiančiomis kelius, tabalavo neįkištos į balnakilpes, 
tarsi prilaikomos sunkių, prastų, kaustytų batų. Ant mėlynos 
gelumbės palaidinės buvo užsimetęs baltai ir juodai dryžuotą 
peleriną. Žilų plaukų garbanos krito ant apykaklės. Jo apdaras, 
pilkas žemaūgis arkliukas, sėdėsena — Violetas sėdėjo atkišęs 
pilvą, atsilošęs, — stambi, sueižėjusi, papilkusi ranka, spau- 
džianti palaikį, apgraužtą ir sutrūkinėjusį pavadį, — visa bylo- 
jo jį esant šykštų, pasipūtusį kaimietį, kuris trokšta pasigvelbti 
kuo daugiau žemės ir trūks plyš ją perka. Jo burna pamėlusio- 
mis lūpomis rodės lyg lancetu chirurgo prapjauta, o skruostai ir 
kakta buvo išvagoti daugybės raukšlių — dėl tojo veidas sting- 
sojo it suakmenėjęs, išraiškingi buvo tik jo kontūrai. Kietos, griež- 
tos linijos buvo grėsmingos, nors veido išraiška nuolanki kaip 
visų kaimiečių, po tokia kauke slepiančių savo išgyvenimus ir 
išskaičiavimus, panašiai kaip Rytų gyventojai juos dangsto ne- 
sudrumsčiama rimtimi. Šis paprastas kaimietis, padienis darbi- 
ninkas, per dideles niekšystes tapęs Gruažo nuomininku, ir to- 

liau laikėsi tų pačių metodų, nors jau buvo išsikovojęs padėtį, 
kuri pranoko pradinius jo norus. Jis geidė savo artimui blogo ir 
iš visos širdies to jam linkėjo. Kai galėdavo prie blogio prisidėti, 
mielai tai darydavo. Violetas nė neslėpė, kad pavydi; bet, visas 
savo klastas regzdamas, neperžengdavo teisėtumo ribų: nei pri- 
dėsi, nei atimsi — tikra parlamentinė opozicija. Jis tikėjo, kad 
praturtės, jei kiti nusigyvens, ir kiekvienas, kas jį pralenkė, bu- 
vo jam priešas, su kuriuo kovoti geros visos priemonės. Tokio 
būdo kaimiečių sutiksi kas žingsnis. Didysis dabartinis jo rū- 
pestis — kad Malenas sutiktų pratęsti nuomą, nes nuomos ter- 
minas baigėsi po šešerių metų. Pavydėdamas ūkvaizdžiui tur- 
to, nenuleido nuojo akių; vietos Žmonės smerkė jį, kam palaiko 
ryšius su Mišiu šeima; bet gudrusis nuomininkas, vildamasis 
prailginti nuomą dvylikai metų, tykojo progos pasitarnauti vy- 
riausybei ar Malenui, įtariai Žiūrinčiam į Mišiu. Padedamas Gon- 
drevilio sargo, kaimo laukų žvalgo ir kai kurių kaimiečių, atei- 
nančių į mišką žabų, Violetas pranešinėjo Arsi policijos komi- 
sarui apie mažiausią Mišiu žingsnį. Šis pareigūnas buvo ban- 
dęs užverbuoti Mišiu tarnaitę Marianą, tačiau nieko nepešė; bet 
Violetas ir jo bendrai viską sužinodavo iš Gošė, Mišiu pusber- 
nio, kurio ištikimybe šeimininkas pasikliovė, o šisai pardavinė- 
jo Mišiu už niekniekius — liemenę, sagtį, medvilninės kojines, 
skanėstus. Tas paauglys, beje, net nenutuokė, kokie reikšmingi 
jo plepalai. Violetas juodomis spalvomis pavaizduodavo visus 
Mišiu poelgius, be menkiausio pagrindo paversdavo juos nusi- 
kaltimais; ūkvaizdis šito nežinojo, nors vis dėlto numanė, kad 
nuomininkas atlieka jo namuose šlykštų vaidmenį, ir jam net 
patiko vedžioti Violetą už nosies. 

— Matyt, daug reikalų turite Belaše, kad ir vėl čia pasirodė- 
te? — nusistebėjo Mišiu. 

— Vėl! Kas tai — priekaištas, pone Mišiu? O jūs tikriausiai 
neketinate vilioti žvirblių su šita dūdele? Aš ir nežinojau, kad 
turite tokį karabiną... 

— Jis išdygo viename mano lauke, kur auginu karabinus, — 

atšovė Mišiu. — Žiūrėkite, kaip aš juos sėju. 

Ūkvaizdis nusitaikė į dagį už trisdešimties žingsnių ir susyk 
jį nukirto. 

— Ar šitą bandito ginklą jūs laikote savo šeimininko apsau- 
gai? Ko gero, tai jo dovana. 

— Jis specialiai jį atvežė iš Paryžiaus, — atšovė Mišiu. 

— Žmonės iš tikrųjų šneka, kad jis atvažiavęs. Vieni sako, 
kad patekęs į nemalonę ir pasitraukiąs iš viešojo gyvenimo, kiti 
— kad norįs pažiūrėti, kas čia pas mus dedasi; iš tiesų, kojis čia 
pasirodo nieko neįspėjęs, visai kaip Pirmasis konsulas? Jūs Ži- 
nojote, kad jis atvažiuoja? 

— Nesu toks artimas jo bičiulis, kad jis patikėtų man savo 
planus. 

— Tai dar jo nematėte? 

— Tik sugrįžęs iš miško, sužinojau, kad jis atvyksta, — atrė- 
žė Mišiu, toliau taisydamas šautuvą. 

— Jis pasiuntė į Arsi žmogų pakviesti Greveno. Jie, matyt, 
ketina vėl ko nors imtis kaip Tribūnato laikais". 

Malenas yra buvęs tribūnu. 

— Jeigu jojate Sen Sinio link, — tarė ūkvaizdis Violetui, — 
pasiimkite ir mane, aš taip pat turiu ten reikalų. 

Violetas buvo per didelis bailys, kad užsisodintų sau už nu- 
garos tokį žaliūką kaip Mišiu, tad tuoj pat spustelėjo arklėkui 
šonus. Arsi miestelio Judas užsidėjo karabiną ant pečių ir nu- 
žingsniavo alėja. 

— Ant ko Mišiu dantį griežia? — paklausė Marta motiną. 

— Kai sužinojo, kad atvažiavo Malenas, apsiniaukė kaip nak- 
tis, — atsakė motina. — Bet jau drėgna, eime į vidų. 

Susėdusios prie židinio, moterys išgirdo Kuro lojant. 

— Mišiu! — šūktelėjo Marta. 

Iš tiesų laiptais lipo Mišių; sunerimusi žmona nusekė paskui 
jį į miegamąjį. 

— Pažiūrėk, ar nieko nėra, — susijaudinęs paliepė jis Martai. 

— Nieko, — atsakė, — Mariana laukuose su karve, o Gošė... 

— Kur Gošė? — paklausė jis. 

— Nežinau. 

— Nebepasitikiu šituo nenaudėliu. Užlipk į palėpę, išnaršyk 
ją, apieškok visus namo užkampius. 

Marta išėjo; kai sugrįžo, Mišiu klūpojo ant Žemės ir meldėsi. 

— Kas tau? — išsigando ji. 

Ūkvaizdis apkabino žmoną per liemenį, prisitraukė prie sa- 
vęs, pabučiavo į kaktą ir susijaudinęs atsakė: 

— Jei daugiau nepasimatysime, žinok, mieloji, kad aš tave 
labai mylėjau. Tiksliai paeiliui vykdyk kiekvieną nurodymą, jie 
surašyti laiške, kuris užkastas aname guote, po tuo maumedžiu, 
— patylėjęs pridūrė jis, rodydamas į medį, — laiškas skardinėje 
tūtelėje. Atkask tik po mano mirties. Kad ir kas atsitiktų, kad ir 
kokie neteisingi būtų Žmonės, tikėk, kad mano ranka pasitarna- 
vo Dievo teisingumui. 

Marta, vis labiau blykšdama, liko balta kaip drobė, įsmeigė į 
vyrą iš baimės išsiplėtusias akis, buvo kažką besakanti, bet iš- 
džiūvo gerklė. Pririšęs prie lovos kojos Kuro, kuris ėmė kaukti, 
kaip kaukia nelaimę nujausdami šunys, Mišiu dingo it šešėlis. 


Illskyrius 
MALENO GUDRYBĖS 


Pykti ant Mariono Mišiu tikrai turėjo už ką, bet dabar jo pyktis 
nukrypo į žmogų, Mišiu akimis žiūrint, daug didesnį nusikal- 
tėlį — į Maleną, kurio paslaptis ūkvaizdis atspėjo todėl, kad 
geriau nei kas kitas galėjo įvertinti Valstybės patarėjo elgesį. Mat 
Mišiu uošvis anuo metu buvo, kaip sako politikai, Maleno pati- 
kėtinis, kai tą Greveno pastangomis išrinko į Konventą Obės 
departamento atstovu. 

Gal ne pro šalį būtų atskleisti tas aplinkybes, kurios suvedė 
Simezus ir Sen Sinius su Malenu bei nulėmė dvynių ir panelės 
de Sen Sin likimą, o dar labiau Martos ir Mišiu likimą. Trua 
mieste Sen Sinių rūmai stovėjo priešais Simezų rūmus. Tam- 
suomenė, kurios aistras atpalaidavo kiek miklios, tiek ir atsar- 
gios rankos, nusiaubė Simezų rūmus, surado markizą ir marki- 
zę, apkaltintus susirašinėjimu su priešais, atidavė nacionalinės 
gvardijos kareiviams, o šie juos nuvedė į kalėjimą; paskui mi- 
nia, iš tiesų nuosekli, ėmė šaukti: 

— Dabar į Sen Sinių rūmus! 

Ji nesuvokė, kad Sen Sinių negalima apkaltinti tokiu pat nu- 
sikaltimu kaip Simezų. Markizas de Simezas, garbingas ir nar- 
sus Žmogus, gelbėdamas aštuoniolikmečius sūnus, kurie per sa- 
vo drąsą galėjo patekti į pavojų, prieš pat Revoliucijos audrą 
juos patikėjo jų tetos, grafienės de Sen Sin, globai. Du Simezų 
šeimai ištikimi tarnai laikė jaunuolius po raktu. Senukas, neno- 
rėdamas, kad išnyktų Simezų giminės vardas, įsakė, jei užgrius 
didžiosios nelaimės, viską nuslėpti nuo sūnų. Abu broliai vie- 
nodai karštai mylėjo Loransą, kuriai tada buvo dvylika metų, ir 
buvo vienodai karštai jos mylimi. Kaip daugelis dvynių abu Si- 
mezai buvo tokie panašūs, jog motina ilgą laiką, kad neapsirik- 
tų, rengė juos skirtingos spalvos drabužiais. Tas, kuris gimė pir- 
mas, tai yra vyresnysis, vadinosi Polis Mari, antrasis — Mari 
Polis. Loransa de Sen Sin, nuo kurios nebuvo slepiama susida- 
riusi padėtis, puikiai vaidino suaugusios moters vaidmenį: mal- 
dė pusbrolius, globstė juos, saugojo iki tos akimirkos, kai Sen 
Sinių rūmus apsupo minia. Tada broliai iškart suvokė, kas jiems 
gresia, ir supratingai susižvalgė. Jie tuojau ryžosi, apginklavo 
savo tarnus, grafienės de Sen Sin tarnus, užtvėrė duris ir, užda- 
rę langines, stojo prie langų su tais penkiais tarnais ir abatu d'Ot- 
seru, Sen Sinių šeimos giminaičiu. Aštuoni narsuoliai paleido 
ugnį į minią. Po kiekvieno šūvio kas nors iš užpuolikų krisdavo 
nukautas arba sužeistas. Loransa ne tik neprarado drąsos, bet 
nepaprastai šaltakraujiškai užtaisinėjo šautuvus, padavinėjo 

šovinius ir paraką tiems, kurie jų pritrūkdavo. Grafienė de Sen 
Sin puolė ant kelių. 

— Ką čia darote, mama? — paklausė Loransa. 

— Meldžiuosi, — atsakė ši, — ir už juos, ir už jus! 

Įstabūs žodžiai! Tokius žodžius ištarė Taikos kunigaikščio" 
motina panašiomis aplinkybėmis Ispanijoje. 

Buvo beregint nušauta vienuolika Žmonių, jie tysojo ant že- 
mės šalia sužeistųjų. Tokie įvykiai atšaldo ar įkaitina tamsuo- 
menę — ji arba dar labiau įširsta, arba liaujasi. Tie, kurie buvo 
arčiausia, išsigandę atsitraukė, bet visa minia, atėjusi čia žudy- 
ti, plėšti, pjauti ir pamačiusi lavonus, ėmė šaukti: „Žudikai! Krau- 
geriai!“ Atsargesnieji nubėgo pakviesti Liaudies atstovo. Bro- 
liai, dabar sužinoję apie tragiškus tos dienos įvykius, įtarė, kad 
Konvento narys nori sužlugdyti jų šeimą, ir jų įtarimas netru- 
kus tapo įsitikinimu. Degdami kerštu, jie atsistojo vartuose ir 
užtaisė šautuvus, pasiryžę nušauti Maleną, kai tik šis pasiro- 
dys. Grafienė visai neteko galvos; ji jau matė savo rūmus virtu- 
sius krūva pelenų, o dukterį nužudytą, priekaištavo giminai- 
čiams už jų didvyrišką gynybą, kurią paskui kiaurą savaitę ap- 
tarinėjo visa Prancūzija. Malenui reikalaujant, Loransa pravėrė 
duris; Liaudies atstovas, pasikliaudamas tuo, kad visi jo bijo, 
pamatęs priešais save silpną mergaitę, įžengė vidun. 

Vos tik jam pravėrus burną ir paprašius paaiškinti, ką reiškia 
šis pasipriešinimas, Loransa pertraukė Maleną: 

— Kaip čia dabar, pone? Jūs nešate laisvę Prancūzijai, o negi- 
nate žmonių jų pačių namuose! Minia kėsinasi sugriauti mūsų 
rūmus ir mus pačius užmušti, o mes neturime teisės panaudoti 
jėgos prieš jėgą! 

Malenas stovėjo kaip įbestas. 

— Jūs, vaikaitis to mūrininko, kuris dirbo Didžiajam Marki- 
zui, kai jis statydinosi pilį, — tarė Mari Polis, — jūs tylite, kai 
mūsų tėvą meta į kalėjimą, ir patikite šmeižtu! 

— Jis bus paleistas, — atsakė Malenas; matydamas jaunuo- 
lius mėšlungiškai spaudžiančius rankose šautuvus, jis pamanė, 
kad jam atėjo paskutinioji. 

— Šis pažadas išgelbėjo jums gyvybę, — iškilmingai pareiš- 
kė Mari Polis. — Betjeigu iki vakaro jo neišleisite, žinosime, kur 
jus rasti! 

— Na, o šitų staugiančių prasčiokų, — įsiterpė Loransa, — 
jeigu jų neišvaikysite, pirma kulka bus skirta jums. O dabar, 
pone Malenai, galite sau eiti! 

Konvento narys išėjo ir kreipėsi į minią; kalbėjo apie šventas 
namų židinio teises, habeas corpus* ir apie būsto neliečiamybę 
Anglijoje. Sakė, kad Įstatymas ir Liaudis yra vyriausioji valdžia, 
kad Įstatymas — tai Liaudis, kad Liaudis turi veikti tik per Įsta- 
tymą ir kad jėga pavaldi Įstatymui. Būtinybė padarė jį iškalbų, 
ir minia klusniai išsiskirstė. Bet Malenas kaip gyvas neužmiršo 
nei paniekos abiejų brolių veide, nei panelės de Sen Sin žodžių: 
„Galite sau eiti!“ Todėl, kai iškilo klausimas parduoti grafo de 
Sen Sinio, Loransos brolio, turtą kaip Valstybės gerą, palikimas 
buvo labai griežtai paskirstytas. Loransai departamento valdi- 
ninkai paliko tik pilį, parką, sodus ir vadinamąją Sen Sinio so- 
dybą. Maleno nurodymu Loransai buvo pripažinta teisė atgau- 
ti tą palikimo dalį, kuri priklausė jai pagal įstatymus; o emigra- 
vusio didiko turtas atiteko Tautai, ypač kai jis pakėlė ginklą prieš 
Respubliką. Vakare po tų aldringų įvykių Loransa, baiminda- 
masi išdavystės ir Liaudies atstovo žabangų, taip įsakmiai mel- 
dė savo pusbrolius išvykti, kad jie sėdo ant Žirgų ir nusigavo 
iki prūsų armijos avanpostų. Nespėjo broliai prijoti Gondrevi- 
lio miško, kai Sen Sinio rūmai buvo apsupti; Liaudies atstovas 
pats asmeniškai atvyko su ginkluota sargyba suimti Simezų šei- 
mos įpėdinių. Nei grafienės de Sen Sin, kuri gulėjo krečiama 
baisios nervų karštinės, nei Loransos, dvylikametės mergaitės, 
suimti jis neišdrįso. Tarnai, baimindamiesi Respublikos smur- 
to, išsibėgiojo. Kitą rytą Žinia apie brolių Simezų pasipriešini- 
mą ir apie jų pabėgimą, kaip kalbėjo Žmonės, į Prūsiją apskriejo 


* Būk asmenybe (lot.). Asmens neliečiamybės įstatymo, priimto Anglijoje 
1679m., pirmieji žodžiai. 

visą apylinkę; priešais Sen Sinių rūmus susirinko trijų tūkstan- 
čių Žmonių minia, ir pastatas buvo neįtikėtinai greitai sugriau- 
tas. Ponia de Sen Sin, perkelta į Simezų rūmus, mirė nuo pau- 
mėjusios karštinės. Mišiu politinėje arenoje pasirodė tik po šių 
įvykių, nes markizas ir markizė išbuvo kalėjime apie penkis mė- 
nesius. Per tą laiką Obės departamento atstovas buvo išsiųstas 
su kažkokia užduotimi. Bet kai ponas Marionas pardavė Gon- 
drevilį Malenui, kai visa apylinkė jau buvo užmiršusi, kuo bai- 
gėsi tąsyk liaudies įkarštis, Mišiu kiaurai perprato Maleną, bent 
jau manė, kad perprato; nes Malenas buvo kaip Fušė?" vienas 
tų Žmonių, kurie turi daug veidų, o po tais veidais slypi tokios 
gelmės, jog, ėmę žaisti, šie žmonės lieka neperprantami, viskas 
paaiškėja tik tada, kai partija seniai sulošta. 

Svarbiausiais gyvenimo atvejais Malenas visada būtinai tar- 
davosi su savo ištikimu draugu Grevenu, Arsi notaru, kuris, 
būdamas toli, įvykius ir žmones vertino nedvejodamas, iš karto 
tiksliai. Šitas įprotis — tikrų tikriausia išmintis, antrarūšių žŽmo- 
nių jėga. 1803 metų lapkričio mėnesio aplinkybės Valstybės pa- 
tarėjui susiklostė taip grėsmingai, kad laiškas būtų abiem drau- 
gams pakenkęs. Malenas, kuris turėjo būti paskirtas senatoriu- 
mi, tartis su Grevenu Paryžiuje pabūgo, todėl išsiruošė iš namų 
ir atvyko į Gondrevilį; Pirmajam konsului jis pateikė tik vieną iš 
daugybės priežasčių, dėl kurių panoro išvažiuoti — tą, kuri Bo- 
naparto akyse turėjo atrodyti tarnybiniu uolumu, tačiau iš tiesų 
Malenui rūpėjo ne Valstybės, o jo asmeniniai reikalai. Ir štai, 
kol Mišiu kaip tikras laukinis tykojo ir laukė parke kerštui pa- 
lankios valandėlės, apsukrusis Malenas, įpratęs išnaudoti įvy- 
kius savo labui, nusivedė draugą į pievutę angliškajame sode 
— vieta buvo tuščia ir tinkama slaptam pasitarimui. Įsitaisę pie- 
vutės viduryje ir patyliukais šnekučiuodamiesi, du draugai bu- 
Vo per toli, kad juos kas nors išgirstų, jei ir būtų pasislėpęs pasi- 
klausyti; o pasirodžius kokiam prašalaičiui, būtų spėję pakeisti 
pokalbio temą. 

— Kodėl negalėjome pasilikti pilyje? — paklausė Grevenas. 

— Argi nematei tų dviejų vyrų, kuriuos man atsiuntė Polici- 
jos prefektas? 

Fušė, nors ir prisidėjęs prie Pišegriu, Žoržo, Moro ir Polinja- 
ko?! sąmokslo, buvo Konsulato vyriausybės siela; tačiau Polici- 
jos ministerijai vadovavo ne jis; paprasčiausiai tuo metu kaip 
Malenas užėmė Valstybės patarėjo postą. 

— Tie du vyrai — abidvi Fušė rankos. Vienas jų, tas jaunasis 
dabita, kurio veidas panašus į limonado ropinę, — jam ant lūpų 
actas, o akyse — rūgštis, — Vakaruose VII metais“ sukilimą 
numalšino per dvi savaites. Antrasis — Lenuaro“?' kūdikis, vie- 
nintelis Žmogus, perėmęs didžiosios policijos tradicijas. Aš pra- 
šiau smulkaus agentėlio ir, kad būtų tvirčiau, oficialaus asmens, 
o jie man atsiunčia šituos du kūmus! Ak, Grevenai, Fušė tik- 
riausiai nori perprasti mano žaidimą. Štai todėl aš ir palikau 
tuos ponus pilyje; tegul viską išnaršo, neras jie ten nei Liudviko 
XVIII*, nei jokio kito ženklo. 

— Aha, tai kokį pagaliau žaidimą tu žaidi? — paklausė Gre- 
venas. 

— Dvigubą, drauguži, o dvigubas žaidimas visada pavojin- 
gas; bet mano žaidimas yra trigubas, jei turėsime omeny, kad 
žaidžiu ir su Fušė, ir Fušė, ko gero, užuodė, kad aš Burbonų 
paslapčių patikėtinis. 

— Tu?! 

— Aš! — atsakė Malenas. 

— Ką? Užmiršai Favrasą?? 

Šį vardą išgirdęs, Valstybės patarėjas apniuko. 

— O nuo kada? — paklausė patylėjęs Grevenas. 

— Kai Bonapartas buvo paskelbtas konsulu iki gyvos galvos“. 

— Bet įrodymų jie neturi? 

— Žinoma, ne! — atsakė Malenas, sprigtelėjęs nykščio nagu. 

Malenas trumpai ir aiškiai nušvietė tą kritinę būklę, kurioje 
atsidūrė Anglija, kai Bonapartas išdėstė Bulonėje armiją, gre- 
siančią Anglijai pražūtimi; paaiškino Grevenui, kad niekas Pran- 
cūzijoje ir Europoje nesuvokia šio ruošiamo išsilaipinimo svar- 

bos, numano ją tik Pitas“; paskui pavaizdavo tą kritinę būklę, 
kurioje atsidurs Bonapartas, kai pradės veikti Anglija. Galinga 
koalicija, — Prūsija, Austrija ir Rusija, — kurią finansuos Angli- 
jos auksas, turinti apginkluoti septyniasdešimt tūkstančių vy- 
rų. Tuo pat metu šalies viduje didžiulis sąmokslas apraizgysiąs 
savo tinklu visą Prancūziją ir suvienysiąs montanjarus, šuanus, 
rojalistus ir jų kunigaikščius. 

— Kol buvo trys konsulai, Liudvikui XVIII atrodė, kad anar- 
chija tebesitęsia ir kad kilus kokiam nors sąjūdžiui jis atsikeršys 
už Vandemjero 13-tąją ir Fruktidoro 18-ąją"“, — kalbėjo Male- 
nas. — Bet konsulatas iki gyvos galvos atskleidė Bonaparto sie- 
kius, jis netrukus taps imperatoriumi. Buvusiam leitenantėliui 
maga įsteigti naują dinastiją! Na štai, šį sykį kėsinamasi į jo gy- 
vybę, smūgis paruoštas dar sumaniau negu sąmokslas Sen Ni- 
kezo gatvėje“. Jame dalyvauja Pišegriu, Žoržas, Moro, kuni- 
gaikštis d" Angenas, Polinjakas ir Rivjeras, grafo d' Artua draugai. 

— Na ir sambūris! — šūktelėjo Grevenas. 

— Į Prancūziją sąmokslininkai veržiasi patyliukais, ruošia- 
masi atakuoti iš visų pusių, nesiskaitoma su jokiomis priemo- 
nėmis. Šimtas vyrų, vadovaujami Žoržo, turi pulti konsulo sar- 
gybą ir konsulą vyras prieš vyrą. 

— Na, tai išduok juos. 

— Jau du mėnesiai konsulas, Policijos ministras, prefektas ir 
Fušė laiko savo rankose dalį šio didžiulio sąmokslo siūlų; bet jie 
dar neįsivaizduoja, koks jo užmojis, ir šiuo metu, kad viską at- 
sektų, leidžia laisvai veikti beveik visiems sąmokslininkams. 

— Na, o dėl teisės, — pasakė notaras, — Burbonai turi daug 
didesnę teisę sumanyti, plėtoti ir vykdyti sąmokslą prieš Bona- 
partą, negu turėjo Bonapartas, rezgęs sąmokslą prieš Respubli- 
ką Briumero 18-ąją, jis — Respublikos kūdikis; tad žudė, taip 
sakant, savo motiną, o šitie Žmonės nori grįžti į savo namus. 
Aišku, matydami, kad į emigrantų sąrašą naujų vardų nebeira- 
šoma, o vis daugiau išbraukiama, kad atgaivinama Katalikų Baž- 
nyčia ir vienas po kito leidžiami priešrevoliuciniai įstatymai, 

kunigaikščiai suprato — grįžti jiems bus vis sunkiau, o ko gero, 
ir visai neįmanoma. Bonapartas darosi pagrindinis kliuvinys, ir 
jie nori tą kliūtį pašalinti, štai ir viskas. Pralaimėję sąmokslinin- 
kai virs plėšikais; nugalėję — didvyriais, tad aš nesistebiu, kad 
esi sutrikęs. 

— Štai koks reikalas, — tarė Malenas, — reikia taip pakreipti 
įvykius, kad Bonapartas numestų Burbonams kunigaikščio 
d'Angeno“ galvą, kaip Konventas numetė Europos karaliams 
Liudviko XVI galvą, tada jį įmurkdysime į Revoliuciją, kaip esa- 
me įją įmerkę uodegas mes patys; arba nuversti dabartinį pran- 
cūzų tautos stabą, būsimą imperatorių, o ant jo sosto skeveldrų 
atstatyti tikrąjį sostą. Mano likimą lemia atsitiktinumas, sėkmin- 
gas pistoleto šūvis, pragaro mašina, kokia buvo padėta Sen Ni- 
kezo gatvėje, reikia tiktai, kad ji sėkmingai sprogtų. Man jie ne 
viską pasakė. Tik pasiūlė kritinę valandą būti Valstybės tarybo- 
je ir vadovauti teisėtai Burbonų restauracijai. 

— Delsk, — pasakė Grevenas. 

— Neįmanoma! Turiu ryžtis šią valandą. 

— Kodėl? 

— Broliai Simezai prisidėję prie sąmokslo, jie slepiasi čia, vie- 
toje; turiu arba įsakyti juos sekti, tegul jie susikompromituoja, ir 
paskui jų atsikratyti, arba slapčia juos globoti. Aš prašiau smul- 
kesnių agentų, o jie man siunčia pirmarūšes lūšis; šie Žmonės 
užvažiavo į Trua ir užsitikrino žandarmerijos pagalbą. 

— Gondrevilis yra žvirblis rankoje, o sąmokslas — briedis 
girioje, — tarė Grevenas. — Sąmoksle nedalyvauja nei Fušė, nei 
Taleranas, tavo du bendražygiai: atidenk jiems savo kortas! Tik 
pagalvok! Visi tie, kurie nukirto galvą Liudvikui XVI, sėdi val- 
džioje, Prancūzijoje pilna žmonių, įsigijusių Valstybės turto, o 
tu norėtum, kad sugrįžtų tie, kurie iš tavęs pareikalaus Gondre- 
vilio? Jei Burbonai ne kvailiai, turės užmiršti visa, kas buvo mūsų 
padaryta. Geriau įspėk Bonapartą. 

— Mano rango Žmogus neišduoda, — atrėžė Malenas. 

— Tavo rango? — šypsodamasis šūktelėjo Grevenas. 

— Man siūlo Teisingumo ministeriją. 

— Tu apžilpęs, suprantu. Todėl šitose politinėse patamsėse 
privalau susigaudyti aš ir užuosti, pro kur išsmukti. Va! O nu- 
matyti įvykius, kurie gali grąžinti Burbonus, kai toks generolas 
kaip Bonpartas turi aštuoniasdešimt laivų ir keturis šimtus tūks- 
tančių vyrų, — neįmanoma. Sunkiausia laukimo politikoje — 
nuspėti, kada kris susvyravusi valdžia; bet Bonaparto valdžia, 
mielasis, šiuo metu eina tvirtyn. Ar tik ne Fušė parūpo tave iš- 
tirti, kad, sužinojęs, ką slapta galvoji, paskui tavęs nusikratytų? 

— Ne, pasiuntiniu aš visiškai pasikliauju. Be to, Fušė nesiųs- 
tų man tų dviejų beždžionių — juk aš juos puikiai pažįstu, ir jie 
negali nekelti man įtarimo. 

— O mane jie gąsdina, — tarė Grevenas. — Jei Fušė tavimi 
pasitiki, neketina tavęs išbandyti, tai kam jis tau juos atsiuntė? 
Be niekur nieko Fušė tokio pokšto nekrės... 

— Štai kodėl aš ir apsisprendžiau, — šūktelėjo Malenas, — 
su tais broliais Simezais aš niekad neturėsiu ramybės; gal Fušė, 
žinodamas mano padėtį, nenori jų pražiopsoti ir tikisi per juos 
prisikasti iki Kondė? 

— Ėhė, drauguži, Bonapartui valdant niekas nė pirštu neuž- 
kliudys Gondrevilio šeimininko. 

Kilstelėjęs akis, Malenas pastebėjo tankioje didžiulės liepos 
lapijoje šautuvo vamzdį. 

— Neklydau, man pasigirdo sausas užtaisomo ginklo trakš- 
telėjimas, — pasakė jis Grevenui, slėpdamasis už storo medžio 
kamieno; notaras, sunerimęs draugui staiga pašokus, nusekė iš 
paskos. 

— Mišiu, — sušnabždėjo Grevenas, — matau jo rudą barzdą. 

— Neišsiduokime, kad bijome, — pridūrė Malenas ir lėtai 
nužingsniavo kartodamas: — Ko nori tas žmogus iš tų, kurie 
Įsigijo šią žemę? Juk ne į tave jis taikė. Jeigu girdėjo mūsų šneką, 
reikės jam pirtį užkurti! Geriau būtume nuėję į laukus. Kam, po 
šimts kelmų, būtų atėję į galvą, kad ir oru negali pasikliauti? 

— Gyveni ir mokaisi, — atsiduso notaras. — Et, jis buvo toli, 
o mes kalbėjomės pašnabždomis. 
— Užsiminsiu apie jį Korantenui, — atsakė Malenas. 


IV skyrius 
BE KAUKĖS 


Po valandėlės Mišiu grįžo namo, buvo išbalęs, perkreiptu veidu. 

— Kas tau? — išsigandusi paklausė Žmona. 

— Nieko, — atsakė jis, pamatęs Violetą; jo pasirodymas bu- 
vo jam tarsi perkūno trenksmas. 

Mišiu pasiėmė kėdę, ramiai atsisėdo prieš židinį ir, ištraukęs 
laišką iš skardinės tūtos, — tokias tūtas gauna kareiviai savo 
popieriams susidėti, — įmetė į ugnį. Šis mostas, kurį pamačiusi 
Marta atsikvėpė, lyg būtų nuo krūtinės nusiritęs akmuo, labai 
sudomino Violetą. Ūkvaizdis nuostabiai ramiai padėjo karabi- 
ną ant židinio atbrailos. Mariana ir Martos motina verpė lem- 
pos šviesoje. 

— Nagi, Fransua, — tarė tėvas. — Eisime gulti. Nori miego? 

Jis šiurkščiai sugriebė sūnų per juosmenį ir išnešė. 

— Nusileisk į rūsį, — šnibžtelėjo jis vaikui į ausį, kai jie buvo 
ant laiptų, — paimk du butelius Makono vyno, nupilk trečdalį, 
paskui pripilk į juos konjako, kur stovi ant butelių lentynos; po 
to į butelį su baltu vynu įmaišyk pusę degtinės. Darbuokis mik- 
liai, pastatyk tuos tris butelius ant tuščios statinės, tos, kur stovi 
prie rūsio durų. Kai atidarysiu langą, išlįsk iš rūsio, pabalnok 
mano arklį, šok ant jo ir nujojęs lauk manęs prie Poto de Gė. 

— Vaikiūkštis visada spiriasi eiti gulti, — grįžęs į trobą, pa- 
sakė ūkvaizdis, — nori viską daryti kaip suaugęs, viską matyti, 
viską girdėti ir žinoti. Jūs lepinate mano šeimyną, tėtuši Vio- 
letai. 

— Dievulėli mano! — šūktelėjo Violetas. — Kas jums atrišo 
liežuvį? Dar niekad negirdėjau jūsų tokio šnekaus. 

— Ojūs manote, kad aš leidžiuosi šnipinėjamas ir nieko ne- 
pastebiu? Ne į tą pusę dairotės, tėtuši Violetai. Jei netarnautu- 
mėte tiems, kurie griežia ant manęs dantį, o palaikytumėte ma- 
ne, ne tik pratęsčiau tą nuomos sutartį, bet padaryčiau dar 
daugiau... 

— O ką? — paklausė godusis kaimietis išsproginęs akis. 

— Pigiai parduočiau jums savo gerą. 

— Kai reikia mokėti, nėra nieko pigaus, — pamokomai tarė 
Violetas. 

— Ketinu iš šio krašto išsikelti ir atiduodu jums savo Muso 
sodybą, pastatus, sėklas, galvijus — viską už penkiasdešimt tūks- 
tančių frankų. 

— Tikrai? 

— Tinka? 

— Šimts kalakutų, reikia pagalvoti. 

— Na, pasiderėkime... Bet man reikia rankpinigių. 

— O aš neturiu nė skatiko. 

— Duok žodį. 

— Ko dar? 

— Pasakyk, kas tave čia siuntė? 

— Tiesiog grįžau iš ten, kur jojau, ir panorau užsukti palin- 
kėti jums labos nakties. 

— Grįžai be arklio, pėstute? Kvailiu mane laikai, ar ką? Me- 
luoji, mano sodybos negausi. 

— Na, gerai, gerai, mane atsiuntė ponas Grevenas! Violetai, 
sako, mums reikalingas Mišiu, eik ir atvesk jį. Jei nerasi namie, 
palauk... Supratau, kad man reikės čia šį vakarėlį prasėdėti... 

— O tie dilbos iš Paryžiaus vis dar pilyje? 

— Nežinau. Bet svetainėje buvo Žmonių. 

— Sodybą gausi, tarkimės! Pačiut, eik ir atnešk vyno sutar- 
čiai aplaistyti. Paimk geriausio Rusijono vyno, kur iš buvusio 
markizo rūsio... Mes ne vaikai. Ant tuščios statinės, prie durų, 
rasi du butelius, pridėk dar ir butelį baltojo. 

— Sutarta! — tarė Violetas, kuriam vynas niekad nemušė į 
galvą. — Išgersime! 

— Po miegamojo grindimis, palovėje, tu laikai paslėpęs pen- 
kiasdešimt tūkstančių frankų. Sumokėsi man juos, kai praeis 
dvi savaitės po pirkimo sutarties surašymo pas Greveną... 

Violetas įrėmė į Mišiu akis ir išbalo. 

— Aha, ateini šnipinėti užkietėjusio jakobino, kuris turėjo gar- 
bės pirmininkauti Jakobinų klubui Arsi, ir manai, kad jis tavęs 
nenučiups? Aš neaklas, mačiau, kad tavo grindų plytelės švie- 
žiai užtaisytos, ir supratau, jog buvai jas išėmęs, žinoma, ne tam, 
kad pasėtum javų. Į sveikatą! 

Violetas buvo toks suglumęs, jog vienu mauku susipylė į ger- 
klę didžiulę vyno stiklinę, net nepasidomėjęs vyno skoniu; iš 
siaubo jam tvilkino vidurius, tarsi kas ten būtų karštą geležį įki- 
šęs; o degtinę viduriuose susiurbė šykštumas; jis būtų kažin ką 
atidavęs, jei būtų galėjęs atsidurti namuose ir perkelti savo lobį 
į kitą vietą. Visos trys moterys šypsojosi. 

— Na, tai sukertam? — paklausė Mišiu, pildamas dar vieną 
stiklinę. 

— Sukertam. 

— Sodyba bus tavo, senas sukčiau! 

Pusę valandos jie gyvai ginčijosi, kada Violetas perims sody- 
bą, ir dar dėl begalės smulkmenų, kaip ginčijasi kaimiečiai su- 
darinėdami sandėrius; po daugybės įrodinėjimų, išmauktų stik- 
linių, visokiausių pažadų, užsigynimų, šauksmų: „Tikrai? — 
Tikrai! — Dievaži! — Kaip mane gyvą matai! — Tegul aš skra- 
džiai žemę nugarmėsiu, jei... — Tegul šis vynas virsta nuodais, 
jei tai ne gryna teisybė...“ Violetas susmuko, galvą pasidėjęs ant 
stalo, buvo ne girtas, bet negyvai nusigėręs; kai tik Mišiu pama- 
tė, kad Violeto akys susidrumstė, skubiai atidarė langą. 

— Kur tas nevidonas Gošė? — paklausė jis žmoną. 

— Miega. 

— Mariana, — tarė ūkvaizdis ištikimajai tarnaitei, — eik ir 
atsisėsk prie durų, nenuleisk nuo jo akių. Jūs, mama, likite 

apačioje, saugokite šį šnipelį, klausykite pastačiusi ausis, durų 
niekam neatidarykite, nebent išgirsite Fransua balsą. Dabar gy- 
venti arba mirti! — dusliu balsu ištarė jis. — Visiems, kas gyve- 
na po mano stogu, šiąnakt aš nebuvau iš namų išėjęs. Turėsite 
šitai kartoti net ir galvą ant trinkos padėję. Eime, mamut! — 
kreipėsi jis į žmoną. — Apsiauk batais, užsidėk kyką, ir dumki- 
me! Jokių klausimų, aš einu su tavim. 

Per tuos tris ketvirčius valandos šito Žmogaus mostai ir žvilgs- 
nis įgavo despotiško valdingumo, prieš kurį neįmanoma buvo 
atsispirti ir kurio jis sėmėsi iš to bendro, nors nežinomo šaltinio, 
iš kur neįtikėtinos galios semiasi ir didieji karvedžiai kovos lau- 
ke, uždegantys pulkus, ir didieji oratoriai, pakerintys auditori- 
ją, taip pat, reikia pasakyti, ir didieji nusikaltėliai, smogiantys 
drąsų smūgį! Tada atrodo, kad toks Žmogus spinduliuoja, jo žo- 
džiai kupini neįveikiamos įtaigos, o valdingi mostai sugniuždo 
kito valią. Visos trys moterys suvokė, kad dedasi kažkas bai- 
saus; nors jos nieko nežinojo, bet nujautė, jog lūžis artėja, matė, 
kaip ryžtingai veikia šis vyras; jo veidas švietė, bruožai buvo 
iškalbingesni už žodžius, akys žėrėjo kaip žvaigždės; kaktą jam 
išmušė prakaitas, o balsas keletą kartų suvirpėjo iš nekantrumo 
ir įsiūčio. Todėl Marta be žodžių pakluso. Apsiginklavęs iki dan- 
tų, su šautuvu ant peties Mišiu smuko į alėją, žmona nusekė iš 
paskos; jie kaipmat atsidūrė kryžkelėje, kur brūzgynuose buvo 
pasislėpęs Fransua. 

— Nuovokus berniukas, — pamatęs jį, pasakė Mišiu. 

Tai buvo pirmas jo sakinys. Iki šiol jis ir jo žmona taip bėgo, 
kad neįstengė nė žodelio ištarti. 

— Eik namo, įlipk į tankiausią medį ir pasislėpęs ten stebėk 
laukus, parką, — liepė jis sūnui. — Mes visi miegame, nieko 
neįsileidžiame. Tavo senelė budi, ji atsilieps tik į tavo balsą! Įsi- 
dėmėk kiekvieną mano žodį. Nuo šito priklauso tavo tėvo ir 
motinos gyvybė. Tegul teisingumas niekada nesužino, kad mes 
šiąnakt nenakvojome namuose. 

Kai po šių žodžių, šnibžteltų jam į ausį, Fransua nėrė į mišką 
kaip ungurys į dumblą, Mišiu tarė žmonai: 

— Dabar ant arklio! Ir prašyk, kad Dievas mums padėtų. Įsi- 
kibk stipriai į mane. Arklys gali ir neištverti. 

Vos Mišiu tai pasakė, arklys, gavęs du kartus koja per šonus 
ir spustelėtas galingais keliais, pasileido pirmyn kaip tikras lenk- 
tynių žirgas; gyvulys tarsi suprato šeimininką; po ketvirčio va- 
landos miškas liko už jų. Mišiu, nenukrypęs nuo trumpiausio 
kelio, išjojo į tokią palaukės vietą, iš kurios buvo matyti mėnu- 
lio apšviesti Sen Sinio pilies stogai. Pririšo arklį prie medžio ir 
vikriai įkopė į kalniuką, nuo kurio atsivėrė vaizdas į visą Sen 
Sinio slėnį. 

Pilis, į kurią Marta ir Mišiu kurį laiką Žiūrėjo, paverčia šį kraš- 
tovaizdį nuostabiu reginiu. Ji nepasižymi nei ypatingu didu- 
mu, nei ypatinga architektūra, tačiau turi tam tikros archeolo- 
ginės vertės. Šis senovinis XV amžiaus statinys stūkso ant kal- 
vos, kurią juosia gilūs, platūs grioviai, dar pilni vandens; su- 
mūryta ji iš akmens skaldos ir kalkių skiedinio, bet jos sienos 
yra septynių pėdų storio. Jos paprastumas iškalbingai primena 
atšiaurų ir karingą feodalų laikų gyvenimą. Šią iš tikrųjų pir- 
mykštę pilį sudaro du stori rausvi bokštai, kuriuos skiria ilgas 
gyvenamasis korpusas su akmenimis apvedžiotomis langų an- 
gomis; langų stiklus dalija grubaus darbo kryžiai, panašūs į vyn- 
šakes. Į pilį veda išoriniai laiptai, įrengti statinio viduryje, pen- 
kiakampiame bokšte su mažomis suskliaustomis durelėmis. Pir- 
mą aukštą su atnaujintu Liudviko XIV laikais vidumi, kaip ir 
antrą, vainikuoja didžiuliai stogai su langų angomis, kurios 
puoštos lipdytais timpanais. Prieš pilį želia plati veja, kurioje 
neseniai buvo iškirsti medžiai. Abipus įvažiuojamojo tilto stovi 
dvi sarginės, kuriose gyvena sodininkai; nameliai atskirti neiš- 
vaizdžia, paprastute, tikriausiai šiuolaikine pinučių tvorele. Į 
dešinę ir į kairę nuo vejos, kurią pusiau kerta grįstas kelias, išsi- 
dėstę tvartai, arklidės, klojimai, malkinė, kepykla, vištidės, ku- 
metynas — visa tai, matyt, įruošta griuvėsiuose dviejų pilies 
sparnų, tokio stiliaus kaip šiandieninė pilis. Anais laikais ši tvir- 
tovė turbūt buvo keturkampė, ir visi keturi jos kampai sutvir- 

tinti; ją gynė milžiniškas bokštas su skliautuotu prieangiu, ku- 
rio papėdėje buvo tuomet ne šiandieninė pinučių tvorta, o pa- 
keliamasis tiltas. Du storieji bokštai, kurių kūgio formos stogai 
išsilaikė iki šiolei, ir vidurinio bokšto špilis teikė visam kaime- 
liui savitumo. Už keleto žingsnio nuo pilies kyšojo smaila baž- 
nyčios, tokios pat senos kaip pilis, varpinė ir puikiai derėjo su 
pilies masyvu. Aplink stogus ir bokštus, spindinčius mėnesie- 
tokia išraiška veide, jog visiškai suglumino žmoną — jo nuri- 
męs veidas švytėjo viltimi ir savotišku pasididžiavimu. Jis įta- 
riu žvilgsniu nužvelgė horizontą; įsiklausė į garsus laukuose; 
buvo turbūt devynios valandos, pamiškę užliejo mėnesiena, 
ypač ryškiai buvo apšviestas jų kalniukas. Stovėti čia ūkvaiz- 
džiui pasirodė pavojinga, ir jis nusileido žemyn veikiausiai bi- 
jodamas, kad jo nepamatytų. Tačiau joks įtartinas garsas netrikdė 
tylos šiame nuostabiai gražiame slėnyje, apjuostame iš kitos pu- 
sės Nodemo miško. Nusigalavusi, drebanti Marta po tokio joji- 
mo laukė kokios nors atomazgos. Kam jos, Martos, prireikė? 
Geram darbui ar nusikaltimui? Šią akimirką Mišiu palinko Mar- 
tai prie ausies: 

— Eik pas grafaitę de Sen Sin, pasakyk, kad nori su ja pasi- 
kalbėti. Kai ji pasirodys, pasivedėk į šalį. O įsitikinusi, kad nie- 
kas negirdi, pasakyk: „Panele, jūsų pusbrolių gyvybė pavojuje, 
o žmogus, kuris paaiškins jums, kodėl ir kaip, laukia jūsų". Jei- 
guji išsigąs, nepatikės, pridurk: „Jie yra prisidėję prie sąmokslo 
prieš Pirmąjį konsulą, o sąmokslas atskleistas“. Savo vardo ne- 
sakyk, mumis nepasitikima. 

Marta pakėlė akis į vyrą ir paklausė: 

— Vadinasi, tu jų pusėje? 

— Na ir kas? — atsakė Mišiu suraukęs kaktą, manydamas, 
kad tai priekaištas. 

— Tu nesupranti manęs! — šūktelėjo Marta, sugriebė plačią 
Mišiu ranką ir puolė prieš jį ant kelių, paskui pabučiavo tą ran- 
ką, laistydama ją ašaromis. 

— Bėk, paverksi paskui, — tarė jis ir staiga karštai apkabino 
Martą. 

Kai žmonos žingsniai nutilo, šito geležinio Žmogaus akyse 
sužibo ašaros. Iki šiol jis nepasitikėjo žmona, žinodamas jos tė- 
vo pažiūras, slėpė nuo jos savo paslaptis; dabar staiga išvydo, 
koks nuostabus paprastas jo žmonos būdas, o Martą taip pat 
nustebino prieš ją atsivėrusi vyro būdo didybė. Skaudų paže- 
minimo jausmą, kurį išgyvena moteris, kai niekinamas jos vy- 
ras ir jai sava tapusi to vyro pavardė, pakeitė susižavėjimas, 
įkvėptas jo šlovės; ir Marta nuo vieno jausmo į kitą perėjo taip 
staigiai, jog iš tiesų galėjo apsisukti galva. Kamuojama baisiau- 
sio nerimo, ji jojo, — kaip vėliau pati jam pasakojo, — nuo savo 
namų iki Sen Sinio pilies tarsi per kraują, o paskui vienu akies 
moju pasijuto danguje tarp angelų. Mišiu, iki šiol manęs, kad 
nėra žmonai brangus, kad jos niaurumas ir liūdesys — tai mei- 
lės stoka, stengęsis būti kuo rečiau namuose, palikdavęs ją vie- 
ną su savo mintimis ir visą savo meilę atidavęs sūnui, dabar 
staiga suvokė, ką reiškia šios moters ašaros: ji keikė vaidmenį, 
kurį ją buvo privertęs vaidinti grožis ir tėvo valia. Laimė su- 
spindo jiems savo gražiausia liepsna per pačią audrą tarsi tvyks- 
telėjęs Žaibas. Ji ir iš tikrųjų tvykstelėjo kaip žaibas! Kiekvienas 
jų mąstė, kad dešimt metų jie išgyveno, nesuprasdami vienas 
kito, ir kiekvienas kaltino vien save. Mišiu tebestovėjo sustin- 
gęs, parimęs ant karabino, smakrą pasidėjęs ant rankos, giliai 
susimąstęs. Tokia valandėlė išperka visą skausmą — net pačios 
skaudžiausios praeities. 

Martai, kamuojamai daugybės minčių, panašių į tas, kurios 
jaudino jos vyrą, ūmai sugėlė širdį dėl pavojaus, pakibusio virš 
Simezų — ji suprato viską, net kas tie paryžiečiai, bet vieno išsi- 
aiškinti negalėjo: kam vyrui prireikė karabino. Puolė pirmyn 
kaip stirna ir išėjo į kelią, vedantį į pilį; staiga ji nustėro, išgir- 
dusi už savęs vyriškus žingsnius, riktelėjo, bet plati Mišiu ran- 
ka užspaudė jai burną. 

— Nuo kalnelio dairydamasis pastebėjau, kaip tolumoje su- 

blizgo sidabru vedžiotos kepurės. Įlįsk pro išlaužą prie griovio, 
tarp Panelės bokšto ir arklidžių; šunys ant tavęs nelos. Įsigauk į 
sodą, šūktelėk jaunąją grafaitę pro langą, sakyk, kad lieptų pa- 
balnoti arklį, tegul joja per griovį, aš ten lauksiu, bet pirmiau 
ištirsiu, ką ketina veikti paryžiečiai, ir sugalvosiu, kaip jų išsi- 
lenkti. 

Pavojus slinko kaip sniego griūtis, reikėjo užtverti jam kelią, 
ir Martai tarsi išaugo sparnai. 


Vskyrius 
LORANSA DE SEN SIN 


Frankiškoji pavardė, bendra Sen Sinių ir Šaržebefų šeimoms, 
yra Diuinefai. Sen Siniai tapo Šaržebefų jaunesniosios atšakos 
pravarde, kai kartą, tėvui išvykus, penkios šios šeimos dukte- 
rys, visos kaip reta baltaplaukės, apgynė pilį, nors niekas šito iš 
jų nebūtų tikėjęsis. Ir tada vienas pirmųjų Šampanės grafų pa- 
noro šia gražia pravarde* įamžinti šio įvykio atminimą, kad jis 
nenugrimztų užmarštin, iki bus gyva jų giminė. Po to ypatingo 
žygdarbio dukterys šeimoje augo išdidžios, nors, ko gero, ne 
visos buvo baltaplaukės. Paskutinioji, Loransa, priešingai negu 
reikalauja frankų salijų įstatymas"! paveldėjo šeimos titulą, her- 
bą ir valdas. Šampanės grafo aktą, pagal kurį šeimoje titulas ir 
turtas gali pereiti ir moteriai, patvirtino Prancūzijos karalius. 
Taigi Loransa buvo grafaitė de Sen Sin, būsimasis jos vyras tu- 
rėjo priimti jos pavardę ir herbą, kuriame buvo įrašytas šūkis — 
įstabūs Žodžiai, ištarti vyriausiosios iš penkių seserų, jos atsa- 
kymas į priešo reikalavimą pasiduoti: „Mirti su daina!" Loran- 
sa, prilygstanti šioms gražuolėms karžygėms, buvo tokio balto 


* Sen Sin — penkios gulbės (pranc.). 

gymio, jog atrodė pačios lemties pažymėta. Pro ploną ir tamprų 
jos odos audinį persišvietė smulkiausios mėlynos gyslelės. Nuo- 
stabiai šviesūs plaukai puikiai derėjo su tamsiai mėlynomis aki- 
mis. Visa ji buvo miela pažiūrėti. Ši gležna mergina liaunu lie- 
meniu ir baltu it pienas veidu buvo apdovanota, tarsi kilniau- 
sio būdo vyras, tvirta dvasia; tačiau niekas, net įžvalgiausias 
stebėtojas, matydamas jos švelnų gaubtą veidelį — iš šono jis 
šiek tiek panėšėjo į avies profilį — nebūtų šito įspėjęs. Šis bega- 
linis švelnumas, nors ir prakilnus, kartais, regis, virsdavo be- 
veik avelės kvailumu. 

— Aš panaši į susisvajojusį aviną! — pajuokaudavo ji kartais. 

Mažakalbė Loransa atrodė ne susimąsčiusi, bet lyg sustingu- 
si. Vos tik įvykdavo kas nors rimta, beregint nubusdavo jos vi- 
duje užsislėpusi Judita ir visus nustebindavo. O tokių rimtų at- 
vejų, jai, deja, netrūko. Po jums jau žinomų įvykių trylikmetė 
Loransa liko našlaitė mieste, kur dar vakar stovėjo vienas įdo- 
miausių XVI amžiaus architektūros statinių — Sen Sinių rūmai. 
Ponas d'Otseras, jos giminaitis, paskirtas globėju, pasiskubino 
išgabenti įpėdinę į kaimą. Šis šaunus provincijos bajoras, kurį 
įbaugino jo brolio abato d'Otsero mirtis, kai tas, persirengęs kai- 
miečiu ir pasiruošęs bėgti, krito pakirstas kulkos, ginti savo glo- 
botinės reikalų neįstengė: du jo sūnūs tarnavo kunigaikščių ka- 
riuomenėje, ir kasdien sulig menkiausiu kribždesiu jam vaide- 
nosi Arsi municipaliteto kareiviai, ateiną jo suimti. Loransa, di- 
džiuodamasi, kad atlaikė apgultį ir kad yra gamtos apdovano- 
ta istoriniu protėvių baltumu, truputį su panieka žvelgė į iš- 
mintingą, bet bailų senąjį bajorą, palaužtą praūžusių audrų; ji 
svajojo tik apie garbę. Todėl narsiai pasikabino skurdžioje Sen 
Sinio pilies svetainėje Šarlotos Kordė*? portretą, apipintą vaini- 
ku iš smulkių ąžuolo lapų. Nepaisydama įstatymo, kuris būtų 
nubaudęs ją už tai mirtimi, per specialų žygūną susirašinėjo su 
dvyniais. Brolių atsakymus atnešdavo jai pasiuntinys, taip pat 
rizikuodamas gyvybe. Po tragedijos, įvykusios Trua, Loransa 
gyveno tik dėl monarchijos pergalės. Sveikai įvertinusi ponus 

d'Otserus ir perpratusi, jog tai garbingos, bet silpnos prigimties 
žmonės, ji slėpė nuojjų savo veiklą; Loransa buvo per daug pro- 
tinga ir iš tikrųjų per daug atlaidi, kad smerktų globėjus už jų 
būdą; buvo jiems gera, lipšni, meili, bet neatskleidė nė vienos 
savo paslapties. Niekas taip neužgrūdina dvasios, kaip būtiny- 
bė nuolat slapukauti šeimos ratelyje. Sulaukusi pilnametystės, 
Loransa kaip ir anksčiau paliko savo reikalus tvarkyti senukui 
ta, kad kambarinė Katrina skoningai aprengta, o grumas Gota- 
ras tvarkingai apsitaisęs; visa kita Loransai nerūpėjo. Jos min- 
tys krypo į aukštesnį tikslą, ir ji negalėjo nusileisti iki reikalų, 
kurie kitais laikais būtų jai tikriausiai patikę. Apdarui ji liko abe- 
jinga, juk šalia jos nebuvo pusbrolių. Loransa dėvėjo žalią ama- 
zonę, kai jodinėjo arkliu, paprastą suknelę su liemene, puoštą 
galionais, kai eidavo pasivaikščioti, o namie — šilkinį chalatą. 
Ją lydėdavo Gotaras, jos jaunasis grumas, vikrus ir drąsus pen- 
kiolikmetis vaikinukas; namuose ji beveik nebūdavo; medžiojo 
visose Gondrevilio valdose, ir nei nuomininkai, nei Mišiu ne- 
drįso dėl to prieštarauti. Buvo puiki jojikė, o medžioklėje savo 
vikrumu darė stebuklus. Apylinkėje visada, net Revoliucijos lai- 
kais, žmonės ją vadino Panele. 

Kas yra skaitęs nuostabų romaną „„Robas Rojus“, tikriausiai 
prisimena vieną itin reto būdo moterį, kurią piešdamas Valteris 
Skotas įveikė įprastinį savo šaltumą; tai Diana Vernon. Šis pri- 
siminimas gal padės suprasti Loransą, jei prie škotų medžioto- 
jos bruožų pridėsite nuosaikų Šarlotos Kordė jausmingumą, bet 
atmesite mielą gyvumą, kuriuo taip žavi Diana. Jaunoji grafaitė 
matė, kaip mirė jos motina, kaip krito nušautas abatas d Otse- 
ras, kaip Žuvo ant ešafoto markizas ir markizė de Simezai; jos 
vienatinis brolis mirė nuo žaizdų, du pusbroliai, tarnaujantys 
Kondė armijoje, galėjo kiekvieną akimirką būti nukauti, nega- 
na to, Respublika surijo Simezų ir Sen Sinių turtus, beje, be jo- 
kios naudos pačiai Respublikai. Tad mums turi būti supranta- 
mas Loransos atšiaurumas, virtęs savotišku stinguliu. 

Ponas d 'Otseras, beje, pasirodė esąs sąžiningiausias ir išma- 
niausias globėjas. Patekęs į jo rankas, Sen Sinis pasidarė pana- 
šus į kaimo sodybą. O žmogynas, pats daug panašesnis į uolų 
žemvaldį negu į riterį, gebėjo išspausti naudos ir iš parko, ir iš 
sodų, kurie užėmė apie du šimtus arpanų žemės ir tiekė pašarą 
arkliams, maistą šeimynai ir malkas. Dėl šito itin griežto taupu- 
mo ir paverstų valstybine renta santaupų Loransa, sulaukusi 
pilnametystės, jau turėjo atgavusi nemažą dalį turto. 1798 me- 
tais iš valstybinės rentos įpėdinei įplaukdavo du šimtai tūks- 
tančių frankų metinių pajamų, kurios po teisybei nebuvo laiku 
išmokamos, ir dvylika tūkstančių iš Sen Sinio žemių, kurių su- 
tartys buvo atnaujintos gerokai pakėlus nuomos mokestį. Kai 
ponai d'Otserai išsikėlė į kaimą, jie turėjo tris tūkstančius livrų 
rentos iki gyvos galvos ir tą rentą buvo įdėję į Lafaržo bendrovę; 
su šituo savo turto likučiu gyventi jie galėjo tik Sen Sinyje; todėl 
Loransa visų pirma perleido jiems iki gyvenimo pabaigos flige- 
lį — čiajie ir įsikūrė. D'Otserai, šykštaudami ir savo giminaitei, 
ir sau, atidėdami kasmet savo tūkstantį ekiu sūnums, įpėdinės 
toli gražu nelepino. Visos Sen Sinio išlaidos neviršijo penkių 
tūkstančių frankų per metus. Bet nesismulkinanti Loransa bu- 
vo viskuo patenkinta. Globėjas ir jo žmona, nejučiomis pasida- 
vę Loransos būdo įtakai, kuri pasireikšdavo net mažiausiuose 
niekniekiuose, galų gale, — o tai pasitaiko retokai, — netgi su- 
sižavėjo mergaite, kurią pažinojo nuo mažumės. Loransos ma- 
nieros, gerklinis balsas, valdingas žvilgsnis leido pajusti tą ne- 
suvokiamą jėgą, kuri visada pavergia, net kai tėra regimybė, 
nes juk kvailiams tuštuma rodosi esanti gelmė. O gelmės pa- 
prastas Žmogus neperpranta. Dėl to galbūt liaudis ir žavisi vis- 
kuo, ko nesupranta. Ponai d'Otserai, stebėdamiesi, kad grafaitė 
tokia nešneki ir šalinasi Žmonių, visada tikėjosi iš jos kažko di- 
dingo. Loransa darė žmonėms gera, vadovaudamasi blaiviu pro- 
tu, ir nesidavė apgaudinėjama, todėl pelnė didžiulę kaimiečių 
pagarbą, nors ir buvo aristokratė. Jos lytis, šeimos vardas, išgy- 
ventos nelaimės, savitas gyvenimo būdas — visa tai prisidėjo 

prie jos didžiulio autoriteto Sen Sinio slėnio gyventojams. Kar- 
tais ji, lydima Gotaro, dingdavo dviem trim dienoms; bet kai 
sugrįždavo, nei ponas, nei ponia d'Otserai niekada neklausinė- 
davo, kur ir kodėl buvo išvykusi. Loransa, reikia pabrėžti, jo- 
kiomis keistenybėmis nepasižymėjo. Karinga amazonė slėpėsi 
po moteriškiausiu ir trapiausiu iš pažiūros apvalkalu. Ji buvo 
nepaprastai jautrios širdies, bet kupina vyriško ryžto ir stoiškos 
tvirtybės. Jos įžvalgios akys nežinojo, kas tai yra verkti. Tas, kas 
matė jos baltą ir lepų rankos riešą, išraižytą mėlynų gyslelių, 
niekada nebūtų patikėjęs, kad ši mergina gali varžytis su la- 
biausiai užsigrūdinusiu raiteliu. Jos ranka, tokia gležna, tokia 
minkštutė, valdė pistoletą, šautuvą ne blogiau kaip prityręs me- 
džiotojas. Ji visada nešiojo tik tokį galvos apdangalą, kokį ne- 
šioja moterys jodinėdamos arkliu — žavią bebrenos skrybėlaitę 
su nuleistu žaliu šydu. Todėl jos švelniam veidui, baltam kak- 
lui, aprištam juoda kaklajuoste, niekada nekenkė iškylos atvi- 
rame ore. Direktorijos laikais ir Konsulato pradžioje Loransa 
galėjo šitaip elgtis, niekam neužkliūdama; bet, valdžiai įsitvir- 
tinant, naujieji pareigūnai — Obės departamento prefektas, Ma- 
leno draugai ir pats Malenas — bandė apjuodinti jos gerą var- 
dą. Loransai terūpėjo viena — nuversti Napoleoną, kurio sie- 
kiai ir pergalė kėlė jai savotišką tūžmastį, bet ta tūžmastis buvo 
šaltakraujiška ir apskaičiuota. Loransa, slapta ir nežinoma šito 
šlove vainikuoto Žmogaus priešininkė, taikėsi į jį iš savo slėnio 
ir miškų su siaubingu atkaklumu; kartais panūsdavo eiti ir nu- 
žudyti jį kur nors Sen Klu ar Malmezono apylinkėse. Jau vien 
šios užduoties įgyvendinimas būtų paaiškinęs jos pratybas ir 
gyvenimo įpročius; bet, nutrūkus Amjeno taikos sutarčiai“, kai 
jai buvo leista įsitraukti į sąmokslą, kurio dalyviai Briumero 18- 
osios įvykius stengėsi atgręžti prieš Pirmąjį konsulą, Loransa, 
vedama neapykantos, savo jėgas paskyrė labai plačiam ir ge- 
rai vykdomam planui; pagal šį planą smogti smūgį išorėje Bo- 
napartui turėjo galinga Rusijos, Austrijos ir Prūsijos koalicija, 
— vėliau, tapęs imperatoriumi, jis ją sutriuškino prie Austerli- 

co, — o viduje, — prieštaringiausių pažiūrų, bet bendros ne- 
apykantos suvienytų Žmonių koalicija — dauguma jų, kaip ir 
Loransa, svarstė, kaip pašalinti tą žmogų, nesibodėdami netgi 
žodžio „žmogžudystė“. Taigi ši mergina, iš pažiūros tokia glež- 
na, bet tokia stipri akyse tų, kurie ją gerai pažinojo, buvo šią 
akimirką atsidavusi ir patikima vedlė bajorams, grįžusiems iš 
Vokietijos dalyvauti grėsmingame pasikėsinime. Fušė pasinau- 
dojo šia emigrantų iš anapus Reino sąjunga, kad į sąmokslą įpai- 
niotų kunigaikštį d Angeną. Kunigaikščio d Angeno pasirody- 
mas Badeno teritorijoje, netoli Strasbūro, vėliau patvirtino Fušė 
prielaidas. Didysis klausimas, ar iš tiesų kunigaikštis žinojo apie 
sumanymą, ar turėjo atvykti į Prancūziją sąmokslui pavykus, 
yra viena tų paslapčių, apie kurias, kaip dar apie keletą kitų, 
Burbonų šeimos kunigaikščiai niekada niekam neprasitarė. Bet 
kai tos epochos istorija nueis užmarštin, nešališki istorikai pa- 
sakys, kad kunigaikštis pasielgė mažių mažiausiai neatsargiai, 
pasirodydamas prie sienos tuo metu, kai turėjo įsiliepsnoti di- 
džiulis sąmokslas, kuris, žinoma, nebuvo paslaptis karališkajai 
giminei. Tokio pat atsargumo, kokį parodė Malenas, tardama- 
sis su Grevenu atvirame ore, Loransa griebdavosi kiekvienu 
atveju. Ji priiminėjo pasiuntinius, tarėsi su jais čia kur nors No- 
demo miško pakraštyje, čia anapus Sen Sinio slėnio, tarp Seza- 
no ir Brijeno. Dažnai Gotaro lydima ji vienu žygiu sukardavo 
penkiolika mylių, bet kai grįždavo į Sen Sinį, skaisčiame jos vei- 
de nebūdavo nė mažiausios nuovargio ar susirūpinimo žymės. 
Vieną kartą, pastebėjusi šio piemenėlio, tada dar devynmečio 
berniuko, akyse naivų susižavėjimą, kurį sukelia vaikams visa, 
pintis arkliais taip uoliai ir atidžiai, kaip tai daro anglai. Supra- 
to, kad šis berniukas stropus, protingas ir nesavanaudis; išban- 
dė jo atsidavimą ir įsitikino, kad jis ne tik ištikimas, bet ir pra- 
kilnus, apie atlygį negalvoja; tada ji užsiėmė šitos dar jaunos 
sielos auklėjimu, buvo jam gera, didingai gera, pririšo jį prie 
savęs, pati prie jo prisirišdama, gludindama šį pusiau laukinį 

charakterį, tačiau taip, kad jis neprarastų nei savitumo, nei pa- 
prastumo. Kai ji pakankamai išbandė jo beveik šunišką ištiki- 
mybę, Gotaras tapo išmoningu ir patikliu jos bendrininku. Kai- 
mo berniokas, — niekam net į galvą nebūtų šovę jo įtarti, — 
nujodavo iš Sen Sinio ligi Nansi ir grįždavo atgal, kartais nė 
nepastebėjus, kad jis buvo dingęs. Jis išmanė visas gudrybes, 
kuriomis naudojasi šnipai. Begalinis įtarumas, kurį jam įskiepi- 
jo jo ponia, nė kiek nepagadino jo prigimties. Gotaras buvo ir 
klastingas kaip moteris, ir tyras kaip vaikas, ir visada akylas 
kaip sąmokslininkas, bet slėpė šias įstabias būdo savybes po vi- 
siško nemokšos ir apsnūdėlio kauke kaip visi kaimiečiai. Šis vai- 
kinukas atrodė paikokas, geibus ir nerangus; bet kai reikėdavo 
veikti, tapdavo vinklus kaip žuvis, išslysdavo iš rankų kaip un- 
gurys, suprasdavo kaip šuo iš pirmo žvilgsnio; žodžiu, uoste 
užuosdavo svetimą mintį. Geraširdis platus jo veidas, apskritas 
ir raudonas, mieguistos rudos akys, plaukai, kirpti kaip kaimie- 
čių, apdaras, nedidelis pagal amžių ūgis, — visa tai darė jį pa- 
našų iš pažiūros į dešimtmetį vaiką. 

Globojami pusseserės, kuri neišleido jų iš akių nuo Strasbūro 
iki Baro prie Obės, ponai d'Otserai ir de Simezai dar su keliais 
emigrantais parsigavo į tėvynę per Elzasą, Lotaringiją ir Šam- 
panę; tuo tarpu kiti sąmokslininkai, ne mažiau narsūs, išsikėlė į 
Prancūziją prie uolėtų Normandijos krantų. Persirengę darbi- 
ninkais, d'Otserai ir de Simezai iš lėto žygiavo miškais paskui 
vedlius, kuriuos prieš tris mėnesius kiekviename departamen- 
te buvo parinkusi Loransa tarp labiausiai Burbonams atsidavu- 
sių ir mažiausiai įtartinų Žmonių. Emigrantai dienomis miego- 
davo, naktimis keliaudavo. Kiekvienas jų turėjo du ištikimus 
kareivius; vienas jų ėjo pirmas ir žvalgė kelią, kitas sekė iš pas- 
kos, kad nelaimei ištikus pridengtų atsitraukimą. Dėl šito kariš- 
ko atsargumo garbingasis būrelis laimingai pasiekė Nodemo 
girią, kur buvo paskirtas pasimatymas. Dar kiti dvidešimt sep- 
tyni bajorai prasiskverbė į Prancūziją per Šveicariją ir perėjo Bur- 
gundiją, vedami Paryžiaus link su tokia pačia atsarga. Ponas de 

Rivjeras tikėjosi sulauksiąs penkių šimtų vyrų, o tarp jų — šim- 
to kilmingų jaunuolių, būsimų šito švento būrio karininkų. Po- 
nai de Polinjakas ir de Rivjeras, kaip vadai, pasielgė be galo 
garbingai, išlaikydami visiškoje paslaptyje visus savo bendri- 
ninkų vardus, kurie taip ir liko nežinomi. Todėl galime šian- 
dien pasakyti, pritardami tam, kas buvo atskleista Restauraci- 
jos laikais: Bonapartas nelabai suvokė, koks jam grėsė tada pa- 
vojus, kaip Anglija nesuvokė, kokią grėsmę jai kėlė karinė sto- 
vykla, įruošta Bulonėje; ir vis dėlto dar niekada policijai neva- 
dovavo protingesni ir sumanesni žmonės. Kai prasideda ši isto- 
rija, kažkoks bailys, — o tokių visada atsiranda tarp sąmokslo 
dalyvių, kai sąmokslas neapsiriboja nedideliu vienodai tvirtos 
dvasios Žmonių skaičiumi, — taigi vienas iš sąmokslininkų, su- 
sidūręs akis į akį su mirtimi, davė parodymų, laimė, nepakan- 
kamų, kad išaiškėtų sąmokslo apimtis, bet ganėtinų, kad būtų 
atskleistas jo tikslas. Todėl policija, kaip sakė Malenas Greve- 
nui, leido maištininkams laisvai veikti, bet sekė juos, kad galėtų 
vėliau sučiupti visas sąmokslo gijas. Vis dėlto vyriausybei, taip 
sakant, plačiai užsimoti kliudė Žoržas Kadudalis, veiksmo žmo- 
gus, kuris viską sprendė savarankiškai, slėpėsi tuomet Paryžiu- 
je su dvidešimt penkiais šuanais, ruošdamasis pasikėsinti į Bo- 
napartą. 

Loransos mintyse užteko vietos ir neapykantai, ir meilei. Juk 
nužudyti Bonapartą ir pasodinti į sostą Burbonus reiškė atgauti 
Gondrevilį ir padėti pusbroliams susigrąžinti turtą. Šių dviejų 
prieštaringų jausmų pakanka, — ypač kai jums dvidešimt treji 
metai, — kad išsiskleistų visi jūsų dvasios sugebėjimai ir visos 
jūsų gyvybinės galios. Štai kodėl paskutinius du mėnesius Lo- 
ransa atrodė Sen Sinio gyventojams gražesnė nei paprastai. Jos 
skruotai parausvėjo, tarpais viltis suteikdavo veidui išdidžią iš- 
raišką; bet kai vakarais jos globėjai skaitydavo laikraščio „(Ga- 
zette“ numerį, kur būdavo plačiai aprašinėjami konservatyvūs 
Pirmojo konsulo veiksmai, ji nudelbdavo akis, kad aplinkiniai 
neišvystų jose grėsmingos ir akivaizdžios tiesos, jog tam Bur- 

bonų priešui lemta greitai žlugti. Niekas pilyje nenumanė, kad 
praėjusią naktį jaunoji grafaitė matėsi su pusbroliais. Abu ponų 
d'Otserų sūnūs nakvojo pačios grafaitės kambaryje, po vienu 
stogu su tėvais; Loransa paguldė brolius d'Otserus ir, nenorė- 
dama sukelti įtarimų, išvyko tarp pirmos ir antros valandos nak- 
ties į sutartą vietą; susitikusi ten su pusbroliais, nuvedė juos į 
girios tankmę ir paslėpė apleistoje eigulio trobelėje. Buvo įsiti- 
kinusi, kad vėl juos pamatys, bet nerodė nė mažiausio džiaugs- 
mo, neišsidavė, kaip jaudinasi laukdama šio pasimatymo; žo- 
džiu, mokėjo ištrinti visus patirto malonumo pėdsakus, buvo 
rami ir šaltakraujiška. Dailutė Katrina, jos žindyvės duktė, ir 
Gotaras, žinoję šią paslaptį, elgėsi kaip ir jų ponia. Katrinai ėjo 
devyniolikti. Tokio amžiaus mergina arba Gotaro amžiaus jau- 
nuolis yra fanatikai, pasiruošę pakišti galvą po giljotina, neišta- 
rę nė žodžio. Na, o Gotaras būtų iškentęs didžiausią tardymo 
kankynę ir nepravėręs burnos, jei už tai būtų gavęs pajusti kve- 
palų aromatą, kuriuo dvelkė grafaitės plaukai ir drabužiai. 


VI skyrius 
ROJALISTAI IR JŲ BŪSTAS KONSULATO 
LAIKAIS 


Kol Marta, įspėta apie pakibusį pavojų, greitai it šešėlis slinko 
prie išlaužos, kaip buvo nurodęs Mišiu, Sen Sinio pilies svetai- 
nę gaubė didžiausia ramybė. Čia susirinkę asmenys buvo taip 
toli nuo minties apie beužgriūvančią juos audrą, kad jų rami 
laikysena būtų sužadinusi gailestį pirmam pasitaikiusiam žmo- 
gui, žinojusiam tikrąją padėtį. Aukštame židinyje, papuoštame 
veidrodžiu, ant kurio rėmų šoko piemenaitės su krinolinais, 
liepsnojo ugnis, kokia įkuriama tik pilyse, stovinčiose pamiškė- 

je. Prie šio Židinio — giliame minkštame keturkampiame pa- 
auksuoto medžio krėsle, išmuštame žaliu prabangiu dekoraty- 
viniu audiniu, tysojo, jei taip galima pasakyti, jaunoji grafaitė 
tokia poza, kokia ilsisi visiškai nusiplūkę žmonės. Grįžo ji tik 
šeštą valandą nuo Bri provincijos pasienio, iš anksto išžvalgiusi 
vietovę, kad tie keturi bajorai, prieš įžengdami į Paryžių, lai- 
mingai pasiektų nakvynės būstą, paskutinę jų sustojimo vietą. 
Ponus d'Otserus ji rado baigiančius pietauti. Buvo tokia išalku- 
si, jog sėdo prie stalo kaip stovi — nenusirengusi purvais aptaš- 
kytos amazonės ir nenusiavusi suvarstomų batelių. Po pietų pa- 
sijuto baisiai nusikamavusi; nepajėgdama persirengti, atrėmė į 
didžiulio krėslo atlošą savo gražią šviesiaplaukę garbanotą gal- 
vutę, ištiesusi ir užkėlusi kojas ant suoliuko. Zomšinės piršti- 
naitės, bebrenos skrybėlaitė, žalias šydas ir vytinis gulėjo nu- 
mesti ant konsolės. Ji dirsčiojo čia į seną Bulio darbo laikrodį, 
stovintį ant židinio tarp dviejų gėlių ornamentais puoštų žvaki- 
džių, spėliodama, ar jau sugulę tie keturi sąmokslininkai, čia į 
kortų stalelį priešais židinį, prie kurio sėdėjo ponas d'Otseras, 
jo Žmona, Sen Sinio klebonas ir jo sesuo. 

Net jeigu šie asmenys nebūtų šios tragedijos dalyviai, apra- 
šyti jų išvaizdą vertėtų dar ir dėl to, kad jie atstovauja vienai tų 
aristokratijos atmainų, kurią suformavo 1793 metų pralaimėji- 
mas. Šiuo požiūriu Sen Sinio svetainės aprašymas vilioja taip 
pat kaip dar pusnuogė, nespėjusi apsitaisyti istorija. 

Ponas d'Otseras, kuriam tada buvo penkiasdešimt dveji me- 
tai, aukštas, liesas, raudonveidis, tvirtos sveikatos bajoras, ga- 
lėjo pasirodyti ganėtinai ryžtingo būdo žmogus, jei ne fajanso 
mėlio akys, išduodančios begalinį naivumą. Jo veidas baigėsi 
ilgu atsikišusiu smakru, o tarp nosies ir burnos buvo labai dide- 
lis, palyginti su piešimo proporcijų dėsniais, tarpas, todėl jis ro- 
dėsi nuolankus, ir ši išraiška puikiai atitiko jo charakterį, su ku- 
riuo derėjo ir visi kiti smulkiausi fizionomijos bruožai. Antai 
žili plaukai, priploti ir suvelti skrybėlės, kurios jis beveik nenu- 
siimdavo kiaurą dieną, dengė jo viršugalvį lyg savotiška šlikė, 

pabrėždami kriaušišką galvos formą. Kakta, kurią raukšlėmis 
išrašė darbai kaime ir amžinas nerimas, buvo plokščia ir neiš- 
raiškinga. Ereliška nosis truputį paryškino veidą; vienintelis tvir- 
tybės ženklas buvo vešlūs, vis dar juodi jo antakiai ir skaisčiai 
raudona veido spalva; ir šitas ženklas nemelavo; šis bajoras, nors 
naivus ir švelnus, vis dėlto buvo įsitikinęs rojalistas ir katalikas, 
ir jokie motyvai nebūtų jo privertę atsisakyti savo pažiūrų. Jis 
būtų nuolankiai leidęsis suimamas, nešaudęs į žandarus ir ro- 
mių romiausiai užkopęs į ešafotą. Emigruoti jis negalėjo, nes 
vienintelis jo pragyvenimo šaltinis buvo trys tūkstančiai livrų 
rentos iki gyvos galvos. Todėl pakluso faktinei vyriausybei, nors 
liko prisirišęs prie karališkosios šeimos ir linkėjo jai sugrįžti į 
sostą. Jis priklausė tiems rojalistams, kurie iki mirties neužmir- 
šo, kad buvo sumušti ir apvogti; liko nebylūs, taupūs, kupini 
pagiežos, vangūs, bet nepajėgūs atsižadėti nei pasiaukoti; pasi- 
ruošę sveikinti monarchiją, jeigu ji nugalės, išsaugoję ištikimy- 
bę tikėjimui ir dvasininkijai ir pasiryžę iškęsti visas negandos 
nuoskaudas. Tai ne tam tikrų pažiūrų laikymasis, tai — užsi- 
spyrimas. Tuo tarpu kiekvienos partijos esmė — veiksmas. Ne- 
protingas, bet doras, šykštus kaip kaimietis ir vis dėlto aristok- 
ratas savo manieromis, narsių potroškių, bet santūrus, kai rei- 
kėjo kalbėti ir veikti, gebąs iš visko išpešti naudos ir pasiruošęs 
priimti paskyrimą Sen Sinio meru, ponas d'Otseras buvo tipiš- 
kas atstovas tų garbingų bajorų, kuriems Dievas ant kaktos už- 
rašė žodį mites*, atstovas tų, kurie pralaukė, kol Revoliucijos 
audros praūš virš jų galvų ir jų bajoriškų gūžtų, kurie atsitiesė 
Restauracijos laikais, išlikę turtingi dėl savo slapčia sukauptų 
santaupų ir išdidūs dėl savo tylaus atsidavimo monarchijai, at- 
stovas tų, kurie po 1830 metų vėl pasišalino į savo dvarus. Jo 
apdaras, būdingas tokio charakterio žmonėms, bylojo ir apie 
asmenį, ir apie epochą. Ponas d'Otseras dėvėjo vieną tų plačių 
riešuto spalvos apsiaustų maža apykakle, kuriuos į madą įvedė 


* Mites — romieji (Iot.). 

paskutinysis Orleano kunigaikštis, grįžęs iš Anglijos; per Revo- 
liuciją tokie apsiaustai buvo lyg tarpinė grandis tarp bjaurių pra- 
stuomenės drabužių ir elegantiškų aristokratų redingotų. Iš po 
aksominės gėlėtais dryželiais liemenės — tokias liemenes ne- 
šiojo Robespjeras ir Sen Žiustas — kyšojo viršutinė smulkiai klos- 
tyto žabo dalis, pūpsanti ant marškinių. Jis tebemūvėjo kelnes 
iki kelių, bet jos buvo mėlynos storos gelumbės su parudavusio 
plieno sagtimis. Juodos pigios kojinės buvo užtemptos ant plo- 
nų kaip elnio kojų, apautų prastais batais, kuriuos prilaikė juo- 
dos gelumbės antkurpės. Kaip ir seniau jis nešiojo muslino apy- 
kaklę su daugybe klosčių, susegtą auksine sege pakaklėje. To- 
kiu savo apdaru, turinčiu kaimiečio, revoliucionieriaus ir aris- 
tokrato apdaro elementų, šis Žmogus anaiptol nenorėjo demonst- 
ruoti politinio eklektizmo, o be jokios blogos valios taikėsi prie 
aplinkybių. 

Poniai d'Otser buvo keturiasdešimt metų; ši išgyvenimų nu- 
kamuota moteris blankiu veidu visą laiką tarsi pozavo portre- 
tui; jos nėrinių kykas, papuoštas balto satino kokardomis, keis- 
tai pabrėžė šią iškilmingą jos veido išraišką. Ji vis dar pudravo 
plaukus, nors ryšėjo baltą skarelę, dėvėjo šilkinę rudą suknią 
lygiomis rankovėmis ir labai plačiu sijonu — toks buvo pasku- 
tinis niaurus karalienės Marijos Antuanetės apdaras. Nosis jos 
buvo plona, smakras smailas, veidas beveik trikampis, akys už- 
verktos; bet ji truputėlį pasidažydavo skruostus raudoniu, šiek 
tiek pagyvinančiu jos pilkas akis. Ji uostė taboką ir kiekvieną 
šios procedūros smulkmeną atlikdavo itin atsargiai ir grakščiai 
— tokiais gestais kadaise piktnaudžiavo salonų dabišės; tai bu- 
vo ištisa ceremonija, kurią paaiškina šie žodžiai: ponios d Otser 
buvo gražios rankos. 

Abatas pranciškonas, pavarde Gužė, buvęs brolių Simezų mo- 
kytojas, abato d'Otsero bičiulis, prieš dvejus metus iš draugiš- 
kumo d Otserams ir jaunajai grafaitei pasirinko senatvės prie- 
globa Sen Sinio parapiją. Jo sesuo, panelė Gužė, turinti septy- 
nių šimtų frankų rentą, pridėdavo šiuos pinigus prie kuklios 

klebono algos ir tvarkė brolio ūkį. Nei bažnyčia, nei klebonija 
nebuvo parduotos dėl menkos jų vertės. Abatas Gužė gyveno 
už poros žingsnių nuo pilies, nes vietomis klebonijos sodas ir 
pilies parkas turėjo bendrą sieną. Todėl abatas ir jo sesuo du 
kartus per savaitę pietaudavo Sen Sinyje ir kas vakaras ateida- 
vo lošti kortomis su d'Otserais. Loransa nemokėjo kortų ranko- 
se laikyti. Abatas Gužė buvo žilaplaukis senelis balta kaip se- 
nos moters oda, meilia šypsena, lipšniu, įteikliu balsu; jo bana- 
lų, truputį lėlišką veidą šiek tiek ryškino kakta, dvelkianti iš- 
mintimi, ir labai gudrios akys. Jis buvo vidutinio ūgio, gražaus 
sudėjimo, tebedėvėjo juodą prancūziškos mados durtinį, kel- 
nes iki kelių, kurias, kaip ir batus, puošė sidabrinės sagtys, juo- 
dą liemenę, ant kurios gulėjo balta pakaklinė, mūvėjo juodas 
šilkines kojines — taip apsirengęs atrodė puošniai, bet kunigo 
orumo neprarado. Šitas abatas, — Restauracijos metais jis tapo 
Trua vyskupu, — dėl ankstesnės veiklos įgudęs perprasti jau- 
nuolius, įspėjo, koks kilnus Loransos būdas, deramai jį įvertino 
ir iš pat pradžių elgėsi su šia mergina itin pagarbiai, ši pagarba 
labai padėjo merginai likti Sen Sinyje nepriklausomai ir palenk- 
ti savo valiai atšiaurią senąją damą ir geraširdį bajorą, kuriems 
pagal paprotį ji, žinoma, būtų turėjusi paklusti. Abatas Gužė 
jau pusę metų stebėjo Loransą su dvasininkams būdingu įžval- 
gumu, nes dvasininkai — akyliausi Žmonės pasaulyje; ir nors 
neįtarė, kad ši dvidešimt trejų metų mergina, gležnomis ranko- 
mis narpliodama atirusį amazonės apsiuvą, tuo pat metu gal- 
voja, kaip nuversti Bonapartą, vis dėlto numanė, kad jai neduo- 
da ramybės kažkoks didelis užmojis. 

Panelė Gužė buvo viena tų senmergių, kurių portretą galima 
nupiešti dviem žodžiais, ir šito pakaks, kad net skurdžiausios 
fantazijos Žmogus ją įsivaizduotų: ji buvo iš tokių moterų, ku- 
rios vadinamos drimbomis, žinojo, kad yra nedaili, ir pati pir- 
moji juokdavosi iš savo negražumo, rodydama ilgus, geltonus 
kaip jos veidas ir rankos dantis. Buvo be galo gera ir linksma. 
Nešiojo kadaise madingą kazakiną, labai platų sijoną su kišenė- 

mis, visada pilnomis raktų, kyką su kaspinais, uždėtas garba- 
nėles. Dar jaunystėje atrodė kaip keturiasdešimtmetė; bet, jos 
žodžiais tariant, dabar ji atsigriebia, ir jau dvidešimt metų ne- 
sensta. Aristokratiją ji garbino, bet, atiduodama kilmingiems as- 
menims priklausančią pagarbą ir dėmesį, gebėjo išsaugoti ir sa- 
vo orumą. 

Ponios d'Otser laimei, šita draugija Sen Sinyje susibūrė pa- 
čiu laiku; ponia d'Otser neturėjo, kaip jos vyras, jokių ūkio rū- 
pesčių nei, kaip Loransa, tokio akstino kaip neapykanta, kuri 
padeda pakelti vienatvės naštą. Prieš šešerius metus reikalai, 
taip sakant, pasitaisė. Buvo atkurtas Katalikų Bažnyčios kultas, 
ir tai leido tikintiesiems vėl atlikinėti savo religines priedermes, 
o kaimo gyvenime jos užima daugiau vietos negu kitur. Ponai 
d'Otserai, kuriuos nuramino konservatyvūs Pirmojo konsulo 
veiksmai, galėjo dabar susirašinėti su sūnumis, gauti iš jų Žinių, 
nedrebėti dėl jų gyvybės, maldauti, kad jie prašytųsi išbraukia- 
mi iš emigrantų sąrašų ir grįžtų į Prancūziją. Iždas išmokėjo 
įsiskolinimą už rentas ir dabar reguliariai atsiteisdavo kas pusę 
metų. Tad ponai d'Otserai turėjo, be savo rentos iki gyvos gal- 
vos, dar aštuonis tūkstančius frankų metinių pajamų. Senasis 
bajoras džiaugėsi savo išmintingu įžvalgumu: visas santaupas 
— dvidešimt tūkstančių frankų — jis buvo pavertęs kaip ir jo 
globotinė valstybine renta dar prieš Briumero 18-osios sąmoks- 
lą, po kurio, kaip žinoma, valstybinių popierių vertė pakilo nuo 
dvylikos iki aštuoniolikos frankų. 

Sen Sinio pilis ilgai stovėjo plika, tuščia ir nusiaubta. Atsar- 
gusis globėjas sąmoningai, kol siautėjo Revoliucijos audros, pi- 
lies neremontavo; bet, pasirašius Amjeno sutartį, nuvažiavo į 
Trua ir parsigabeno iš ten abiejų apiplėštų rūmų apystatos lie- 
kanų, atpirkęs jas iš sendaiktininkų. Tada ir buvo jo rūpesčiu 
apstatyta pilies svetainė. Gražios šilkinės užuolaidos su žalio- 
mis gėlytėmis baltame fone, atkeliavusios iš Simezų rūmų, puošė 
šešis langus svetainėje, kur dabar sėdėjo minėtieji asmenys. Šis 
didžiulis kambarys buvo ištisai apkaltas paneliais, suskirsty- 

tais į pano, kurie buvo įrėminti labai dailiomis lystelėmis, pa- 
puošti kampuose maskaronais ir nudažyti dviejų atspalvių pil- 
ka spalva. Virš ketverių durų buvo matyti žanrinės scenos, at- 
liktos monochromine pilkos spalvos tapyba, labai madinga Liud- 
viko XV laikais. Ponas d'Otseras surado Trua mieste paauksuo- 
tų konsolių, žaliu šilku išmuštą krėslą, krištolinį sietyną, kortų 
stalelį su inkrustacijomis ir visa kita, kas galėjo atnaujinti Sen 
Sinį. 1792 metais visi pilies baldai buvo išgrobstyti, nes rūmų 
plėšimas mieste atsiliepė ir slėnyje. Kiekvieną kartą nuvažiavęs 
į Trua, senasis bajoras grįždavo su kokia nors buvusios praban- 
gos liekana — čia su gražiu kilimu kaip tas, kuris buvo paties- 
tas svetainėje ant parketo, čia su kokiu indu iš stalo servizo ar 
senu Saksonijos ir Sevro porceliano dirbiniu. Prieš pusmetį jis 
išdrįso atkasti sidabrinius Sen Sinio indus, kuriuos pilies virė- 
jas buvo paslėpęs savo namelyje, viename toli nusidriekusių 
Trua priemiesčių pakraštyje. 

Šitas ištikimas tarnas, pavarde Diurjė, ir jo žmona susiejo sa- 
vo likimą su jaunosios ponios likimu. Diurjė ėjo pilyje įvairiau- 
sias pareigas, ojo žmona buvo namų ekonomė. Virtuvėje ponui 
Diurjė padėjo Katrinos sesuo, kurią jis mokė savo meno ir kuri 
jau visai neblogai išmanė virėjos darbą. Pilies šeimyną pagausi- 
no senas sodininkas, jo žmona, jų sūnus, padienis darbininkas, 
irjų duktė, kuri ganė ir liuobė karves. Prieš pusmetį Diurjė žmo- 
na slapčia pasiūdino sodininko sūnui ir Gotarui livrėją su Sen 
Sinio heraldinėmis spalvomis. Nors ponas d'Otseras ir išbarė ją 
už tokį neprotingą žingsnį, ji jautėsi laiminga, kad per Šventąjį 
Laurencijų, Loransos vardo dieną, pietūs buvo patiekti beveik 
taip kaip kadaise. Šitas lėtas, daug vargo reikalaująs buvusio 
gyvenimo atkūrimas džiugino ir ponus d'Otserus, ir abudu Diur- 
jimu. Bet senukas d'Otseras neužmiršo ir rimtų dalykų: remon- 
tavo pastatus, atstatinėjo mūro aptvarą, sodino medžius visur, 
kur tik buvo įmanoma, nepalikdamas neišnaudoto nė sprindžio 
žemės. Todėl visas Sen Sinio slėnis laikė jį žemdirbystės stebuk- 

ladariu. Jis sugebėjo atgauti šimtą arpanų ginčytinos žemės, kuri 
buvo neparduota ir įtraukta į bendruomenės valdas; apsėjo šią 
žemę pašarinėmis žolėmis — ir jomis šėrė pilies galvijus, apso- 
dino tuopomis — ir per šešerius metus jos nuostabiai suvešėjo. 
Taikėsi atpirkti keletą sklypų ir pelningai panaudoti visus pi- 
lies pastatus, įkurdamas antrą sodybą, kurią svajojo valdyti pats. 

Taigi porą pastarųjų metų pilies gyventojai jautėsi beveik lai- 
mingi. Ponas d'Otseras išeidavo iš namų saulei tekant, prižiū- 
rėdavo darbininkus, kurių samdydavosi visais metų laikais, grįŽ- 
davo pusryčių, paskui sėsdavo ant kaimiško arkliuko ir nelygi- 
nant sargas apjodavo laukus; po to, sugrįžęs pietų, dieną už- 
baigdavo bostono partija. Kiekvienas pilies gyventojas dirbo sa- 
vo darbą, gyvenimas pilyje slinko tolygiai kaip vienuolyne. 
Drumstė jį tik Loransa savo staigiomis išvykomis, dažnai išnyk- 
dama iš namų, pasak ponios d'Otser, „išgaruodama'“. Ir vis dėlto 
Sen Sinyje būta dviejų politinių pažiūrų, būta ir nesantaikos prie- 
žasčių. Pirma, Diurjė ir jo žmona pavydėjo Gotarui ir Katrinai, 
nes jie gyveno arčiau jaunosios šeimininkės, šių namų dievai- 
tės. Antra, ponai d'Otserai, kuriuos palaikė panelė Gužė ir kle- 
bonas, norėjo, kad jų sūnūs, kaip ir dvyniai de Simezai, užuot 
vargę svečioje žemėje, grįžtų namo ir dalytųsi su jais šito ro- 
maus gyvenimo pilyje laime. Loransa smerkė šį niekingą san- 
dėrį, buvo gryno, karingo, nepalenkiamo rojalizmo šalininkė. 
Ketvertas senių, kurie nebenorėjo gadintis tykaus gyvenimo ir 
prarasti šį žemės lopinėlį, atkovotą iš audringų Revoliucijos srau- 
to vandenų, bandė įpiršti Loransai savo tikrai išmintingas pa- 
žiūras, numanydami ją esant gerokai kaltą dėl to, kad jų sūnūs 
ir broliai de Simezai atsisakinėja grįžti į Prancūziją. Šiuos varg- 
šus žmonelius gąsdino išdidi jų globotinės panieka, ir jie anaip- 
tol ne be reikalo baiminosi, jų žodžiais tariant, jos karštagalviš- 
kumo. Šitie nesutarimai iškilo aikštėn, kai Sen Nikezo gatvėje 
sprogo pragaro mašina — tai buvo pirmasis rojalistų pasikėsi- 
nimas prieš tą, kuris nugalėjo prie Marengo ir kuris atsisakė 
derėtis su Burbonais. Manydami, jog pasikėsinimas suruoštas 

respublikonų, ponai d'Otserai džiaugėsi, kad Bonpartas išven- 
gė pavojaus. Loransa apsiverkė iš įtūžio, sužinojusi, jog Pirma- 
sis konsulas liko gyvas. Neviltis įveikė įprastinį jos slapumą, ji 
kaltino Dievą, kad Jis nusigręžia nuo šventojo Liudviko** pali- 
kuonių. 

— Man šis reikalas, — šūktelėjo ji, — būtų pavykęs! Nejau 
mes neturime teisės, — kreipėsi ji į abatą Gužė, pastebėjusi, kaip 
visi svetainėje nustebo po šių jos žodžių, — griebtis kovoje su 
uzurpatoriumi visų įmanomų priemonių? 

— Vaikeli, — atsakė abatas Gužė, — kadaise filosofai puolė 
ir smerkė Bažnyčią, skelbusią, jog prieš uzurpatorius galima nau- 
doti ginklus, kuriuos naudojo uzurpatoriai, siekdami savo tiks- 
lo; bet šiandien Bažnyčia tiek skolinga ponui Pirmajam konsu- 
lui, jog privalo jį ginti ir saugoti nuo šio sprendimo, pasiūlyto, 
beje, jėzuitų. 

— Taigi Bažnyčia nusigręžia nuo mūsų! — niūriai pareiškė 
Loransa. 

Nuo šiolei, kai tik šie keturi seniai prašnekdavo, jog reikia 
paklusti Apvaizdai, jaunoji grafaitė išeidavo iš svetainės. Pas- 
kutiniu metu klebonas, sumanesnis negu globėjas, nebesiginči- 
jo dėl principų, bet stengėsi pabrėžti konsulinio valdymo mate- 
rialinius privalumus, ir ne tam, kad įtikintų Loransą, o tam, kad 
užkluptų jos akyse išraišką, iš kurios galėtų atspėti tikruosius 
merginos ketinimus. Nuolatiniai Gotaro dingimai, padažnėju- 
sios Loransos išvykos, susirūpinimas, paskutinėmis dienomis 
temdantis grafaitės veidą, pagaliau daugybė smulkmenų, ku- 
rių tyliame ir ramiame Sen Sinio gyvenime negalėjo nepastebė- 
ti itin sunerimusių ponų d'Otserų, abato Gužė ir abiejų Diurjė 
akys, — visa tai kėlė šiems nuolankiems rojalistams baimę. Bet 
kadangi nieko ypatingo nenutiko, o politikos padangėje jau ke- 
letą dienų viešpatavo visiška ramybė, gyvenimas mažoje pilyje 
nurimo. Kiekvienas nusprendė, kad grafaitės išvykų priežastis 
— medžioklės aistra. 

Galima įsivaizduoti, kokia įstabi tyla tvyrojo tą vakarą, apie 

devintą valandą, parke, kiemuose, lauke, — žodžiu, Sen Sinio 
pilyje, kur daiktai ir žmonės liejosi į spalvingą dermę, kur vieš- 
patavo niekieno nedrumsčiama rimtis ir vėl pamažu grįžo anks- 
tesnė gerovė, kur geraširdis išmintingas bajoras, remdamasis 
visada sėkmę lemiančia savo doktrina, tikėjosi išmokyti globo- 
tinę nuolankumo. Šie monarchijos šalininkai toliau lošė bosto- 
ną, žaidimą, kuris savo lengvabūdiška forma paskleidė po visą 
Prancūziją nepriklausomybės idėjas; šis kortų lošimas buvo iš- 
galvotas Amerikos sukilėlių garbei, 0 visi jo terminai minė ko- 
vą, skatinamą Liudviko XVI. Skelbdami „nepriklausomybę“ ar 
„pralaimėjimą“ ,jie nenuleido akių nuo Loransos, kuri, pakirsta 
miego, užsnūdo su pašaipia šypsena lūpose: jos paskutinė min- 
tis buvo skirta šiam taikiam paveikslui su lošėjais prie stalo; jai 
būtų užtekę tik prasitarti d'Otserams, kad jų sūnūs praeitą nak- 
tį nakvojo po šiuo stogu, ir lošėjus būtų pagavęs didžiausias 
siaubas. Ar rasite tokią dvidešimt trejų metų merginą, kuri ne- 
būtų, kaip Loransa, didžiavusis esanti žmonių likimo deivė ir 
nebūtų, kaip ji, jutusi truputėlį gailesčio silpnesniems už save? 

— Ji miega, — tarė abatas, — tokios nuvargusios aš jos dar 
niekad nesu matęs. 

— Diurjė sako, kad jos kumelė visiškai nuvaryta, — pridūrė 
ponia d'Otser, — šautuvu nešaudyta, nes dužiklis švarus, vadi- 
nasi, Loransa nemedžiojo. 

— Ak, rupūs miltai, — neiškentė klebonas. — Čia kažkas ne 
taip. 

— Niekai, — šyptelėjo panelė Gužė, — kai man suėjo dvide- 
šimt treji metai ir aš supratau, kad esu pasmerkta mergauti, laks- 
tydavau ir nusiplūkdavau dar labiau negu ji. Manęs nestebina, 
kad grafaitė šuoliuoja po apygardą ir net neketina šaudyti žvė- 
rių. Štai jau dvylika metų, kai ji nematė savo pusbrolių, o juk 
myli juos; ja dėta, jei būčiau tokia jauna ir graži kaip ji, viesulu 
nuskrisčiau į Vokietiją! Gal todėl vargšę mergaitę taip ir traukia 
prie pasienio. 

— Kokios nepadorios kalbos, panele Gužė, — nusišypsojo 
klebonas. 

— Bet aš matau, — atkirto ji, — kad jūs jaudinatės, nežinoda- 
mi, kodėl blaškosi ši dvidešimt trejų metų mergina, dėl to ir 
aiškinu. 

— Pusbroliai grįš, ji bus turtinga ir galop nurims, — gerašir- 
diškai užbaigė d'Otseras. 

— Dieve duok! — šūktelėjo senoji ponia, imdama savo auk- 
sinę tabokinę, kuri, paskelbus Napoleoną konsulu, buvo ištrauk- 
ta į dienos šviesą. 

— O mes turime naujienų, — kreipėsi d'Otseras į kleboną, — 
vakar vakare į Gondrevilį atvažiavo Malenas. 

— Malenas! — nuo šio vardo pašokusi iš miegų šūktelėjo Lo- 
ransa. 

— Taip, — atsakė klebonas, — bet šiąnakt jis išvyksta atgal, 
ir žmonės laužo galvas, ką reiškia ši skubi kelionė. 

— Tas Žmogus, — tarė Loransa, — yra mūsų abiejų šeimų 
blogasis genijus. 

Jaunajai grafaitei ką tik prisisapnavo broliai de Simezai ir 
d'Otserai; jiems grėsęs kažkoks pavojus. Kai ji pagalvojo, ko- 
kios kliūtys jų laukia Paryžiuje, jos gražios akys apsiblausė ir 
pastėro; ji staiga pakilo ir, nepratarusi nė žodžio, užlipo į savo 
kambarį. Ji gyveno paradiniame kambaryje, šalia kurio bokšte- 
lyje, atsigręžusiame į mišką, buvo drabužinė ir koplytėlė. Vos 
tik Loransa išėjo iš svetainės, kieme sulojo šunys, kažkas pa- 
skambino prie sodo vartelių, ir į svetainę įžengė išsigandęs Diur- 
jė. Jis pasakė: 

— Atėjo meras! Kažkas atsitiko. 

Meras, buvęs de Simezų šeimos vyresnysis šunų varovas, ret- 
karčiais užeidavo į pilį, ir d'Otserai diplomatiniais sumetimais 
priimdavo jį su pagarba, kurią jis labai vertino. Tas Žmogus, 
pavarde Gularas, buvo vedęs pasiturinčią Trua prekeivę, įsigi- 
jusią žemių Sen Sinio bendruomenėje; Gularas prie tų Žemių 
dar prijungė valdas, anksčiau priklausiusias turtingam vienuo- 
lynui. Tam jis išleido visas santaupas. Taigi didžiulis Val de Prė 
vienuolynas, esantis už ketvirčio mylios nuo pilies, tapo beveik 

tokia pat prašmatnia buveine kaip Gondrevilis, ir juodu su žmo- 
na gyveno ten kaip dvi žiurkės katedroje. ,,„Užsigeidei, Gularai, 
gulbės pienelio!“ — nusijuokė panelė de Sen Sin, pirmą sykį 
pamačiusi jį Sen Sinyje. 

Nors labai atsidavęs Revoliucijai ir šaltai sutinkamas grafai- 
tės, meras visada jautė Sen Siniams ir Simezams didžiulę pa- 
garbą. Todėl žiūrėjo pro pirštus, kas dedasi pilyje. Žiūrėti pro 
pirštus jam reiškė nematyti, kad svetainės sienas puošia Liud- 
viko XVI, Marijos Antuanetės, karaliaus vaikų, karaliaus bro- 
lio, grafo d' Artua, Kazaleso“, Šarlotos Kordė portretai; nesipik- 
tinti, kad jo akivaizdoje linkima Revoliucijai galo, tyčiojamasi iš 
penkių Direktorijos narių ir visų kitų to meto išmonių. Šito žmo- 
gaus padėtimi, — kaip ir daugelis prasišokėlių jis vėl persiėmė 
šventa pagarba senoms aristokratų šeimoms ir stengėsi palai- 
kyti su jomis ryšius, — pasinaudojo tie du asmenys, kurių pro- 
fesiją iš karto atspėjo Mišiu ir kurie, prieš pasirodydami Gon- 
drevilyje, išnaršė visą apylinkę. 


VII skyrius 


KRATA 


Vyras, išsaugojęs gražiąsias senosios priešrevoliucinės polici- 
jos tradicijas, ir Korantenas, tas retas seklių pasaulio paukštis, 
atvažiavo su slapta užduotimi. Malenas neklydo, skirdamas dvi- 
lypį vaidmenį šitiems dviem tragiškų pokštų meistrams; todėl, 
prieš susipažįstant su jų veikla, būtų ne pro šalį parodyti galvą, 
kuriai jie tarnavo kaip įrankis. Kai Bonapartas tapo Pirmuoju 
konsulu, Generalinei policijai vadovavo Fušė. Revoliucija ryž- 
tingai ir pagrįstai įsteigė atskirą Policijos ministeriją. Bet grįžęs 
po pergalės prie Marengo, Bonapartas įkūrė Policijos prefektū- 

rą ir jos viršininku paskyrė Diubua, o Fušė perkėlė į Valstybės 
tarybą; jo įpėdiniu Policijos ministerijoje tapo Konvento narys 
Košonas, vėliau grafas de Laparanas. Fušė, Policijos ministeriją 
laikęs visų svarbiausia plačių užmojų ir tvirtos politikos vyriau- 
sybėje, šį perkėlimą įvertino kaip nemalonę ar bent kaip nepa- 
sitikėjimo ženklą. Pripažinęs, kad pragaro mašinos ir čia mini- 
mo sąmokslo istorijoje šis didelis valstybės vyras pranoko visus 
kitus, Napoleonas sugrąžino jį į Policijos ministro postą. Tačiau 
vėliau, išsigandęs Fušė sugebėjimų, kuriuos tas pademonstra- 
vo per Valchereno ekspediciją“, kai paties Napoleono nebuvo 
Prancūzijoje, imperatorius atidavė ministro postą kunigaikščiui 
de Rovigo, o kunigaikštį d'Otrantą“ paskyrė Ilirijos provincijų 
valdytoju, — tai prilygo tikrai tremčiai. 

Šis ypatingas Fušė genialumas, varęs siaubą Napoleonui, at- 
siskleidė ne iš karto. Niekam nežinomą Konvento narį, vieną 
įstabiausiausių ir labiausiai nesuprastų to meto žmonių, išugdė 
revoliucinės audros. Direktorijos metais jis iškilo į tas aukštu- 
mas, nuo kurių įžvalgaus proto Žmogus, remdamasis praeiti- 
mi, geba numatyti ateitį; paskui staiga, kaip vidutinių gabumų 
aktorius, kuris, ūmai įsižiebus kažkokiai kibirkštėlei, tampa ge- 
nialus, parodė nepaprastą apsukrumą per žaibišką Briumero 
18-osios perversmą. Šis blyškiaveidis žmogus, išauklėtas veid- 
mainiška vienuolyno dvasia, žinojęs, ne tik montanjarų paslap- 
tis, nes pats buvo montanjaras, bet ir rojalistų, prie kurių galų 
gale prisišliejo, ilgai ir tyliai stebėjo Žmones, daiktus, interesų 
kovą politinėje arenoje; perprato slaptus Bonaparto užmojus, 
davė jam naudingų patarimų ir parūpino brangios informaci- 
jos. Fušė buvo patenkintas tuo, kad įrodė savo vikrumą ir nau- 
dingumą, bet pasistengė iki galo neatsiskleisti — norėjo išlikti 
prie valdžios vairo; tačiau Napoleono neryžtingumas jo atžvil- 
giu sugrąžino jam politinę laisvę. Imperatoriaus nedėkingumas 
arba greičiau įtarumas, parodytas po Valchereno salos įvykių, 
paaiškina, kodėl taip elgėsi žmogus, kuris, savo nelamei, nebu- 
vo aristokratas ir tik aklai mėgdžiojo kunigaikštį de Taleraną“. 

Tuo metu nei jo buvusieji, nei naujieji bendradarbiai nenuma- 
nė, koks didžiulis jo talentas — tai buvo tikras ministras, visa 
savo esme valstybės vyras, visada teisingai numatantis rytdie- 
ną ir neįtikėtinai įžvalgus. Žinoma, šiandien kiekvienam istori- 
kui, tyrinėjančiam Imperijos epochą, aišku, kad viena iš tūks- 
tančio priežasčių, nulėmusių Napoleono žlugimą, kuriuo, jis, 
beje, skaudžiai išpirko visas savo kaltes, buvo jo begalinė savi- 
meilė. Šis įtarus valdovas pavydžiai sergėjo naujai įsigytą val- 
džią, pavydas lėmė jo veiksmus ne mažiau kaip ir slapta jo ne- 
apykanta gabiems žmonėms, kuriuos jis gavo kaip brangų Re- 
voliucijos paveldą ir iš kurių būtų galėjęs sudaryti vyriausybę, 
pajėgią įgyvendinti visus jo sumanymus. Napoleonas baidėsi 
ne tik Talerano ir Fušė. Uzurpatorių bėda yra ta, kad jų priešais 
tampa ir tie, kurie padėjo užsidėti karūną, ir tie, iš kurių ji buvo 
atimta. Napoleonui taip ir nepavyko visiškai įtikinti savo galia 
nei tų, kurie anksčiau buvo viršesni už jį ar lygūs jam, nei tų, 
kurie gynė teisę. Taigi niekas nesijautė įsipareigojęs jam duota 
priesaika. Malenas, vidutinių gabumų Žmogus, neįstengęs įver- 
tinti niauraus Fušė genijaus ir apsisaugoti nuo jo skvarbaus 
žvilgsnio, nusvilo tarsi peteliškė, skrendanti į žvakės liepsnelę, 
kai konfidencialiai paprašė Fušė atsiųsti jam du slaptus agen- 
tus į Gondrevilį, kur, kaip jis sakė, tikįs šį tą sužinoti apie są- 
mokslą. Fušė, negąsdindamas savo draugo klausinėjimais, su- 
simąstė: ko Malenas važiuoja į Gondrevilį, kodėl nepateikia čia, 
Paryžiuje, — ir tuoj pat, — Žinių, kurias gali gauti. Buvęs vie- 
nuolių oratorianų mokinys, įgudęs į klastas ir žinąs, kad dau- 
gelis Konvento narių žaidžia dvigubą žaidimą, ėmė svarstyti: 
„Iš ko Malenas galėtų ką nors sužinoti, jei mes patys dar nieko 
ypatinga nežinome?“ Ir Fušė padarė išvadą, kad Malenas, ma- 
tyt, įsivėlęs į sąmokslą, bet slepiasi ir laukia, tačiau nė puse žo- 
džio neprasitarė apie tai Pirmajam konsului. Jam rodėsi geriau 
pasidaryti Maleną savo įrankiu, negu jį pražudyti. Fušė visada 
nutylėdavo didžiąją atkleistų paslapčių dalį ir todėl laikė žmo- 
nes savo rankose stipriau negu Bonapartas. Be kitų ministrui 

reiškiamų priekaištų, Napoleonas jam prikišo ir jo dvilypumą. 
Fušė žinojo, kokiomis suktybėmis įsigijo Gondrevilio valdas Ma- 
lenas, todėl dabar ir priverstas nenuleisti akių nuo ponų de Si- 
mezų. Broliai de Simezai tarnauja Kondė armijoje, panelė de 
Sen Sin yra jų pusseserė, vadinasi, jie gali slapstytis kur nors 
netoliese ir dalyvauti sąmoksle, o tai reiškia, kad į sąmokslą įsi- 
vėlusi ir Kondė giminė, kuriai broliai buvo atidavę visas savo 
jėgas. Ponui de Taleranui ir Fušė labai knietėjo išsiaiškinti šią 
itin miglotą 1803 metų sąmokslo pusę. Fušė greitai, su įprastu 
įžvalgumu apsvarstė visus šiuos motyvus. Bet Maleną, Talera- 
ną ir jį siejo ryšiai, kurie vertė jį veikti itin apdairiai ir kuo tiks- 
liausiai iššniukštinėti Gondrevilio pilies vidaus planą. Korante- 
nas buvo be galo atsidavęs Fušė, kaip ponas de la Bernardjeras 
— kunigaikščiui de Taleranui, kaip Gencas — ponui Metemi- 
chui, Denas — Pitui, Diurokas — Napoleonui, Šavinji — kardi- 
nolui de Rišeljė. Korantenas buvo ne šio ministro patarėjas, bet 
kūnu ir siela jo vergas, slaptas šio miniatiūrinio Liudviko XI 
Tristanas“; todėl Fušė paliko jį, savaime aišku, Policijos minis- 
terijoje, kad turėtų ten savo žmogų. Ėjo šnekos, kad šis vaiki- 
nas, matyt, susijęs su Fušė viena tų giminysčių, apie kurias kal- 
bėti nedera. Iš tiesų Fušė dosniai atsilygindavo jam kiekvieną 
kartą, kai pavesdavo atlikti kokią užduotį. Korantenas susidrau- 
gavo su Peradu, senuoju paskutinio karališkosios policijos vir- 
šininko mokiniu, ir vis dėlto daug ką nuo Perado slėpė. Fušė 
įsakė Korantenui išžvalgyti Gondrevilio pilį, įsidėti į galvą jos 
planą ir aptikti menkiausias ten esančias slėptuves. 

— Mums gali tekti ten grįžti, — pareiškė eksministras visai 
kaip Napoleonas, įsakęs karo vadams gerai apžiūrėti kovos lau- 
ką prie Austerlico, iki kur jis ketino trauktis. 

Korantenui dar buvo pavesta sekti Maleną, išsiaiškinti, ko- 
kia jo įtaka toje vietovėje, stebėti žmones, su kuriais jis palaiko 
ryšius. Fušė buvo beveik įsitikinęs, kad broliai Simezai slapsto- 
si toje apylinkėje. Sumaniai šnipinėdami šiuos du karininkus, 
kunigaikščio de Kondė numylėtinius, Peradas ir Korantenas ga- 

lėjo surinkti vertingų Žinių apie sąmokslo raizgus šiapus Reino. 
Šiaip ar taip, Korantenas gavo pinigų, nurodymų ir agentų ap- 
supti Sen Sinio piliai ir iššniukštinėti visai apylinkei nuo Node- 
mo miško iki Paryžiaus. Fušė liepė jiems būti įžvalgiems ir kra- 
tą Sen Sinio pilyje leido daryti tik tuo atveju, jei bus gauta iš 
Maleno patikimų žinių. Pagaliau papasakojo Korantenui apie 
paslaptingąjį Mišiu, kuris sekamas jau treji metai. Korantenas 
pagalvojo tą patį kaip jo viršininkas: „Malenas žino apie sąmoks- 
lą!“ „Bet kažin, — svarstė jis, — ar neprikišęs prie jo nagų ir 
Fušė?“ 

Korantenas, išvažiavęs į Trua anksčiau už Maleną, susitarė 
su tenykštės žandarmerijos viršininku ir pasirinko protingiau- 
sius vyrus, skirdamas jiems vadu sumanų kapitoną. Šitam ka- 
pitonui Korantenas nurodė, kad susitikimo vieta bus Gondre- 
vilio pilis, liepė išstatyti nakčiai dvylikos vyrų būrį keturiuose 
skirtinguose Sen Sinio slėnio taškuose ir ganėtinai toli vieną nuo 
kito, kad nesukeltų nereikalingų kalbų. Tie keturi būreliai turė- 
jo išsidėstyti kvadratu ir iš keturių pusių tolydžio vis glaudes- 
niu žiedu supti pilį. Palikęs Koranteną šeimininkauti pilyje, Ma- 
lenas šitaip leido jam atlikti dalį užduoties. Grįžęs iš parko, Vals- 
tybės patarėjas taip aiškiai pasakė Korantenui, jog Simezai ir 
d'Otserai yra kažkur čia, kad tie du agentai išsiuntė kapitoną, 
kuris, bajoraičių laimei, perjojo mišką didžiąja alėja tada, kai 
Mišiu girdė savo šnipelį Violetą. Pirmiausia Valstybės patarė- 
jas išdėstė Peradui ir Korantenui, kokių žabangų jis išvengė. Ta- 
da abu paryžiečiai papasakojo istoriją su karabinu, ir Grevenas 
pasiuntė Violetą sužinoti, kas dedasi medžioklės paviljone. Ko- 
rantenas patarė notarui saugumo sumetimais pasiimti Valsty- 
bės patarėją nakvoti pas save į Arsi miestelį. Taigi, kai Mišiu 
puolė į mišką, skubėdamas į Sen Sinį, Peradas ir Korantenas 
išvažiavo iš Gondrevilio palaikiu pintu kabrioletu, į kurį buvo 
įkinkytas pašto arklys ir kurį vadelėjo Arsi žandarmerijos ser- 
žantas, vienas iš gudriausių būrio vyrų — jį buvo pasiūlęs Trua 
žandarų viršininkas. 

— Geriausias būdas juos sučiupti — įspėti, — pasakė Pera- 
das Korantenui. — Kaijie, pametę galvas, bandys gelbėti doku- 
mentus arba bėgti, mes ir užgriūsime. Žandarų kordonas, pa- 
lengva siausdamas pilį, bus tarsi užmestas tinklas. Šitaip visus 
susemsime. 

— Pasiųskite merą, — įsiterpė seržantas, — jis paslaugus, ne- 
linki jiems blogo, niekas jo neįtars. 

Taigi Gularas jau taisėsi gulti, kai Korantenas, liepęs sustab- 
dyti kabrioletą miškelyje, užėjo pas jį ir konfidencialiai pranešė, 
kad netrukus gausiąs iš vyriausybės valdininko įsakymą apsupti 
Sen Sinio pilį ir sučiupti ponus d'Otserus ir de Simezus; jeigu 
jaunieji bajorai jau bus dingę, patikrinti, ar jie nakvojo pilyje pra- 
eitą naktį, taip pat reikia peržiūrėti panelės de Sen Sin kores- 
pondenciją ir galbūt suimti pilies šeimininkus ir tamnus. 

— Panelę de Sen Sin, matyt, globoja įtakingi asmenys, — pri- 
dūrė Korantenas, — nes man pavesta įspėti ją apie šį apsilanky- 
mą ir padaryti visa, kas įmanoma pačiam nesusikompromituo- 
jant, kad ji galėtų išsigelbėti. Ten, pilyje, aš jau nebūsiu padėties 
šeimininkas, juk esu ne vienas; taigi lėkite į pilį. 

Mero apsilankymas vėlų vakarų juo labiau nustebino bosto- 
no lošėjus, kad Gularas atrodė baisiausiai susijaudinęs. 

— Kur grafaitė? — paklausė jis. 

— Nuėjo gulti, — atsakė ponia d Otser. 

Meras nepatikliai ėmė klausytis garsų, sklindančių iš antro 
aukšto. 

— Kas jums šiandien, Gularai? — paklausė ponia d 'Otser. 

Gularas stovėjo žado netekęs iš nuostabos ir spoksojo į vai- 
kiškai naivią išraišką tų Žmonių veiduose — naiviam galima 
būti sulaukus bet kurio amžiaus. Matydamas šią ramybę ir šitą 
nekaltą bostono partiją, kuri nutrūko jam pasirodžius, jis nie- 
kaip negalėjo suvokti, kuo pagrįsti Paryžiaus policijos įtarimai. 
Tą valandėlę Loransa, klūpodama koplytėlėje, karštai meldėsi 
už sąmokslo sėkmę! Prašė Dievą padėti Bonaparto žudikams! 
Meldė maldavo Aukščiausiąjį sutriuškinti tą pražūtį nešantį 

žmogų! Jos kilni, nekalta ir tyra siela degė tokiu fanatizmu, ko- 
kiu degė tokie žmonės kaip Harmodijus, Judita, Žakas Klema- 
nas, Ankastremas, Šarlota Kordė, Limoelanas*; Katrina klojo 
lovą, Gotaras vėrė langines, taigi Martai Mišiu, atbėgusiai po 
Loransos langu ir mėtančiai į stiklą akmenukus, lengva buvo 
atkreipti į save dėmesį. 

— Panele, yra naujienų, — pasakė Gotaras, pamatęs nepa- 
Žįstamą moterį. 

— Tyliau! — sušnabždėjo Marta. — Ateikite pas mane, turiu 
su jumis pasikalbėti. 

Gotaras atsidūrė sode greičiau negu paukštelis, kuris purp- 
teli nuo medžio ant žemės. 

— Pilį tuojau apsups žandarai. O tu, — paliepė ji Gotarui, — 
tyliai pabalnok Panelės arklį ir išvesk jį per išlaužą tarp šito bokš- 
to ir arklidžių. 

Čia Marta krūptelėjo, pamačiusi už poros žingsnių nuo sa- 
vęs Loransą, atėjusią įkandin Gotaro. 

— Kas atsitiko? — paprastai paklausė Loransa, ji atrodė nė 
kiek nesusijaudinusi. 

— Sąmokslas prieš Pirmąjį konsulą atskleistas, — šnibžtelėjo 
Marta grafaitei į ausį, — mano vyras nori išgelbėti jūsų pusbro- 
lius ir siunčia mane pasakyti, kad ateitumėte su juo pasitarti. 

Loransa žingtelėjo atatupsta tris žingsnius ir įsižiūrėjo į Martą. 

— Kasjūs tokia? — paklausė ji. 

— Marta Mišiu. 

— Nesuprantu, ko jums iš manęs reikia, — šaltai atšovė pa- 
nelė de Sen Sin. 

— Klausykite, jūs juos pražudysite. Vardan Simezų, eime, — 
suklupusi ant kelių ir ištiesusi į Loransą rankas, maldavo Mar- 
ta. — Ar neturite kokių dokumentų, ko nors, kas galėtų jums 
pakenkti? Mano vyras, stovėdamas ant kalvos miške, matė, kaip 
sublizgo kepurių galionai ir šautuvai. Tai žandarai. 

Gotaras skubiai užkopė į palėpę; ten, tolumoje, jis tikrai įžiū- 
rėjo žandarų mundurų apsiuvus ir gūdžioje kaimo tyloje išgir- 

do trypiant jų arklius; vaikis galvotrūkčiais puolė į arklidę, pa- 
balnojo savo ponios arklį, Katrina — užteko jam tik užsiminti 
— apvyniojo arklio kanopas skudurais. 

— Kur manjoti? — paklausė Loransa Martą, kurios žvilgsnis 
ir kalba paveikė ją savo nepakartojamu nuoširdumu. 

— Prie išlaužos! — atsakė Marta, vesdamasi Loransą. — Ma- 
no vyras ten, laukia jūsų, tai kilniausias žmogus; pamatysite, ko 
vertas toks Judas! 

Katrina įšoko į svetainę, čiupo savo ponios vytinį, pirštines, 
skrybėlaitę, šydą ir išbėgo. Staigus Katrinos pasirodymas ir jos 
veiksmai buvo toks iškalbingas mero žodžių paaiškinimas, jog 
ponia d'Otser ir abatas Gužė persimetė žvilgsniu, išsakančiu 
baisią mintį: „Sudiev, mūsų laime! Loransa prisidėjusi prie są- 
mokslo, ji pražudė savo pusbrolius ir brolius d'Otserus!" 

— Ką norite pasakyti? — paklausė ponas d'Otseras Gularą. 

— Kad pilis apsupta, pas jus bus atlikta krata. Žodžiu, jeigu 
jūsų sūnūs čia, gelbėkite ir juos, ir ponus de Simezus. 

— Mano sūnūs čia! — šūktelėjo nustėrusi ponia d'Otser. 

— Mes nieko nematėme, — paprieštaravo ponas d'Otseras. 

— Na, tai puiku! — tarė Gularas. —Bet man per daug bran- 
gios Sen Sinių ir Simezų šeimos, ir aš negaliu ramia širdžia Žiū- 
rėti į juos ištinkančią nelaimę. Įdėmiai klausykite, ką pasaky- 
siu. Jei turite kompromituojančių dokumentų... 

— Dokumentų?.. — pakartojo senasis bajoras. 

— Taip, jei turite, sudeginkite juos, — pridūrė meras, — o aš 
bandysiu užšnekinti policininkus. 

Gularas norėjo, kad liktų sveika ir rojalistų ožka, ir respubli- 
konų kopūstas, todėl skubiai išėjo; kaip tik tada kieme piktai 
sulojo šunys. 

— Jau per vėlu, štai ir jie, — tarė klebonas. — Bet kas įspės 
grafaitę, kur ji? 

— Katrina atbėgo jos vytinio, pirštinių ir skrybėlaitės ne tam, 
kad pasidėtų juos ir melstųsi kaip relikvijoms, — pasakė panelė 
Gužė. 

Gularas mėgino valandėlę sulaikyti abu agentus pasakoda- 
mas, kad Sen Sinio pilies gyventojai suvis nieko nežino. 

— Jūs nepažįstate tų Žmonių, — nusijuokė Gularui tiesiai į 
veidą Peradas. 

Ir tada į svetainę įžengė tie du Žmonės, tokie saldžiai krau- 
pūs, lydimi Arsi seržanto ir žandaro. Jiems pasirodžius, keturi 
taikūs bostono lošėjai sustingo iš išgąsčio; apimti siaubo, 
įsiveržus ginkluotiems vyrams, jie apmirė savo vietose. Lauke, 
pievutėje, rėkavo koks dešimt žandarų, jų arkliai mušė kano- 
pomis. 

— Trūksta čia tik panelės de Sen Sin, — tarė Korantenas. 

— Ji savo kambaryje, turbūt miega, — atsakė ponia d'Otser. 

— Prašom su manim, ponios, = pasakė Korantenas, pulda- 
mas į prieškambarį, o iš ten į laiptus; panelė Gužė ir ponia d'Ot- 
ser nusekė jam įkandin. — Pasikliaukite manimi, — šnabžtelėjo 
Korantenas, palinkęs prie senosios ponios ausies, — ašjūsų žŽmo- 
gus; tai aš atsiunčiau jums merą. Saugokitės mano bendradar- 
bio ir pasitikėkite manimi, aš jus visus išgelbėsiu! 

— Kas čia darosi? — paklausė panelė Gužė. 

— Sprendžiamas klausimas — gyventi ar mirti! Nejau nesu- 
prantate? — atrėžė Korantenas. 

Ponia d'Otser apalpo. Didžiai panelės Gužė nuostabai ir di- 
džiam Koranteno nusivylimui, Loransos kambarys buvo tuš- 
čias. Įsitikinęs, kad niekas negalėjo pasprukti nei iš parko, nei iš 
pilies į slėnį, kurio visos prieigos buvo saugomos, Korantenas 
kiekviename kambaryje pastatė po žandarą, liepė iškratyti na- 
mus, arklides, o pats vėl nusileido į svetainę, kur jau buvo subė- 
gę baisiausiai susijaudinę Diurjė, jo Žmona ir visi tarnai. Pera- 
das savo mažytėm mėlynom akutėm tyrinėjo visų susirinku- 
siųjų veidus, šitoje didžiulėje sumaištyje tik jis liko šaltas ir ra- 
mus. Kai pasirodė vienas Korantenas, — panelė Gužė liko slau- 
gyti ponios d'Otser, — lauke subildėjo kanopos ir pravirko vai- 
kas. Raiteliai jojo pro mažuosius vartelius. Per šį visuotinį susi- 
jaudinimą į vidų įžengė žandarų seržantas — jis stūmė prieš 

save Gotarą surištomis rankomis ir Katriną; atvedė juos prieš 
agentus ir pasakė: 

— Štai ką pagavome. Šitas nenaudėlis jojo arkliu bandyda- 
mas pasprukti. 

— Stuobry! — sušnypštė Korantenas apstulbusiam seržan- 
tui. — Kodėl neleidai jam joti? Būtume ką nors sužinoję. 

Gotaras nusprendė apsimesti kvaileliu ir paleido dūdas. Kat- 
rina elgėsi taip naiviai ir atrodė tokia nekalta, jog senasis šnipas 
susimąstė. Palyginęs vieną su kitu tuos du paauglius, įsižiūrė- 
jęs į kvailoką iš pažiūros senąjį bajorą, kurį palaikė gudria lape, 
protingąjį kleboną, žaidžiantį žetonais, į nustebusius tarnus ir 
Diurjė porą, Lenuaro mokinys priėjo prie Koranteno ir sušnaž- 
bdėjo į ausį: 

— Turime reikalų anaiptol ne su besmegeniais! 

Korantenas atsakydamas žvilgsniu parodė jam lošimo stale- 
lį, paskui pridūrė: 

— Jie lošė bostoną! Tarnaitė pilies šeimininkei klojo lovą, oji 
pabėgo; ponai atrodo nustėrę, priremsime juos prie sienos. 


VIll skyrius 
MIŠKO KAMPELIS 


Spraga aptvaroje niekada neatsiranda be priežasties ir visada 
kam nors praverčia. Štai kaip ir kodėl buvo padaryta anga tarp 
arklidžių ir bokšto, šiandien vadinamo Panelės bokštu. Vos įsi- 
kūręs Sen Sinyje, senasis d'Otseras ilgą išgraužą, kuria miško 
vandenys sutekėdavo į pilies griovį, pavertė keliu, skiriančiu 
du didelius sklypus, taip pat priklausančius piliai; turėjo jis vie- 
ną tikslą — pasodinti ten kokią šimtinę medelyne rastų lazdy- 
nų. Per vienuolika metų lazdynai neblogai suvešėjo ir beveik 

paslėpė šį kelią, jau ir taip iš abiejų pusių suspaustą šešių pėdų 
aukščio šlaitų; tuo keliu galėjai pasiekti neseniai pirktą nedidelį 
trisdešimties arpanų miškelį. Kai pilis vėl atgijo, jos gyventojai, 
norėdami išeiti į kaimo keliuką, vingiuojantį palei parko sieną į 
sodybą, mieliau perkopdavo per griovį, negu kulniuodavo ap- 
link, pro sodo vartelius. Sprausdamiesi pro angą Žmonės ardė 
aptvarą iš abiejų pusių be jokios blogos valios, juo ramesne są- 
žine, kad vandens grioviai devynioliktame amžiuje tikrai nie- 
kam nereikalingi, ir pats grafaitės globėjas ne kartą prasitarė, 
jog reiktų iš to griovio išpešti kokios naudos. Aptvarai tolydžio 
yrant, kaupėsi žemė, žvyras, akmenys, kurie pagaliau užvertė 
griovį. Šį savotišką kelią, iškilusį virš vandens, apsemdavo tik 
per didžiąsias liūtis. Vis dėlto, nors aptvara griuvo, — prie to 
prisidėjo visi, net ir pati grafaitė, — šlaitas buvo ganėtinai sta- 
tus ir nusileisti nuo jo arkliui, o ypač užvaryti jį ant kaimo keliu- 
ko buvo sunku; bet, pavojui gresiant, arkliai, regis, perpranta 
šeimininkų mintis. 

Kol jaunoji grafaitė dvejojo, eiti ar ne paskui Martą, ir ją ka- 
mantinėjo, Mišiu, nuo kalvos viršūnės sekęs žandarų manev- 
rus, perprato šnipų sugalvotą planą ir, matydamas, kad niekas 
nesirodo, sielojosi, jog; viskas žlugs. Vieno būrelio žandarai slinko 
palei parko sieną kaip sargybiniai tokiu atstumu vienas nuo ki- 
to, kad galėtų susišnekėti, įsiklausyti į menkiausią garsą ir pa- 
stebėti mažiausią judesį. Mišiu gulėjo ant pilvo ir, prispaudęs 
ausį prie žemės, skaičiavo it indėnas pagal garso stiprumą, kiek 
jam dar liko laiko. „Pavėlavau! — mąstė jis. — Na, ir užmokės 
man Violetas! Kam taip ilgai nepasigėrė! Ką dabar daryti?" Jis 
girdėjo, kaip kitas būrelis, išlindęs iš miško, žingsniuoja pro pi- 
nučių tvorą; taikydamas tokį pat manevrą, jis turėjo susitikti su 
anuo, slenkančiu nuo kaimelio keliuko. „Dar penketas-šešetas 
minučių!“ — tarė jis sau. Tą akimirką pasirodė grafaitė, Mišiu 
stipriai suėmė ją už rankos ir pastūmėjo į lazdynais apaugusį 
kelią. 

— Ženkite tiesiai! Vesk ją ten, — pasakė jis žmonai, — kur 
laukia mano arklys. Atsiminkite, kad žandarų ilgos ausys. 

Pamatęs Katriną su vytiniu, pirštinaitėmis ir skrybėle ranko- 
je, o svarbiausia, pamatęs kumelę ir Gotarą, šitas vyras, toks 
nuovokus pavojaus akimirką, nusprendė apmauti žandarus, 
kaip buvo apmovęs Violetą. Gotaras tarsi burtininkas užvarė 
kumelę ant griovio šlaito. 

— Ir apvyniojai skudurais arklio kanopas?.. Eikš, apkabin- 
siu! — šūktelėjo ūkvaizdis, apglėbdamas Gotarą. 

Mišiu privedė kumelę prie jos šeimininkės ir paėmė piršti- 
nes, skrybėlaitę ir vytinį. 

— Tu sumatus vaikinas ir suprasi, ką sakau, — pridūrė jis. — 
Užvaryk čia savo arklį, šok ant jo be balno, apsimesk, kad sprun- 
ki, dumk kiek įkerti tiesiai per laukus sodybos link ir nusiviliok 
žandarus. Žiūrėk, nusitempk paskui save visą tą būrelį, kuris 
ana ten, — pasakė jis ir, užbaigdamas mintį, mostelėjo rodyda- 
mas, kokiu keliu joti. — O tu, mergužėle, — kreipėsi jis į Katri- 
ną, — kadangi keliu iš Sen Sinio į Gondrevilį atjoja kiti žanda- 
rai, lėk priešinga kryptimi negu Gotaras ir nuviliok juos nuo 
pilies miško link. Žodžiu, darykite taip, kad kelyje per įdubą 
mums niekas nesutrukdytų. 

Katrina ir supratingasis paauglys, kuriam šioje istorijoje bus 
lemta tiek kartų įrodyti savo nuovokumą, tiksliai atliko manev- 
rą, ir abu žandarų būreliai buvo įsitikinę, kad vejasi sprunkantį 
medžiojamąjį grobį. Apgaulingoje mėnulio šviesoje negalėjai 
įžiūrėti nei persekiojamųjų ūgio, nei drabužių, nei lyties, nei skai- 
čiaus. Žandarai vijosi juos, vadovaudamiesi klaidinga taisykle: 
jei Žmogus sprunka, čiupk jį! Kokia ši taisyklė kvaila ir netinka- 
ma aukštajai policijai — ką tik įtaigiai įrodė seržantui Korante- 
nas. Taigi Mišiu, pasikliovęs žandarų instinktu, galėjo nusigau- 
ti į mišką netrukus po to, kai jaunąją grafaitę į sutartą vietą at- 
vedė Marta. 

— Bėk namo, — pasakė jis Martai. — Paryžiečiai greičiausiai 
saugo mišką, čia pavojinga pasilikti. O mums reikės visiškai lais- 
vų rankų. 

Mišiu atrišo savo arklį ir paprašė grafaitę sekti paskui jį. 

— Toliau aš neisiu, — tarė Loransa, — kol neužtikrinsite, kad 
norite man padėti, juk, šiaip ar taip, jūs — Mišiu. 

— Panele, — lipšniai atsakė Mišiu, — paaiškinsiu jums savo 
vaidmenį keliais žodžiais. Nors ponai de Simezai šito ir nežino, 
esu jų turto saugotojas. Šiuo reikalu esu gavęs nurodymų iš jų 
velionio tėvo ir jų brangiosios motinos, mano globėjos. Todėl aš 
ir dėjausi aršiu jakobinu, kad galėčiau pasitarnauti savo jaunie- 
siems šeimininkams; deja, žaidimą pradėjau per vėlai ir senųjų 
ponų išgelbėti nebeįstengiau! — Čia Mišiu balsas užlūžo. — Kai 
jaunuoliai pabėgo, aš siuntinėjau jiems pinigų, kad jie galėtų 
padoriai gyventi. 

— Per Breintmajerio banką Strasbūre? — paklausė Loransa. 

— Taip, panele, šitas bankas palaiko ryšius su ponu Žireliu iš 
Trua; ponas Žirelis — rojalistas, kuris, kaip ir aš, dėjosi jakobi- 
nu, kad išgelbėtų savo turtą. Tas popierėlis, kurį jūsų nuomi- 
ninkas pakėlė aną vakarą, kai ėjome iš Trua, buvo susijęs su 
šiuo reikalu ir galėjo mus įvelti į bėdą: mano gyvybė tą akimir- 
ką priklausė jau ne man, ojiems, suprantate? Gondrevilio įsigy- 
ti aš negalėjau. Mano padėtis buvo tokia, kad man galvą būtų 
nukirtę, jei būtų ėmę kvosti, iš kur turiu tiek aukso. Nuspren- 
džiau geriau atpirkti žemę truputį vėliau; bet tas niekšas Ma- 
rionas buvo kito niekšo, Maleno, statytinis. Ir vis dėlto Gondre- 
vilis sugrįš į savo šeimininkų rankas. Aš tuo pasirūpinsiu. Prieš 
keturias valandas buvau nutaikęs šautuvą į Maleną, ir jam bū- 
tų buvęs galas! Taip, o pojo mirties Gondrevilis bus paleistas iš 
varžytynių, parduodamas, ir jūs galėsite jį nusipirkti. Jei būčiau 
žuvęs, Žmona būtų įteikusi jums raštą su nurodymais, kaip tai 
padaryti. Bet tas galvažudys pasakė savo kūmui Grevenui, ki- 
tam šunsnukiui, kad ponai de Simezai dalyvauja sąmoksle prieš 
Pirmąjį konsulą, kad jie slapstosi kažkur čia ir kad geriau juos 
išduoti ir jų atsikratyti. Tada galvos dėl Gondrevilio neskaudė- 
sią. O kadangi aš pamačiau ateinant tuodu vėtytus ir mėtytus 
šnipus, išėmiau iš karabino užtaisą ir nieko negaišdamas atbė- 
gau čia pamanęs, kad jūs turbūt žinote, kur ir kaip įspėti jau- 
nuolius. Štai ir viskas. 

— Jūs vertas būti bajoru, — tarė Loransa, paduodama ranką 
Mišiu, kuris buvo bepriklaupiąs ją pabučiuoti. Loransa, paste- 
bėjusi šį judesį, jį sulaikė: 

— Stokitės, Mišiu! 

Grafaitė ištarė šiuos žodžius tokiu balsu ir pažvelgė į ūkvaizdį 
tokiu žvilgsniu, jog šis pasijuto akimirką toks pat laimingas, koks 
buvo nelaimingas paskutiniuosius dvylika metų. 

— Atsilyginate man taip, tarsi aš jau būčiau padaręs visa, kas 
dar man lieka padaryti, — atsakė jis. — Girdite? Tai jie, giljoti- 
nos riteriai. Eime, pasikalbėsime kitur. 

Prijojęs grafaitei iš užpakalio, Mišiu paėmė kumelę už pava- 
džio ir tarė: 

— Dėl nieko nesijaudinkite, tik stipriai laikykitės balne, plie- 
kite arklį ir saugokite veidą, kad neapdraskytų medžio šakos. 

Paskui jie pusę valandos lėkė šuoliais — darė lankstus, grįžo 
atgal, kirsdami savo pačių kelią per progumas, kad sumėtytų 
pėdas, kol pagaliau Mišiu atvedė merginą į vietą. Jie sustojo. 

— Nebežinau, kur esu, nors pažįstu šį mišką ne blogiau už 
jus, — tarė grafaitė, dairydamasi aplink. 

— Mes pačioje miško tankmėje, — atsakė Mišiu. — Mus ve- 
jasi du žandarai, bet mes išsigelbėjome! 

Vaizdingajai vietai, kur Mišiu atvedė Loransą, skirta suvai- 
dinti tokį lemtingą vaidmenį pagrindinių šios tragedijos daly- 
vių ir paties Mišiu gyvenime, jog istorikas privalo ją aprašyti. 
Šis peizažas, kaip pamatysime vėliau, pagarsėjo juridiniuose Im- 
perijos metraščiuose. 

Nodemo miškas priklausė kadaise Dievo Motinos vienuoly- 
nui. Šitas vienuolynas buvo užgrobtas, apiplėštas, sugriautas 
— nušluotas nuo Žemės paviršiaus su visais vienuoliais ir visu 
jų geru. Miškas, kurio daug kas gviešėsi, buvo prijungtas prie 
Šampanės grafų valdų; vėliau grafai jį įkeitė ir leido parduoti iš 
varžytynių. Per šešetą šimtų metų gamta užklojo vienuolyno 
griuvėsius sodriu, vešliai žaliuojančios augmenijos kilimu ir taip 
nutrynė jų pėdsakus, jog tik neaukštas kauburys, apaugęs kup- 

liais medžiais ir neįžengiamais brūzgynais, bylojo, kad čia būta 
vieno gražiausių vienuolynų; dar 1794 metais Mišiu šovė į gal- 
vą vietovę dar tankiau apželdinti, ir jis krūmynų properšose 
prisodino dygliuotųjų akacijų. Kauburio papėdėje telkšojo liū- 
nas — kadaise čia būta šaltinio, kuris tikriausiai ir nulėmė, kad 
vienuolynas įsikūrė šioje vietoje. Tik Nodemo miško savinin- 
kas, turįs visus dokumentus, galėjo, praėjus net aštuoniems šimt- 
mečiams, išsiaiškinti šio pavadinimo etimologiją, ir tik jis vie- 
nas galėjo atsekti, jog kitados miško tankmėje būta vienuolyno. 
Išgirdęs pirmąjį Revoliucijos griaustinio grumėjimą, markizas 
de Simezas, — kadaise dėl kilusio konflikto jis buvo priverstas 
peržiūrėti savo nuosavybės dokumentus ir tada aptiko šį ypa- 
tingą faktą, — vedamas slaptos, bet lengvai suvokiamos min- 
ties, ėmė ieškoti tos vietos, kur stovėta vienuolyno. Šeiminin- 
kui, žinoma, padėjo Mišiu, puikiai pažinojęs mišką, ir su įpras- 
tiniu eiguliui įžvalgumu tą vietą surado. Bežvalgydamas pen- 
kių pagrindinių miško kelių kryptį, jis pamatė, kad visi jie bai- 
giasi prie kauburio ir liūno; čia, matyt, kadaise keliauta maldi- 
ninkų iš Trua miesto, Arsi, Sen Sinio slėnių ir Baro prie Obės. 
Markizas panoro kauburį ištirti, bet kasinėjimo darbams vietos 
gyventojų samdytis negalėjo. Aplinkybių spiriamas, kasinėjimus 
nutraukė, bet Mišiu įsikalė į galvą, kad po kauburiu arba pa- 
slėpti lobiai, arba esama vienuolyno pamatų. Mišiu tęsė šitas 
archeologines paieškas; jis pastebėjo, kad vienoje vietoje, tarp 
dviejų medžių, sulig liūnu, ten, kur kauburio šlaitas status, bil- 
snojant po žeme aidi tuštuma. Vieną šviesią naktį atėjo apsigin- 
klavęs kirtikliu ir, gerokai pasidarbavęs, atkasė angą į rūsį, kur 
vedė akmeniniai laiptai. Liūnas, savo giliausiose vietose siekian- 
tis tris pėdas, sudaro lyg ir mentelės formos užtakį; tos mente- 
lės rankena tarsi išlindusi iš kalvos; tad peršasi mintis, kad iš 
šitos dirbtinės uolos trykšta šaltinis, kuris tuoj pat pradingsta, 
susigerdamas į didžiulio miško dirvą. Į šitą pelkę, apaugusią 
drėgmę mėgstančiais medžiais — alksniais, gluosniais, uosiais 
— susibėga keletas takelių, tai senųjų kelių ir miško takų, šian- 


Tamsi istorija 79 


dien visai apleistų, žymės. Šitas vanduo, iš pažiūros stovintis, 
bet iš tikrųjų tekantis, užsitraukęs plačialapiais augalais ir pi- 
pirnėmis, rodėsi tarsi kokia ištisai žalia marška, kurios beveik 
neįmanoma atskirti nuo krantų, apžėlusių smulkia tankia žole. 
Jis per toli nuo aplinkinių gyvenviečių, ir joks gyvas padaras — 
nebent miško žvėris — neužklys čia atsigerti. Įsitikinę, kad po 
šia bala nieko negali būti, eiguliai ir medžiotojai, — juos, be to, 
gąsdino neprieinama klampynė aplink kauburį, — niekados ne- 
lankė, netyrinėjo ir neapžiūrinėjo to kampelio, seniausios miš- 
ko biržės, kurią Mišiu, kai atėjo laikas ją kirsti, pavertė drausgi- 
riu. Rūsio gale buvo nedidelė skliautuota patalpa, švari ir sau- 
sa, sumūryta iš tašytų akmenų, viena tų, kurios buvo vadina- 
mos in pace, vienuolynų kalėjimo celė. Kodėl šitas rūsys buvo 
sausas, kodėl išliko laiptų pakopos ir skliautas, paaiškinti gali- 
ma tuo, kad vienuolyno griovėjai nekliudė šaltinio ir kad, ma- 
tyt, labai storos buvo plytų ir cemento sienos, panašiai kaip ro- 
mėnų statinių; jos ir sulaikė viršutinius vandenis. Šitos slėptu- 
vės angą Mišiu užvertė didžiuliais akmenimis; o kad paslaptį 
težinotų jis vienas ir niekas negalėtų čia patekti, laikėsi taisyk- 
lės — neiti prie jos per liūną, o kopti pirmiausia į medžiais ap- 
augusį kauburį ir nusileisti į rūsį stačia pakriauše. Kai bėgliai 
pasiekė kalvą, mėnulis savo nuostabia šviesa sidabrino šimta- 
mečių medžių viršūnes ant kauburio, žaidė vešliuose miško ruo- 
Žų guotuose — tuos ruožus buvo suformavę čia susibėgantys 
keliai, suteikdami jiems įvairiausią pavidalą: vieni jų buvo ap- 
valūs, kiti smaili, štai tas baigėsi vienu vieninteliu medžiu, anas 
— visa giraite. 

Žvilgsnis nejučiomis smigo į tolstančią perspektyvą, klaidžio- 
jo kelelių vingiais, įstabiu miško taku, beveik juoda žalumos 
siena. Šviesa, prasiskverbusi pro šakas kelių susikirtime, staiga 
įžiebdavo šiame ramiame ir slėpiningame vandenyje, tarp švie- 
sių pipimių dėmių ir vandens lelijų, vieną kitą briliantą. Gū- 
džią tylą šitame gražiame miško kampelyje drumstė varlių kur- 
kimas, o laukinis girios aromatas žadino sieloje mintis apie 
laisvę. 

— Ar mes tikrai išsigelbėjome? — paklausė grafaitė. 

— Taip, panele. Bet dabar kiekvienas mūsų turi dar atlikti 
savo darbą. Eikite ir pririškite arklius prie medžių šitos kalve- 
lės viršuje, o snukius jiems apmūturiuokite, — tarė jis, duoda- 
mas jai savo kaklaskarę. — Ir jūsų, ir mano arklys protingi — jie 
supras, kad turi tylėti. Kai baigsite, nusileiskite šita pakriauše, 
kur virš vandens, tik neužsikabinkite su savo amazone, mane 
rasite apačioje. 

Kol grafaitė slėpė arklius, rišo juos ir vyturiavo jiems snu- 
kius, Mišiu nuvertė akmenis nuo angos į rūsį. Grafaitė, maniu- 
si, kad puikiai pažįsta savo mišką, baisiausiai nustebo, kai atsi- 
dūrė po rūsio skliautais. Mišiu vėl mikliai kaip tikras mūrinin- 
kas užkrovė akmenis. Vos tik spėjo baigti, nakties tyloje nuai- 
dėjo arklių kanopų bildesys ir žandarų balsai; bet Mišiu ramiau- 
siai įskėlė ugnį, uždegė eglės šakelę ir nusivedė grafaitę in pace, 
kur tebegulėjo žvakigalis, kuriuo pasišviesdamas jis buvo iš- 
žvalgęs rūsį. Geležines kelių linijų“! storumo duris, vietomis jau 
pragraužtas rūdžių, ūkvaizdis kadaise sutaisė, pragręžė skyles 
abiejose durų pusėse, tad dabar jas buvo galima užšauti šova. 
Leisgyvė iš nuovargio grafaitė atsisėdo ant akmeninio suolo, 
virš kurio tebekabojo į sieną įmūrytas žiedas. 

— Štai ir svetainė maloniems pokalbiams, — pajuokavo Mi- 
šiu. — Dabar žandarai gali sukti aplinkui, kiek jiems lenda; blo- 
giausia, ką jie gali padaryti — nusivesti mūsų arklius. 

— Nusivesti mūsų arklius! — šūktelėjo Loransa. — Bet tai 
reikštų pražudyti pusbrolius ir ponus d'Otserus! Na, dėstykite, 
ką žinote. 

Mišiu papasakojo tą truputį, ką buvo nugirdęs iš Maleno ir 
Greveno pokalbio. 

— Jie jau keliauja į Paryžių, rytą bus ten, — pasakė grafaitė, 
kai jis baigė. 

— Vadinasi, jie žuvę! — šūktelėjo Mišiu. — Pati suprantate, 
kad atvykstantys ir išvykstantys iš miesto bus akylai sekami prie 
užkardų. Malenui baisiausiai maga, kad mano šeimininkai iš- 
siduotų, tada jis galės juos nubausti mirtimi. 

— O ašnieko nežinau apie bendrą sąmokslo planą! — rikte- 
lėjo Loransa. — Kaip įspėti Žoržą, Rivjerą ir Moro? Kur jie? Ga- 
lų gale, rūpinkimės tik mano pusbroliais ir d'Otserais. Privalo- 
te žūtbūt juos pasivyti. 

— Telegrafas pralenkia geriausius arklius, — pasakė Mišiu, 
— opersekiodamijūsų pusbrolius jie dės daugiau pastangų nei 
persekiodami kitus, įsivėlusius į šį sąmokslą; jei man pavyks 
pasivyti juos pirmam, turime įkurdinti juodu čia ir išlaikyti, kol 
baigsis visa ši istorija! Jų vargšas tėvas, matyt, veikė įkvėpimo 
pagautas, kai rodė man šią slėptuvę — nujautė, kad jo sūnūs 
ras čia išsigelbėjimą! 

— Mano kumelė — iš grafo d' Artua arklidžių, kilusi iš gra- 
žiausio anglų veislės eržilo, bet ji jau nubėgo trisdešimt šešias 
mylias ir kris, nenunešusi jūsų iki tikslo, — pasakė ji. 

— Mano arklys tvirtas, — tarė Mišiu, — jeigu jūs nujojote 
trisdešimt šešias mylias, man lieka aštuoniolika, ar ne? 

— Dvidešimt trys, — pataisė ji, — nes jau penkios valandos, 
kai jie žygiuoja! Rasite juos anapus Lanji, Kuvrė, iškeliauti iš 
ten jie turi persirengę upeiviais auštant, į Paryžių tikisi įplaukti 
laivu. Štai, — pridūrė ji, nusimovusi nuo piršto pusę savo moti- 
nos vestuvinio žiedo, — tai vienintelis daiktas, kuriuo jie pati- 
kės: esu jiems atidavusi kitą pusę*?. Šiąnakt miško tankmėje, an- 
glininkų apleistoje lūšnelėje, juos slepia Kuvrė sargas, vieno jų 
kareivio tėvas. Jų iš viso aštuoni. Su mano pusbroliais yra ponai 
d'Otserai ir dar keturi vyrai. 

— Panele, kareivių niekas nesivys, todėl rūpinkimės tik po- 
nais de Simezais, o kiti tegul gelbstisi, kaip išmano. Ar negana 
jiems šūktelėti: „Saugokitės!“ 

— Palikti likimo valiai d'Otserus? Niekados! — atsakė ji. — 
Žūti arba išsigelbėti jie turi visi kartu! 

— Bet juk jie smulkūs bajorėliai! — neatlyžo Mišiu. 

— Žinau, jie turi tik ševaljė titulą, — atsakė ji, — bet yra susi- 
giminiavę su Sen Siniais ir Simezais. Pargrįžkite tad su mano 
pusbroliais ir d'Otserais, pasitarkite su jais, kaip geriausia pri- 
sikasti iki šio miško. 

— O miške žandarai! Girdite? Jie tariasi. 

— Galų gale, šį vakarą jums jau dukart pavyko; taigi pirmyn! 
Parveskite, paslėpkite juos šiame rūsyje, čia jų niekas neieškos! 
Niekuo negaliu jums padėti, — piktai pridūrė ji, — juk aš tik 
priviliočiau priešą lyg koks žibintas. Matydama, kokia aš rami, 
policija niekada nesusiprotės, kad mano giminaičiai gali sugrįžti 
į mišką. Taigi dabar svarbiausia gauti penkis gerus arklius, kad 
per šešias valandas atlėktumėte iš Lanji į mūsų mišką, — pen- 
kis arklius, kuriems skirta kur nors tankmėje kristi nuvarytiems. 

— O pinigai? — paklausė Mišiu, kuris, klausydamasis jau- 
nosios grafaitės žodžių, įtemptai mąstė. 

— Šiąnakt įdaviau pusbroliams šimtą luidorų. 

— Jei taip, atsakau už juos savo galva, — šūktelėjo Mišiu. — 
Tačiau kai juos čia paslėpsime, gausite atsisakyti malonumo su 
jais matytis. Maisto jiems dukart per savaitę atneš mano Žmona 
arsūnus. Bet kadangi už save atsakyti negaliu, žinokite, panele, 
— jei atsitiktų nelaimė, mano namelio palėpės didžiojoje sijoje 
yra išgręžta kiaurymė. Ji užkimšta storu kaiščiu, joje paslėptas 
vieno miško baro planas. Medžiai, pažymėti plane raudonu taš- 
ku, miške paženklinti juoda žyme ant apatinės kamieno dalies. 
Kiekvienas tų medžių — rodyklė. Po trečiuoju senu ąžuolu, į 
kairę nuo kiekvienos šios rodyklės, dvi pėdos nuo jo kamieno, 
septynių pėdų gylyje užkastos skardos tūtelės. Kiekvienoje jų 
— šimtas tūkstančių aukso frankų. Šitie vienuolika medžių (jų 
iš viso tik vienuolika) — tai visas Simezų turtas dabar, kai atim- 
tas Gondrevilis. 

— Bajorijai prireiks šimto metų, kol atsigaus po patirtų smū- 
gių! — lėtai ištarė panelė de Sen Sin. 

— Ar yra koks slaptažodis? — paklausė Mišiu. 

— „Prancūzija ir Karolis! — kareiviams. „Loransa ir Liud- 
vikas!“ — ponams d'Otserams ir de Simezams. Dieve mano! 
Pamatyti juos vakar pirmą kartą po vienuolikos metų, o šian- 
dien sužinoti, kad jiems gresia mirtis! Ir kokia mirtis! Mišiu, — 


Tamsi istorija 83 


pasakė ji liūdnai, — būkite per šias penkiolika valandų toks at- 
sargus, koks buvote kilnus ir atsidavęs per tuos dvylika metų. 
Jei pusbrolius ištiktų nelaimė, aš mirčiau. Ne, — pasitaisė ji, — 
išgyvenčiau, nes privalau nužudyti Bonapartą! 

— Kai viskas bus prarasta, mes būsime dviese šiai užduočiai 
atlikti. 

Loransa paėmė šiurkščią Mišiu ranką ir stipriai ją suspaudė, 
kaip tai daro anglai. Mišiu išsitraukė laikrodį, buvo vidurnaktis. 

— Turime iš čia žūtbūt išeiti, — pasakė jis. — Vargas Žanda- 
rui, kuris pastos man kelią. O jūs, panele, — įsakinėti aš jums 
negaliu, — lėkite visu greičiu į Sen Sinį. Šnipai ten. Pasistenkite 
užkalbėti jiems dantį. 

Atvertęs angą, Mišiu neišgirdo jokio garso. Puolė ant žolės, 
prikišo ausį prie žemės ir staiga pašoko: 

— Jie joja pamiške į Trua! Užsikišiu aš juos už juostos! 

Jis padėjo grafaitei išlįsti iš rūsio ir vėl užkrovė angą akmeni- 
mis. Kai baigė, išgirdo švelnų Loransos balsą, jinai šaukė jį — 
prieš nujodama norėjo įsitikinti, kad jis jau sėdi ant arklio. Kai 
Mišiu paskutinį kartą pažvelgė į savo jaunąją ponią, šio atšiau- 
raus žmogaus akyse suspindo ašaros. Jos akys buvo sausos. 

„Reikia užkalbėti jiems dantį! Jo teisybė!" — pagalvojo ji, kai 
viskas nutilo. Ir pasileido šuoliais į Sen Sinį. 


IXskyrius 
POLICIJOS NEGANDOS 


Ponia d'Otser, suvokdama, kad jos sūnums gresia mirtis, — ji 
netikėjo, kad Revoliucija baigėsi, ir žinojo, kaip greitai ir rūsčiai 
susidoroja su savo aukomis to meto Teisingumas, — atsitokėjo 
iš alpulio; jėgų jai suteikė tas pats žiaurus skausmas, dėl kurio 

ir buvo jas praradusi. Kraupaus smalsumo vedama, nusileido į 
svetainę, čia jos akims atsivėrė reginys, iš tikrųjų vertas Žanri- 
nio tapytojo teptuko. Klebonas tebesėdėjo prie lošimo stalelio ir 
automatiškai žarstė žetonus, slapčia stebėdamas Peradą ir Ko- 
ranteną, kurie stačiomis tyliai šnekučiavosi prie židinio. Skvar- 
bus Koranteno žvilgsnis keletą kartų susidūrė su ne mažiau 
skvarbiu klebono žvilgsniu; bet vienas ir kitas skubiai nukreip- 
davo akis šalin kaip du vienodo stiprumo priešininkai, kurie, 
sukryžiavę kardus, grįžta į parengties poziciją. Geraširdis d'Ot- 
seras stypsojo kaip garnys šalia storo, riebaus, aukšto ir godaus 
Gularo tokia poza, kuri tebereiškė jo ankstesnę nuostabą. Me- 
ras, noIS ir apsitaisęs kaip miestietis, vis tiek panėšėjo į liokajų. 
Abu apkvaišusiomis akimis spoksojo į žandarus, tarp kurių te- 
bekūkčiojo Gotaras — jo rankos buvo taip stipriai surištos, kad 
pamėlynavo ir sutino. Katrina atrodė vis tokia pat atlapaširdė 
ir naivi, bet neperprantama. Seržantas, kuris, pasak Koranteno, 
padarė didžiausią kvailystę suimdamas šiuodu Žmogučius, ne- 
bežinojo, ar jam išeiti, ar likti. Jis susimąstęs stirksojo svetainės 
viduryje, padėjęs ranką ant kardo rankenos ir įrėmęs akis į pa- 
ryžiečius. Apstulbę sutuoktiniai Diurjė ir visi pilies šeimynykš- 
čiai sudarė būrelį, nuostabiai įkūnijantį nerimą. Jei ne mėšlun- 
giškas Gotaro kūkčiojimas, būtum girdėjęs musę skrendant. 

Kai išbalusi ir iš siaubo paklaikusi motina atvėrė duris ir įžen- 
gė į svetainę, — ją beveik tempte įtempė panelė Gužė, kurios 
akys buvo paraudusios nuo ašarų, — visų veidai atsigręžė į šied- 
vi moteris. Abu agentai vylėsi, o pilies gyventojai bijojo, kad 
išvys įeinant ir Loransą. Tarnai ir šeimininkai nejučiomis mos- 
telėjo tarsi tos medinės figūrėlės, kurios, užvestos tam tikro me- 
chanizmo, atlieka kokį nors vieną vienintelį judesį ar sumirksi 
akimis. 

Ponia d'Otser žengė tris didelius žingsnius Koranteno pusėn 
ir kreipėsi į jį trūksmingu, bet griežtu balsu: 

— Dėl Dievo meilės, pone, kuo kaltinami mano sūnūs? Jūs 
tikrai manote, kad jie buvo čia? 

Klebonas nuleido akis. Pamatęs senąją damą, jis turbūt pa- 
galvojo: „Ji ištaisys kokią kvailystę". 

— Mano pareigos ir man pavesta užduotis neleidžia jums to 
pasakyti, — mandagiai ir drauge pašaipiai atsakė Korantenas. 

Išgirdusi neigiamą šio dabitos atsakymą, nuskambėjusį dar 
negailestingiau dėl to, kad buvo ištartas šleikščiai mandagiu to- 
nu, senutė motina suakmenėjo, krito į krėslą šalia abato Gužė, 
susinėrė rankas ir atsidavė Dievo globai. 

— Kurjūs sulaikėte šitą verksnį? — paklausė Korantenas ser- 
žantą, rodydamas į Loransos grumą. 

— Kelyje į sodybą, palei parko sieną, nenaudėlis ketino spruk- 
ti į Klozo mišką. 

— O merginą? 

— Šitą? Ją sučiupo Olivjė, ne aš. 

— Kurji bėgo? 

— Gondrevilio link. 

— Vadinasi, jie bėgo priešingomis kryptimis? — perklausė 
Korantenas. 

— Taip, — patvirtino žandaras. 

— Ar tai pilietės Sen Sin liokajus ir kambarinė? — kreipėsi 
Korantenas į merą. 

— Taip, — atsakė Gularas. 

Persimetęs patyliukais pora žodžių su Korantenu, Peradas 
tuojau išėjo, išsivesdamas seržantą. 

Šią akimirką į svetainę įžengė Arsi žandarmerijos seržantas 
ir, priėjęs prie Koranteno, tyliai šnabžtelėjo: 

— Aš puikiai pažįstu pilį, iškrėčiau visus ūkinius pastatus; 
nieko nėra; tuos vyrukus tarsi žemė prarijo. Dabar mes šautuvų 
buožėmis stuksename lubas ir sienas. 

Sugrįžo Peradas, ženklu pasišaukė Koranteną ir išsivedė pa- 
sižiūrėti spragos prie griovio, atkreipdamas dėmesį, kad nuo 
jos įduba eina kelias. 

— Mes įspėjome jų gudrybę, — pasakė Peradas. 

— Ir aš įspėjau! Klausykite! — atsiliepė Korantenas. — Tas 

nenaudėlis vaikėzas ir mergiotė apdūmė akis išsižiojėliams žan- 
darams, kad galėtų pasprukti grobis. 

— Teisybę sužinosime tik tada, kai prašvis, — pridūrė Pera- 
das. — Kelias drėgnas, užtvėriau jį ir viršuj, ir apačioj — pasta- 
čiau po žandarą; sulig aušra iš pėdsakų atpažinsime, kokių čia 
prasmukta padarų. 

— Štai ir arklio kanopų pėdsakai, — pasakė Korantenas, — 
eime į arklides. 

— Kiek pilyje arklių? — grįžęs į svetainę su Korantenu, pa- 
klausė poną d'Otserą ir Gularą Peradas. 

— Nagi, nagi, pone mere, jūs juk Žinote, atsakykite, — rikte- 
lėjo Korantenas matydamas, kad meras dvejoja — sakyti ar ne. 

— Grafaitės kumelė, Gotaro arklys ir dar pono d'Otsero 
arklys. 

— O mes arklidėje matėme tik vieną, — pasakė Peradas. 

— Panelė jodinėja, — paaiškino Diurgė. 

— Ir dažnai jūsų globotinė naktimis jodinėja? — šelmiškai 
paklausė Peradas poną d Otserą. 

— Labai dažnai, — atlapaširdiškai atsakė šis, — ponas meras 
gali paliudyti. 

— Visi žino, kad mūsų panelė įnoringa, — įsiterpė Katrina. 
— Prieš atsiguldama ji žvilgtelėjo pro langą ir, man regis, susi- 
domėjo tolumoje blizgančiais jūsų durtuvais. Pasakė man išei- 
dama, kad norinti sužinoti, ar neprasideda nauja revoliucija. 

— Kadajji išėjo? — paklausė Peradas. 

— Kai pamatė jūsų šautuvus. 

— O pro kur? 

— Nežinau. 

— Kur kitas arklys? — paklausė Korantenas. 

— Žan... žan... darai iš ma...ma...nęs jį atėmė, — atsakė Go- 
taras. 

— Tai kur tu jojai? — paklausė vienas žandarų. 

— Jojjo...jau paskui sa...sa...vo po...po...nią į so...so...dybą. 

Žandaras pakėlė galvą ir pažiūrėjo į Koranteną, laukdamas 

įsakymo; bet vaiko žodžiuose buvo tiek melo, tiek tiesos, tiek 
nuoširdaus naivumo ir tiek suktumo, jog abu paryžiečiai susi- 
žvalgė, tarsi kartodami Perado žodžius: „Jie toli gražu ne be- 
smegeniai!“ 

Senasis bajoras, matyt, toks siauraprotis, kad neįstengia su- 
prasti paprasčiausios pašaipos. Meras — mulkis. Motina, pa- 
kvaišusi nuo motiniškų instinktų antplūdžio, pateikia agentams 
naivius ir kvailus klausimus. Visi tarnai iš tikrųjų užklupti be- 
miegant. Turėdamas omenyje šituos smulkius faktus ir šiuos 
įvairius charakterius, Korantenas iškart sumetė, kad vienintelis 
jo priešas — panelė de Sen Sin. Policija, kad ir kokia ji vikri, 
labai dažnai darbuojasi nepalankiomis aplinkybėmis. Ji ne tik 
privalo iššnipinėti tai, ką žino sąmokslininkas, bet ir perkratyti 
tūkstančius prielaidų, prieš pasirinkdama vienintelę tikrąją. Są- 
mokslininkas apie savo saugumą galvoja dieną naktį, tuo tarpu 
policija veikia tik tam tikromis valandomis. Jei ne išdavystės — 
ruošti sąmokslus būtų visai nesunku. Vienas sąmokslininkas turi 
daugiau nuovokos negu visa policija su savo begaline daugybe 
veiklos priemonių. Pajutę, kad atsitrenkė į dvasinę užtvarą — 
tarsi į kokias duris, kurias tikėjosi rasią atvertas, bet kurias teko 
laužti, nes jas be žodžių laikė užrėmę kažkokie žmonės — Ko- 
rantenas ir Peradas suprato, kad jų planas atspėtas ir pergud- 
rautas, bet kieno tai padaryta — neišmanė. 

— Galiu lažintis, — į ausį sušnabždėjo jam seržantas iš Arsi, 
— jei ponai de Simezai ir d'Otserai nakvojo čia, tai jie gulėjo 
tėvo, motinos, panelės de Sen Sin, tarnaitės ar tarnų lovose arba 
visą naktį vaikštinėjo parke, nes nėra nė mažiausio pėdsako, 
kad jų čia būta. 

— Ir kas galėjo juos įspėti? — kreipėsi Korantenas į Peradą. 
— Šį reikalą žino tik Pirmasis konsulas, Fušė, ministrai, polici- 
jos prefektas ir Malenas. 

— Paliksime čia „avinų“, — sušnibždėjo į ausį Korantenui 
Peradas. 

— Geriau sugalvoti negalėjote! Juk Šampanė — avinų žemė, 

— įterpė savo dvylekį klebonas, kuris neištvėrė nenusišypsojęs, 
kai išgirdo Žodį „avinas“ — iš šio vienintelio netyčia išgirsto 
žodžio jis viską įspėjo. 

„Dieve mano! — pagalvojo Korantenas, atsakydamas klebo- 
nui šypsena į šypseną. — Čia tėra vienas vienintelis protingas 
žmogus, su kuriuo galima tartis, pabandysiu jį patraukti už lie- 
žuvio“. 

— Ponai... — kreipėsi meras į agentus, norėdamas vis dėlto 
pasirodyti esąs atsidavęs Pirmajam konsului. 

— Sakykite „piliečiai“, Respublika dar nepanaikinta, — pa- 
taisė jį Korantenas, su pašaipa žvilgtelėjęs į kleboną. 

— Piliečiai, — pakartojo meras, — kai įŽengiau į šią svetainę 
ir dar nespėjau nė prasižioti, čia įpuolė Katrina ir stvėrė savo 
panelės vytinį, pirštines ir skrybėlaitę. 

Visiems iš krūtinės išsiveržė niaurus pasidygėjimo murme- 
sys, tylėjo tik Gotaras. Susirinkusieji, — išskyrus žandarus ir 
seklius, — sužiuro į skundiką, grėsmingai žaibuodami akimis. 

— Gerai, pilieti mere, — pasakė Peradas. — Dabar mums 
aišku. Pilietė Sen Sin buvo laiku įspėta, — pridūrė jis, žiūrėda- 
mas į Koranteną su aiškiu įtarimu akyse. 

— Seržante, uždėkite tam vaikinukui antrankius, — paliepė 
žandarui Korantenas, — ir nuveskite jį į atskirą kambarį. Užda- 
rykite ir šitą mergiūkštę, — pridūrė, rodydamas į Katriną. — 
Tu vadovauk kratai, perversime popierius, — tarė jis į ausį Pe- 
radui. — Išnaršyk viską, nieko netausok. Pone klebone, — pa- 
tyliukais kreipėsi į kleboną, — turiu jums kai ką svarbaus pra- 
nešti. 

Ir išsivedė jį į sodą. 

— Klausykite, pone abate, jūs, man regis, protu nenusilei- 
džiate nė vyskupui ir — čia mūsų niekas negirdi — mane su- 
prantate; jūs vienintelė mano viltis išgelbėti šias dvi šeimas: per 
savo pačių kvailumą jos nusiris į bedugnę, iš kurios kelio atgal 
nėra. Ponus de Simezus ir d'Otserus išdavė vienas tų niekšingų 
šnipų, kuriuos vyriausybės pasistengia įterpti į visus sąmoks- 

lus, kad išaiškintų jų tikslą, priemones ir dalyvius. Nekiškite 
manęs į vieną maišą su tuo niekšu, kuris mane lydi, jis iš Polici- 
jos, o aš užimu garbingą postą Konsulo kabinete ir Žinau visus 
jo ketinimus. Ten niekas nelinki mirties ponams de Simezams; 
Malenas, tiesa, pageidautų, kad jie būtų sušaudyti, bet Pirmasis 
konsulas norėtų, — jei tik jie yra čia ir neturi blogų kėslų, — 
sustabdyti juos ant bedugnės krašto, nes jis mėgsta gerus ka- 
rius. Mane lydintis agentas turi visus įgaliojimus, aš iš pažiū- 
ros — niekas, užtat Žinau, kur tas sąmokslas susisukęs gūžtą. 
Tas agentas yra susitaręs su Malenu, kuris tikriausiai pažadėjo 
jam globą, gerą vietą, gal ir pinigų, jei suras Simezus ir atiduos 
jam į rankas. Pirmasis konsulas — jis tikrai didelis žmogus — 
neskatina gobšystės. Visiškai nenoriu Žinoti, ar tuodu jaunuo- 
liai čia, — pridūrė jis pastebėjęs, kad kunigas mostelėjo ranka, 
— bet išgelbėti juos galima tik vienu keliu. Jums žinomas X me- 
tų florealo 6-osios dienos įstatymas, jis numato amnestiją emig- 
rantams, kurie tebegyvena užsienyje, jeigu jie grįš į Prancūziją 
ne vėliau kaip XI metų vandemjero pirmąją, tai yra praeitų me- 
tų rugsėjį; tačiau ponams de Simezams, kaip ir ponams d Otse- 
rams, užėmusiems vadovaujamus postus Kondė armijoje, tai- 
koma šiame įstatyme numatyta išimtis. Vadinasi, jų pasirody- 
mas Prancūzijoje yra nusikaltimas, ir dabartinėmis aplinkybė- 
mis vien šito pakanka, kad jie būtų apkaltinti kaip baisaus są- 
mokslo dalyviai. Pirmasis konsulas suvokė, kokia ydinga ši iš- 
imtis, dėl kurios jo vyriausybė įsigyja nesutaikomų priešų; jis 
norėtų pranešti ponams de Simezams, kad jie nebus persekioja- 
mi, jeigu įteiks jo vardu prašymą, kuriame pareikš, kad grįžta į 
Prancūziją ketindami paklusti įstatymams, ir pažadės prisiekti 
konstitucijai. Jūs pats puikiai suprantate, kad šis raštas turi būti 
jo rankose dar prieš juos suimant ir pažymėtas praėjusia data, 
įteikti jį konsului galiu aš. Neklausiu jūsų, kur slepiasi jaunuo- 
liai, — pasakė jis pamatęs, kad klebonas ir vėl neigiamai mos- 
telėjo ranka, — mes, deja, esame įsitikinę, kad juos rasime: miš- 
kas apsuptas, keliai į Paryžių, kaip ir pasienis, stropiai saugo- 

mi. Gerai klausykitės. Jei tie ponai yra tarp šito miško ir Pary- 
žiaus, jie bus sučiupti; jeigu jie Paryžiuje — mes juos surasime, 
ojei tie nelaimingieji susigalvos trauktis atgal, bus suimti. Pir- 
masis konsulas mėgsta „buvusiuosius“ ir negali pakęsti respub- 
likonų, reikalas čia paprastas: jeigu jis nori užimti sostą, turi 
pasmaugti Laisvę. Tegul tai būna mūsų paslaptis. Na kaip? 
Lauksiu ligi rytojaus, pasistengsiu nieko nematyti, bet saugoki- 
tės agento; tas prakeiktas provansietis paties velnio liokajus, jis 
yra Fušė patikėtinis, kaip aš esu Pirmojo konsulo patikėtinis. 

— Jei ponai de Simezai čia, — tarė klebonas, — paaukočiau 
dešimt pintų savo kraujo ir duočiau nukirsti ranką, kad juos 
išgelbėčiau; bet jei panelė de Sen Sin žino jų paslaptį, prisiekiu 
savo sielos išganymu — ji neprasitarė apie tai nė puse žodžio ir 
nesuteikė man garbės būti jos patarėju. Dabar aš labai džiau- 
giuosi, kad ji nutylėjo, jei iš viso buvo ką nutylėti. Vakar vakare 
kaip paprastai lošėme bostoną iki pusės vienuoliktos, buvo vi- 
siškai tylu, mes nieko nematėme ir negirdėjome. Šitame vieni- 
šame slėnyje nė vaikas nepraeina nepastebėtas, visi tuojau apie 
tai sužino; per paskutines dvi savaites čia nebuvo pasirodęs joks 
svetimas žmogus. Ponai de Simezai ir ponai d'Otserai keturiese 
— tai jau visas būrys. Senasis bajoras ir jo žmona paklusnūs 
vyriausybei, jie iš paskutiniųjų stengėsi įkalbėti sūnus grįžti na- 
mo, dar užvakar rašė jiems laišką. Todėl ranką ant širdies padė- 
jęs sakau — jei ne jūsų pasirodymas čia, niekas nebūtų išjudi- 
nęs mano tvirto įsitikinimo, jog jie Vokietijoje. Tarp mūsų kal- 
bant, čia tik jaunoji grafaitė nepripažįsta nuostabių pono Pir- 
mojo konsulo savybių. 

„Gudri lapė!“ — pagalvojo Korantenas. — Jei šie jaunuoliai 
bus sušaudyti, kaltinkite save! — pasakė jis garsiai, — dabar aš 
nusiplaunu rankas. 

Jis pasivedėjo abatą Gužė į ryškiai mėnulio apšviestą vietą ir, 
tardamas šiuos lemtingus žodžius, staiga žvilgtelėjo į jį. Kuni- 
gas buvo panašus į labai sielvartaujantį, bet nustebusį ir visiš- 
kai nieko nežinantį žmogų. 

— Supraskite, pone abate, — pridūrė Korantenas, — kad dėl 
tų teisių į Gondrevilio valdas antraeilių tarnautojų akyse jie 
dvigubi nusikaltėliai! Žodžiu, noriu taip padėti jiems, kad jie 
turėtų reikalų su pačiu Dievu, o ne su jo šventaisiais. 

— Vadinasi, ruošiamas sąmokslas? — naiviai nusistebėjo kle- 
bonas. 

— Bjaurus, šlykštus, niekšingas sąmokslas. Ir toks priešingas 
kilniai tautos dvasiai, — kalbėjo toliau Korantenas, — jis užsi- 
trauks visuotinę nešlovę. 

— Su niekšybe panelė de Sen Sin niekados nesusidės, — šūk- 
telėjo klebonas. 

— Pone abate, — vėl prabilo Korantenas, — klausykite, (vis 
tarp mūsų kalbant) mes turime aiškių įrodymų, kad ji prie są- 
mokslo prisidėjusi. Bet teisingumui dar jų nepakanka. Ji spruko 
mums pasirodžius... O aš jums atsiunčiau merą. 

— Taip, bet jeigu troškote jiems padėti, tai kam taip beato- 
dairiškai mynėte merui ant kulnų? — atrėmė abatas. 
pasakyta: abu priklausė tiems įžvalgiems minties anatomams, 
kuriems užtenka paprasčiausios balso gaidelės, žvilgsnio ar Žo- 
džio, kad atspėtų, kas slepiasi žmogaus sieloje — šitaip iš žen- 

„Maniau patrauksiąs jį už liežuvio, o tik pats išsidaviau“, — 
dingtelėjo Korantenui. 

„Nair sukčius!“ — pagalvojo klebonas. 

Kai Korantenas ir klebonas grįžo į svetainę, senasis bažny- 
čios bokšto laikrodis išmušė dyliktą. Bildėjo atidarinėjamos ir 
uždarinėjamos kambarių ir spintų durys. Žandarai rausėsi lo- 
vose. Peradas, greitas ir nuovokus kaip tikras seklys, naršė ir 
vertė viską. Ištikimieji tarnai, kurie tebestovėjo suakmenėję, Žiū- 
rėjo į šį niokojimą ir su siaubu, ir su pasipiktinimu. Ponas d Ot- 
seras tarpais persimesdavo su žmona ir panele Gužė užuojau- 
tos kupinais žvilgsniais. Savotiškas kraupus smalsumas nelei- 
do niekam galvoti apie miegą. Peradas nusileido žemyn ir įėjo į 

svetainę laikydamas rankose raižyto sandalmedžio dėžutę, vei- 
kiausiai kadaise admirolo de Simezo parsivežtą iš Kinijos. Dė- 
žutė buvo daili, plokščia, in-guarto tomelio dydžio. 

Peradas mostelėjo Korantenui ir pasivedėjo jį į lango nišą. 

— Supratau! — tarė jis. — Tas Mišiu, kuris siūlė Marionui 
aštuonis šimtus tūkstančių frankų auksu už Gondrevilį ir kuris 
ką tik kėsinosi nušauti Maleną, turbūt yra atsidavęs Simezams 
žmogus. Marionui jis grasino greičiausiai tais pačiais sumeti- 
mais, dėl kurių taikė ir į Maleną. Maniau, kad jis gali turėti ko- 
kių ypatingų užmačių, bet iš tikrųjų galvoje jam tebuvo viena; 
jis viską užuodė ir, matyt, bus atėjęs čia jų įspėti. 

— Ar nebus Malenas su savo draugu Grevenu kalbėjęsi apie 
sąmokslą, — pasakė Korantenas, toliau rutuliodamas kolegos 
išvedžiojimus. — Mišiu lindėjo pasislėpęs ir, ko gero, bus išgir- 
dęs minint Simezų pavardę. O nešovė turbūt tik todėl, kad rei- 
kėjo įspėti apie bėdą, kuri, jo nuomone, buvo didesnė negu Gon- 
drevilio praradimas. 

— Jis tuojau sumetė, kas mes, — pritarė Peradas. — Todėl šio 
kaimiečio nuovoka man iš karto pasirodė tiesiog neįtikėtina. 

— Taigi mes matome, kad jis budrus žmogus, — atsakė Ko- 
rantenas. — Bet, šiaip ar taip, neapgaudinėkime savęs: išdavystė 
bjauriai dvokia, ir paprasti Žmonės šį tvaiką iš tolo užuodžia. 

— Tai mums tik įkvepia daugiau jėgų, — tarė provansietis. 

— Pakvieskite čia Arsi seržantą, — riktelėjo Korantenas vie- 
nam iš žandarų. — Pasiųsime jį pas Mišiu, — paaiškino jis Pe- 
radui. 

— Ten yra Violetas, mūsų ausis, — pasakė Peradas. 

— Bet mes išėjome, negavę Iš jo Žinių, — paprieštaravo Ko- 
rantenas. — Reikėjo pasiimti Sabatjė. Mūsų dviejų per maža. 
Seržante, — tarė jis, pamatęs įeinantį žandarą ir sustabdęs jį, 
kai tas atsidūrė tarp jo ir Perado, — nesileiskite mulkinamas, 
kaip ką tik apsimulkino tas seržantas iš Trua. Manding į šį rei- 
kalą įsipynęs Mišių; jokite į jo namus, akylai viską stebėkite ir 
praneškite mums. 

— Vienas iš mano vyrų girdėjo miške arklius trypiant, kai 
gaudė tą bernioką ir tarnaitę, ir dabar keturi mano šaunuoliai 
vejasi tuos, kurie, matyt, taikosi pasislėpti miške, — atsakė žan- 
daras. 

Jis išėjo; šuoliuojančio arklio kanopų bildesys, ataidėjęs nuo 
grįsto tako per veją, beregint nutilo. 

„Taigi arba jie keliauja į Paryžių, arba traukiasi atgal, Vokie- 
tijos link“, — svarstė Korantenas. Jis atsisėdo, išsiėmė iš 
apsiaustėlio kišenės užrašų knygutę, pieštuku brūkštelėjo du 
įsakymus, užantspaudavo ir pamojo vienam iš žandarų. 

— Lėkite į Trua, prižadinkite prefektą ir pasakykite, kad iš- 
aušus kaipmat pasiųstų žinią telegrafu. 

Žandaras išjojo šuoliais. Ir žandaro išvykimo tikslas, ir Ko- 
ranteno ketinimai buvo tokie akivaizdūs, jog visiems pilies gy- 
ventojams suspaudė širdį; bet šis naujas nerimas tebuvo lyg dar 
vienas lašas į jų kančių taurę, nes šią akimirką visų jų akys buvo 
įsmeigtos į brangiąją dėžutę. Šnekučiuodamiesi tarpusavy, abu 
sekliai akylai stebėjo karštligiškus žvilgsnius, stengdamiesi per- 
prasti jų kalbą. Kietas tų dviejų Žmonių širdis užvaldė šaltas 
įsiūtis, jie mėgavosi visuotiniu siaubu. Žmogus, dirbąs policijo- 
je, patiria tą patį susijaudinimą kaip medžiotojas; bet pirmasis 
įtempia savo kūno ir proto galias, kad nušautų kiškį, putpelę ar 
stirną, o antrasis tai daro, gelbėdamas valstybę ar valdovą ir 
siekdamas dosnaus atlygio. Taigi žmogaus medžioklė pranoksta 
aną medžioklę tiek, kiek žmogus pranoksta gyvulį. Be to, sek- 
liui reikia, kad jo vaidmuo būtų toks pat didis ir svarbus kaip ir 
interesai, kuriems jis aukojasi. Nesunku suvokti, net ir nieko 
bendra su šia profesija neturint, jog seklys į savo veiklą įdeda 
tiek pat aistros kiek medžiotojas, persekiodamas žvėrį. Taigi juo 
arčiau tiesos buvo šiuodu vyrai, juo karščiau jie kibo į darbą; 
tačiau jų laikysena, akys liko tokios pat ramios ir šaltos, o jų 
įtarimai, mintys ir sumanymai — tokie pat neperprantami. Ta- 
čiau kas būtų žinojęs, ką savo vidine uosle suuos šie pėdsekiai, 
pasileidę nežinomų ir užslėptų faktų pėdsakais, kas būtų suvo- 

kęs, kaip greitai it šunys atskleis jie tiesą skubia įvairių galimy- 
bių analize, — tas būtų pripažinęs, kad yra dėl ko baimintis! 
Kaip ir kodėl šie gabūs žmonės buvo taip žemai puolę, nors 
galėjo taip aukštai iškilti? Kokia kliauda, kokia yda, kokia aist- 
ra juos taip nusmukdė? Nejau Žmogus gimsta policininku, — 
kaip kitas gimsta mąstytoju, rašytoju, valstybės vyru, dailinin- 
ku, generolu, — kad visą gyvenimą tik šnipinėtų, ką kiti kalba, 
rašo, valdo, tapo ar kovoja? Pilies gyventojai širdyje telinkėjo 
viena: kad šituos nedorėlius nutrenktų perkūnas. Jie visi troško 
keršto. Jei ne žandarai, būtų pakėlę maištą. 

— Ar niekas neturi rakto nuo dėžutės? — įžūliai paklausė 
Peradas, kreipdamasis į susirinkusiuosius ne tik žodžiais, bet ir 
atgręžęs į juos savo storą raudoną nosį. 

Čia provansietis pastebėjo, — ir neįstengė nuslėpti baimės, 
— kad svetainėje nebeliko žandarų. Jis ir Korantenas buvo vie- 
ni. Korantenas išsitraukė iš kišenės mažytį durklelį ir ėmė 
sprausti jį į dėžutės plyšį. Tą pat akimirką ataidėjo pirmiausia 
keliu, paskui pievutės grindiniu kraupus iš paskutiniųjų šuo- 
liuojančio arklio kanopų bildesys; bet Žmonės dar labiau išsi- 
gando išgirdę arklį krintant ir išleidžiant atodūsį — gyvulys griu- 
vo iš karto kaip pakirstas prie vidurinio bokštelio. Visus susi- 
rinkusiuosius lyg griausmas nutrenkė, kai pasigirdo Loransos 
amazonės šlamesys ir pasirodė pati Loransa; tarnai skubiai pra- 
siskyrė, ją praleisdami. Nors ir galvotrūkčiais lėkdama, Loran- 
sa negalėjo nuslopinti skausmo sužinojusi, kad sąmokslas at- 
skleistas: žlugo visos jos viltys! Ji šuoliavo tarsi per griuvėsius 
galvodama, kad dabar privalės paklusti Konsulo valdžiai. Jei 
ne pavojus, gresiąs tiem keturiems jauniems bajorams ir veikiąs 
tarsi vaistas, kuriuo ji pergalėjo nuovargį ir neviltį, ji būtų kritu- 
si čia pat ir užmigusi. Loransa beveik mirtinai nuvarė savo ku- 
melę, kad suspėtų stoti tarp mirties ir pusbrolių. Kai susirinku- 
sieji išvydo šią didvyrišką merginą išbalusią, sukritusiu veidu, 
nusmukusiu ant šono šydu stovinčią tarpduryje su vytiniu ran- 
koje (čia ji degančiu žvilgsniu apmetė visą reginį ir iškart per- 

prato esmę), iš vos pastebimo raumenų krustelėjimo rūgščiame 
ir blausiame Koranteno veide visiems pasidarė aišku, kad vie- 
nas prieš kitą stojo du tikrieji priešininkai. Turėjo prasidėti baisi 
dvikova. 


Xskyrius 
LORANSA IR KORANTENAS 


Pamačiusi Koranteno rankose dėžutę, jaunoji grafaitė užsimo- 
jo vytiniu ir taip ūmai prišoko prie šnipo, taip stipriai sušėrė 
jam per rankas, kad dėžutė iškrito ant žemės; Loransa stvėrė ją, 
įmetė į Žarijas ir grėsminga poza atsistojo prie židinio, abiem 
sekliams nespėjus atsigosti iš nuostabos. Loransos akyse lieps- 
nojo panieka, išblyškusiame veide ir išdidžiose lūpose klaidžiojo 
užgauli šypsena, ir ši užgaulė pranoko jos valdingą mostą vyti- 
niu, kai ji kirto Korantenui kaip kokiai nuodingai gyvatei. Sena- 
sis d'Otseras pasijuto esąs riteris, į veidą jam plūstelėjo kraujas, 
jis pasigailėjo neturįs kardo. Tarnai pradžioje krūptelėjo iš 
džiaugsmo. Kerštas, kurio jie šaukėsi, jau nutrenkė vieną iš tų 
vyrų. Betjų džiaugsmą slopino žiauri baimė: palėpėje tebeaidė- 
jo žandarų žingsniai. Šnipas — stiprus žodis, išreiškiantis visus 
niuansus, priskiriamus policijos darbuotojų charakteriui, nes 
visuomenė niekada nesistengė tiksliai apibūdinti žmonių, susi- 
jusių su šia vyriausybėms būtina virtuve; šnipas yra nuostabus 
ir įdomus tuo, kad niekad nesupyksta; jis krikščioniškai nuo- 
lankus kaip ganytojas, jo akys nebijo susidurti su panieka, o jis 
pats panieka užsitveria nuo kvailių, kurie jo nesupranta; jo kak- 
ta žalvarinė, į ją atsimuša visos užgaulės, jis žengia į savo tikslą 
kaip koks gyvūnas, kurio tvirtą kiautą gali pramušti nebent pa- 
tranka; užtat jisai, kaip žvėris, juo labiau įsiunta, kai sužeidžia- 

mas, nes tikėjo, kad jo šarvai nepramušami. Vytinio kirtis per 
pirštus buvo Korantenui, — ką ir kalbėti apie skausmą, — tas 
patrankos šūvis, kuris pradaužė jo kiautą. Šios kilmingos, išdi- 
džios merginos mostas, kupinas pasibjaurėjimo, pažemino jį ne 
tik šių Žmonelių, bet irjo paties akyse. Provansietis Peradas puolė 
prie židinio, Loransa spyrė jam; bet jis sugriebė ją už kojos, kils- 
telėjo ir privertė Loransą iš gėdos kristi į didįjį krėslą, kuriame ji 
neseniai snaudė. Į visuotinį siaubą įsimaišė tragikomiškas epi- 
zodas — toks kontrastas dažnas Žmonių gyvenime. Traukda- 
mas dėžutę iš ugnies, Peradas nusisvilino ranką; bet dėžutę iš- 
traukė, padėjo ant Žemės ir atsisėdo ant viršaus. Visi šie smul- 
kūs nutikimai vyko staiga, nebuvo pratartas nė vienas žodis. 
Korantenas, atsigavęs nuo skaudaus smūgio vytiniu, sulaikė pa- 
nelę de Sen Sin, stverdamas ją už rankų. 

— Neverskite manęs, gražioji piliete, pavartoti prieš jus jėgą, 
— pasakė jis savo įžeidžiai mandagiu tonu. 

Peradui dėžutę prispaudus, liepsna užgeso — į ją nebepate- 
ko oro srovė. 

— Ei, žandarai, čionai! — riktelėjo jis, nekeisdamas savo keis- 
tos pozos. 

— Pažadate būti gerutė? — įžūliai paklausė Korantenas Lo- 
ransą, keldamas nuo grindų savo durklelį, tačiau suprasdamas, 
kad padarytų klaidą, jei juo pagrasintų. 

— Šitos dėžutės paslaptys neturi nieko bendra su valdžia, — 
atsakė ji su keistu liūdesiu veide ir balse. — Kai perskaitysite 
laiškus, kurie ten yra, susigėsite, nors jūs ir niekšas, kad skaitė- 
te. Tik ar bežinote, kas yra gėda? — paklausė ji patylėjusi. 

Klebonas žvilgtelėjo į Loransą, tarsi norėdamas pasakyti: „Dėl 
Dievo meilės, tvardykitės". 

Peradas atsistojo. Dėžutės dugnas, beveik visai sudegęs, pa- 
liko kilime rudą dėmę. Dėžutės dangtelis taip pat buvo suan- 
glėjęs, sienelės nebesilaikė. Šitas juokingas Scevola“*, paaukojęs 
Policijos dievui — Baimei — savo abrikosų spalvos kelnes, at- 
vėrė du dėžutės šonus nelyginant knygą, ir ant kortų stalelio 

gelumbės nukrito trys laiškai ir dvi plaukų sruogos. Žvilgtelė- 
jęs į Koranteną, jis jau norėjo nusišypsoti, bet staiga pastebėjo, 
kad plaukų sruogos žilos ir skirtingo žilumo. Korantenas pali- 
ko ramybėje panelę de Sen Sin ir priėjo arčiau paskaityti laiško, 
iš kurio išslydo plaukai. 

Loransa taip pat atsikėlė, atsistojo šalia seklių ir pasakė: 

— Na ką gi, skaitykite garsiai, tai bus jums bausmė. 

Kadangi jie skaitė tik akimis, ji pati perskaitė šį laišką balsiai: 


„Brangioji Loransa, 

Mudu su vyru sužinojome, kaip kilniai jūs pasielgėte liūdną- 
ją mūsų suėmimo dieną. Mes žinome, kad jūs karštai mylite mū- 
sų brangiuosius dvynius ir mylite abu vienodai, kaip mylime 
juos mes; štai kodėl jums patikime saugoti šį jiems brangų ir 
drauge liūdną atminimą. Ponas budelis ką tik nukirpo mums 
plaukus, nes mes mirsime po keleto minučių, ir pažadėjo, kad 
įteiks jums tuos du vienintelius daiktus, kuriuos galime palikti 
kaip prisiminimą mūsų mylimiems našlaičiams. Tad išsaugoki- 
te jiems tai, kas liks iš mūsų, atiduokite, kai ateis geresni laikai. 
Siunčiame kartu su šiomis sruogomis paskutinį savo pabučia- 
vimą, taip pat ir mūsų palaiminimą. Paskutinė mūsų mintis skir- 
ta pirmiausia mūsų sūnums, paskui jums ir pagaliau Dievui. 
Mylėkite juos. 

Berta de Sen Sin 
Žanas de Simezas" 


Kai buvo skaitomos šios eilutės, visų akyse pasirodė ašaros. 

Loransa metė į seklius triuškinantį žvilgsnį ir tvirtu balsu pa- 
sakė: 

— Ponas budelis gailestingesnis už jus. 

Korantenas ramiai įdėjo plaukų sruogas į laišką, o laišką pa- 
stūmėjo šalin ant stalo, prispausdamas pintinėle su žetonais, kad 
nenukristų. Tarp visuotinio susijaudinimo šitas šaltakraujišku- 
mas rodėsi pasibaisėtinas. Peradas išskleidė kitus du laiškus. 


98 Honorė de Bal:zac 


— O, šitie du, — vėl prabilo Loransa, — daugmaž vienodi. 
Jūs ką tik išklausėte testamentą, o dabar štai kaip jis buvo įvyk- 
dytas. Nuo šiol mano širdyje nebebus paslapties. Štai ir viskas. 


„1794, Andermatas, prieš mūšį 

Brangioji Loransa, mylėsiu jus amžinai ir noriu, kad jūs tai 
žinotumėte; bet jei man skirta žūti, Žinokite, kad mano brolis 
Polis Mari myli jus ne mažiau už mane. Vienintelė mano pa- 
guoda prieš mirtį bus mintis, kad vieną gražią dieną mano bro- 
lis galės tapti jūsų vyru ir kad manęs nekamuos pavydas, kaip 
tai, žinoma, atsitiktų, jei dar mums abiem gyviems esant pasi- 
rinktumėte ne mane, o jį. Tiesą sakant, toks pasirinkimas man 
atrodytų savaime suprantamas, nes jis turbūt vertesnis už ma- 
ne ir t. t. 

Mari Polis“ 


— Stai kitas, — tarė ji žaviai nuraudusi. 


„Andermachas, prieš mūšį 

Mano mieloji Loransa, man kaip visada liūdna širdyje; o Ma- 
ri Polis tokio linksmo būdo, kad turi jums patikti labiau negu 
aš. Ateis diena, kai turėsite pasirinkti vieną iš mudviejų; na ką 
gi, nors aš karštai jus myliu..." 


— Jūs susirašinėjote su emigrantais, — nutraukė Peradas Lo- 
ar tarp eilučių kas nors neįrašyta simpatiniu rašalu. 

— Taip, — atkirto Loransa, lankstydama brangius jau pagel- 
tusius laiškus. — Bet kokia teise remdamasi įsibraunate į mano 
namus, pažeidžiate mano asmeninę laisvę ir visą namų židinio 
šventumą? 

— Ak, iš tiesų, — tarė Peradas. — kokia teise remdamiesi? 
Reikia jums paaiškinti, gražuole bajoraite... — kalbėjo jis, trauk- 
damas iš kišenės orderį, išduotą Teisingumo ministro ir patvir- 

tintą Vidaus reikalų ministro. — Štai, piliete, į šį reikalą teikėsi 
įsikišti patys ministrai... 

— Galėtume jus paklausti, — šnabžtelėjo jai į ausį Korante- 
nas, — kokia teise remdamiesi jūs priglaudžiate pilyje Pirmojo 
konsulo žudikus? Jūs užsimojote man per pirštus vytiniu, ir tai 
galėtų man duoti teisę vieną gražią dieną užsimoti ranka ir pa- 
dėti ponams jūsų pusbroliams iškeliauti į aną pasaulį, nors ma- 
ne čia atvedė noras jus gelbėti. 

Vien tik iš Koranteno lūpų ir to žvilgsnio, kurį Loransa metė 
į jį, klebonas suprato, ką sako tas didysis nepripažintas akto- 
rius, ir ženklu įspėjo grafaitę nepasitikėti juo; pastebėjo šį Žen- 
klą tik Gularas. Peradas tuo tarpu stukseno dėžutės dangtelį 
tikrindamas, ar jis nepadarytas iš tuščiavidurių lentelių. 

— Ak, Dieve mano, nelaužykite jos, — šūktelėjo Loransa Pe- 
radui ir išplėšė jam iš rankų dangtelį, — štai žiūrėkite! 

Ji paėmė smeigtuką, pastūmėjo vienos dangtelyje išraižytos 
figūrėlės galvutę, spyruoklė praskėtė dvi lenteles, ir toje, kuri 
buvo tuščiavidurė, pasirodė dvi dramblio kaulo miniatiūros, pa- 
darytos Vokietijoje ir vaizduojančius ponus de Simezus. Koran- 
tenas, susidūręs akis į akį su priešu, kurio turėjo už ką nekęsti 
visomis išgalėmis, pasivedėjo Peradą į šalį ir ėmė slapčiomis su 
juo tartis. 

— Ir jūs norėjote tai sudeginti, — pasakė abatas Gužė Loran- 
sai, žvilgsniu rodydamas į markizės laišką ir plaukų sruogas. 

Užuot atsakiusi, mergina iškalbingai gūžtelėjo pečiais. Kle- 
bonas suprato — ji aukoja viską, kad pavedžiotų seklius už no- 
sies ir laimėtų laiko — ir pakėlė akis į dangų, išreikšdamas savo 
susižavėjimą. 

— Kur jie suėmė Gotarą, girdžiu, jis verkia? — paklausė ji 
garsiai, kad išgirstų sekliai. 

— Nežinau, — atsakė klebonas. 

— Jis buvo nujojęs į sodybą? 

— Ak, teisybė, sodyba! — pasakė Peradas Korantenui. — Pa- 
siųskite ten Žmonių. 

— Nereikia, — atšovė Korantenas, — savo pusbroliams iš- 
gelbėti šita mergina nebūtų pasirinkusi paprasto kaimiečio. Ji 
vedžioja mus už nosies. Darykite, ką sakau; mes jau padarėme 
klaidą, atsibastę čia, tai bent grįžkime su šiokiomis tokiomis Ži- 
niomis. 

Korantenas atsistojo prieš židinį, šildydamasis pakėlė ilgus 
smailius savo frako skvernus — povyza, kalbėsena, maniero- 
mis jis vaidino svečią. 

— Ponios galit eiti gulti, jūsų tarnai taip pat. Pone mere, jūsų 
paslaugos dabar mums nereikalingos. Mums duoti griežti įsa- 
kymai neleidžia elgtis kitaip, negu elgėmės; bet kai bus išžval- 
gytos visos sienos, — ojos man atrodo storokos, — mes išvyk- 
sime. 

Meras atsisveikino su draugija ir išėjo. Nei klebonas, nei pa- 
nelė Gužė nepajudėjo iš vietos. Tarnai taip baiminosi dėl savo 
jaunos ponios likimo, jog liko svetainėje. Ponia d'Otser, kuri, 
vos Loransai pasirodžius, smalsiai, kaip nevilties apimta moti- 
na, neatitraukė nuo jos akių, paėmė ją už parankės, pasivedėjo į 
šalį ir pakuždomis paklausė: 

— Jūs matėtės su jais? 

— Nejau aš būčiau leidusi jūsų sūnums nakvoti po mūsų sto- 
guirniekojums nepasakyti? — nuramino ją Loransa. — Diurjė, 
— paliepė mergina, — eikite pažiūrėti, ar negalima išgelbėti ma- 
no brangiosios Stelos, kuri dar kvėpuoja. 

— Ji nubėgo daug kelio, — tarė Korantenas. 

— Penkiolika mylių per tris valandas, — atsakė Loransa, at- 
sigręžusi į kleboną, kuris spoksojo į ją apstulbęs. — Išjojau pusę 
dešimtos, o grįžau gerokai po pirmos. 

Ji žvilgtelėjo į laikrodį, buvo pusė trijų. 

— Taigi, — vėl įsiterpė Korantenas, — jūs neneigiate, kad 
sukorėte penkiolika mylių? 

— Ne, neneigiu, — atsakė ji. — Prisipažįstu, mano pusbroliai 
ponai de Simezai, naivūs kaip kūdikiai, ketino prašyti, kad ir 
jiems būtų taikoma amnestija, ir jau keliavo į Sen Sinį. Todėl, 

kai man kilo įtarimas, jog ponas Malenas taikosi įvelti juos į 
kažkokią išdavystę, išjojau jų įspėti, kad grįžtų į Vokietiją; jie 
atsidurs ten anksčiau, negu Trua telegrafas užklups juos prie 
sienos. Jei tai, ką padariau, nusikaltimas, tegul mane baudžia. 

Šis atsakymas, kruopščiai Loransos apgalvotas ir visomis sa- 
vosmulkmenomis toks panašus į tiesą, palaužė Koranteno įsiti- 
kinimą; jaunoji grafaitė tuo tarpu vogčiomis jį stebėjo. Šią lem- 
tingą akimirką, kai visos širdys buvo tarsi prirakintos prie šių 
dviejų veidų, kai visų žvilgsniai bėgiojo nuo Koranteno prie Lo- 
ransos ir nuo Loransos prie Koranteno, miško pusėje nuaidėjo 
strimagalviais lekiančio arklio kanopų bildesys, iš pradžių ke- 
liu, o paskui nuo pinučių tvoros pievelės grindiniu. Visų vei- 
duose atsimušė baisus nerimas. 

Į svetainę įžengė Peradas, jo akys blizgėjo iš džiaugsmo. Sku- 
biai priėjęs prie savo bendro, garsiai, kad išgirstų grafaitė, pa- 
sakė: 

— Mišiu mūsų rankose. 

Loransa, jau parausvėjusiais iš baimės, nuovargio ir visų pro- 
tinių galių įtampos skruostais, vėl išbalo ir lyg perkūno trenkta 
beveik be sąmonės krito į krėslą. Ponia Diurjė, panelė Gužė ir 
ponia d'Otser puolė prie jos: jai trūko oro; ji mostu parodė, kad 
perpjautų jos amazonės varsčius. 

— Pakliuvo! Vadinasi, jie kelyje į Paryžių, — pasakė Koran- 
tenas Peradui, — reikia keisti įsakymus. 

Ir jie išėjo, pastatę prie svetainės durų žandarą. Savo velniš- 
ku sumanumu šiuodu vyrai dvikovoje su Loransa įgijo baisin- 
gą pranašumą, įviliodami ją į savo įprastinės gudrybės žabangas. 

Šeštą valandą ryto, kai jau prašvito, sekliai vėl grįžo. Apžiū- 
rėję kelią dauboje, įsitikino, kad arklių jota miško link. Dabar jie 
laukė, ką jiems praneš žandarmerijos kapitonas, kuriam buvo 
pavesta išžvalgyti vietovę. Palikę apsuptą pilį prižiūrėti seržan- 
tui, jie nuėjo pusryčiauti į Sen Sinio smuklę, vis dėlto prieš tai 
įsakę paleisti Gotarą, kuris į visus klausimus ir toliau atsakinėjo 
ašarų upeliais, ir Katriną, kuri buvo vis tokia pat nekalbi ir su- 

akmenėjusi. Katrina ir Gotaras, atėję į svetainę, pabučiavo ran- 
ką giliame krėsle tysančiai be jėgų Loransai. Diurjė sugrįžęs pra- 
nešė, kad Stela išgyvens, tik reikės labai rūpestingai ją prižiū- 
rėti. 

Peradą ir Koranteną kaimelyje sutiko sunerimęs ir smalsu- 
mu netverdamas meras. Jis negalėjo leisti, kad tokie aukšti pa- 
reigūnai pusryčiautų skurdžioje užeigėlėje, ir nusivedė juos pas 
save. Iki vienuolyno buvo ketvirtis mylios kelio. Eidamas Pera- 
das užsiminė, kad iki šiol iš Arsi seržanto negauta jokios Žinios 
nei apie Mišiu, nei apie Violetą. 

— Turime reikalą su kilmingais žmonėmis, — pasakė Koran- 
tenas, — jie stipresni už mus. Dvasininkas tikriausiai taip pat 
prikišęs nagus. 

Kai ponia Gular vedėsi abu tamnautojus į erdvų valgomąjį be 
židinio, įžengė gerokai sutrikęs žandarmerijos leitenantas. 

— Miške radome Arsi seržanto arklį, bet be šeimininko, — 
pranešė jis Peradui. 

— Lėkite pas Mišiu, leitenante, — riktelėjo Korantenas, — 
sužinokite, kas ten dedasi! Seržantas turbūt nužudytas. 

Ši naujiena sugadino mero pusryčius. Paryžiečiai prarijo val- 
gį skubotai kaip medžiotojai, sustoję trumpam poilsiui, ir grįžo 
į pilį savo pintu kabrioletu, kurį traukė pašto arkliukas, kad pas- 
kui galėtų skubiai nusigauti ten, kur tik jų prireiks. Kai šiuodu 
vyrai vėl pasirodė svetainėje, kur tebetvyrojo jų paskleistas iš- 
gąstis, sielvartas, sumaištis ir didžiausias nerimas, rado čia Lo- 
ransą, persirengusią chalatu, bajorą su žmona, abatą Gužė ir jo 
seserį — visi jie sėdėjo prie židinio ir iš pažiūros atrodė ramūs. 

„Jei Mišiu būtų jų rankose, — svarstė Loransa, — jie būtų jį 
čia atvedę. Kaip gaila, kad vakar nesusivaldžiau ir patvirtinau 
kai kurias šių niekšų spėliones; bet viską dar galima atitaisyti“. 

— Arilgai dar laikysite mus nelaisvėje? — paklausė ji seklius 
pašaipiu ir atsainiu balsu. 

„Iš kur ji gali žinoti, kad mes įtariame Mišiu? Į pilį nebuvo 
įėjęs joks pašalinis žmogus, ji mums į akis spjauna", — žvilgs- 
niu vienas kitam pasakė sekliai. 

— Ilgai jūsų nebevarginsime, — atsakė Korantenas. — Po tri- 
jų valandų pareikšime apgailestavimą, kad sudrumstėme jūsų 
vienatvę. 

Niekas neatsiliepė. Ši paniekos kupina tyla dar labiau įsiuti- 
no Koranteną, kurį šio nedidelio ratelio protai — Loransa ir kle- 
bonas — jau spėjo kiaurai perprasti. Gotaras ir Katrina padengė 
priešais židinį pusryčiams stalą, prie kurio sėdo ir klebonas su 
seseria. Nei šeimininkai, nei tarnai nekreipė nė mažiausio dė- 
mesio į seklius, kurie vaikštinėjo po sodą, po kiemą, keliu ir kart- 
kartėmis užeidavo į svetainę. 

Pusę trijų grįžo leitenantas. 

— Radau seržantą, jis gulėjo ant kelio, einančio nuo vadina- 
mojo Sen Sinio paviljono į Belašo sodybą, — pasakė leitenantas 
Korantenui. — Jokių žaizdų nėra, tik baisiai sumušta galva, ma- 
tyt, susitrenkė krisdamas nuo arklio. Pasak jo paties, kažkas jį 
staiga pakėlęs nuo arklio ir taip smarkiau sviedęs atgal, kad jis 
negalįs nė paaiškinti, kaip tai atsitiko. Kojos, laimei, išslydo iš 
balnakilpių, kitaip būtų galą gavęs, nes persigandęs arklys bū- 
tų nunešęs per laukus; mes patikėjome jį Mišiu ir Violeto globai. 

— Ką! Mišiu namie? — paklausė Korantenas, žvilgtelėjęs į 
Loransą. 

Grafaitės, kaip kerštą patenkinusios moters, akyse žaidė klas- 
tinga šypsena. 

— Užtikaujį su Violetu bebaigiančius kažkokias derybas, pra- 
dėtas vakar vakare, — pridūrė leitenantas. — Ir Mišiu, ir Viole- 
tas man pasirodė įkaušę; bet nėra ko ir stebėtis, juk jie gėrė visą 
naktį ir dar iki šiol nesusitarė. 

— Kas jums sakė? Violetas? — šūktelėjo Korantenas. 

— Taip, — patvirtino leitenantas. 

— Ak, reikėtų viską daryti patiems, — šūktelėjo Peradas, žiū- 
rėdamas į Koranteną, kuris, kaip ir Peradas, abejojo leitenanto 
sumanumu. 

Jaunasis vyras atsakydamas senajam pritariamai linktelėjo 
galva. 

— Kelintą valandą buvote Mišiu paviljone? — paklausė Ko- 
rantenas pastebėjęs, kad panelė de Sen Sin žvilgtelėjo į laikrodį 
ant židinio. 

— Apie antrą, — atsakė leitenantas. 

Loransa skubiai žvilgtelėjo į poną d'Otserą, jo žmoną, abatą 
Gužėirjo seserį, kurie pasijuto apgaubti dangaus žydrynės; mer- 
ginos žvilgsnis žaižaravo pergalės džiaugsmu, skruostai parau- 
do, o akyse sužibo ašaros. Ši jauna mergina, tvirta didžiausių 
nelaimių akivaizdoje, pravirkti galėjo tik iš džiaugsmo. Šią aki- 
mirką ji atrodė tarsi nežemiška būtybė, ypač klebonui, kuris be- 
veik su slapta širdgėla iki šiol stebėjo vyrišką Loransos charak- 
terį, o dabar išvydo prieš save begalinio švelnumo moterį; bet 
šis jautrumas slypėjo tarsi lobis neišmatuojamose Loransos bū- 
do gelmėse po granito luitu. Tuo metu į svetainę įėjo žandaras 
ir paklausė, ar įleisti Mišiu sūnų, kurį siunčia tėvas: jis norįs 
kažką pranešti ponams iš Paryžiaus. Korantenas linktelėjo gal- 
va. Klastūnas Fransua Mišiu, tas netoli nuo obels nuriedėjęs 
obuoliukas, laukė kieme, kur su juo žandaro akivaizdoje valan- 
dėlę gavo pasikalbėti į laisvę išleistas Gotaras. Mažasis Mišiu, 
atlikdamas jam pavestą užduotį, žandaro nepastebėtas įsprau- 
dė kažką į ranką Gotarui. Gotaras įsėlino paskui Fransua į sve- 
tainę ir, prisigretinęs prie panelės de Sen Sin, įdavė jai lyg nie- 
kur niekojau abi puses žiedo. Loransa karštai pabučiavo žiedą, 
nes suprato, kad atsiųsdamas jį Mišiu jai praneša, jog keturiems 
bajorams joks pavojus nebegresia. 

— Tėtukas liepė paklausti, kur dėti tą seržantą; jam labai 
bloga. 

— O kasjam yra? — paklausė Peradas. 

— Sako, galva plyšta; kad plojosi, tai plojosi ant žemės, tur- 
būt velnias koją pakišo. Žandarai juk moka joti! Matyt, kur už- 
kliuvo. Pakaušyje didžiulė skylė — sulig kumštim. Atrodo, ar 
tik ne į akmenį vargšelis pataikė. Kad ir žandaras, vis tiek ken- 
čia, net gaila Žiūrėti. 

Į kiemą įjojo Trua žandarmerijos kapitonas, nušoko nuo ar- 

klio, mostelėjo Korantenui, kuris, jį atpažinęs, tuoj pat atvėrė 
langą. 

— Kas naujo? 

— Mus apmovė kaip paskutinius asilus. Miške, ant didžiojo 
kelio, rasti penki mirtinai nuvaryti arkliai, pastirusiais nuo pra- 
kaito plaukais, įsakiau juos saugoti, reikia išsiaiškinti, iš kur jie 
ir kas jais aprūpino. Miškas apsuptas, niekas niekur nepaspruks. 

— Kaip manote, kada tie raiteliai įjojo į mišką? 

— Dieną, pusę pirmos. 

— Kad nė vienas kiškis nepaspruktų nepastebėtas, — pasakė 
Korantenas jam į ausį. — Palieku jums čia Peradą, o pats einu 
aplankyti vargšo seržanto. Lik pas merą, atsiųsiu mitrų Žmogų 
tave pakeisti, — šnibžtelėjo jis provansiečiui. — Mums prireiks 
apylinkės žmonių pagalbos, gerai į kiekvieną įsižiūrėk. 

Paskui atsigręžė į draugiją ir grėsmingu balsu tarė: 

— Iki pasimatymo! 

Niekas neatsiliepė, ir sekliai išėjo. 

— Ką pasakys Fušė, juk ta krata nedavė jokių vaisių? — šūk- 
telėjo Peradas, sodindamas Koranteną į pintą kabrioletą. 

— O, dar ne viskas baigta, — šnibžtelėjo Peradui į ausį Ko- 
rantenas, — bajorai greičiausiai miške, — jis parodė į Loransą, 
žiūrinčią pro didįjį svetainės langą. — Su viena tokia, ne blo- 
gesne už šitą, ašjau susidorojau““, ji buvo mane tiesiog įsiutinusi. 
Jei bajoraitė vėl pateks man į nagus, aš atsiskaitysiu su ja už tą 
vytinį. 

— Ana buvo mergšė, — atsakė Peradas, — šitos padėtis... 

— Koks skirtumas! Boba yra boba! — atšovė Korantenas, duo- 
damas vadeliojančiam žandarui ženklą, kad supliektų arklius. 

Po dešimties minučių Sen Sinio pilyje nebeliko nė vieno sve- 
timo Žmogaus. 

— Kaip jūs atsikratėte seržanto? — pasodinusi mažąjį Mišiu 
prie stalo ir liepusi paduoti jam valgyti, paklausė Loransa. 

— Tėtė ir mama sakė, kad tai gyvybės ir mirties klausimas; 
liepė nieko neįsileisti į namus. Va, o aš girdžiu — miške arkliai 

trypia, supratau — joja tie šunsnukiai žandarai. Tada sakau — 
trūks plyš neįsileisiu jų į namus. Atsinešiau storų virvių iš palė- 
pės, pririšau jas prie vieno iš tų medžių, kur auga kiekvieno 
kelio gale. Paskui ištempiau virvę sulig raitelio krūtinės aukš- 
čiu, kitą galą stipriai apvyniojau aplink medį priešais — jis au- 
ga prie to kelio, kuriuo šuoliavo žandaras. Taip ir užtvėriau ke- 
lią. Viskas ėjo kaip iš pypkės. Mėnulis pasislėpė, mano mielasis 
seržantas tėškėsi ant žemės, bet neužsimušė. Ką gi! Žandarų 
taip lengvai į aną pasaulį nenuvarysi! Žodžiu, padariau, ką ga- 
lėjau. 

— Tu mus išgelbėjai! — šūktelėjo Loransa, bučiuodama Fran- 
sua Mišiu. Paskui palydėjo jį iki vartelių. Ten apsidairiusi, ar 
nieko nėra, pakuždomis paklausė: 

— Arjie turi ko valgyti? 

— Nunešiau jiems dvylikos svarų duonos kepalą ir keturis 
butelius vyno. Šešias dienas galės būti ramūs. 

Sugrįžusi į svetainę, mergina pajuto, kad įją su nebyliu klau- 
simu sužiuro ponas d Otseras, jo žmona, panelė Gužė ir abatas, 
jų žvilgsniuose būta ir susižavėjimo, ir nerimo. 

— Vadinasi, jūs su jais matėtės? — šūktelėjo ponia d'Otser. 

Grafaitė nusišypsojo, prispaudusi pirštą prie lūpų, ir nuėjo į 
savo kambarį viršuje atsigulti, nes, laimėjusi pergalę, pasijuto 
visiškai pakirsta nuovargio. 


XIskyrius 
POLICIJOS KERŠTAS 


Iš Sen Sinio iki Mišiu paviljono arčiausia buvo keliu, vingiuo- 
jančiu iš kaimo pro Belašo sodybą ir užsibaigiančiu aikštėje, kur 
Mišiu vakar pirmą kartą pamatė šnipus. Todėl žandaras, ve- 

žantis Koranteną, šituo keliu ir pasuko; tuo pačiu keliu vakar 
jojo ir Arsi seržantas. Važiuodamas seklys stengėsi įsivaizduo- 
ti, kaip galima buvo iš balno išversti seržantą. Krimtosi tokiu 
svarbiu reikalu pasiuntęs tik vieną žmogų — tad iš šitos savo 
klaidos išvedė neginčytiną taisyklę ir nusprendė įrašyti ją į Po- 
licijos kodeksą, kurį pats buvo susidaręs savo reikalams. „Jeigu 
jie atsikratė žandaro, — mąstė jis, — bus, matyt, atsikratę ir Vio- 
leto. Tais penkiais arkliais, kurie paskui nudvėsė, aišku, iš Pa- 
ryžiaus apylinkių į mišką parjojo keturi sąmokslininkai ir Mišiu“. 

— Ar Mišiu turi arklį? — pasiteiravo jis žandarą iš Arsi bri- 
gados. 

— O taip! Ir ne bet kokį, — atsakė žandaras, — tai medžiok- 
lės žirgas iš „buvusiojo“ markizo de Simezo arklidžių. Nors jau 
penkiolikos metų, bet metai jam tik į naudą. Mišiu genamas nu- 
bėga iki dvidešimties mylių, o plaukas lieka sausas kaip mano 
kepurė. O matytumėte, kaip Mišiu aplink jį šokinėja! Ir parduo- 
ti už jokius pinigus nesutinka. 

— Koks jo arklys? 

— Tamsiai bėras su baltomis dėmėmis virš kanopų, liesas, 
raumeningas kaip arabiškas ristūnas. 

— Ar esi matęs arabiškų ristūnų? 

— Tik prieš metus grįžau iš Egipto, esu jodinėjęs mameliukų 
arkliais. Ištarnavau vienuolika metų kavalerijoje, kovojau prie 
Reino generolo Stengelio armijoje, iš ten patekau į Italiją, o pas- 
kui su Pirmuoju konsulu — į Egiptą. Todėl mane netrukus pa- 
kels į seržantus. 

— Kol būsiu pas Mišiu, užeik į arklidę, ir jei esi vienuolika 
metų turėjęs reikalų su arkliais, pažinsi, ar arklys jodinėtas, arne. 

— Žiūrėkite, va čia mūsų seržantas nuvirto nuo arklio, — 
pasakė žandaras, rodydamas į vietą, kur kelias įsiremia į aikš- 
telės veją. 

— Pasakyk kapitonui, kad užsuktų manęs čia paimti, mes 
kartu važiuosim į Trua. 

Korantenas išlipo iš vežimo ir valandėlę stebėjo vietovę. Ap- 

žiūrėjo tas dvi guobas priešpriešiais — viena augo prie pat par- 
ko sienos, kita ant šlaito apskritos pievelės, kurią kerta kaimo 
keliukas; paskui pamatė tai, ko niekas neįstengė pamatyti — 
kelio dulkėse uniformos sagą; pakėlė ją. Įėjęs vidun, rado Vio- 
letą ir Mišiu virtuvėje tebesiginčijančius prie stalo. Violetas pa- 
kilo, pasveikino Koranteną ir pasiūlė išgerti. 

— Ačiū, norėčiau pamatyti seržantą, — atsakė jaunasis vy- 
ras, iš pirmo žvilgsnio sumetęs, kad Violetas girtas jau daugiau 
kaip pusę paros. 

— Mano Žmona slaugo jį viršuje, — pasakė Mišiu. 

— Na, seržante, kaip jaučiatės? — užbėgęs laiptais ir radęs 
seržantą su aprišta galva paguldytą ponios Mišiu lovoje, pa- 
klausė Korantenas. 

Kepurė, kardas ir apranga gulėjo numesti ant kėdės. Marta, 
paklususi moteriškiems jausmams, beje, nieko nežinanti apie 
sūnaus žygdarbį, drauge su motina slaugė žandarą. 

— Laukiame pono Varlė, gydytojo iš Arsi, — paaiškino po- 
nia Mišiu, — išsiuntėme Gošė jį pakviesti. 

— Palikite valandėlę mus vienus, — pasakė Korantenas, nu- 
stebintas šio reginio, aiškiai bylojančio, kad moterys neturi nie- 
ko bendra su įvykiu. — Kurjus sužeidė? — paklausė jis, apžiū- 
rinėdamas uniformą. 

— Į krūtinę, — atsakė seržantas. 

— Na, pažiūrėsime, kaip atrodo jūsų diržai, — tarė Koran- 
tenas. 

Ant geltono perpetinio diržo baltais pakraščiais, kurį pagal 
naujai priimtą įstatymą, numatantį mažiausias uniformos smul- 
kmenas, privalėjo nešioti vadinamoji nacionalinė žandarmeri- 
ja, kabojo skardinė plokštelė, panaši į tą, kokią šiandien nešioja 
laukų sargai su keistu įrašu: „Gerbk asmenį ir nuosavybę!“ Iš- 
tempta virvė, žinoma, kliudė šitą diržą ir stipriai įsirėžė į jo odą. 
Korantenas paėmė mundurą ir apžiūrėjo tą vietą, kur trūko sa- 
gos, kurią jis buvo radęs ant kelio. 

— Kelintą valandą jus pakėlė? — paklausė Korantenas. 

— Švintant. 

— Arjus tuoj pat užnešė čia? — paklausė Korantenas paste- 
bėjęs, kad lova nebuvo paklota nakčiai. 

— Taip. 

— Kas jus užnešė? 

— Moterys ir mažasis Mišių; jis ir rado mane, buvau be 5ą- 
monės. 

„Puiku, vadinasi, jie nebuvo atsigulę, — dingtelėjo Korante- 
nui. — Seržantas nebuvo nei pašautas, nei sumuštas lazda; iš 
tiesų, norėdamas jam pataikyti, priešas būtų turėjęs būti sulig 
seržantu, tai yra raitas — vadinasi, jis buvo išverstas iš balno 
kažkokios kliūties, pastojusios jam kelią. Rąsto? Neįmanoma. 
Geležinės grandinės? Ji būtų palikusi žymių“. 

— O kąjjūs pajutote? — garsiai paklausė jis seržantą, priėjęs 
arčiau jį apžiūrėti. 

— Mane taip staiga išvertė... 

— Jums nubrozdinta pasmakrė. 

— Regis, veidą man apdraskė virvė... — atsakė seržantas. 

— Supratau! — tarė Korantenas. — Kažkas nuo medžio iki 
medžio ištempė virvę, kad užtvertų jums kelią... 

— Ko gero, taip, — sutiko seržantas. 

Korantenas nulipo žemyn ir įėjo į valgomąjį. 

— Na, senas sukčiau, sukirskime rankomis, — kalbėjo Mišiu, 
kreipdamasis į Violetą ir šnairuodamas į seklį. — Klok šimtą 
dvidešimt tūkstančių frankų, ir mano žemė tavo. O aš liksiu 
gyventi iš rentos. 

— Turiu tik šešiasdešimt tūkstančių, kaip Dievą myliu. 

— Ko spyriojies, aš juk sutinku likusios sumos palaukti! Nuo 
vakar neįstengiame sulygti... Žemė pirmos rūšies... 

— Žemė iš tiesų gera, — sutiko Violetas. 

— Vyno, žmonele! — šūktelėjo Mišiu. 

— Ar negana gerti? — riktelėjo Martos motina. — Keturio- 
liktas butelis nuo vakar devintos... 

— Jūs čia nuo devynių ryto? — paklausė Korantenas Violetą. 

— Kąjūs, atsiprašau. Sėdžiu kaip prikaltas čia nuo vakar va- 
karo ir nieko neišsiderėjau: juo labiau jis mane girdo, juo dau- 
giau užsiprašo. 

— Derybose taip ir yra — kas kelia taurelę, tas kelia ir kainą, 
— pasakė Korantenas. 

Apie tuzinas tuščių butelių, sustatytų stalo gale, patvirtino 
senutės žodžius. Šią akimirką žandaras iš lauko davė ženklą 
Korantenui ir, kai tas pasirodė tarpduryje, pasakė jam į ausį: 

— Arklidėje arklio nėra. 

— Jūs vaikinuką į miestą pasiuntėte raitą? — paklausė grįž- 
damas į kambarį Korantenas. — Vadinasi, jis tuoj grįš. 

— Ne, pone, — atsakė Marta, — jis išėjo pėsčias. 

— Na, tai kur dėjote arklį? 

— Paskolinau, — sausai atkirto Mišiu. 

— Eikšekit, geradary, — pakvietė Korantenas ūkvaizdį, — 
noriu jums porą žodžių šnibžtelėti. 

Korantenas ir Mišiu išėjo. 

— Karabinu, kurį vakar ketvirtą valandą užtaisinėjote, jūs 
norėjote nušauti Valstybės patarėją; jus matė notaras Grevenas; 
bet pričiupti už tai negalima; ketinimai aiškūs, tačiau liudytojų 
nėra. Jūs kažkokiu būdu — nežinau, kaip — užmigdėte Viole- 
tą, o pats su Žmona ir sūnumi praleidote naktį ne namie ir įspė- 
jote panelę de Sen Sin apie mūsų pasirodymą, kad išgelbėtumė- 
te jos pusbrolius, kuriuos atvedėte čia, dar nežinau kur. Jūsų 
žmona ar sūnus gana išmaniai išvertė iš balno seržantą. Žodžiu, 
paguldėte mus ant menčių. Reikia pasakyti, esate nepėsčias. Bet 
kalba nebaigta, dar ne jūsų viršus. Norite tartis? Jūsų šeiminin- 
kai dėl to tik laimės. 

— Eime toliau nuo pašalinių ausų, — tarė Mišiu, vesdamasis 
seklį į parką tvenkinio link. 

Pamatęs vandenį, Korantenas įsmeigė į Mišiu skvarbų Žvilgs- 
nį; Mišiu tikriausiai manė, kad jam užteks jėgų įstumti šį vyrą į 
tvenkinį, kur po trim pėdom vandens buvo dar septynios pė- 
dos dumblo. Mišiu atsakė ne mažiau skvarbiu žvilgsniu. Šitaip 

zilijos jaguarui. 

— Gerti aš nenoriu, — pasakė dabita, sustodamas pievos pa- 
kraštyje ir kišdamas ranką į šoninę kišenę durklelio. 

— Mes vienas kito nesuprasime, — šaltai pareiškė Mišiu. 

— Būkite protingas, mielasis, Teisingumas nenuleis nuo jūsų 
akių. 

— Jeigu jis susigaudo ne geriau užjus, pavojus gresia visiems, 
— atkirto ūkvaizdis. 

— Tai atsisakote? — reikšmingai paklausė Korantenas. 

— Tegul man geriau šimtą kartų nukerta galvą, — jei galima 
žmogui šimtą kartų galvą nukirsti, — negu aš bendradarbiau- 
siu su tokiu nenaudėliu kaip jūs. 

Korantenas perliejo žvilgsniu Mišiu, jo namelį, lojantį ant jo 
Kuro ir skubiai įšoko į kabrioletą. Pravažiuodamas pro Trua, 
davė keletą įsakymų ir sugrįžo į Paryžių. Visiems žandarmeri- 
jos būriams buvo išsiuntinėti slapti įsakymai ir nurodymai. 

Gruodžio, sausio ir vasario mėnesiais sąmokslininkų buvo 
be atvangos uoliai ieškoma atkampiausiuose kaimeliuose. Vi- 
sose smuklėse šnipai klausėsi, ką kalba žmonės. Korantenas su- 
žinojo tris svarbius dalykus: Lanji apylinkėse buvo rastas kritęs 
arklys, panašus į Mišiu arklį. Tie penki arkliai, kuriuos užkasė 
Nodemo miške, buvo pirkti iš ūkininkų ir malūnininkų po pen- 
kis šimtus frankų už kiekvieną. Pirkėjas pagal požymius panė- 
šėjo į Mišiu. Kai buvo išleistas įsakymas dėl tų, kurie slėpė ir 
bendradarbiavo su Žoržu, Korantenas liepė sekti tik Nodemo 
mišką. Paskui, kai Moro, rojalistai ir Pišegriu buvo suimti, toje 
vietovėje svetimų Žmonių nebesimaišė. Tada savo vietos nete- 
ko Mišiu — Arsi notaras atnešė jam raštą, kuriuo Valstybės pa- 
tarėjas, tapęs senatoriumi, prašė Greveną pareikalauti iš ūkvaiz- 
džio ataskaitos, o jį patį atleisti. Per tris dienas Mišiu atsiskaitė, 
gavo nustatytos formos kvitą ir liko laisvas. Didžiai visų aplin- 
kinių nuostabai, jis persikėlė į Sen Sinį, kur Loransa jam išnuo- 
mojo visas piliai priklausančias žemes. Jo įsikūrimo data lem- 


112 Honorė de Balzac 


tingai sutapo su kunigaikščio d Angeno mirties bausme. Apie 
kunigaikščio suėmimą, teismą, nuosprendį ir mirtį, apie tas bai- 
sias represijas, po kurių buvo užvestos bylos Polinjakui, Rivje- 
rui ir Moro, visoje Prancūzijoje sužinota beveik vienu metu. 


ANTRA DALIS 


Koranteno kerštas 

Kol buvo statoma Mišiu skirta ferma, šis netikrasis Judas apsi- 
gyveno ūkiniuose pastatuose, virš arklidžių, netoli garsiosios 
išlaužos. Mišiu įsigijo du arklius: vieną — sau, kitą — sūnui, 
nes dabar jie abu drauge su Gotaru lydėdavo panelę de Sen Sin 
kiekvieną kartą, kai ši išsiruošdavo pasijodinėti; kaip numano- 
te, šitų pasijodinėjimų tikslas buvo pristatyti maisto keturiems 
bajoraičiams ir Žiūrėti, kad jiems nieko netrūktų. Fransua ir Go- 
taras su Kuro ir grafaitės šunimis išžvalgydavo slėptuvės priei- 
gas ir patikrindavo, ar nieko aplinkui nėra. Loransa ir Mišiu 
atgabendavo maistą, kurį Marta, jos motina ir Katrina sutaisy- 
davo slapčiomis nuo tarnų, kad paslaptis neiškiltų viešumon. 
Mat nė vienas jų neabejojo, kad kaime esama šnipų. Todėl iš 
atsargumo į šias iškylas išjodavo tik dukart per savaitę ir visa- 
da skirtingomis valandomis — kartais dieną, kartais naktį. Šitų 
atsargos priemonių buvo paisoma, kol vyko Rivjero, Polinjako 
ir Moro teismas. Kai Senato aktas, iškėlęs į Imperijos sostą Bo- 
naparto šeimą ir paskelbęs Napoleoną imperatoriumi, buvo pa- 
teiktas patvirtinti Prancūzijos tautai, ponas d'Otseras pasirašė 
balsavimo sąrašuose, kuriuos jam atnešė Gularas. Galop suži- 
nota, kad Napoleono vainikuoti į Prancūziją atvyko popiežius. 
Tada panelė de Sen Sin nebesipriešino, kad jaunieji d'Otserai ir 
jos pusbroliai įteiktų prašymą išbraukti juos iš emigrantų sąra- 
šo ir grąžinti jiems piliečių teises. Senasis d'Otseras tuoj pat iš- 
skubėjo į Paryžių pas „buvusijį“ markizą de Šaržebefą, kuris 
pažinojo poną de Taleraną. Tas ministras, tada buvęs malonėje, 
persiuntė prašymą Žozefinai, o Žozefina perdavė jį savo vyrui, 
kurįjau tada imta tituluoti Imperatoriumi, Jūsų Didenybe, Val- 
dovu, nors liaudies balsavimo rezultatai dar nebuvo žinomi. 
Ponas de Šaržebefas, ponas d'Otseras ir abatas Gužė, taip pat 

atvažiavęs į Paryžių, buvo Talerano priimti, ir ministras paža- 
dėjo savo paramą. Napoleonas jau buvo pasigailėjęs pagrindi- 
nių didžiojo prieš jį nukreipto sąmokslo dalyvių; bet, nors tie 
keturi bajoraičiai buvo tik įtariami, po vieno Valstybės tarybos 
posėdžio imperatorius pasikvietė į kabinetą senatorių Maleną, 
Fušė, Taleraną, Kambaseresą, Lebreną ir policijos prefektą 
Diubua. 

— Ponai, — prabilo būsimasis Imperatorius vis dar su Pir- 
mojo konsulo uniforma, — mes gavome iš tokių de Simezų ir 
d'Otserų, kunigaikščio de Kondė armijos karininkų, prašymą 
leisti jiems grįžti į Prancūziją. 

— Jie jau yra Prancūzijoje, — pasakė Fušė. 

— Kaip ir tūkstantis kitų, kuriuos aš sutinku Paryžiuje, — 
atsiliepė Taleranas. 

— Man regis, šitų bajorų, — paprieštaravo Malenas, — nesa- 
te sutikęs, nes jie slapstosi Nodemo miške ir jaučiasi ten kaip 
namie. 

Jis, aišku, neprasitarė Pirmajam konsului ir Fušė, kokie žo- 
džiai jam išgelbėjo gyvybę; bet, remdamasis Koranteno prane- 
šimais, įtikino Tarybą, kad tie keturi bajorai dalyvavę de Rivje- 
ro ir de Polinjako sąmoksle, paminėdamas kaip jų bendrininką 
ir Mišiu. Senatoriaus teiginius patvirtino policijos prefektas. 

— Bet kaip tas ūkvaizdis galėjo sužinoti, kad sąmokslas at- 
skleistas, juk ši paslaptis buvo žinoma tik imperatoriui, jo Tary- 
bai ir man? — nusistebėjo policijos prefektas. 

Niekas nekreipė dėmesio į Diubua pastabą. 

— Jeigu jie slapstosi miške ir jeigu jūs neradote jų septynis 
mėnesius, — pasakė Imperatorius kreipdamasis į Fušė, — jie 
savo kaltes išpirko. 

— Jie mano priešai, — tarė Malenas, išsigandęs policijos pre- 
fekto įžvalgumo, — ir šito gana, kad pasekčiau Jūsų Didenybės 
pavyzdžiu; taigi prašau juos išbraukti iš emigrantų sąrašų ir 
laikyti mane, Jūsų Didenybe, jų gynėju. 

— Atgavę teises, jie bus jums ne tokie pavojingi kaip emigra- 

cijoje, nes prisieks laikytis Imperijos konstitucijos nuostatų ir 
įstatymų, — tarė Fušė, įsmeigęs akis į Maleną. 

— O kuojie pavojingi ponui senatoriui? — paklausė Napole- 
onas. 

Taleranas valandėlę pusbalsiu tarėsi su Imperatoriumi. At- 
rodo, buvo nuspręsta ponus de Simezus ir d'Otserus iš sąrašo 
išbraukti ir grąžinti jiems piliečių teises. 

— Valdove, — tarė Fušė, — jūs apie tuos žmones dar išgir- 
site. 

Taleranas, įprašytas kunigaikščio de Granljė, tų ponų vardu 
davė „bajoro garbės žodį", — šis pasakymas užburdavo Napo- 
leoną, — kad jie nesiims jokių priešiškų veiksmų prieš Napole- 
oną ir kad atvira širdimi pasiduos jo valdžiai. 

— Po paskutinių įvykių ponai d Otserai ir de Simezai nebe- 
nori kelti ginklo prieš Prancūziją. Tiesa, ypatingo prielankumo 
Imperatoriaus vyriausybei jie nejaučia ir yra iš tų Žmonių, ku- 
riuos Jūsų Didenybė privalėsite palenkti į savo pusę; bet jie 
džiaugsis gyvendami Prancūzijos Žemėje ir įstatymams paklus, 
— pasakė ministras. 

Paskui jis padavė Imperatoriui gautą raštą, kur buvo išdės- 
tyti jo Minėti jausmai. 

— Tai pasakyta taip tiesiai, kad turi būti nuoširdu, — pareiš- 
kė Imperatorius, žvilgtelėjęs į Lebreną ir Kambaseresą. — Jūs 
vis dar prieštaraujate? — paklausė jis Fušė. 

— Rūpindamasis Jūsų Didenybės labu, — atsakė būsimasis 
Policijos ministras, — prašau, kad man būtų pavesta perduoti 
tiems ponams žinią apie išbraukimą iš emigrantų sąrašų, kai ši 
malonė bus jiems galutinai suteikta, — pridūrė jis garsiai. 

— Sutinku, — atsakė Napoleonas, pastebėjęs susirūpinusį Fu- 
šė veidą. 

Mažoji taryba baigėsi, o klausimas lyg ir tebebuvo neišspręs- 
tas; bet Napoleono atmintyje liko pasėta abejonės sėklelė dėl tų 
keturių bajorų. Ponas d'Otseras, tikėjęs, kad viskas klostysis sėk- 
mingai, parašė į Sen Sinį, pranešdamas džiaugsmingą naujie- 

ną. Todėl Sen Sinio gyventojai nenustebo, kai po keleto dienų 
pasirodė Gularas ir pasakė poniai d'Otser ir Loransai, kad ke- 
turi jaunuoliai turi būti pasiųsti į Trua, kur prefektas įteiksiąs 
jiems nutartį, grąžinančią visas teises, kai jie prisieks ir priža- 
dės paklusti Imperijos įstatymams. Loransa atsakė merui liep- 
sianti įspėti pusbrolius ir ponus d Otserus. 

— Tai jų čia nėra? — nustebo Gularas. 

Ponia d Otser nerimastingai pažvelgė į merginą, o ši, paliku- 
si merą svetainėje, išėjo pasitarti su Mišiu. Mišiu sutiko, kad 
išleisti emigrantus jokio pavojaus nebėra. Tad Loransa, Mišiu, 
jo sūnus ir Gotaras raiti, vedini dar vienu arkliu išsiruošė į miš- 
ką, nes grafaitė turėjo palydėti tuos keturis bajoraičius į Trua ir 
grįžti su jais atgal. Šeimynykščiai, sužinoję džiaugsmingą nau- 
jieną, susirinko pievelėje pažiūrėti, kaip išjos linksmasis būrys. 
Keturi jaunuoliai išlindo iš slėptuvės niekieno nepastebėti ir, 
lydimi panelės de Sen Sin, pasuko keliu į Trua. Mišiu, sūnaus ir 
Gotaro padedamas, užvertė angą į požemį, paskui visi trys pės- 
čiomis patraukė namo. Kelyje Mišiu prisiminė užmiršęs rūsyje 
sidabrinius stalo indus ir taurelę, kuriais naudojosi jo šeiminin- 
kai, ir grįžo vienas atgal. Priėjęs liūno krantą, išgirdo rūsyje šne- 
kant ir pasuko tiesiai per krūmus angos link. 

— Tikriausiai atėjote pasiimti sidabro? — paklausė šypsoda- 
masis Peradas, iškišęs pro lapus storą raudoną savo nosį. 

Pats nežinodamas kodėl, — juk, šiaip ar taip, jaunuoliai bu- 
vo išgelbėti, — Mišiu pajuto visuose sąnariuose skausmą — taip 
stipriai jį užgulė ta neaiški, nenusakoma baimė, kurią sukelia 
gresianti neganda; vis dėlto priėjo artyn ir pamatė ant laiptų 
Koranteną su žvakigaliu rankoje. 

— Mes nepikti vyrai, — pasakė jis Mišiu, — jūsų „buvusiuo- 
sius“ būtume galėję sučiupti jau prieš savaitę, bet žinojome, kad 
jie išbraukti iš sąrašų... Tokio šaunuolio kaip jūs paieškoti rei- 
kia! Pridarėte mums tiek vargo, kad turėjome bent jau savo smal- 
sumą patenkinti. 

— Kažin ką atiduočiau, — šūktelėjo Mišiu, — kad sužino- 
čiau, kaip ir kas mus pardavė... 

— Jei labai knieti, vaikeliuk, — nusišypsojo Peradas, — žvilg- 
telėkite į savo arklių pasagas ir pamatysite, kad jūs patys išsi- 
davėte. 

— Tiek to, užmirškime, kas buvo, — pasakė Korantenas ir 
mostelėjo žandarmerijos kapitonui, kad privestų arklius. 

— Aha, tai tas niekšas darbininkas, tas paryžietis, kur taip 
puikiai kaustė arklius pagal anglų madą, o paskui išsidangino 
iš Sen Sinio, tarnavo jums! — šūktelėjo Mišiu. — Ir pakako bet 
kuriam agentui, persirengusiam žabų rinkėju ar brakonieriu- 
mi, išžvalgyti ir pasekti drėgnoje dirvoje mūsų keliomis pasag- 
vinėmis kaustytų arklių pėdsakus. Dabar mes atsiskaitę. 

Mišiu netrukus nusiramino pagalvojęs, kad slėptuvė atrasta, 
bet pavojus dabar praėjęs, kadangi ponai vėl tapo prancūzais ir 
atgavo laisvę. Tačiau jo nuojauta neklydo. Policija ir jėzuitai pasi- 
žymi tuo, kad niekada neužmiršta nei savo priešų, nei draugų. 


Xllskyrius 


DVIGUBA IR TOKIA PAT MEILĖ 


Grįžęs iš Paryžiaus, senukas d'Otseras gerokai nustebo, kad 
džiaugsminga naujiena jau buvo jį aplenkusi. Diurjė taisė ska- 
niausius pietus. Pasipuošę tarnai nekantriai laukė tremtinių, ku- 
rie parsirado apie ketvirtą valandą, linksmi, bet šiek tiek nulei- 
dę sparnus, nes turėjo dvejus metus likti Slaptosios policijos prie- 
žiūroje, kas mėnesį pasirodyti prefektūroje ir neišvykti iš Sen 
Sinio komunos. 

— Atsiųsiu jums kas mėnesį pasirašyti registrą, — įspėjo pre- 
fektas. — Paskui, po keleto mėnesių, paduosite prašymą, kad 
šitie apribojimai, taikomi, beje, visiems Pišegriu bendrininkams, 
būtų panaikinti. Jūsų prašymą aš paremsiu. 

Jaunuolius, šitie, teisybę sakant, pelnyti apribojimai truputį 
nuliūdino. Loransa nusijuokė. 

— Prancūzų imperatorius, — tarė ji, — ne itin gerai išauklė- 
tas, malonė jam dar neįprastas dalykas. 

Prie vartų jaunųjų bajorų laukė visi pilies gyventojai, o kelyje 
— didelis būrys kaimiečių, išėjusių pasižiūrėti jaunuolių, kurie 
išgarsėjo savo nuotykiais visame departamente. Ponia d'Otser, 
apsipylusi ašaromis, ilgai glėbesčiavo sūnus; ji negalėjo nė žo- 
džio ištarti ir pusę vakaro išsėdėjo lyg žado netekusi, bet lai- 
minga. Dvyniams de Simezams parjojus ir nušokus nuo arklių, 
visiems iš krūtinių išsiveržė nuostabos šūksnis — toks stulbi- 
nantis buvo jų panašumas: tas pats žvilgsnis, tas pats balsas, tos 
pačios manieros. Abudu lygiai taip pat pakilo nuo balno, per- 
metė koją per arklio strėnas ir nusviedė vadeles. Buvo visiškai 
vienodai apsirengę ir todėl atrodė tikrių tikriausi Manechmai“. 
Avėjo auliniais kaip Suvorovo batais, apgulusiais kojų keltis, 
dėvėjo aptemptas baltas odines kelnes, žalius medžioklės švar- 
kus su metalinėmis sagomis, buvo pasirišę juodas kaklaskares 
ir mūvėjo zomšinėmis pirštinėmis. Tuodu jauni vyrai, tada tris- 
dešimt vienerių metų amžiaus, buvo, kaip anuomet sakyta, ža- 
vingi kavalieriai. Vidutinio ūgio, bet gražiai sudėti, akys gyvos, 
ilgomis blakstienomis, drėgnos, spindinčios kaip vaikų, plau- 
kai juodi, kaktos aukštos, veido spalva rusvai blyški. Kalbėjo 
švelniai kaip moterys, gražios raudonos lūpos dailiai ištardavo 
žodžius. Elgsena, rafinuotesnė ir mandagesnė negu provincijos 
bajorų, bylojo, kad, pažinę Žmones ir pasaulį, jie praturtėjo — 
įsigijo antrą išsiauklėjimą, kuris dar vertesnis už pirmąjį, nes jį 
įgijęs Žmogus tampa tikra tobulybe. Mišiu pasirūpino, kad pi- 
nigų jiems emigracijoje netrūktų; jie galėjo keliauti, buvo malo- 
niai priimami užsienio karalių rūmuose. Senajam bajorui ir aba- 
tui jie pasirodė išdidoki; bet turint galvoje esamą padėtį, tai, ko 
gero, bylojo apie jų taurų charakterį. Jiems netrūko nė vienos 
prakilnios smulkmenos, kurias įdiegia rūpestingas auklėjimas, 
o bet kokį fizinį pratimą jie atlikdavo su nepranokstamu vikru- 

mu. Vienintelis jųdviejų skirtumas buvo galvosena. Kiek jau- 
nesnysis žavėjo linksmumu, tiek vyresnysis — melancholija; bet 
šį grynai vidinį kontrastą galėjai pastebėti tik ilgai ir artimai su 
jais pabendravęs. 

— Ak, brangioji, kaip nesiaukoti dėl šiųdviejų jaunuolių? — 
šnibžtelėjo Mišiu Martai. 

Marta, kuri gėrėjosi dvyniais ir kaip moteris, ir kaip motina, 
dailiai linktelėjo vyrui ir spustelėjo jam ranką. Tarnams buvo 
leista pabučiuoti naujuosius ponus. 

Per tuos septynis mėnesius, kol šie keturi jaunuoliai gyveno 
atsiskyrę nuo pasaulio, patys save pasmerkę, jie keletą kartų, — 
po teisybei, tai buvo neišvengiama, — nusikalto atsargumui ir 
išėjo pasivaikščioti, beje, visada saugomi Mišiu, jo sūnaus ir Go- 
taro. Per šiuos pasivaikščiojimus gražiomis šviesiomis naktimis 
Loransa, mintyse gretindama dabartį su bendro gyvenimo pri- 
siminimais praeityje, suprato, kad neįstengs pasirinkti vieno iš 
dviejų brolių. Mylėjo dvynius vienodai ta pačia tyra meile, da- 
lijančia jos širdį pusiau. Jai net rodėsi, kad ji turi dvi širdis. Abu- 
du Poliai savo ruožtu nedrįso prasitarti vienas kitam apie neiš- 
vengiamas varžybas. Ko gero, jie visi trys jau buvo atsidavę li- 
kimui. Matyt, šios dvasinės būsenos paveikta, Loransa, trum- 
pai, bet akivaizdžiai sudvejojusi, paėmė po ranka abudu bro- 
lius ir žengė su jais į svetainę, įkandin jos ėjo ponai d'Otserai, 
apkabinę sūnus ir juos klausinėdami. Čia visi tarnai sušuko: „Te- 
gyvuoja Sen Siniai ir Simezai!" Loransa, nepaleisdama brolių, 
atsigręžė ir žavingu rankos mostu padėkojo už pasveikinimą. 

Kai šitie devyni žmonės ėmė vienas kitą stebėti, — nes kiek- 
viename susibūrime, net ir šeimoje, ateina tokia akimirka, kai 
ilgai nesimatę Žmonės ima vienas kitą stebėti, — iš pirmo žvilgs- 
nio, kurį Adrijenas d'Otseras metė į grafaitę ir kurį pagavo mo- 
tina ir abatas, šiems pasirodė, kad jaunuolis įsimylėjęs grafaitę. 
Adrijeno, jaunesniojo d'Otserų sūnaus, siela buvo jautri ir švel- 
ni. Širdis jo krūtinėje vis dar buvo jaunatviška, nors jis vyriškai 
buvo iškentęs didžiausias negandas. Panašiai kaip dauguma ka- 

riškių, kurių sielą nuolatos gresiantys pavojai apsaugo nuo su- 
gedimo, Adrijenas jautėsi tarsi sukaustytas žavingo jaunystės 
drovumo. Todėl labai skyrėsi nuo savo brolio; šisai buvo iš pa- 
žiūros stačiokas, užkietėjęs medžiotojas, bebaimis kariškis, ryž- 
tingas, bet prie materialinių gėrybių prisirišęs Žmogus, nepasi- 
žymintis nei proto lankstumu, nei subtilumu širdies reikaluose. 
Vienas buvo perdėm dvasios žmogus, kitas — perdėm veiklos 
Žmogus; tačiau ir vienas, ir kitas vienodai turėjo savigarbos, ku- 
rios pakanka bajorui gyvenime. Adrijenas d'Otseras, tamsiap- 
laukis, mažutis, liesas, išdžiūvęs, vis dėlto darė stipraus žmo- 
gaus įspūdį; tuo tarpu jo brolis, augalotas, išblyškęs, šviesiap- 
laukis, atrodė silpnas. Adrijenas, nervingo temperamento, bu- 
vo stiprios dvasios; Roberas, nors flegmatikas, mėgo pasidi- 
džiuoti savo grynai fizine jėga. Šeimose pasitaiko tokių keiste- 
nybių, kurių priežastis būtų įdomu panagrinėti, bet čia mes apie 
tai užsiminsime tik tam, kad paaiškintume, kodėl Adrijeno bro- 
lis netapo jo varžovu. Roberas mylėjo Loransą kaip giminaitę ir 
gerbė ją, kaip gerbia bajoras savo luomo merginą. Jausmų po- 
žiūriu vyresnysis d'Otserų sūnus buvo iš tų jaunuolių, kurie 
laiko moterį priklausoma nuo vyro, apriboja jos teises grynai 
fizine motinyste, reikalauja iš jos visokių tobulybių, bet jų ne- 
vertina. Jų nuomone, leisti moteriai vaidinti tam tikrą vaidmenį 
visuomenėje, politikoje, šeimoje — vadinasi, padaryti perver- 
smą socialinėje sandaroje. Šiandien mes taip nutolę nuo šito se- 
no pirmykščių tautų požiūrio, kad jis gali papiktinti visas mo- 
teris, net tas, kurios kratosi pragaištingos laisvės, siūlomos joms 
kai kurių naujųjų sektų*“; deja, Roberas d'Otseras mąstė būtent 
šitaip. Roberas buvo viduramžių žmogus, jaunesnysis jo brolis 
— mūsų dienų Žmogus. Tačiau šie skirtumai ne tik nekliudė 
brolių draugystei, bet priešingai — ją stiprino. Šituos atspalvius 
patį pirmą vakarą pastebėjo ir įvertino klebonas, panelė Gužė ir 
ponia d'Otser, kurie, nors ir įsitraukę į lošimą, jau numatė tam 
tikrų keblumų ateityje. 

Loransa, daug mąsčiusi vienatvėje ir išgyvenusi baisų neri- 

mą dėl didžiulio, bet nepavykusio sąmokslo, dabar, dvidešimt 
trečiaisiais savo gyvenimo metais, vėl tapusi moterimi, be galo 
troško būti mylima; ji žaižaravo visu savo proto grožiu ir tikrai 
visus užbūrė. Išskleidė visą savo švelnios prigimties žavesį at- 
lapaširdiškai, tarsi penkiolikos metų mergaitė. Paskutinius try- 
lika metų Loransa jautėsi moterimi tik tada, kai kentėjo, ir da- 
bar panoro pati sau atsilyginti; taigi pasistengė būti tokia meili 
ir koketiška, kokia iki šiol buvo didi ir tvirta. Todėl keturi senu- 
kai, likę svetainėje paskutiniai, gerokai sunerimo, matydami 
naują šios Žavios merginos laikyseną. Kai jauna mergina yra 
šitokio būdo ir šitokio taurumo, jos aistra gali pašėlusiai įsisiau- 
tėti. Broliai de Simezai lygiai aklai ir lygiai karštai mylėjo tą pa- 
čią moterį; katrą iš dviejų pasirinks Loransa? Ar pasirinkti vie- 
ną nereiškia pražudyti kitą? Loransa, kaip savo giminės galva, 
turėjo teisę ištekėdama suteikti savo vyrui grafo titulą, privile- 
gijas, seną šlovingą vardą; galbūt markizas de Simezas, atsi- 
žvelgdamas į šiuos privalumus, pasiaukos ir sutiks, kad Loran- 
są vestų jo brolis, kuris pagal senuosius įstatymus nepaveldi 
nei turto, nei titulo? Bet ar panorės jaunėlis atimti iš brolio šią 
didžiulę laimę — turėti Loransą savo žmona? Iš tolo ši dvikova 
dėl meilės iki šiol niekam itin nekliuvo; be to, kol dvyniams grė- 
sė pavojus, atsitiktinumas kovos lauke galėjo šią kliūtį pašalin- 
ti; bet kas bus dabar, kai jie visi trys kartu? Jei Mari Poliui ir 
Poliui Mari, sulaukusiems amžiaus, kai aistros šėlsta visa jėga, 
reikės dalytis pusseserės žvilgsniais, kalba, dėmesiu, žodžiais, 
ar nesukils tarp jų pavydulys, kurio padariniai gali būti baisin- 
gi? Kuo virs gražus, taikus ir darnus dvynių gyvenimas? Į šias 
spėliones, išsakytas viena po kitos per paskutinę bostono parti- 
ją, ponia d'Otser atrėžė, kad Loransa, jos manymu, vargu ar iš- 
tekės už vieno iš pusbrolių. Senąją damą tą vakarą buvo užval- 
džiusi kažkokia nepaaiškinama nuojauta, — tarp motinų ir Die- 
voesama paslaptingo ryšio. Širdies gilumoje ir pati Loransa buvo 
ne mažiau išsigandusi, kad susidūrė akis į akį su pusbroliais. 
Po audringos sąmokslo tragedijos, po dvyniams grėsusių pavo- 

jų, po visų nelaimių emigracijoje išmušė valanda dramai, apie 
kurią ji niekad negalvojo. Ši kilni mergina negalėjo griebtis skau- 
džios priemonės — neištekėti nei už vieno, nei už kito brolio; ji 
buvo pernelyg dora, kad būtų sutikusi tapti kieno nors žmona 
ir nuslėpti širdyje neįveikiamą aistrą kitam. Likti kol kas mer- 
gauti, nukamuoti pusbrolius neryžtingumu ir pasirinkti vyru 
tą, kuris, neišsigandęs jos užgaidų, liks ištikimas — tokio spren- 
dimo ji neieškojo, jis pats jai piršosi. Užmigdama Loransa tarė 
sau, kad protingiausia pasikliauti atsitiktinumu. Meilės reika- 
luose atsitiktinumas yra moterų apvaizda. 

Kitą rytą Mišiu išvyko į Paryžių ir po keleto dienų grįžo iš 
ten su keturiais puikiais Žirgais savo naujiesiems šeimininkams. 
Po pusantro mėnesio turėjo prasidėti medžioklės sezonas, ir svei- 
kas protas sakė grafaitei, kad triukšmingos medžioklės pramo- 
gos išgelbės iš nepatogumų, kurie randasi bendrai gyvenant vie- 
niems šalia kitų pilyje. Bet čia nutiko kažkas nenumatyta, ir tai 
nustebino ir sužavėjo šių keistų meilės santykių liudytojus. Nei 
iš anksto apsvarstę, nei nutarę broliai ėmė varžytis, katras pa- 
rodys daugiau dėmesio ir meilės savo pusseserei, ir surado šio- 
se varžybose dvasinį džiaugsmą, kurio jiems, matyt, pakako. 
Tarp dvynių ir Loransos susiklostė tokie pat broliški santykiai 
kaip ir tarp jų pačių. Viskas atrodė labai paprasta. Po tokio ilgo 
išsiskyrimo jie jautė, kad reikia pusseserę patyrinėti, gerai ją pa- 
žinti, pasistengti, kad ir ji abu juos pažintų, paliekant jai pačiai 
teisę pasirinkti; pakelti šį išbandymą jiems padėjo tas abipusis 
jausmas, kuris dviejų brolių gyvenimą sulydė į vieną. Loransos 
meilė, kaip ir motinos meilė, negebėjo skirti vieno brolio nuo 
kito. Kad jų nepainiotų ir neklystų, Loransa turėjo padovanoti 
jiems po skirtingą kaklaskarę: baltą vyresniajam, juodą jaunes- 
niajam. Jei ne idealus jų panašumas, jei ne jų gyvenimo tapatu- 
mas, klaidinantis visus aplinkinius, tokia padėtis būtų iš tiesų 
neįtikėtina. Net ir paaiškinti ją galima tik pačiu faktu; o šis fak- 
tas yra vienas tų, kuriais pradedi tikėti tik savo akimis išvydęs; 
o kai išvysti, pasirodo, kad protui lengviau tais faktais patikėti 

negu juos išsiaiškinti. Užtekdavo Loransai prabilti — ir jos bal- 
sas lygiai taip pat nuaidėdavo dviejose vienodai mylinčiose ir 
atsidavusiose širdyse. Užtekdavo jai išsakyti linksmą, išradin- 
gą ar kilnią mintį, — ir jos žvilgsnis susidurdavo su dviem nu- 
džiugusiais žvilgsniais, sekančiais kiekvieną jos judesį, gaudan- 
čiais menkiausią jos norą ir šypsančiais su vis nauja išraiška aky- 
se: linksma — vieno, švelniai melancholiška — kito. Norėdami 
pasitarnauti savo dievaitei, abu broliai paklusdavo tai žavingai 
pirmai širdies paskatai, kurią visada lydi veiksmas; pasak aba- 
to Gužė, tai ir yra tikrasis prakilnumas. Dažnai, kai reikėdavo 
ko nors atnešti, ar šiaip kokios smulkios paslaugos, kurias vyrai 
su tokiu malonumu daro mylimai moteriai, vyresnysis brolis 
palikdavo šį džiaugsmą jaunėliui, o pats nukreipdavo į pusse- 
serę jaudinantį ir kartu kilnų žvilgsnį. Jaunėliui išdidumas ne- 
leisdavo likti skolingam. Ši tauri jausmų kova, kur žmogus daž- 
nai nesuvaldo žiauraus gyvuliško pavydo, visiškai glumino ją 
stebinčius senukus. 

Šitos mažytės smulkmenos dažnai išspausdavo grafaitei aša- 
ras. Loransos susijaudinimą galima palyginti tik su vienu pojū- 
čiu, kurį kartais rinktinės prigimtys patiria labai stipriai; jis 
bus suprantamas, jei prisiminsime, į kokią idealią darną susilie- 
ja melodingame duete du įstabūs balsai, tokie kaip panelės Zon- 
tag ir panelės Malibran“', arba kokį tobulą sąskambį išgauna du 
instrumentai, kai jais groja genialūs muzikantai ir jų dainingi 
garsai veržiasi į sielą tarsi vienos aistringos sielos atodūsis. Kar- 
tais, kai markizas de Simezas, nugrimzdęs krėsle, mesdavo me- 
lancholišką žvilgsnį į brolį, kuris juokdamasis šnekučiuodavo 
su Loransa, klebonas, sugavęs šį žvilgsnį, pagalvodavo, kad mar- 
kizas pajėgus sudėti didžiulę auką; bet tuoj pat pastebėdavo jo 
akyse žybtelint nežabotą aistrą. Kiekvieną kartą, kai katras nors 
iš dvynių likdavo vienas su Loransa, jis galėdavo manyti, kad 
mylimas yra būtent jisai. 

— Man rodosi tada, kad jų ne du, o vienas, — sakydavo gra- 
faitė abatui Gužė, kai jis klausinėdavo, ką jaučia jos širdis. 

Ir kunigas suprato, kad ji visiškai nežino, kas tai yra koke- 
tuoti. Loransa iš tikrųjų nemanė, kad ją įsimylėję du vyrai. 

— Betgi, brangioji dukrele, — pasakė jai kartą vakare ponia 
d'Otser, kurios sūnus tylomis nyko iš meilės Loransai, — jums 
vis dėlto reikės pasirinkti! 

— Nedrumskite mūsų laimės! — atsakė ji. — Dievas išgel- 
bės mus nuo mūsų pačių. 

Adrijenas d'Otseras slėpė jį graužiantį pavydą širdies gilu- 
moje, neišsiduodamas, kad kenčia, nes suprato, kiek mažai jis 
teturi vilties. Tenkinosi laime, kad mato šią žavią merginą, kuri 
keletą mėnesių, kol truko šita kova, tviskėjo visu savo spinde- 
siu. Iš tikrųjų, Loransa netrukus pasidarė koketiška ir ėmė rū- 
pintis savimi — kaip visos mylimos moterys. Sekė madas ir ne 
kartą buvo nuvažiavusi į Paryžių, kad puošniais apdarais ar 
kokia mados naujove pabrėžtų savo grožį. Pagaliau, norėdama 
sukurti pusbroliams itin jaukią namų aplinką, kurios jie taip 1!- 
gai stokojo, pavertė savo pilį, nepaisydama garsiai aikčiojančio 
globėjo, ištaigingiausiu būstu visoje Šampanėje. 

Roberas d 'Otseras apie šią slaptą dramą nieko nenutuokė. Jis 
nematė, kad jo brolis myli Loransą. O pačią jaunąją merginą 
mėgdavo pašiepti už jos koketavimą, painiodamas šią bjaurią 
ydą su noru patikti; bet jis klysdavo visais klausimais, susiju- 
siais su jausmais, skoniu arba geru išsilavinimu. Todėl, kai šis 
viduramžių Žmogus išeidavo į sceną, Loransa tuoj pat, to nenu- 
tuokdama, priversdavo jį atlikti mulkio vaidmenį; juokino pus- 
brolius ginčydamasi su Roberu, viliodama jį žingsnis po žings- 
nio į patį pelkės vidurį, kur įklimpsta kvailumas ir nemokšiš- 
kumas. Ji buvo neprilygstama meistrė tų sąmoningų mistifika- 
cijų, kurios tada pasiekia tobulybę, kai apgauta auka jaučiasi 
laiminga. Tačiau, kad ir kokios šiurkščios prigimties būdamas, 
Roberas per visą tą giedrą laikotarpį — vienintelį laimingą lai- 
kotarpį, kurį skirta buvo išgyventi šioms trims žavioms būty- 
bėms, — niekada neįsiterpė tarp Simezų ir Loransos ir neištarė 
drąsaus vyriško žodžio, kuris, ko gero, būtų padėjęs išspręsti 

klausimą. Jį stebino abiejų brolių nuoširdumas. Roberas tikriau- 
siai nuspėjo, kaip baisu moteriai duoti meilės įrodymų vienam, 
neduodant jų kitam arba šį jais nuliūdinant; jis nuspėjo, kaip 
džiaugiasi vienas brolis dėl viso to, kas gera nutinka kitam, ir 
kokiu skausmu gali visa tai atsiaidėti jo širdies gelmėse. Šis Ro- 
bero santūrumas puikiai rodo, kokia buvo padėtis, kuri, žino- 
ma, būtų susilaukusi ypatingų privilegijų karšto tikėjimo lai- 
kais, kai Romos popiežius turėjo galią įsikišti ir, susidūręs su 
tokiu retu reiškiniu, beveik prilygstančiu labiausiai nesuvokia- 
moms paslaptims, perkirsti Gordijaus mazgą. Revoliucija su- 
tvirtino katalikų tikėjimą jų širdyse; taigi religija dar paaštrino 
šią krizę, nes charakterių didingumas išryškina padėčių didin- 
gumą. Tad ir ponai d'Otserai, ir klebonas, ir jo sesuo manė, kad 
spręsdami šį klausimą nei abu broliai, nei Loransa nepasielgs 
banaliai. 

Ši drama, likusi uždaro šeimos ratelio paslaptimi, kurią kiek- 
vienas tylomis sekė, rutuliojosi labai greitai ir kartu labai lėtai; 
ją lydėjo tiek netikėtų džiaugsmų, mažyčių mūšių, tiek tariamų 
privilegijų, tiek apgautų vilčių, Žiauraus laukimo, tiek rytdie- 
nai atidėtų pokalbių, tiek nebylių prisipažinimų, jog Sen Sinio 
pilies gyventojų nepastebėta praėjo imperatoriaus Napoleono 
karūnacija“. Šios aistros, beje, apmalšdavo, radusios audringą 
iškrovą medžioklės džiaugsmuose, kurie, mirtinai nualsinda- 
mi kūną, nepalieka sielai progų klajoti po pavojingas svajų pla- 
tybes. Nei Loransa, nei jos pusbroliai negalvojo apie rimtus rei- 
kalus, kadangi kiekviena diena jiems atnešdavo ką nors jaudi- 
namai įdomaus. 

— Iš tikrųjų, — tarė panelė Gužė kartą vakare, — nežinau, 
kuris iš visų tų įsimylėjėlių myli stipriausiai. 

Be keturių bostono žaidėjų, svetainėje buvo tik Adrijenas, jis 
pakėlė į juos akis ir išbalo. Paskutinėmis dienomis su gyvenimu 
skirtis jam neleido tik džiaugsmas matyti Loransą, klausytis jos 
balso. 

— Mano nuomone, — atsakė klebonas, — grafaitės, kaip mo- 
ters, jausmai nuoširdesni. 

Netrukus grįžo Loransa, abu broliai ir Roberas. Buvo ką tik 
gauti nauji laikraščiai. Įsitikinusi sąmokslų neveiksmingumu 
Prancūzijos viduje, Anglija ginklavo Europą prieš Prancūziją. 
Pralaimėjimas prie Trafalgaro“? pavertė nieku vieną iš nuosta- 
biausių planų, sugalvotų Žmogaus genijaus; jei šis planas būtų 
pavykęs, Imperatorius būtų atsilyginęs Prancūzijai už savo iš- 
rinkimą imperatoriumi anglų galybės sutriuškinimu. Šiuo me- 
tu Bulonės stovykla buvo atšaukta. Napoleonas, kurio kareivių 
skaičius kaip visuomet buvo mažesnis, ruošėsi stoti į mūšį su 
Europa laukuose, kur dar iki šiol nebuvo pasirodęs. Visas pa- 
saulis su nerimu laukė šios kampanijos atomazgos. 

— O, šį sykį jis pralaimės, — pareiškė Roberas, baigęs skaity- 
ti laikraštį. 

— Prieš jį visos Austrijos ir Rusijos pajėgos, — pridūrė Mari 
Polis. 

— Jis dar nėra kariavęs Vokietijoje, — pasakė Polis Mari. 

— Apie ką jūs kalbate? — paklausė Loransa. 

— Apie Imperatorių, — atsakė visi trys. 

Loransa metė į abu savo garbintojus tokį niekinamą žvilgsnį, 
jog šie sumišo, bet Adrijenas juo susižavėjo. Atstumtasis gar- 
bintojas neįstengė nuslėpti pasigėrėjimo, ojo akys išdidžiai by- 
lojo, kad kas jau kas, ojis galvoja tik apie Loransą. 

— Matote? Meilė nustelbė jo širdyje neapykantą, — tyliai pa- 
sakė abatas Gužė. 

Tai buvo pirmasis, paskutinis ir vienintelis Loransos priekaiš- 
tas, kurio susilaukė broliai; bet šią valandėlę jų meilė pasirodė 
menkesnė už pusseserės, kuri net apie stulbinamą pergalę prie 
Austerlico sužinojo praėjus dviem mėnesiams ir tik iš senojo 
d'Otsero pokalbio su sūnumis. Senis laikėsi įsikibęs savo plano 
ir norėjo, kad sūnūs prašytųsi grąžinami į kariuomenę; jiems 
tikriausiai pripažinsią jų laipsnius, ir jie dar galėsią padaryti 
puikią karinę karjerą. Bet Sen Sinio pilyje viršų buvo paėmusi 
su niekuo nesitaikstančių rojalistų partija. Keturi jaunieji bajo- 
rai ir Loransa pasijuokė iš atsargiojo senio, O jis tarsi nujautė 

būsimas nelaimes. Atsargumas yra, ko gero, ne tiek dorybė, kiek 
mūsų proto juslės pasireiškimas, jei iš viso įmanoma sugretinti 
šiuos du žodžius; bet tikriausiai ateis diena, kai fiziologai ir fi- 
losofai pripažins, kad juslės tam tikru požiūriu yra apvalkalas, 
slepiantis ūmų ir įžvalgų veiksmą, kurį diktuoja protas. 


XIII skyrius 


GERAS PATARIMAS 


1806 metų pabaigoje, kai tarp Prancūzijos ir Austrijos buvo 
pasirašyta taika, vienas Simezų giminaitis, — rūpinęsis tada iš- 
braukti jaunuolius iš emigrantų sąrašų ir vėliau įrodęs savo 
nuoširdų atsidavimą jiems, „buvusysis“ markizas de Šaržebe- 
fas, kurio valdos tęsėsi nuo Senos ir Marnos departamento iki 
Obės departamento, — atvažiavo iš savo dvaro į Sen Sinį savo- 
tiška karietaite, tais laikais pašaipiai vadinama „skrynute“. Kai 
šitas palaikis vežimaitis įsuko į grįstą keliuką, pilies gyventojai, 
sėdėję prie pusryčių stalo, prapliupo juoku; bet kai ponas d Ot- 
seras, atpažinęs pliką senio pakaušį, išlindusį pro praskėstą odi- 
nę „skrynutės“ užuolaidėlę, pasakė, kas atvyko, visa draugija, 
pakilusi nuo stalo, nuėjo pasitikti Šaržebefų giminės galvos. 

— Negerai, kadjis mus aplenkė, — tarė markizas de Simezas 
broliui ir jauniesiems d'Otserams, — mes turėjome nuvykti jam 
padėkoti. 

Kaimiškai apsirengęs tarnas, vadeliojęs karietaitę, įkišo botagą 
į prastą odinį dėklą, nusliuogė žemyn nuo pasostės, atsirėmu- 
sios į polingę, ir priėjo padėti markizui išlipti; bet Adrijenas ir 
jaunesnysis de Simezas suspėjo anksčiau, atsegė portjerą, pri- 
tvirtintą odinėmis sagomis, ir ištraukė senuką, nors tas ir pro- 
testavo. Markizas mėgo tvirtinti, kad jo geltonoji „skrynutė“ su 

odinėmis durelėmis — nuostabiai patogus vežimas. Tarnas, pa- 
dedamas Gotaro, jau kinkė iš karietaitės porą gražių tvirtų ar- 
klių blizgančiomis strėnomis; šitie arkliai, matyt, buvo naudo- 
jami ir ūkio darbams, ir kinkiniui. 

— Ir nepabijojote šalčio? Bet jūs tikras anų laikų riteris, — 
pasakė Loransa savo senajam giminaičiui, imdama jį po ranka 
ir vesdamasi į svetainę. 

— Juk ne jūsų reikalas lankyti tokį seną žmogyną kaip aš, — 
vylingai atsakė jis, šitaip papriekaištaudamas savo jauniesiems 
giminaičiams. 

„Ko jis atvažiavo?“ — svarstė senasis d'Otseras. 

Ponas de Šaržebefas, malonus šešiasdešimt septynerių metų 
senukas plonomis kojelėmis, mūvėjo šviesias iki kelių kelnes, 
lamstuotas kojines, pudravosi plaukus, perskirtus per vidurį, o 
kaselę ant nugaros buvo susikišęs į tinklelį. Dėvėjo žalios ge- 
lumbės eilutę, papuoštą auksinėmis sagomis ir auksiniais ga- 
lionais. Balta liemenė akino stambiais auksiniais siuvinėjimais. 
Šis apdaras, kurį tada dar mėgo seni žmonės, labai jam tiko; iš 
veido jis buvo šiek tiek panašus į Frydrichą Didijį. Jis niekad 
nesidėjo ant galvos triragės skrybėlės, kad nenusitrintų pusmė- 
nulis, išpieštas ant jo plikės pudra. Dešine ranka jis rėmėsi į laz- 
dą su paukščio snapu, toje pat rankoje laikė ir lazdą, ir kepurę 
— Liudviko XIV vertas gestas. Šis orus senis nusimetė šilko pa- 
muštinį ir susmuko į krėslą, įspraudęs tarp kelių triragę skrybė- 
lę ir lazdą — šios pozos paslaptį žinojo tik Liudviko XV rūmų 
dabitos; o kadangi rankos būdavo laisvos, jie galėdavo Žaisti su 
tabokine, — tokiems Žmonėms tabokinė visada brangus nieku- 
tis. Iš tikrųjų, markizas išsitraukė iš liemenės kišenėlės, — lie- 
menė užsisegė atlanku, išsiuvinėtu auksinėmis arabeskomis, — 
prabangią tabokinę. Pasisėmęs iš jos šniūkį ir tokiu pat žaviu 
gestu siūlydamas tabokos visiems iš eilės, jis apvedė draugiją 
glosniu žvilgsniu ir pamatė, kad savo apsilankymu padarė gi- 
minaičiams malonumą. Jis tuoj, matyt, suprato, kodėl jaunieji 
emigrantai nusižengė priedermei jį aplankyti. Ir greičiausiai pa- 

galvojo: „Kai žmonės įsimylėję, jiems ne vizitai galvoje“. 

— Mes jūsų neišleisime, turėsite paviešėti pas mus keletą die- 
nų, — tarė Loransa. 

— Jokiu būdu negaliu, — atsakė jis. — Jei įvykiai nebūtų mū- 
sų atitolinę, — juk jums tekdavo įveikti didesnius atstumus nei 
tas, kuris skiria mus, — žinotumėte, brangusis vaikeli, kad aš 
turiu dukterų, marčių, vaikaičių. Visi jie sunerimtų, jei nesu- 
lauktų manęs šį vakarą, o man dar reikia nuvažiuoti aštuonioli- 
ka mylių. 

— Arkliai jūsų puikūs, — tarė markizas de Simezas. 

— Taip, bet aš atvažiuoju iš Trua, kur vakar turėjau reikalų. 

Po būtinų klausimų apie šeimą, markizę de Šaržebef ir visus 
tuos iš tiesų nesvarbius dalykus, kuriais gyvai pasidomėti rei- 
kia iš mandagumo, ponui d'Otserui pasirodė, kad ponas de Šar- 
žebefas atvyko įspėti jaunųjų giminaičių nežengti kokio nors 
neprotingo žingsnio. Markizo nuomone, laikai smarkiai pasi- 
keitę, ir niekas negalįs žinoti, kuo taps Imperatorius. 

— O! — sušuko Loransa. — Jis taps dievu. 

Geraširdis senukas prašneko, kad reikia daryti nuolaidų. Po- 
nas d'Otseras, pastebėjęs, kad markizo samprotavimai apie bū- 
tinybę paklusti reiškiami su gerokai tvirtesniu įsitikinimu ir au- 
toritetu, negu kad dėstė savo doktrinas jis pats, beveik maldau- 
jančiomis akimis žvilgtelėjo į sūnus. 

— Ojūs tarnautumėte tam žmogui? — paklausė markizas de 
Simezas markizą de Šaržebefą. 

— Žinoma, jei to reikalautų šeimos interesai. 

Pagaliau senasis markizas užsiminė, bet miglotai, apie pavo- 
jus, tykančius jų ateityje, tačiau Loransos paprašytas pasisakyti 
aiškiau, patarė jauniesiems bajorams daugiau nemedžioti ir ty- 
lutėliai sėdėti namie. 

— Jūs vis dar laikote Gondrevilio valdas savo nuosavybe, — 
dėstė jis ponams de Simezams, — ir dėl to iš naujo kurstote sau 
baisią neapykantą. Išjūsų nustebusių veidų matau, kad nežino- 
te, kiek yra Trua mieste jums bloga linkinčių žmonių, ten dar 

nepamirštas jūsų drąsus poelgis. Tie žmonės nesivaržydami pa- 
sakoja, kaip jūs išsisukote iš Slaptosios policijos, kuri jūsų ieš- 
kojo — vieni jus už tai giria, kiti laiko Imperatoriaus priešais. 
Kai kurie palaižūnai stebisi, kad Napoleonas toks gailestingas 
jums. Bet visa tai niekai. Jūs apėjote tuos, kurie tarėsi esą gud- 
resni už jus, o žemos kilmės Žmonės šito niekad neatleidžia. 
Anksčiau ar vėliau Teisingumas, kuris šiame departamente yra 
jūsų priešo senatoriaus Maleno rankose, — jis visur turi statyti- 
nių, net tarp vyriausybės pareigūnų, — taigi jo Teisingumas nu- 
džiugs atskleidęs, kad jūs įsivėlėte į kokią bjaurią istoriją. Prie 
jūsų gali prikibti koks kaimietis, kai jūs atsitiktinai atsidursit jo 
lauke, jūsų rankose gali būti užtaisytas ginklas, kraujas jūsų karš- 
tas, nedaug reikia, kad įvyktų nelaimė. Jūsų padėtis tokia, kad 
jei nenorite likti kalti, turite būti šimtą kartų teisūs. Sakau jums 
šitai ne be pagrindo. Policija visą laiką seka apygardą, kuriai 
priklausote, ir laiko tokioje skylėje kaip Arsi specialų agentą, 
kurio tikslas — apsaugoti Imperijos senatorių nuo jūsų užma- 
čių. Senatorius bijo jūsų ir to neslepia. 

— Bet juk tai šmeižtas! — sušuko jaunesnysis de Simezas. 

— Šmeižtas! Aš, aš tikiu, kad tai šmeižtas! Bet ar tiki žmo- 
nės? Štai kas svarbiausia. Mišiu buvo nusitaikęs į senatorių, ir 
senatorius šito neužmiršo. Kai grįžote, grafaitė priėmė Mišiu 
tarnauti pas save. Daugelio Žmonių nuomone, Malenas elgiasi 
teisingai. Jūs nežinote, kokie opūs emigrantų santykiai su tais, 
kurių rankose dabar jų geras. Prefektas, protingas žmogus, va- 
kar prabėgomis užsiminė apie jus, ir aš sunerimau. Pagaliau 
nenorėčiau, kad jūs liktumėte čia... 

Šie žodžiai buvo išklausyti su didžiausia nuostaba. Mari Po- 
lis garsiai paskambino. 

— Gotarai, — tarė jis įėjusiam vaikinukui, — pakvieskite 
Mišiu. 

Buvęs Gondrevilio ūkvaizdis netruko pasirodyti. 

— Mišiu, drauguži, — kreipėsi į jį markizas de Simezas, — ar 
tiesa, kad tu norėjai nušauti Maleną? 

— Taip, pone markize; ir kai jis vėl grįš, aš jo patykosiu. 

— Ar Žinai, kad esame įtariami, jog tave kurstome? Ar Žinai, 
kad mūsų pusseserė, priėmusi tave nuomininku, yra kaltinama 
prisidėjusi prie tavo plano? 

— O dangau! — šūktelėjo Mišiu. — Mane turbūt kas gyvą 
prakeikė! Vadinasi, aš taip ir neišvaduosiu jūsų iš Maleno? 

— Ne, vaikine, ne, — kalbėjo toliau Polis Mari, — gausi net 
atsisakyti tarnybos pas mus ir išvykti iš čia, mes tavimi pasirū- 
pinsime, padėsime praturtėti. Parduok visa, ką turi, parduok 
žemę, mes pasiųsime tave į Triestą, pas vieną mūsų draugą, jis 
turi plačių ryšių ir mielai pasinaudos tavo paslaugomis, kol mū- 
sų visų padėtis čia pagerės. 

Mišiu akyse pasirodė ašaros, jis stovėjo kaip įbestas. 

— Ar matė kas, kai tu pasislėpei, ketindamas šauti į Maleną? 
— paklausė markizas de Šaržebefas. 

— Su juo kalbėjosi notaras Grevenas, štai kodėl aš ir nešo- 
viau, ir Dievui dėkui! Grafaitė Žino, ką aš turiu galvoje, — atsa- 
kė Mišiu, žvilgtelėjęs į savo šeimininkę. 

— Ir Grevenas ne vienintelis liudytojas? — paklausė ponas 
de Šaržebefas, matyt, suirzęs dėl šito tardymo, nors jis vyko šei- 
mos ratelyje. 

— Žino ir tas šnipas, kuris tuo metu jau buvo atsibastęs, tai- 
kydamasis sučiupti mano šeimininkus, — atsakė Mišiu. 

Ponas de Šaržebefas pakilo, tarsi norėdamas pasižiūrėti į so- 
dą, ir pasakė: 

— Bet Sen Sinis jums pravertė? 

Paskui išėjo, o abu broliai ir Loransa, supratę, ką reiškia šis 
klausimas, nusekė įkandin. 

— Jūs nuoširdūs ir prakilnūs, bet kaip visad neatsargūs, — 
pasakė jiems senasis markizas. — Aš įspėju jus apie gandą, ku- 
ris privalo likti šmeižtu, ir tai suprantama; bet jūs elgiatės taip, 
kad paverčiate šį gandą tiesa, ir tai girdi tokie silpni žmonės 
kaip ponas ir ponia d'Otserai ir jų sūnūs. Ak, jaunimas, jauni- 
mas! Jūs turėtumėte išsiųsti ne Mišiu, o išvykti patys. Bet, šiaip 

ar taip, jei nutariate likti čia, parašykite porą žodelių senatoriui 
dėl Mišiu, praneškite, kad sužinojote iš manęs gandus, sklin- 
dančius apie jūsų nuomininką, ir kad jį atleidote. 

— Mes turime rašyti Malenui? — šūktelėjo abu broliai. — 
Malenui, mūsų tėvo ir motinos žudikui, tam, kuris begėdiškai 
užgrobė mūsų turtą? 

— Visa tai tiesa; bet jis yra vienas iš įtakingiausių asmenų 
Imperatoriaus rūmuose, o Obės departamente jis tiesiog karalius. 

— Jis balsavo už Liudviko XVI mirtį tuo atveju, jei Kondė 
armija įžengs į Prancūziją, ar bent už kalėjimą iki gyvos galvos, 
— tarė grafaitė de Sen Sin. 

— Taijis, ko gero, pasiūlė nužudyti kunigaikštį d Angeną! — 
šūktelėjo Polis Mari. 

— O, jei norite išskaičiuoti visus jo kilnius titulus, — sušuko 
markizas, — pridurkite, kad jis truktelėjo Robespjerą už skver- 
no, norėdamas pargriauti, kai pamatė, jog prieš Robespjerą su- 
kilo dauguma; arba kad jis būtų pasisakęs už Bonaparto sušau- 
dymą, jei Briumero 18-oji būtų pralaimėta; kad jis sugrąžintų 
Burbonus į sostą, jei Napoleono galybė susverdėtų; kad jis visa- 
da bus šalia galingesniojo ir įspraus jam į rankas špagą ar pisto- 
letą pribaigti priešui, keliančiam grėsmę! Užtat juo labiau... 

— Kaip Žemai mes puolėme, — tarė Loransa. 

— Vaikai, — tarė senasis markizas de Šaržebefas, imdamas 
juos visus tris už rankos ir pasivedėdamas į šalį, link pievelės, 
lengvai nubarstytos sniegu, — jūs supyksite, klausydamiesi iš- 
mintingo Žmogaus patarimų, bet aš privalau jums juos išsakyti. 
Štai ką aš daryčiau, jumis dėtas: kreipčiausi į kokį seną žmogelį, 
tokį kaip, pavyzdžiui, aš, ir įpareigočiau šį tarpininką pareika- 
lauti iš Maleno milijono už Gondrevilio pardavimo akto įteisi- 
nimą... O, jis sutiktų, jei būtų išlaikyta paslaptis. Jums tai suda- 
rytų, pagal šiandienines metines palūkanas, šimtą tūkstančių 
livrų rentos, tad galėtumėte nusipirkti gražias valdas kur nors 
kitame Prancūzijos kampelyje, Sen Sinį paliktumėte valdyti po- 
nui d'Otserui, o patys trauktumėte burtus, katras iš jūsų bus 

šitos gražiosios paveldėtojos vyras. Bet juk senio žodžiai jau- 
nuolių ausims tas pat, kas jaunuolių žodžiai senių ausims — 
tuščias garsas. 

Senasis markizas mostelėjo savo trims giminaičiams, kad at- 
sakymo nereikia, ir grįžo į svetainę, kur, kol jie šnekėjosi, pasi- 
rodė abatas Gužė su seseria. Markizo pasiūlymas burtais lai- 
mėti pusseserės ranką papiktino abu Simezus, o Loransa pasi- 
dygėjo karčiais vaistais, pasiūlytais giminaičio. Todėl jie visi trys 
buvo jau ne tokie malonūs markizui, nors tokie pat mandagūs 
kaip anksčiau. Šilti jausmai buvo pažeisti. Pajutęs atšalimą, po- 
nas de Šaržebefas keletą kartų žvilgtelėjo į šiuos tris Žavius jau- 
nuolius su užuojauta akyse. Nors pokalbis dabar buvo bendres- 
nio pobūdžio, jis ir vėl užsiminė, kad nereikia priešintis įvy- 
kiams, ir pagyrė poną d'Otserą už atkaklų norą, kad jo sūnūs 
stotų karo tarnybon. 

— Bonapartas, — pasakė jis, — gamina kunigaikščius. Jis pri- 
kūrė Žemės valdų, prigamins ir grafų. Malenas norėtų būti gra- 
fu de Gondreviliu. Ši užmačia, — pridūrė jis, žiūrėdamas į po- 
nus de Simezus, — gali būti jums pravarti. 

— Arba pražūtinga, — atsiliepė Loransa. 

Kai tik arkliai buvo pakinkyti, markizas išvažiavo; jį išlydėjo 
visa draugija. Įsėdęs į karietaitę, senukas pamojo Loransai, kad 
prieitų artyn, ir ji kaip lengva paukštytė nutūpė ant paminos. 

— Jūs nepaprasta moteris ir turėtumėte mane suprasti, — 
sušnibždėjo į ausį Loransai. — Maleną per daug graužia sąžinė, 
ir jis nepaliks jūsų ramybėje, paspęs kokius spąstus. Būkite la- 
bai atsargūs, net ir menkiausiais atvejais! Žodžiu, nesikratykite 
sandėrio — štai mano paskutinis žodis. 

Abu broliai liko stovėti šalia pusseserės pievutės viduryje ir 
kaip sustingę sekė akimis karietaitę, kuri apvažiavo pinučių tvo- 
rą ir nulėkė keliu į Trua; Loransa jau buvo persakiusi jiems pas- 
kutinius svečio žodžius. Gyvenimo patirčiai niekada nedera ro- 
dytis palaikiame vežimaityje, lamstuotomis kojinėmis ir su ka- 
sele, sukišta į tinklelį ant sprando. Nė viena iš šių jaunų širdžių 

neįstengė suvokti Prancūzijoje vykstančių permainų, jie buvo 
sudirgę ir pasipiktinę, o jų kilmingas kraujas kunkuliavo dėl 
įžeistos savigarbos. 

— Šaržebefų galva! — pasakė markizas de Simezas. — Žmo- 
gus, kurio giminės šūkis: „Teateina už mane stipresnis!" (Adsit 
fortior!) Tai vienas gražiausių kovos šūkių. 

— Dabar iš jo beliko jautis*, — karčiai nusišypsojo Loransa. 

— Praėjo Šventojo Liudviko laikai, — pridūrė jaunesnysis de 
Simezas. 

— „Mirti su daina lūpose!“ — šūktelėjo grafaitė. — Penkių 
merginų, mūsų giminės pradininkių, šūkis bus ir mano šūkis. 

— O mūsų šūkis — „„Mirk vietoje!“ Taigi jokio pasigailėjimo 
niekam! — pritarė vyresnysis de Simezas. — Ėmę svarstyti, pri- 
eitume, ko gero, išvadą, kad tai, ką mūsų giminaitis Jautis čia 
išdėstė — išmintingų apmąstymų vaisius. Tik pamanykite! Gon- 
drevilis turi tapti kažkokio Maleno giminės vardu! 

— O pilis! — sušuko jaunesnysis. 

— Mansaras suplanavo ją bajorijai, o veisis joje liaudis! — 
piktinosi vyresnysis. 

— Jei toks turėtų būti jos likimas, geriau tegul Gondrevilis 
sudega! — šūktelėjo panelė de Sen Sin. 

Šį sakinį išgirdo einantis iš tvarto kaimietis. Jis buvo užsukęs 
apžiūrėti veršiuko, kurį jam siūlė pirkti senasis d'Otseras. 

— Eime vidun, — nusišypsojo Loransa, — mes vos nepada- 
rėme kvailystės ir vos nepripažinome per tą veršiuką, kad se- 
nasis jautis teisus. Vargšeli Mišiu! — tarė ji žengdama į svetai- 
nę. — Ašjau užmiršau tavo išdaigą, bet į mus čia ir taip šnai- 
ruojama, žiūrėk, nepridaryk mums bėdos. Ar tau ant sąžinės 
neguli dar kokia nuodėmėlė? 

— Ant sąžinės man guli tik viena nuodėmė — kad, prieš gelbė- 


* Trečiasis žodžio „Šaržebefas“ (pranc. Chargeboeuf) skiemuo „boeuf“ reiš- 
kia „jautis“. 


Tamsi istorija 137 


damas jaunuosius šeimininkus, nenudėjau senųjų šeimininkų 
žudiko. 

— Mišiu! — šūktelėjo klebonas. 

— Bet aš tol iš šio krašto neišsidanginsiu, — tarė Mišiu, pra- 
leidęs pro ausis klebono šūksnį, — kol neįsitikinsiu, kad jūs čia 
saugūs. Aplinkui slankioja kažkokie vyriokai, kurie man nela- 
bai patinka. Kai paskutinį kartą medžiojome miške, prie manęs 
priėjo tas, atsiprašant, eigulys, užėmęs mano vietą Gondrevily- 
je, ir paklausė, ar mes jaučiamės čia esą savo valdose. „O, ber- 
niuk, — atsakiau aš, — sunku per du mėnesius atprasti nuo to, 
į ką buvai įpratęs per du šimtmečius". 

— Be reikalo, Mišiu, — pasakė markizas de Simezas, šypte- 
lėjęs iš pasitenkinimo. 

— Okąjis atsakė? — paklausė ponas d'Otseras. 

— Atsakė, — tarė Mišiu, — kad mūsų pretenzijas praneš se- 
natoriui. 

— Grafas de Gondrevilis! — pakartojo vyresnysis d'Otseras. 
— Tai bent maskaradas! Tiesa, į Bonapartą jau kreipiamasi „Jū- 
sų Didenybe“. 

— O į didįjį kunigaikštį de Bergą — „Jūsų Šviesybe“, — pa- 
sakė klebonas. 

— O kas tai per vienas? — paklausė ponas de Simezas. 

— Miuratas, Napoleono svainis, — paaiškino senasis d'Ot- 
seras. 

— Štai kaip, — tarė panelė de Sen Sin. — O į markizo de 
Boarnė našlę taip pat kreipiamasi „Jūsų Didenybe“? 

— Taip, panele, — atsakė klebonas. 

— Reikėtų nuvažiuoti į Paryžių pasižiūrėti, — šūktelėjo Lo- 
ransa. 

— Deja, panele, — įsiterpė Mišiu, — buvau ten, kai vežiau 
Fransua į licėjų ir galiu prisiekti, kad ta vadinamoji Imperato- 
riaus gvardija — ne juokai. Jei visa armija tokia, tai ši tvarka 
pergyvens mus. 

— Girdėjau, kai kurios kilmingos šeimos jau tarnauja jam, — 
atsiliepė ponas d'Otseras. 

— Pagal dabartinius įstatymus, — pridūrė klebonas, — jūsų 
sūnūs vis tiek privalės tarnauti. Įstatymas nepripažįsta nei ran- 
gų, nei titulų. 

— Šitas žmogus su savo dvaru pridarys mums daugiau ei- 
bių, negu Revoliucija pridarė su savo kirviu! — sušuko Loransa. 

— Bažnyčia meldžiasi už jį, — pasakė klebonas. 

Visos šios frazės, ištartos viena po kitos, skambėjo tarsi pro- 
tingų senojo markizo de Šaržebefo žodžių komentaras; bet šie 
jaunuoliai per daug ištikimai laikėsi priesaikos, per daug stip- 
rus buvo jų garbės supratimas, kad būtų pritarę minčiai apie 
sandėrį. Jie, be to, kartojo sau, ką visais laikais kartoja pralaimė- 
jusios partijos: kad nugalėjusios partijos žydėjimui ateis galas, 
kad Imperatorių palaiko tik armija, kad Faktas anksčiau ar vė- 
liau nusileis Teisei ir taip toliau. Nors ir įspėti, jie įkrito į iškastą 
duobę, kurią būtų apėję atsargūs ir nuolankūs Žmonės, tokie 
kaip senasis d'Otseras. Jei žmonės būtų nuoširdūs, jie, ko gero, 
pripažintų, kad nelaimė niekad neužgriūva netikėtai — prieš 
tai jie visada gauna aiškų ar slaptą įspėjimą. Daugelis gilią šio 
paslaptingo ar akivaizdaus įspėjimo prasmę suvokia tik po to, 
kai neganda jau čia. 

— Šiaip ar taip, jūs, panele grafaite, žinote, kad aš negaliu iš 
čia išvažiuoti, nedavęs jums ataskaitos, — tylutėliai pasakė Mi- 
šiu panelei de Sen Sin. 


XIV skyrius 
KOKIOS BUVO ŠIOS ISTORIJOS APLINKYBĖS 


Mišiu nieko nelaukdamas pardavė savo žemes Bovizažui, Be- 
lašo nuomininkui, bet šisai sumokėti jam pažadėjo tik po kokių 
trijų savaičių. Tuo tarpu, praėjus mėnesiui po markizo apsilan- 

kymo, Loransa, jau papasakojusi pusbroliams, kad jų turtas iš- 
liko, pasiūlė jiems pusiaugavėnio dieną tam miške paslėptam 
milijonui išsikasti. Iki šiol prie lobio prieiti Mišiu negalėjo dėl 
gilaus sniego; bet šį darbą atlikti jis norėjo ne vienas, o kartu su 
savo šeimininkais. Mišiu pasiryžo žūtbūt išnykti iš Sen Sinio, 
— bijojo pats savęs. 

— Į Gondrevilį netikėtai atsidangino Malenas, niekas nežino 
ko, — pasakė jis savo poniai. — Ir man bus sunku atsispirti pa- 
gundai padaryti taip, kad Gondrevilis būtų paleistas iš varžy- 
tynių dėl šeimininko mirties. Jaučiuosi kaltas, kad neįvykdžiau 
to, ką buvau sumanęs! 

— Ko jam važiuoti iš Paryžiaus pačiame viduržiemyje? 

— Visas Arsi apie tai klega, — atsakė Mišiu, — šeimą paliko 
Paryžiuje, lydi jį tik liokajus. Susitinka jis su ponu Grevenu, Ar- 
si notaru, ponia Marion, Obės departamento generalinio mo- 
kesčių rinkėjo Žmona ir svaine to Mariono, kurio vardu jis pirko 
Gondrevilį. 

Pusiaugavėnis Loransai rodėsi tinkamiausia diena, nes šven- 
tės proga iš namų buvo galima išsiųsti visus tarnus. Kaimiečius 
į miestą viliojo karnavalinės eisenos, ir laukuose buvo tuščia. 
Bet būtent šios dienos parinkimu pasinaudojo lemtis, kaip esti 
daugelyje kriminalinių istorijų. Atsitiktinumas apskaičiavo vis- 
ką lygiai taip pat išmaniai kaip ir panelė de Sen Sin. Sužinoję, 
kad pilyje, stovinčioje pamiškėje, yra milijonas auksu, ponas ir 
ponia d'Otserai gali taip išsigąsti, jog net jų sūnūs, su kuriais 
buvo pasitarta, sutiko, kad nereikia jiems nieko sakyti. Šios iš- 
vykos paslaptį žinojo tik keletas asmenų — Gotaras, Mišiu, ke- 
turi jaunieji bajorai ir Loransa. Ilgai ir kruopščiai skaičiavus, buvo 
nuspręsta, kad viename ilgame maiše, kokį tik įmanu užkarti 
arkliui ant nugaros, tilps keturiasdešimt aštuoni tūkstančiai fran- 
kų. Turėjo užtekti trijų kelionių. Taigi dėl atsargos susitarta iš- 
siųsti į Trua pusiaugavėnio linksmybių pažiūrėti visus tarnus, 
kurių smalsumas būtų kėlęs pavojų. Pilį numatyta palikti sau- 
goti Katrinai, Martai ir Diurjė, kuriais galėjai pasikliauti. Tarnai 

labai apsidžiaugė pasiūlyta jiems laisve ir vos prašvitus iškelia- 
balnojo arklius. Vilkstinė patraukė per Sen Sinio sodus, o iš ten 
šeimininkai ir tarnai pasiekė mišką. Parko vartai buvo labai že- 
mi, todėl traukė jie pėstute, vesdamiesi kiekvienas savo arklį už 
pavadžio; kai išėję iš parko užšoko ant arklių, pro šalį šmėstelė- 
jo Bovizažas. 

— Ei, — šūktelėjo Gotaras, — kažkas eina! 

— Taiaš, — iš miško išlindęs atsakė dorasis nuomininkas. — 
Laba diena, ponai; ką gi,jojate medžioti, nepaisote prefekto drau- 
dimo? Aš tai skųsti neisiu, bet būkite atsargūs! Turite nemaža 
draugų, tačiau ir nemaža priešų. 

— O! Jei Dievas padės — medžioklė pavyks, — nusišypsojo 
augalotasis d'Otseras, — ir tavo senieji šeimininkai vėl sugrįš. 

Už šiuos žodžius, kuriems tolesni įvykiai suteikė visai kitą 
prasmę, Loransa griežtai pažvelgė į Roberą. Vyresnysis Sime- 
zas tikėjo, kad Malenas, gavęs kompensaciją, grąžins Gondre- 
vilį. Šitie vaikai ketino pasielgti priešingai, negu buvo jiems pa- 
taręs markizas de Šaržebefas. Štai ką turėjo galvoje Roberas, ku- 
pinas tokių pat vilčių, kai tarė šiuos lemtingus žodžius. 

— Šiaip ar taip, laikyk liežuvį už dantų, drauguži! — pasakė 
Bovizažui Mišiu ir, ištraukęs raktą iš vartų, nujojo paskutinis. 

Buvo viena tų gražių kovo mėnesio pabaigos dienų, kai oras 
sausas, žemė apsivaliusi, dangus tyras, o šiluma ir dar nesula- 
poję medžiai sudaro savotišką kontrastą. Buvo taip šilta, kad 
kai kur laukuose akys jau užmatė žaliuojančius žemės lopus. 

— Jojame ieškoti lobio, kai tikrasis mūsų namų lobis esate 
jūs, pussesere, — nusijuokė vyresnysis de Simezas. 

Loransos arklys žengė priekyje, iš vienos ir kitos pusės jojo 
dvyniai. Įkandin jų sekė abu d'Otserai, paskui juos risnojo Mi- 
šiu. Gotaras jojo pirmas, žvalgydamas kelią. 

— Kadangi mes atgausime savo gerą, bent jau dalį jo, tekėki- 
te už mano brolio, — pašnibždomis pasakė jaunėlis. — Jis jus 
dievina, jūs būsite tokie turtingi, kokie gali būti turtingi šian- 
dienos bajorai. 

— Ne, palikite jam visą tą turtą, o aš ištekėsiu už jūsų, esu 
ganėtinai turtinga, ir to, ką turiu, užteks mums abiem, — atsa- 
kėji. 

— Tebūnie, kaip sakote, — šūktelėjo markizas de Simezas. 
— Aš pasitrauksiu ir iškeliausiu ieškoti žmonos, kuri būtų ver- 
ta vadintis jūsų seseria. 

— Vadinasi, jūs mylite mane mažiau, negu maniau, — pa- 
prieštaravo jam Loransa, žvelgdama į jį su pavydu akyse. 

— Ne, aš myliu jus labiau negu jūs mane, — atkirto mar- 
kizas. 

— Vadinasi, jūs pasiaukotumėte? — paklausė Loransa vy- 
resnįjį Simezą, žvelgdama į jį tokiu žvilgsniu, iš kurio matei, 
kad pirmenybė šią akimirką teikiama jam. 

Markizas nutylėjo. 

— Na ką gi, tada aš galvočiau tik apie jus, ir mano vyras šito 
nepakęstų, — nekantriai mostelėjusi pridūrė Loransa, atsiliep- 
dama į markizo tylą. 

— Kaip aš gyvenčiau be tavęs? — šūktelėjo jaunėlis, žiūrėda- 
mas į brolį. 

— Tačiaujuk jūs negalite tekėti už mūsų abiejų, — tarė mar- 
kizas. — Ir laikas pagaliau apsispręsti, — pridūrė jis atžariai 
kaip Žmogus, kurio širdis sužeista. 

Jis spustelėjo arklį pentinais, kad jų pokalbio nenugirstų bro- 
liai d'Otserai. Jaunėlio ir Loransos arkliai taip pat pasinešė pir- 
myn. Jiems pakankamai nuo anų trijų atsitolinus, Loransa buvo 
kažką besakanti, bet užuot prašnekusi apsipylė ašaromis. 

— Aš stosiu į vienuolyną, — pasakė ji pagaliau. 

— Ir leisite, kad užgestų Sen Sinių giminė? — paprieštaravo 
jaunesnysis de Simezas. — O vietoj vieno nelaimingojo, kuris 
savo valia sutinka būti nelaimingas, jūs padarysite nelaimingus 
du žmones! Ne, tas iš mudviejų, kuriam skirta likti jūsų broliu, 
susitaikys su savo dalia. Sužinoję, kad mes ne tokie turtingi, 
kaip manėme, mudu viską išsiaiškinome, — pasakė jis, įsmei- 
gęs akis į markizą. — Jei pasirinksite mane, visas mūsų turtas 


142 Honoreė de Bal:ac 


atiteks broliui. Jei nelaimėliu skirta būti man, jis atiduos man 
turtą ir Simezų titulą, nes pats juk taps Sen Siniu! Šiaip ar taip, 
tas, kurį aplenks laimė, turės galimybių susitvarkyti gyvenimą. 
Galų gale, jeigu matys, kad širdgėla neištveriama, išvyks į karą 
ir žus kovos lauke, kad neužtemdytų vedusiųjų laimės. 

— Mes tikri viduramžių riteriai ir verti savo prosenių! — su- 
šuko vyresnysis. — Žodis jums, Loransa! 

— Toliau taip gyventi mes nenorime, — pridūrė jaunėlis. 

— Nemanyk, Loransa, kad pasiaukojimui svetimas palaimos 
jausmas, — tarė vyresnysis. 

— Brangieji mano, mylimieji mano, — atsakė ji, — pasirinkti 
aš neįstengiu. Myliu jus taip, tarsi būtumėte vienas asmuo, taip, 
kaip mylėjo jūsų motina! Dievas mums padės. Aš nesirinksiu. 
Pasikliaukime lemtimi. Bet aš keliu vieną sąlygą. 

— Kokią? 

— Tas iš judviejų, kuris taps mano broliu, liks šalia manęs ir 
išvyks tada, kai aš leisiu. Tik aš viena noriu spręsti, arjau laikas 
skirtis. 

— Gerai, — sutiko abu broliai, nesigilindami į pusseserės 
mintį. 

— Tas, į katrą pirmą kreipsis ponia d'Otser po sukalbėtos 
prie stalo maldos, ir bus mano vyras. Bet nė vienas jųdviejų ne- 
gudraus ir netrauks jos už liežuvio. 

— Žaidimas bus sąžiningas, — pasakė jaunėlis. 

Abu broliai paeiliui pabučiavo Loransai ranką. Dvyniai ne- 
paprastai pralinksmėjo sužinoję, kad artėja atomazga, kuri, kaip 
kiekvienas jų vylėsi, galėjo būti palanki jam. 

— Šiaip ar taip, brangioji Loransa, tu padovanosi visuome- 
nei naują grafą de Sen Sinį, — tarė vyresnysis. 

— O mudu mesime burtus, katram nebūti Simezu, — atsilie- 
pė jaunėlis. 

— Šįsyk, man rodos, grafaitė nebeilgai mergaus, — ištarė Mi- 
šiu, jojęs paskui d'Otserus. — Mano ponai labai pralinksmėjo. 
Jei mano šeimininkė pasirinks, aš neskubėsiu išvykti, noriu daly- 
vauti jų vestuvėse. 

Nė vienas iš d'Otserų neatsiliepė. Staiga tarp d'Otserų ir Mi- 
šiu praskrido šarka; Mišiu, prietaringas kaip visi primityvūs 
žmonės, sunerimo — jam pasirodė, kad girdi skambant laido- 
tuvių varpus. Taigi įsimylėjėliams diena prasidėjo linksmai — 
juk vargu ar pastebi jie šarkas, vaikščiodami drauge po mišką. 
Mišiu su planu rankose atpažino vietą, bajoraičiai turėjo po kaplį, 
ir pinigai buvo iškasti; toji miško dalis, kur senasis markizas 
buvo juos paslėpęs, plytėjo visiškai dyka, toli nuo kokios gy- 
venvietės ar kelio, todėl vilkstinė grįždama su pakrautu auksu 
nieko nesutiko. Tai ir nulėmė nelaimę. Grįžęs iš Sen Sinio pasi- 
imti paskutinių dviejų šimtų tūkstančių frankų, būrelis, padrą- 
sintas sėkmės, patraukė tiesiausiu keliu, ne tuo, kuriuo keliavo 
anksčiau. Šis kelias ėjo per aukštumą, nuo kurios buvo matyti 
Gondrevilio parkas. 

— Dega! — šūktelėjo Loransa, pastebėjusi melsvą dūmų 
stulpą. 

— Turbūt laužas, — tarė Mišiu. 

Loransa, kuriai miške buvo pažįstamas kiekvienas takelis, at- 
siskyrė nuo vilkstinės ir pasileido šuoliais iki Sen Sinio paviljo- 
no, kur seniau gyveno Mišiu. Namas stovėjo tuščias ir uždary- 
tas, tačiau vartelius ji rado atvirus. Loransai krito į akis keleto 
arklių kanopų pėdsakai. 

Dūmų stulpas kilo angliško parko vejoje, ji pamanė, kad ten 
deginama žolė. 

— A,jūs taip pat prisidėjusi prie to, panele, — šūktelėjo Vio- 
letas, šuoliais išlėkęs iš parko ant savo arklėko ir sustojęs prie- 
šais Loransą. — Bet juk tai karnavalo pokštas, ar ne? Jie jo ne- 
žudys? 

— Ko? 

— Jūsų pusbroliai nenori jo mirties? 

— Kieno mirties? 

— Senatoriaus. 

— Tu iš proto išsikraustei, Violetai! 

Tarusi, kad pusbroliams gresia pavojus, narsioji jojikė spus- 

telėjo arklį ir atšuoliavo tą akimirką, kai ant arklių buvo krau- 
nami maišai. 

— Pavojus! Nežinau, kas darosi, bet grįžkime į Sen Sinį! 

Koljaunieji bajorai gabeno lobį, išgelbėtą senojo markizo, Gon- 
drevilio pilyje dėjosi keisti dalykai. 

Antrą valandą po pietų senatorius su savo draugu Grevenu 
žaidė šachmatais prie židinio didžiojoje pirmojo aukšto svetainė- 
je. Ponia Greven ir ponia Marion šnekučiavosi ant sofos netolie- 
se. Visi pilies tarnai buvo išėję pasižiūrėti įdomaus karnavalo, 
apie kurį seniai skelbta Arsi apygardoje. Eigulys, kuris dabar 
gyveno vietoj Mišiu Sen Sinio namelyje, buvo taip pat iškelia- 
vęs į šventę. Pilyje liko tik senatorius, liokajus ir Violetas. Duri- 
ninkas, du sodininkai ir jų žmonos niekur nėjo; bet jų namelis 
stovi prie įvažiavimo į kiemus, gale alėjos, vedančios į Arsi, o 
atstumas tarp šios savotiškos pastotės ir pilies toks didelis, kad 
šautuvo šūvio neišgirsi. Beje, visi šitie Žmonės buvo susibūrę 
prie namo durų ir žvalgėsi į Arsi pusę, — iki miestelio buvo tik 
pusmylis, — tikėdamiesi pamatyti kamavalo eiseną. Violetas 
laukė dideliame prieškambaryje, kada jį priims senatorius ir Gre- 
venas, su kuriais turėjo aptarti nuomos sutarties pratęsimą. Tuo 
metu liokajų ir Violetą užpuolė penki kaukėti ir pirštinėti vyrai, 
ūgiu, manieromis ir eigastimi panašūs į ponus d'Otserus, de 
Simezus ir Mišiu; jie įgrūdo jiems į burną nosinę ir pririšo prie 
kėdžių šeimyninėje. Nors užpuolikai veikė labai greitai, lioka- 
jus ir Violetas vis dėlto spėjo surikti. Jų šūksnis buvo išgirstas 
svetainėje. Moterims pasirodė, kad kažkas šaukiasi pagalbos. 

— Klausykit! — tarė ponia Greven. — Vagys! 

— Et! Šūkauja karnavalo dalyviai, — nuramino Grevenas. — 
Į pilį tuoj sugrius kaukės. 

Kol jie ginčijosi, penki nepažįstamieji spėjo užrakinti duris iš 
paradinio kiemo pusės, taip pat kambarį, kur buvo liokajus ir 
Violetas. Tačiau ponia Greven, geroka užsispyrėlė, panūdo žūt- 
būt sužinoti, iš kur tas triukšmas. Ji pakilo nuo kėdės ir, ženg- 
dama iš svetainės, susidūrė kaktomuša su penkiais kaukėtais 

vyrais; jie pasielgė su ja lygiai taip kaip su Violetu ir liokajumi; 
paskui įsiveržė į svetainę, du stipriausieji čiupo grafą de Gon- 
drevilį, užkimšo jam burną ir išsitempė į parką, tuo tarpu kiti 
trys pririšo ponią Marion ir notarą prie kėdžių ir taip pat už- 
kimšo jiems burnas. Užpuolimas netruko nė pusvalandžio. Trys 
nepažįstamieji, prie kurių netrukus prisidėjo tie, kurie buvo iš- 
nešę senatorių, iškrėtė pilį nuo rūsio iki palėpės. Nesulaužė nė 
vienos spynos, bet atidarė visas spintas; išbarškino sienas ir šei- 
mininkavo iki penktos valandos vakaro. Tuo metu liokajui pa- 
vyko galų gale dantimis perkrimsti virves, kuriomis buvo su- 
rištos Violeto rankos. Violetas, išsitraukęs iš burnos nosinę, ėmė 
šauktis pagalbos. Išgirdę jo riksmą, penki nepažįstamieji puolė 
į sodą, šoko ant arklių, panašių į Sen Sinio arklius, ir spruko, bet 
Violetas vis dėlto spėjo į juos įsižiūrėti. Išlaisvinęs liokajų, kuris 
atrišo moteris ir notarą, Violetas apsižergė savo arklioką ir nu- 
sivijo piktadarius. Prijojęs medžioklės paviljoną, jis taip pat nu- 
stebo pamatęs atlapotus vartelius, kaip ir išvydęs prie jų bu- 
dinčią panelę de Sen Sin. 

Kai jaunoji grafaitė dingo jam iš akių, prie Violeto prijojo Gre- 
venas, lydimas Gondrevilio bendruomenės laukų sargo, kuriam 
durininkas paskolino arklį iš pilies arklidžių. Durininko žmona 
išėjo įspėti Arsi žandarmerijos. 


XVskyrius 
TEISINGUMAS PAGAL IV METŲ BRIUMERO 
KODEKSĄ 


Violetas tuoj pat papasakojo Grevenui, kad buvo susitikęs Lo- 
ransą ir kad ta narsi mergina, kurios akylumas ir ryžtas jiems 
buvo žinomi, pabėgo. 

— Ji stovėjo sargyboje, — užbaigė Violetas. 

— Nejau tai Sen Sinio bajorų darbas? — šūktelėjo Grevenas. 

— Ką! — nustebo Violetas. — Jūs neatpažinote to dručkio 
Mišiu? Tai jis puolė mane! Išsyk pajutau jo gniaužtus. Ir tie pen- 
ki arkliai, aišku, iš Sen Sinio. 

Pamatęs arklių pasagų įspaudus aikštelės smėlyje ir parke, 
notaras pastatė prie vartelių laukų sargą, įsakęs jam saugoti šiuos 
vertingus pėdsakus, ir nusiuntė Violetą į Arsi pakviesti taikos 
teisėją, kuris turėjo patvirtinti tą faktą. Paskui skubiai grįžo į 
Gondrevilio pilies svetainę, kur ką tik atvyko imperatoriško- 
sios žandarmerijos leitenantas ir jaunesnysis leitenantas, lydi- 
mi keturių vyrų ir seržanto. Šis leitenantas buvo, kaip nesunku 
numanyti, tas pats seržantas, kuriam prieš dvejus metus Fran- 
sua praskėlė galvą ir kuriam Korantenas tada pasakė, kas jo klas- 
tingasis priešininkas. Šitas vyras, pavarde Žigė, kurio brolis tar- 
navo artilerijoje ir vėliau tapo vienu geriausių pulko vadų, savo 
sugebėjimais pasirodė tinkamas būti žandarmerijos karininku. 
Vėliaujis vadovavo Obės departamento eskadronui. Jo palydo- 
vas, pavarde Velfas, buvęs su Bonapartu Egipte, vežė kadaise 
Koranteną iš Sen Sinio į medžioklės paviljoną ir iš medžioklės 
paviljono į Trua. Kelyje paryžietis tada gana tvirtai įkalė į galvą 
„egiptiečiui“, kad Loransa ir Mišiu esą klastūnai. Taigi šitie du 
karininkai turėjo nertis ir iš tiesų nėrėsi iš kailio, persekiodami 
Sen Sinio gyventojus. Neseniai Malenas ir Grevenas ranka ran- 
kon ruošė Kodeksą, vadinamą IV metų Briumero kodeksu, tei- 
sinį Konvento, vadinamo nacionaliniu, kūrinį, kurį paskelbė Di- 
rektorija. Todėl Grevenas, Žinojęs šį teisyną iki nago juodymo, 
galėjo veikti šioje istorijoje baisingai greitai, bet tik prielaidai 
virtus tikrove — kad Mišiu, ponai d'Otserai ir de Simezai yra 
nusikaltėliai. Niekas šiandien, nebent vienas kitas senas teismo 
pareigūnas, neprisimena tos teisingumo sistemos, kurią Napo- 
leonas kaip tik ketino panaikinti, paskelbdamas savo kodeksus 
ir kurdamas teisėsaugos pareigūnų aparatą, kuris ir šiandien 
laikomas pavyzdžiu Prancūzijoje. 

Gondrevilyje padarytu nusikaltimu, pagal IV metų Briume- 
ro kodeksą, turėjo tuoj pat užsiimti departamento prisiekusiųjų 
kolegijos pirmininkas. Įsidėmėkite, beje, kad Konventas išbrau- 
kė iš teisinės kalbos žodį nusikaltimas. Jis pripažino tik įstatymų 
pažeidimus, už kuriuos baudžiama nuobaudomis, įkalinimu, 
žeminančiomis ar fizinėmis bausmėmis. Mirtis buvo fizinė baus- 
mė. Tačiau pasirašius taiką, mirties bausmė turėjo būti panai- 
kinta ir pakeista dvidešimt ketveriais metais katorgos. Vadina- 
si, Konvento nuomone, dvidešimt ketverių metų katorga pri- 
lygsta mirties bausmei. Ką galima pasakyti apie Baudžiamąjį 
kodeksą, numatantį katorgą iki gyvos galvos? Nauja sistema, 
ruošiama tada Napoleono Valstybės tarybos, turėjo panaikinti 
kolegijos pirmininkų pareigybę; jų rankose iš tikrųjų buvo su- 
kaupta didžiulė valdžia. Tardymo metu ir ruošiant kaltinamąjį 
aktą prisiekusiųjų kolegijos pirmininkas buvo tam tikru atžvil- 
giu ir teismo policijos agentas, ir karaliaus prokuroras, ir tardy- 
tojas, ir karališkojo teismo atstovas. Bet visa kvota ir kaltinama- 
sis aktas buvo pateikiami tvirtinti vykdomosios valdžios komi- 
sarui ir aštuoniems prisiekusiesiems, kuriems jis išdėstydavo 
tardymo faktus ir kurie, išklausę liudytojus ir kaltinamuosius, 
paskelbdavo pirmąją nutartį, vadinamą kaltinamąja nutartimi. 
Pirmininkas turėjo taip paveikti prisiekusiuosius, susirinkusius 
jo kabinete, kad jie teįstengtų jam pritarti. Šie žmonės sudarė 
kaltinimo kolegiją. Buvo ir kitų prisiekusiųjų, šitie sudarė kri- 
minalinio tribunolo kolegiją. Kitaip nei kaltinimo prisiekusieji, 
šie vadinosi teismo prisiekusiaisiais. Kriminalinį tribunolą, ku- 
rį Napoleonas buvo ką tik pavadinęs kriminaliniu teismu ir jam 
pavedęs teisti kaltinamuosius, sudarė pirmininkas, keturi tei- 
sėjai, visuomeninis kaltintojas ir vyriausybės komisaras. Tačiau 
1799—1806 metais kai kuriuose departamentuose būta vadina- 
mųjų specialiųjų teismų, kuriuose nagrinėtos, jau be prisieku- 
siųjų, kai kurios pasikėsinimo bylos. Tų teismų teisėjais buvo 


tie patys civilinio teismo teisėjai, taigi civilinis teismas virsdavo 
tokiais atvejais specialiuoju teismu. Susidūrus specialiajam ir 

baudžiamajam teisingumui, kildavo ginčų dėl kompetencijos; 
juos spręsdavo kasacinis tribunolas. Jei Obės departamentas bū- 
tų turėjęs savo specialųjį teismą, byla dėl pasikėsinimo į Impe- 
rijos senatorių tikriausiai būtų buvusi perduota šiam teismui; 
bet šiame ramiame departamente ypatingosios jurisdikcijos ne- 
buvo. Todėl Grevenas išsiuntė jaunesnįjį leitenantą pas Trua ko- 
legijos pirmininką. „Egiptietis“ išlėkė kaip akis išdegęs ir grįžo 
į Gondrevilį pašto karieta, veždamasis tą beveik visagalį parei- 
gūną. 

Trua kolegijos pirmininkas buvo senų priešrevoliucinių lai- 
kų teisėjas, paskui apmokamas sekretorius viename iš Konven- 
to komitetų, Maleno draugas; Malenas jį ir įtaisė į šią vietą. Šis 
teisingumo pareigūnas, pavarde Lešeno, tikras senojo krimina- 
linio teisingumo žinovas, kaip ir Grevenas, nemaža padėjo Ma- 
lenui, kai šisai darbavosi padėdamas kurti teisės kodeksą Kon- 
vente. Todėl Malenas pasiūlė jį Kambaseresui, o šis paskyrė jį 
generaliniu prokuroru į Italiją. Bet Lešeno pakenkė savo karje- 
rai susidėjęs su viena aukšta Turino dama, ir Napoleonas gavo 
atleisti jį iš pareigų, kad išgelbėtų nuo administracinės bylos, 
kurią iškėlė tos damos vyras dėl nesantuokinio vaiko paslėpi- 
mo. Lešeno, kuris už viską turėjo būti dėkingas Malenui ir nu- 
spėjo, koks rimtas yra toks pasikėsinimas, atsigabeno žandar- 
merijos kapitoną ir dvylikos žmonių būrį. 

Žinoma, prieš išvykdamas jis susitarė su prefektu, kuris, už- 
kluptas naktį, negalėjo pasinaudoti telegrafu. Todėl su Žinia apie 
šį negirdėtą nusikaltimą į Paryžių pas Generalinės policijos mi- 
nistrą, Vyriausiąjį teisėją ir Imperatorių buvo pasiųstas ryšinin- 
kas. Lešeno Gondrevilio pilies svetainėje rado ponią Marion ir 
ponią Greven, V ioletą, senatoriaus liokajų ir taikos teisėją su 
savo raštininku. Pilyje jau buvo atlikta krata. Taikos teisėjas, ku- 
riam padėjo Grevenas, rūpestingai kaupė pirmuosius kvotos 
duomenis. Pareigūną pirmiausia nustebino, kaip įžvalgiai vis- 
kas buvo suderinta, pasirenkant ir dieną, ir valandą. Dėl vėly- 
vos valandos imtis tuoj pat ieškoti pėdsakų ir įkalčių buvo ne- 

įmanoma. Šiuo metų laiku pusę šešių, — tai yra tada, kai išsi- 
laisvinęs Violetas jau galėjo pulti paskui nusikaltėlius, — esti 
beveik tamsu; o piktadariams tamsa — dažnai išsigelbėjimas. 
Pasirinkti šventės dieną, kai visi gyventojai turėjo eiti į Arsi pa- 
sižiūrėti kamnavalinės eisenos, o senatorius likti vienas namie 
— ar tai nereiškė išvengti liudytojų? 

— Reikia pripažinti, kad policijos prefektūros agentai labai 
akylūs, — tarė Lešeno. — Jie mums vis primindavo, kad saugo- 
tumės Sen Sinio bajorų, sakė, kad anksčiau ar vėliau jie iškrės 
kokią niekšystę. 

Žinodamas, koks veiklus Obės departamento prefektas, — 
jis jau buvo išsiuntęs į visas prefektūras aplink Trua pasiunti- 
nius su prašymu, kad būtų ieškoma penkių kaukėtų vyrų ir se- 
natoriaus pėdsakų, — Lešeno pirmiausia nustatė, kuo remda- 
masis pradės kvotą. Su tokiomis dviem teisingumą išmanan- 
čiomis galvomis, kaip Grevenas ir taikos teisėjas, šis darbas bu- 
vo greitai atliktas. Taikos teisėjas, pavarde Pigu, buvęs vyres- 
nysis klerkas kontoroje, kur Malenas ir Grevenas mokėsi Pary- 
Žiuje teisenos gudrybių, po trijų mėnesių buvo paskirtas Arsi 
teismo pirmininku. O apie Mišiu Lešeno žinojo štai ką: šis žmo- 
gus buvo grasinęs ponui Marionui ir spendęs senatoriui pin- 
kles, kurių tas išvengė savo parke. Šie du faktai, susieti priežas- 
tiniais ryšiais, turėjo būti pirmosios dabartinio pasikėsinimo 
kregždės ir juo įtikimiau rodė buvusį eigulį esant piktadarių 
vadeivą, kad Grevenas, jo žmona, Violetas ir ponia Marion pa- 
reiškė tarp penkių kaukėtų vyrų atpažinę vieną labai panašų į 
Mišiu. Jį išdavė — nepadėjo nė jo persirengimas — plaukų ir 
žandenų spalva bei kresna figūra. Beje, kas kitas, jei ne Mišiu, 
būtų galėjęs atrakinti Sen Sinio vartus? Dabartinis eigulys ir jo 
žmona, grįžę iš Arsi ir apklausti, paliudijo, kad išeidami užra- 
kino abejus vartus. Vartuose, kuriuos apžiūrėjo teisėjas, daly- 
vaujant laukų sargui ir raštininkui, jokių įsilaužimo žymių ne- 
rasta. 

— Arnebusjis pasilikęs atsarginius pilies raktus, kai jį išvijo- 

me? — pasakė Grevenas. — Bet, matyt, jis buvo sugalvojęs kaž- 
kokią beviltišką išdaigą, nes per tris savaites pardavė savo že- 
mes ir užvakar mano kontoroje atsiėmė už jas pinigus. 

— Jie viską, reikia manyti, suvertė ant jo galvos, — šūktelėjo 
Lešeno, nustebintas šitos aplinkybės. — Jis atsidavęs jiems kū- 
nu ir siela. 

Kas gali geriau negu ponai de Simezai ir ponai d'Otserai iš- 
manyti pilies vidaus patalpų išdėstymą? Kratydamas pilį, nė 
vienas užpuolikas nė karto neapsiriko, jie ėjo visur su tokiu pa- 
sitikėjimu, kad šutvė, aišku, žinojo, ko nori, o svarbiausia — 
žinojo, kur to, ko nori, ieškoti. Nė viena jų atidaryta spinta neiš- 
laužta. Taigi nusikaltėliai turėjo raktus ir, keistas dalykas, ne- 
leido sau nieko pasiglemžti. Vadinasi, tai ne apiplėšimas. Paga- 
liau Violetas, atpažinęs Sen Sinio arklius, užklupo grafaitę bu- 
dint prie eigulio paviljono. Net nešališkiausiam teisingumui 
šitos faktų ir liudytojų parodymų visumos užteko susidaryti 
prielaidą, kad ponai de Simezai, d 'Otserai ir Mišiu nusikalto, o 
prisiekusiųjų kolegijos pirmininko akyse ta prielaida jau virto 
tikrove. Bet ką jie ketina daryti su būsimu grafu de Gondrevi- 
liu? Priversti jį grąžinti valdas, kurias dar 1799 metais taikėsi 
įsigyti ūkvaizdis, pasiskelbęs, kad pinigų jam užteksią? Štai čia 
viskas ir griuvo. 

Mokytasis kriminalistas susimąstė, koks galėjo būti užpuoli- 
kų tikslas, kad jie taip uoliai naršė pilį. Jei tai kerštas, nusikaltė- 
liai būtų galėję Maleną nužudyti. O gal senatorius jau negyvas 
ir užkastas? Pagrobimas vis dėlto reiškia, kad senatorių norėta 
izoliuoti. Kodėl tai padaryta iškračius pilį? Aišku, beprotybė bū- 
tų tikėti, kad aukšto Imperijos pareigūno pagrobimas ilgai iš- 
liks paslaptimi! Greitai pasklidęs gandas apie tokį pasikėsini- 
mą niekais verčia visą naudą. 

Į šituos prieštaringus argumentus Pigu atsakė, kad teisingu- 
mas niekad negalįs atspėti visų piktadarių motyvų. Visose kri- 
minalinėse bylose visiems, pradedant teisėjais ir baigiant prasi- 
žengėliais, lieka neaiškumų; sąžinėje esama tokių pragarmių, į 

kurias šviesa prasiskverbia tik patiems nusikaltėliams atlikus 
išpažintį. 

Grevenas ir Lešeno pritariamai palingavo galva, tačiau šiuos 
neaiškumus laikė mintyje, tvirtai pasiryžę atskleisti tiesą. 

— Ojjuk Imperatorius jų pasigailėjo, — kreipėsi Pigu į Gre- 
veną ir ponią Marion, — išbraukė juos iš emigrantų sąrašų, nors 
jie ir buvo prisidėję prie paskutinio sąmokslo prieš jį! 

Lešeno nieko negaišdamas išsiuntė visus savo žandarus į miš- 
ką ir Sen Sinio slėnį, palydovu kapitonui Žigė paskyręs taikos 
teisėją, kuris pagal Kodeksą tapo pagalbinės kriminalinės poli- 
cijos pareigūnu; Lešeno pavedė jam surinkti Sen Sinio bendruo- 
menėje visus duomenis kvotai, reikalui esant ištardyti Žmones, 
o kad būtų sparčiau, greitomis padiktavo ir pasirašė Mišiu su- 
ėmimo orderį — jam metami kaltinimai atrodė akivaizdūs. Žan- 
darams ir taikos teisėjui išvykus, Lešeno vėl sėdo prie svarbaus 
darbo — surašyti brolių Simezų ir brolių d'Otserų suėmimo or- 
derius. Pagal Kodeksą šituose aktuose turėjo būti išvardyti visi 
kaltinimai, keliami nusižengėliams. Žigė ir taikos teisėjas taip 
greitai lėkė į Sen Sinį, kad kelyje susitiko iš Trua grįžtančius 
pilies tarnus. Sulaikyti ir nuvesti pas merą, kur buvo ištardyti, 
jie visi, nesuvokdami savo atsakymų svarbos, atlapaširdiškai 
pasipasakojo, kad vakare jiems buvo leista išeiti visai dienai į 
Trua. Taikos teisėjui paklausus, kiekvienas jų atsakė, kad šitą 
pramogą pasiūliusi panelė, jie patys apie ją nepagalvoję. Liu- 
dytojų parodymai taikos teisėjui pasirodė tokie svarbūs, kad jis 
pasiuntė „egiptietį“ į Gondrevilį paprašyti poną Lešeno atvykti 
ir pačiam suimti Sen Sinio bajorus — reikėjo veikti vienu laiku; 
jis pats nusprendė nusigauti į Mišiu sodybą ir užklupti ten ta- 
riamą piktadarių vadeivą. Naujieji duomenys pasirodė tokie 
lemtingi, jog Lešeno išvažiavo į Sen Sinį, pavedęs Grevenui rū- 
pestingai saugoti parke arklių paliktus pėdsakus. Prisiekusiųjų 
kolegijos pirmininkas žinojo, kokį malonumą jis suteiks Trua 
gyventojams, iškeldamas bylą buvusiems bajorams, liaudies 
priešams, tapusiems dabar Imperatoriaus priešais. Panašiai nu- 

siteikęs teisėtvarkos pareigūnas lengvai palaiko paprastas prie- 
laidas akivaizdžiais įrodymais. Važiuodamas iš Gondrevilio į 
Sen Sinį paties senatoriaus karieta, Lešeno, kuris, žinoma, būtų 
užėmęs aukštą postą, jei ne aistra, užtraukusi jam nemalonę (Im- 
peratorius dabar buvo šventeiva), vis dėlto svarstė, kad jaunų- 
jų bajorų ir Mišiu drąsa pernelyg beprotiška ir kad ji išties nela- 
bai dera su panelės de Sen Sin išmintimi. Širdies gilumoje jis 
įtarė, kad čia viską lėmė kiti išskaičiavimai, 0 ne noras priversti 
senatorių grąžinti Gondrevilį. Visur kur, net ir teisėtvarkos pa- 
reigūnų sluoksniuose, teberusena tai, ką reikia vadinti profesi- 
ne sąžine. Lešeno ir suglumo dėl to, kad prabilo sąžinė, su kuria 
kiekvienas derina savo mėgstamą veiklą: mokslininkas jos bal- 
so klauso dirbdamas mokslo bare, menininkas — meno, teisėjas 
— teisės. Todėl iš teisėjų kaltinamieji, ko gero, gali tikėtis dau- 
giau negu iš prisiekusiųjų. Teisėtvarkos pareigūnai pasikliauna 
tik proto dėsniais, o prisiekusieji leidžiasi nešami sukilusių jaus- 
mų. Prisiekusiųjų kolegijos pirmininkas pateikė pats sau keletą 
klausimų, teisingą atsakymą į juos tikėdamasis gauti suėmus 
nusikaltėlius. Nors Žinia apie pagrobtą Maleną jau sujaudino 
visą Trua miestą, aštuntą valandą to dar niekas nežinojo Arsi 
miestelyje: gyventojai ramiai vakarieniavo, kai atvykę pasiun- 
tiniai iškvietė žandarus ir taikos teisėją; pagaliau niekas neži- 
nojo ir Sen Sinyje, nors slėnis ir pilis buvo antrą kartą apsupti, 
bet šį sykį ne Policijos, o Teisingumo atstovų: sandėriai, kurie 
įmanomi su pirmaisiais, dažnai neįmanomi su antraisiais. 


XVlskyrius 


SUĖMIMAI 


Loransai užteko tik įsakyti Martai, Katrinai ir Diurjė niekur ne- 
išeiti iš pilies ir nesižvalgyti laukan, ir jos paliepimas buvo tiks- 
liai įvykdytas. Po kiekvienos kelionės į mišką arkliai sustodavo 

kelyje, įduboje priešais išlaužą, o iš ten Roberas su Mišiu, stip- 
riausieji būrio vyrai, slapta pernešė maišus per išlaužą į rūsį po 
laiptais to bokšto, kuris vadinamas Panelės bokštu. Grįžę į pilį 
apie pusę aštuonių, keturi jaunieji bajorai ir Mišiu tuoj pat šoko 
slėpti aukso. Loransa ir broliai d'Otserai nusprendė, kad angą į 
rūsį reikia užmūryti. Šito darbo ėmėsi Mišiu, padedamas Gota- 
ro, kuris nubėgo į sodybą atnešti poros maišų gipso, likusio nuo 
namų statybos, o Marta grįžo namo, kad slapta įduotų juos Go- 
tarui. Ukvaizdžio statytas namas stovėjo ant kalvos, nuo kurios 
Mišiu kadaise buvo pastebėjęs žandarus, o kelias iš ten ėjo dau- 
ba. Mišiu, labai išalkęs, taip skubėjo, kad apie pusę aštuonių 
baigė darbą. Dabar jis smagiai sau žengė namo, kad įspėtų Go- 
tarą nenešti paskutinio maišo, kurio, kaip iš pradžių manė, dar 
galėjo prireikti. 

Sodyba jau buvo apsupta: Sen Sinio laukų sargas, taikos tei- 
sėjas, jo raštininkas ir trys žandarai, išgirdę Mišiu žingsnius, 
pasislėpė, kad nekliudytų jam įeiti vidun. 

Mišiu sutiko Gotarą su maišu ant pečių ir iš tolo sušuko: 

— Baigta, vaikeli, nešk atgal, ir eime su mumis pietauti. 

Apsipylęs prakaitu, išsitepęs gipsu ir aplipęs purvino smil- 
tainio nuoskalomis, Mišiu linksmas įžengė į virtuvę, kur Mar- 
tos motina ir Marta, jo sulaukusios, jau nešė sriubą ant stalo. 

Kai Mišiu suko vandens čiaupą, ketindamas nusiplauti ran- 
kas, prieš jį išdygo taikos teisėjas, o paskui jį raštininkas ir lau- 
kų sargas. 

— Kuo galime pasitarnauti, pone Pigu? — paklausė Mišiu. 

— Imperatoriaus ir Įstatymo vardu suimu jus! — pasakė tai- 
kos teisėjas. 

Tada pasirodė dar trys žandarai, jie vedėsi Gotarą. Pamačiu- 
sios galionais apvedžiotas trirages, Marta ir motina išsigandu- 
sios susižvalgė. 

— Ak taip! O už ką? — paklausė Mišiu ir, atsisėdęs prie sta- 
lo, kreipėsi į žmoną: — Pilk sriubos, mirštu iš bado. 

— Pats žinote už ką, — atsakė taikos teisėjas ir, pakišęs nuo- 

mininkui arešto orderį, mostelėjo raštininkui, kad sėstų ir rašy- 
tų protokolą. 

— Na, ko išsižiojai, Gotarai? Valgysi ar ne? — paklausė Mi- 
šiu. — Tegul jie rašo tuos savo paistalus. 

— Jūs pripažįstate, kad jūsų drabužiai purvini? — paklausė 
teisėjas. — Neneigsite taip pat, ką pasakėte Gotarui kieme? 

Marta, apstulbinta vyro šaltakraujiškumo, pripylė jam lėkštę 
sriubos, jis valgė godžiai kaip išalkęs Žmogus ir nieko neatsakė 
— burna jo buvo pilna, o širdis nekalta. Gotarui iš baisaus iš- 
gąsčio kąsnis strigo gerklėje. 

— Klausykite, — šnibžtelėjo laukų sargas Mišiu į ausį, — kur 
jūs dėjote senatorių? Iš teismo valdininkų kalbų atrodo, kad jums 
gresia mirties bausmė. 

— Ak, Dieve mano! — riktelėjo Marta, nugirdusi paskuti- 
nius žodžius, ir krito tarsi perkūno trenkta. 

— Ar nebus mums kokio bjauraus pokšto iškrėtęs Violetas? 
— prisiminęs Loransos žodžius, šūktelėjo Mišiu. 

— Aha, vadinasi, jūs žinote, kad Violetas jus matė, — tarė 
taikos teisėjas. 

Mišiu prikando liežuvį ir nusprendė nesakyti daugiau nė Žo- 
džio. Gotaras pasekė jo pavyzdžiu. Matydamas, kad jo pastan- 
gos prakalbinti Mišiu bergždžios, be to, žinodamas, kad apy- 
linkės Žmonės vadina Mišiu klastūnu, taikos teisėjas įsakė su- 
rišti jam ir Gotarui rankas ir nuvesti juos į Sen Sinio pilį; pats 
taip pat pasuko pilies link, nes turėjo susitikti su prisiekusiųjų 
kolegijos pirmininku. 

Jaunieji bajorai ir Loransa grįžo tokie išalkę, ir jiems taip no- 
rėjosi kuo greičiau kibti į valgį, jog jie negaišo laiko persirengi- 
nėdami. Atėjo į svetainę — ji su amazone, jie — baltomis odinė- 
mis kelnėmis, auliniais raitelių batais ir žalios gelumbės švar- 
kais, — kur šiek tiek nekantraudami jų laukė ponas d'Otseras 
su žmona. Senukas buvo pastebėjęs, kad jaunuoliai čia pasiro- 
do, čia vėl dingsta, o svarbiausia, kažkaip nepatikliai žvilgčioja 
įji; juk Loransa negalėjo išsiųsti jo iš namų kaip kitų tarnų. Tad, 

kai vienas sūnus išsisuko nuo atsakymo į jo klausimą sprukda- 
mas šalin, ponas d'Otseras tarė žmonai: 

— Bijau, kad Loransa vėl pridarys mums bėdos! 

— Kąjūs šiandien medžiojote? — paklausė ponia d'Otser Lo- 
ransą. 

— O, vieną gražią dieną sužinosite, į kokį nedorą reikalą bu- 
vo įsivėlę jūsų sūnūs, — nusijuokė ji. 

Nors šie žodžiai buvo ištarti juokais, senoji dama suvirpėjo. 
Katrina pranešė, kad pietūs paduoti. Loransa paėmė po ranka 
poną d Otserą ir nusišypsojo ištaisiusi pusbroliams išdaigą; da- 
bar vienas jų turėjo nori nenori paimti po ranka senąją damą, 
kuriai pagaljų susitarimą buvo lemta suvaidinti pranašės vaid- 
menį. 

Ponią d Otser prie stalo privedė markizas de Simezas. Sukal- 
bėjus Benedicite, stojo tokia iškilminga akimirka, jog Loransos ir 
jos abiejų pusbrolių širdys garsiai sutvaksėjo. Ponią d'Otser, kuri 
pilstė sriubą, nustebino abiejų Simezų susijaudinimas, atsispin- 
dėjęs jų veide, ir pasikeitusi paprastai romaus Loransos veido 
išraiška. 

— Matyt, įvyko kažkas nepaprasta? — sušuko ji, žvelgdama 
į sėdinčius prie stalo. 

— Į kąjūs kreipiatės? — paklausė Loransa. 

— Taigi įjus visus, — atsakė senoji dama. 

— Aš, mama, — pasakė Roberas, — alkanas kaip vilkas. 

Ponia d'Otser, vis tokia pat sutrikusi, padavė markizui de 
Simezui lėkštę, kuri buvo skirta jaunėliui. 

— Kaip ir jūsų motina, aš amžinai jus painioju, nors ir skir- 
tingos jūsų kaklaskarės. Maniau, kad duodu lėkštę jūsų broliui, 
— tarė ji, kreipdamasi į markizą. 

— Jūs duodate jam daugiau, negu manote, — pasakė išbal- 
damas jaunėlis. — Dabar jis grafas de Sen Sinis. 

Šis vargšas jaunuolis, visada toks smagus, amžinai prarado 
džiaugsmą; jam pakako jėgų žvilgelėti į Loransą su šypsena ir 
užgniaužti savo begalinę širdgėlą. Vienu akies moju vyriškio 
aistrą nugalėjo brolio meilė. 

— Ką? Grafaitė pasirinko? — šūktelėjo senoji dama. 

— Ne, — atsakė Loransa, — mes leidome spręsti likimui, o 
jūs tapote jo įrankiu. 

Ir ji papasakojo apie to ryto susitarimą. Vyresnysis Simezas, 
matydamas, kaip vis labiau blykšta brolio veidas, tarpais jautė, 
kad neištvers ir sušuks: „Vesk ją, o aš išeisiu ieškoti mirties!“ 

Kai į stalą buvo nešamas desertas, Sen Sinio gyventojai išgir- 
do kažką beldžiantis į valgomojo langą iš sodo pusės. Vyresny- 
sis d'Otseras, nuėjęs atidaryti, įleido kleboną; lipdamas per parko 
sieną, jis buvo į virbus persiplėšęs kelnes. 

— Bėkite! Ateina jūsų suimti! 

— Už ką? 

— Dar nežinau, bet teisingumo organai susidomėję jumis. 

Šie žodžiai buvo sutikti visuotiniu juoku. 

— Bet juk mes niekuo nenusikaltome, — šūktelėjo jaunieji 
bajorai. 

— Nusikaltote ar ne, — tarė klebonas, — šokite ant arklių ir 
dumkite sienos link. Ten galėsite įrodinėti savo nekaltumą. 
Nuosprendis, padarytas už akių, gali būti peržiūrėtas, bet ab- 
surdiško nuosprendžio, priimto tenkinant liaudies aistras ir 
įkvėpto išankstinio nusistatymo, peržiūrėti neįmanoma. Prisi- 
minkite teismo pirmininko d'Arlė žodžius: „Jei mane kas ap- 
kaltintų, jog pavogiau Dievo Motinos katedros bokštus, pirmiau- 
sia aš pabėgčiau““. 

— Bet juk bėgti reiškia pripažinti savo kaltę, — paprieštara- 
vo markizas de Simezas. 

— Nebėkite!.. — pasakė Loransa. 

— Amžinai tos iškilnios kvailystės, — tarė nevilties apimtas 
klebonas. — Jei būčiau visagalis Dievas, pagrobčiau jus. Bet jei- 
gu jie ras mane čia taip atrodantį, šitą keistą apsilankymą pa- 
naudos kaip įrodymą prieš jus ir mane, taigi maunu tuo pačiu 
keliu atgal. Pagalvokite! Dar turite laiko. Teisėtvarkos pareigū- 
nams neatėjo į galvą, kad viena pilies siena bendra su klebonija, 
o iš visų kitų pusių jūs apsupti. 

Vos vargšui klebonui dingus — jo patarimai sulaukė ne ką 
didesnio pasisekimo negu markizo de Šaržebefo, — kieme nu- 
aidėjo besiartinančio būrio klegesys, sužvangėjo žandarų kar- 
dai; šie garsai pasiekė ir valgomąjį. 

— Toks mūsų bendras gyvenimas, — liūdnai pasakė jaunes- 
nysis de Simezas, kreipdamasis į Loransą, — yra nenormalus, 
ir mūsų meilė — nenormali. Tai pažeidė jūsų širdį. Galbūt visi 
dvyniai, kurių gyvenimo istorija mums žinoma, buvo nelaimingi 
todėl, kad jų atėjimas į pasaulį prieštarauja gamtos dėsniams? 
Na, ir mes — matote, kaip atkakliai mus persekioja likimas. Jū- 
sų sprendimas neišvengiamai atidedamas ateičiai. 

Loransai aptemo protas, ji tarsi pro tolimą gaudesį išgirdo 
pražūtingus prisiekusiųjų kolegijos pirmininko žodžius: 

— Imperatoriaus ir Įstatymo vardu suimu ponus Polį Mari ir 
Mari Polį de Simezus, Adrijeną ir Roberą d'Otserus. Šitie ponai 
neneigs, — pridūrė jis, rodydamas lydintiems jį asmenims pur- 
vais aptaškytus kaltinamųjų drabužius, — kad dalį šios dienos 
praleido jodinėdami. 

— Kuo juos kaltinate? — išdidžiai paklausė panelė de Sen 
Sin. 

— Panelės jūs nesuimate? — paklausė Žigė. 

— Palieku ją laisvėje už užstatą, kol bus plačiau išnagrinėti 
įkalčiai prieš ją. 

Gularas pasisiūlė laiduoti už grafaitę, tik paprašė ją duoti gar- 
bės žodį, kad nepabėgs. Loransa nužvelgė buvusį Simezų varo- 
vą tokiu pribloškiančiu išdidžiu žvilgsniu, jog tas žmogus tapo 
amžinu jos priešu; skruostu jai nuriedėjo ašara, viena tų įtūžio 
ašarų, kurios yra kančių ženklas. Keturi bajoraičiai persimetė 
niauriu žvilgsniu ir sustingo savo vietose. Ponas ir ponia d Ot- 
serai, išsigandę, kad jaunuoliai ir Loransa kažką nuo jų nuslė- 
pė, taip nustėro, jog jų dvasinės būsenos nė apsakyti neįmano- 
ma. Sėdėjo tarsi prikalti prie krėslų žiūrėdami, kaip iš jų išplė- 
šia vaikus, dėl kurių jie drebėjo ir kuriuos neseniai buvo atgavę: 


žiūrėjo, bet nematė, klausėsi, bet negirdėjo. 

— Ar aš turiu paprašyti, kad laiduotumėte už mane, pone 
d'Otserai? — šūktelėjo Loransa, kreipdamasi į savo buvusį glo- 
bėją; senuką šis šūksnis pažadino, nuskambėdamas jam ausyse 
tarsi Paskutiniojo teismo trimitas — aštriai ir šaižiai. 

Senis nusišluostė ašaromis paplūdusias akis ir, viską supra- 
tęs, silpnu balsu pralemeno: 

— Atsiprašau, grafaite, juk jūs žinote, kad aš atsidavęs jums 
kūnu ir siela. 

Lešeno pradžioje nustebo, išvydęs ramiai pietaujančius nu- 
sikaltėlius, paskui vėl ėmė galvoti, kad jie kalti, pamatęs apstul- 
busius ponus d'Otserus ir susirūpinusią Loransą, kuri stengėsi 
įspėti, kas jai paspendė šiuos spąstus. 

— Ponai, — mandagiai tarė jis, — jūs per daug gerai išauklė- 
ti, kad bergždžiai priešintumėtės; eime visi keturi su manimi į 
arklides, mums reikia jūsų akivaizdoje nukaustyti jūsų arklius, 
nes jų pasagos bus svarbūs daiktiniai įrodymai jūsų byloje ir 
galbūt patvirtins jūsų nekaltumą ar kaltę. Jus taip pat prašome 
su mumis, panele... 

Lešeno pasikvietė ekspertais Sen Sinio kalvį ir jo parankinį. 
Kol buvo darbuojamasi arklidėje, taikos teisėjas atvedė Gotarą 
ir Mišiu. Kiekvieno arklio nukaustymas ir pasagų aprašymas, 
kad galima būtų jas palyginti su įspaudais, pasikėsintojų arklių 
paliktais parke, truko gana ilgai. Vis dėlto, kai Lešeno buvo pra- 
nešta, kad sugrįžo Pigu, jis paliko kaltinamuosius su žandarais 
ir grįžo į valgomąjį diktuoti protokolo, o teisėjas, pasakodamas 
apie suėmimo aplinkybes, atkreipė jo dėmesį, kokie purvini Mi- 
šiu drabužiai. 

— Jie turbūt senatorių užmušė ir užmūrijo kur nors sienoje, 
— užbaigė savo pasakojimą Pigu. 

— Taip, dabar ir aš šito bijau, — atsakė teisėjas. — Kur tu 
nešei gipsą? — paklausė jis Gotarą. 

Gotaras pravirko. 

— Jis bijo teismo pareigūnų, — pasakė Mišiu, kurio akys svai- 
dė liepsnas kaip tinkle užspeisto liūto. 

Visi namų tarnai, kuriuos buvo sulaikęs meras, susigrūdo į 

prieškambarį, kur rado verkiančius Katriną ir sutuoktinius Diur- 
jė — Iš jų sužinojo, kokie svarbūs buvo jų duoti parodymai. Į 
visus prisiekusiųjų kolegijos pirmininko ir teisėjo klausimus Go- 
taras atsakinėjo rauda; jis tiek įsiverkė, jog pagaliau jį ėmė tam- 
pyti mėšlungis, jie išsigando ir paliko vaikinuką ramybėje. Ma- 
žasis šelmis, matydamas, kad juo nebesidomima, žvilgtelėjo į 
Mišiu ir nusišypsojo, o Mišiu žvilgsniu pagyrė jį. Lešeno paliko 
teisėją ir nuėjo paraginti ekspertų. 

— Pone, — tarė pagaliau ponia d'Otser, kreipdamasi į Pigu, 
— ar galėtumėte paaiškinti, kodėl jie suimti? 

— Tie ponai kaltinami su ginklu rankoje užpuolę senatorių ir 
ji pagrobę, paskui paslėpę, nes mes nemanome, kad jie jį nužu- 
dė, nors iš daugelio dalykų taip atrodo. 

— O kokia bausmė gresia už tokį nusikaltimą? — paklausė 
senukas. 

— Kadangi įstatymai, kurių dabartinis Kodeksas neatšaukia, 
ir toliau galios, tokiems nusikaltėliams skiriama mirties baus- 
mė, — paaiškino taikos teisėjas. 

— Mirties bausmė! — šūktelėjo ponia d'Otser ir nualpo. 

Šią akimirką į valgomąjį įėjo klebonas su seseria; panelė Gu- 
žė pašaukė Katriną ir ponią Diurjė. 

— Bet mes nė akyse nematėme to jūsų prakeikto senatoriaus! 
— riktelėjo Mišiu. 

— Ponia Marion, ponia Greven, ponas Grevenas, senatoriaus 
liokajus ir Violetas negali to paties pasakyti, — atsiliepė Pigu su 
kandžia šypsenėle, būdinga savo teisumu įsitikinusiems teisi- 
ninkams. 

— Nieko nesuprantu, — tarė Mišiu, kurį šis atsakymas ap- 
stulbino ir kuris dabar ėmė suvokti, kad jis ir jo šeimininkai pa- 
kliuvo į kažkokias jiems paspęstas žabangas. 

Tuo tarpu visi grįžo iš arklidžių. Loransa pribėgo prie ponios 
d'Otser; ši, atgavusi sąmonę, pralemeno: 

— Jiems gresia mirties bausmė. 

— Mirties bausmė?.. — pakartojo Loransa, žvilgtelėjusi į ke- 
turis jaunuolius. 

Nuo šių žodžių visus persmelkė siaubas, kuriuo pasinaudo- 
jo Žigė, įsidėjęs į galvą Koranteno pamoką. 

— Viską dar galima sutvarkyti, — pasakė jis, vesdamasis mar- 
kizą de Simezą į valgomojo kampelį, — gal tai tik pokštas? Po 
šimts pypkių! Juk jūs buvote kariai. Kareivis su kareiviu visada 
susikalbės. Kur dėjote senatorių? Jei nužudėte, nėra ko aušinti 
burnos; bet jei tik paslėpėte, grąžinkite, patys matote, kad pra- 
šovėte pro šalį. Esu įsitikinęs, kad prisiekusiųjų kolegijos pirmi- 
ninkas su senatoriaus pritarimu bylą nuslopins. 

— Mes visiškai nesuprantame jūsų klausimų, — tarė marki- 
zas de Simezas. 

— Jei šitaip purkštausite, nieko doro iš to nebus, — pasakė 
leitenantas. 

— Brangioji pussesere, — pasakė markizdas de Simezas, — 
mus nugabens į kalėjimą, bet nesirūpinkite, po keleto valandų 
mes grįšime, čia kažkoks nesusipratimas, ir viskas tuoj paaiškės. 

— Iš širdies jums šito linkiu, pone, — pasakė teismo pareigū- 
nas ir mostelėjo Žigė, kad išvestų keturis bajorus, Gotarą ir Mi- 
šiu. — Į Truajų negabenkite, — kreipėsi jis į leitenantą, — pasi- 
imkite į Arsi ir palaikykite savo poste, rytoj anksti jie turi būti 
čia, kai bus lyginamos jų arklių pasagos su pėdsakais, paliktais 
parke. 

Lešeno ir Pigu išvyko tik apklausę Katriną, ponus d'Otserus 
ir Loransą. Abu Diurjė, Katrina ir Marta pareiškė matę šeimi- 
ninkus tik per pusryčius; ponas d'Otseras sakė matęs juos tre- 
čią valandą. Kai vidurnaktį Loransa pasiliko su ponu ir ponia 
d'Otser, Gužė ir jo seseria, be tų keturių jaunuolių, kurie per 
paskutinius pusantrų metų buvo šios pilies siela, jos meilė ir 
džiaugsmas, ji ilgai tylėjo, ir niekas nedrįso šios tylos trikdyti. 
Jos liūdesys buvo begalinis ir neišmatuojamas. Pagaliau kažkas 
atsiduso, sėdėjusieji valgomajame apsidairė. 

Pakilo kamputyje tūnojusi Marta ir pasakė: 

— Mirties bausmė!.. Juos nužudys, panele, nors jie ir nekalti. 

Nieko neatsakiusi, Loransa išėjo. Jai reikėjo pabūti vienai, kad 
atgautų jėgas užgriuvus šiai nenumatytai negandai. 


TRECIA DALIS 
Politinė byla Imperijos 
laikais 

XVIlskyrius 


ADVOKATŲ ABEJONĖS 


Praėjus trisdešimt ketveriems metams, per kuriuos įvyko trys 
didžiulės revoliucijos, šiandien, ko gero, tik seniai beprisimena 
neįtikėtiną triukšmą, kurį buvo sukėlęs Europoje vieno Prancū- 
zų imperijos senatoriaus pagrobimas. Nė viena byla, — išimtį 
sudaro nebent Triumo, Šv. Mykolo aikštės krautuvininko, ir naš- 
lės Moren byla Imperijos laikais; Fiualdeso ir Kasteno bylos Res- 
tauracijos laikais; ponios Lafar ir Fieski bylos šiandieninės vy- 
riausybės laikais — nei svarba, nei publikos dėmesiu neprilygo 
bylai jaunuolių, apkaltintų Maleno pagrobimu. Toks pasikėsi- 
nimas prieš Senato narį supykdė Imperatorių, kuriam apie nu- 
sikaltėlių suėmimą buvo pranešta beveik tuo pat metu kaip ir 
apie patį nusikaltimą ir apie bergždžias senatoriaus paieškas. 
Miškas buvo išnaršytas iki paskutinio medelio. Obės departa- 
mentas ir gretimi departamentai apieškoti skersai ir išilgai, bet 
neaptikta nė menkiausio pėdsako, kad čia pravažiuota grafo de 
Gondrevilio ar kad jis būtų čia slepiamas. Pas Napoleoną buvo 
iškviestas vyriausiasis teisėjas, jis atvyko, iš anksto pasirūpinęs 
informacija iš Policijos ministro, ir išaiškino Imperatoriui, kokie 
yra Maleno santykiai su de Simezais. Imperatorius, užsiėmęs 
tada itin rimtais reikalais, nusprendė, kad šios mįslės raktas — 
ankstesni įvykiai. 

— Tiejaunuoliai bepročiai, — pasakė jis. — Toks juristas kaip 
Malenas tikriausiai netylės dėl aktų, kurie bus jėga iš jo išplėšti. 
Sekite tuos bajorus, reikia sužinoti, kokios gudrybės jie grieb- 
sis, kad paleistų grafą de Gondrevilį. 

Įsakė nė akimirkos nedelsti — ši byla jam rodėsi pasikėsini- 
mas į jo institucijas, pražūtingas pavyzdys kovai su Revoliuci- 
jos laimėjimais, didžiojo nacionalinių turtų principo pažeidimas 
ir kliūtis tam partijų susiliejimui, kuris buvo nuolatinis jo politi- 

kos šalies viduje rūpestis. Galų gale jis jautėsi apgautas jaunuo- 
lių, pažadėjusių ramiai gyventi. 

— Fušė pranašystė išsipildė, — šūktelėjo jis, prisiminęs fra- 
zę, išsprūdusią prieš dvejus metus jo dabartiniam Policijos mi- 
nistrui; tada ministras ištarė ją paveiktas Koranteno pranešimo 
apie Loransos veiklą. 

Esant konstitucinei vyriausybei, kai niekam nerūpi akla ir ne- 
byli, nedėkinga ir nejautri Res Publica, sunku įsivaizduoti, kaip 
uoliai, vos imperatoriui ištarus žodį, ima suktis politikos ir ad- 
ministracijos mašina. Galinga Napoleono valia tarsi persidavė 
ne tik Žmonėms, bet ir daiktams. Imperatorius, taręs savo žodį, 
šią istoriją pamiršo, užkluptas 1806 metų koalicijos“. Jis mąstė 
apie naujus mūšius ir rūpestingai telkė pulkus, taikydamasis 
smogti galingą smūgį į pačią Prūsijos monarchijos širdį. Bet jo 
pareikštam norui skubiai nubausti nusikaltėlius radosi galin- 
gas variklis — netikra visų Imperijos teismo pareigūnų padėtis. 
Tuo metu Kambaseresas, kaip arkikancleris, ir vyriausiasis tei- 
sėjas Renjė ruošėsi kurti pirmosios instancijos teismus, impera- 
toriškuosius teismus ir kasacinį teismą; jie aptarinėjo klausimą 
dėl uniformų, kurioms tokią didžiulę reikšmę — ir ne be pa- 
grindo — teikė Napoleonas; peržiūrinėjo teismų personalą ir 
ieškojo pareigūnų, anksčiau tarnavusių panaikintuose apygar- 
dų parlamentuose“*'. Aišku, Obės departamento teismo parei- 
gūnai nusprendė, kad įrodyti savo uolumą grafo de Gondrevi- 
lio pagrobimo byloje būtų puiki rekomendacija. Tad palaižū- 
nams ir liaudžiai Napoleono pareikštos prielaidos virto tvirtu 
įsitikinimu. 

Žemyne dar viešpatavo taika, ir Prancūzija vieningai žavėjo- 
si Imperatoriumi; jis tenkino asmeninius interesus, tuščiagar- 
bystę, gerinosi žmonėms, įvykiams, žodžiu, viskam, net prisi- 
minimams. Taigi šis pasikėsinimas buvo, visų nuomone, pasi- 
kėsinimas į visuotinę laimę. Todėl vargšai niekuo nekalti bajo- 
rai užsitraukė visuotinę nešlovę. Negausūs savo dvaruose lindį 
aristokratai gailavo tarpusavyje dėl šios istorijos, bet nė vienas 

nedrįso prasižioti. Iš tikrųjų, kaip pasipriešinti įsiautėjusiai vie- 
šajai nuomonei? Iš kapų — visame departamente — vėl buvo 
prikeliami tie vienuolika asmenų, 1792 metais nušauti pro Sen 
Sinio rūmų langines, ir už jų žūtį smerkiami kaltinamieji. Bai- 
mintasi, kad emigrantai, padrąsinti jų pavyzdžio, nesiimtų smur- 
to prieš naujuosius savo gero valdytojus, ketindami susigrąžin- 
ti turtą ir reikšdami protestą prieš neteisėtą apiplėšimą. Taigi 
tie kilmingi Žmonės buvo apšaukti plėšikais, vagimis, žmogžu- 
džiais, o tai, kad šioje istorijoje jų bendras buvo Mišiu, metė ant 
jų itin kraupų šešėlį. Apie šį žmogų, kuris buvo nukirsdinęs — 
jis ar jo uošvis — visas Teroro metu nukritusias galvas, sklido 
absurdiškiausios pasakos. Įsiūčio būta juo didesnio, kad beveik 
visi Obės departamento pareigūnai buvo Malenostatytiniai. Ne- 
pasigirdo nė vieno gailestingo balso, kuris būtų drįsęs paprieš- 
tarauti viešajai nuomonei, galų gale, nelaimingieji neturėjo jo- 
kios įstatymo priemonės kovoti su išankstiniu nusistatymu; nes 
IV metų Briumero kodeksas, atiduodamas į prisiekusiųjų ran- 
kas ir kaltinimo duomenis, ir bylos nuosprendį, neįstengė lai- 
duoti kaltinamiesiems didžiosios teisės — kreiptis į kasacinį teis- 
mą dėl nuosprendžio šališkumo. Trečią dieną po suėmimo Sen 
Sinio pilies šeimininkai ir tarnai buvo iškviesti duoti parodymų 
kaltinimo prisiekusiųjų kolegijai. Sen Sinis buvo paliktas sau- 
goti nuomininkui, kurį turėjo prižiūrėti abatas Gužė ir jo sesuo, 
apsigyvenę pilyje. Panelė de Sen Sin ir ponai d'Otserai apsisto- 
jo mažame namelyje viename iš tų kvartalų, kurie toli ir plačiai 
nusidriekę aplink Trua miestą. Loransai suspaudė širdį, iš ne- 
malonių smulkmenų pajutus prastuomenės įtūžį, miestiečių 
pyktį ir administracijos priešiškumą; su tuo visada susiduria 
sunkiais nusikaltimais kaltinamų žmonių giminės provincijos 
miesteliuose, kai vyksta byla. Vietoj užuojautos ir padrąsinamų 
žodžių jie išgirsta pokalbius, kuriuose skamba baisus troškimas 
atsikeršyti; vietoj korektiško mandagumo ir santūrumo, kurį dik- 
tuoja padorumas, mato neapykantos apraiškas; bet svarbiau- 
sia, patiria šaltumą, kurį mėgsta pabrėžti paprasti žmoneliai, ir 

šis šaltumas juntamas juo labiau, kad nelaimės ištiktieji darosi 
įtarūs. Visiškai atsitokėjusi Loransa kliovėsi akivaizdžiu pus- 
brolių nekaltumu; ji pernelyg niekino minią, kad išsigąstų prie- 
šiškos tylos, su kuria buvo sutinkama. Stengėsi palaikyti ponų 
d'Otserų širdyse drąsą ir galvojo apie juridinį mūšį, kuris, spren- 
džiant iš to, kaip skubiai vyko kvota, turėjo netrukus prasidėti 
kriminaliniame teisme. Bet Loransai buvo lemta patirti smūgį, 
kurio ji nesitikėjo ir kuris pakirto jos ryžtą. Šių skaudžių įvykių 
metu visuotinio įniršio pritvinkusioje atmosferoje, kai negandų 
priblokšta šeima jautėsi tarsi dykumoje, Loransa staiga išvydo 
prieš save Žmogų, kuris parodė visą savo didybę ir charakterio 
grožį. Kaltinimas, patvirtintas formule: „Taip, kalti“, kurią ko- 
legijos pirmininkas parašė po aktu, buvo išsiųstas visuomeni- 
niam kaltintojui, o suėmimo orderis pakeistas įkalinimo orde- 
riu. Rytojaus dieną markizas de Šaržebefas narsiai atidardėjo 
savo senąja karietaite gelbėti jaunosios giminietės. Numatyda- 
mas, kad Teisingumas suveiks žaibo greitumu, šitos didelės šei- 
mos galva nuskubėjo į Paryžių ir iš ten parsivežė vieną gud- 
riausių ir doriausių ankstesnių laikų prokurorų, pavarde Bor- 
deną, kuris dešimt metų gynė Paryžiaus teismuose aristokratus 
ir kurio įpėdiniu dabar buvo garsusis advokatas Dervilis. Šis 
orus prokuroras tuoj pat pasirinko advokatu vieno buvusio Nor- 
mandijos apygardos parlamento pirmininko vaikaitį, kuris ruo- 
šėsi teismo pareigūno profesijai ir mokslus baigė Bordeno glo- 
bojamas. Tas jaunas advokatas, jei pavartosime pavadinimą, ku- 
ris tada buvo panaikintas ir kurį ketino atgaivinti Imperatorius, 
po šitos bylos buvo iš tiesų paskirtas Paryžiaus generalinio pro- 
kuroro pavaduotoju ir tapo vienu garsiausių mūsų teisėtvarkos 
pareigūnų. Ponas de Granvilis sutiko imtis šios gynybos — jam 
tai buvo proga šauniai pradėti savo karjerą. Tais laikais advo- 
katai buvo pakeisti neoficialiais gynėjais. Vadinasi, gynimo tei- 
sė nebuvo susiaurinta, kiekvienas pilietis galėjo įrodinėti savo 
nekaltumą; vis dėlto kaltinamieji samdydavosi gynybai buvu- 
sius advokatus. Senąjį markizą išgąsdino Žymės, kurias paliko 

Loransos veide skausmas, bet jis elgėsi nuostabiai — pasirodė 
taktiškas ir jautrus. Nepriminė savo patarimų, kurie tada nuėjo 
vėjais; atsiliepė apie Bordeną kaip apie orakulą, kurio nurody- 
mus reikia tiksliai vykdyti, o apie jaunąjį Granvilį — kaip apie 
gynėją, kuriuo galima visiškai pasikliauti. 

Loransa, sveikindamasi su senuoju markizu, taip nuoširdžiai 
paspaudė jam ranką, kad jis susižavėjo. 

— Jūs neklydote, — pasakė ji. 

— Ar dabar klausysite mano patarimų? — paklausė jis. 

Jaunoji grafaitė ir ponai d'Otserai pritariamai linktelėjo. 

— Na gerai, važiuokime pas mane, mano namai miesto cen- 
tre, netoli Teismo rūmų; ir jūs, ir jūsų advokatai jausitės ten ge- 
riau negu čia, kur gyvenate susigrūdę ir pernelyg toli nuo ko- 
vos lauko. Jums reikėtų iš čia kiekvieną dieną pervažiuoti visą 
miestą. 

Loransa sutiko; senukas nusivežė ją ir ponią d'Otser į savo 
namus; čia kaltinamųjų gynėjai ir Sen Sinio gyventojai gyveno, 
kol truko byla. Po pietų, sandariai uždarius duris, Bordenas pa- 
prašė Loransą, kad ji tiksliai, nepraleisdama nė vienos smul- 
kmenos, papasakotų tos istorijos aplinkybes, nors kai kuriuos 
ankstesnius faktus Bordenas ir jaunasis gynėjas jau buvo suži- 
noję iš markizo, keliaudami iš Paryžiaus į Trua. Bordenas klau- 
sėsi, kojas atkišęs į liepsną, be jokio apsimestinio orumo. O jau- 
nojo advokato dėmesį to įvykio aplinkybėms nejučiomis trikdė 
jo susižavėjimas panele de Sen Sin. 

— Ar tai viskas? — paklausė Bordenas, kai Loransa išdėstė 
šios dramos įvykius, kaip jie pateikti mūsų pasakojime. 

— Taip, — atsakė ji. 

Keletą akimirkų Šaržebefų rūmų svetainėje, kur vyko viena 
rimčiausių ir nepaprasčiausių scenų, kokių tik pasitaiko Žmo- 
gaus gyvenime, vyravo gūdi tyla. Kiekvieną bylą anksčiau ne- 
gu teisėjai sprendžia advokatai, panašiai kaip ligonio mirtį gy- 
dytojai — tokia yra pradžia to mūšio, kur vieni kausis su pri- 
gimtimi, o kiti — su Teisingumu. Loransa, ponai d'Otserai ir 

markizas sėdėjo įsmeigę akis į seną, papilkėjusį, rauplių išėstą 
senojo prokuroro veidą — jis turėjo nuspręsti: gyventi ar mirti. 
Ponas d'Otseras nusišluostė prakaitu aprasojusią kaktą. Loran- 
sa žvilgtelėjo į jaunąjį advokatą, ir jai pasirodė, kad jo veidas 
apsiniaukęs. 

— Na kaip, brangusis Bordenai, — paklausė markizas pa- 
duodamas jam tabokinę, iš kurios išsiblaškęs prokuroras pasi- 
sėmė žiupsnelį tabokos. 

Bordenas pasitrynė kojas, apmautas storomis juodo šilko ko- 
jinėmis — jis vilkėjo juodos gelumbės kelnes iki kelių ir kažką 
panašaus į vadinamojo prancūziško kirpimo durtinį; paskui me- 
tė į savo klientus valiūkišką žvilgsnį, suteikdamas jam baimin- 
gą išraišką, ir jiems visiems kraujas sustingo gyslose. 

— Norite, kad viską iki panagių išnagrinėčiau ir atvirai pasa- 
kyčiau savo nuomonę? — paklausė Bordenas. 

— Žinoma, sakykite, pone! — tarė Loransa. 

— Visa, ką gera padarėte, virsta įkalčiais prieš jus, — pasakė 
senasis teisininkas. — Jūsų giminaičių išgelbėti neįmanoma, ga- 
lima tik sušvelninti bausmę. Jūs liepėte Mišiu parduoti žemę — 
ir tai bus palaikyta akivaizdžiausiu jūsų nusikalstamų kėslų 
prieš senatorių įrodymu. Tyčia, kad liktumėte vieni, išsiuntėte 
tarnus į Trua, ir tai bus juo įtikimiau, nes tai tiesa. Vyresnysis 
d'Otseras ištarė Bovizažui baisius žodžius, kurie jus visus pra- 
žudys. Tokius pat baisius žodžius jūs ištarėte savo kieme, ir jie 
gerokai iš anksto bylojo apie jūsų piktas užmačias prieš Gon- 
drevilį. Jūs, grafaite, saugojote vartus, kai pilyje darbavosi nu- 
sikaltėliai; į teismą jūs netraukiama tik todėl, kad byloje neatsi- 
rastų asmuo, galįs sužadinti užuojautą. 

— Bylos ginti neįmanoma, — pareiškė ponas de Granvilis. 

— Juo labiau, — pridūrė Bordenas, — kad negalima sakyti 
teisybės. Mišiu, ponai de Simezai ir d'Otserai turi paprasčiau- 
siai teigti, kad dalį dienos jie praleido su jumis miške ir kad 
sugrįžo pusryčiauti į Sen Sinį. Bet, jei mes galime nustatyti, kad 
trečią valandą, kai vyko nusikaltimas, jūs visi ten buvote, kas 

gali tai paliudyti? Marta, vieno kaltinamojo žmona, sutuokti- 
niai Diurjė, Katrina? Visi jie jūsų tarnai. Ponai d'Otserai, dviejų 
kaltinamųjų tėvai? Tokie liudytojai beverčiai, įstatymas nelei- 
džia jiems liudyti, o sveikas protas taip pat atmeta jų liudijimą 
jūsų labui. Jei, gink Dieve, pasakytumėte, kad buvote išvykę į 
mišką išsikasti milijono šimto tūkstančių aukso frankų, pasiųs- 
tumėte visus kaltinamuosius į katorgą kaip vagis. Visuomeni- 
nis kaltintojas, prisiekusieji, teisėjai, publika ir visa Prancūzija 
manytų, jog šį auksą jūs išgzabenote iš Gondrevilio, o senatorių 
pagrobėte tam, kad galėtumėte šį nusikalstamą darbą padaryti. 
Toks kaltinimas, koks yra šiuo metu, bylai suteikia neaiškumo; 
bet, atskleidus gryną tiesą, ji būtų kaip ant delno; visas tamsią- 
sias vietas prisiekusieji susietų su vagyste, nes rojalistas šian- 
dien tapatinamas su plėšiku! Šis atvejis gali rodytis kaip patei- 
sinamas kerštas, turint mintyje šiandieninę politinę padėtį. Kal- 
tinamiesiems gresia mirties bausmė, bet ne visų akyse ji bus gė- 
dinga; o įvėlę pinigų pagrobimą, kuris niekada nebus laikomas 
teisėtu, prarasite privalumą — publikos užuojautą pasmerktie- 
siems myriop, kai jų nusikaltimas atrodo dovanotinas. Iš 
pradžių, aiškindami, kaip praleidote dieną, galėjote parodyti 
savo slėptuvę, miško planą, skardines tūteles, auksą ir sausi kel- 
tis iš balos nešališkų teisėjų akivaizdoje; bet dabar, atsižvelgda- 
mi į tokią padėtį, privalote tylėti. Dieve duok, kad nė vienas iš 
šešių kaltinamųjų nebūtų apie tai prasitaręs, o mes mėginsime 
pasinaudoti jų tardymo medžiaga. 

Suvokusi, į kokią gilią pragarmę įstumti jos pusbroliai, Lo- 
ransa grąžė rankas iš nevilties ir kėlė į dangų sielvarto kupinas 
akis. 

Markizas ir jaunasis gynėjas pritarė baisiems Bordeno išve- 
džiojimams. Senukas d 'Otseras verkė. 

— Kodėljie nepaklausė, kai abatas Gužė liepė jiems bėgti? — 
pratarė iš sielvarto pakvaišusi ponia d'Otser. 

— O)jei galėjote padėti jiems pabėgti, — šūktelėjo buvęs pro- 
kuroras, — ir šito nepadarėte, patys juos pražudėte. Nestojęs į 

teismą žmogus laimi laiko. O laikui bėgant, nekaltasis gali su- 
rasti duomenų, aiškiau nušviečiančių jo bylą. Ši byla man rodo- 
si tamsiausia iš visų, su kuriomis esu susidūręs gyvenime, o juk 
per savo amželį esu nemažai jų išnarpliojęs. 

— Ji mįslė visiems, net ir mums, — pareiškė ponas de Gran- 
vilis. — Jei kaltinamieji nekalti, vadinasi, tą nusikaltimą padarė 
kažkas kitas. Neįtikėtina, kad, tarsi burtininkui mostelėjus laz- 
dele, pasirodytų penki asmenys, gautų kažkur arklius, pakaus- 
tytus kaip kaltinamųjų arkliai, pasinaudotų panašumu į kalti- 
namuosius ir įkištų Maleną į duobę, ir visa tai tam, kad pražu- 
dytų Mišiu, ponus d 'Otserus ir de Simezus. Matyt, nepažįsta- 
mieji, tikrieji nusikaltėliai, turėjo kažkokių priežasčių persikū- 
nyti į šiuos penkis nekaltus žmones; norint juos surasti, užtikti 
jų pėdsakus, reikėtų turėti tiek agentų ir akių, kiek jų turi vy- 
riausybė, kiek yra kaimų ir kaimelių dvidešimties mylių spin- 
duliu aplinkui. 

— O tai neįmanoma, — pasakė Bordenas. — Geriau apie tai 
nė negalvoti. Nuo to laiko, kai visuomenė išrado teismus, jai 
dar nepavyko sugalvoti būdo, kaip neteisingai apkaltintajam 
suteikti tokią pat galią, kokią turi pareigūnas, kovojantis su nu- 
sikaltimu. Teisingumas nėra dvipusis. Gynyba neturi nei sek- 
lių, nei policijos, ji negali pasinaudoti jokia socialine jėga gina- 
mųjų labui. Nekaltumas tegali pasikliauti samprotavimais; o 
samprotavimai, jei ir paveikia teisėjus, dažnai neturi jokio po- 
veikio iš anksto nusistačiusių prisiekusiųjų protams. Prieš jus 
visa šalis. Tie aštuoni prisiekusieji, kurie patvirtino kaltinimo 
aktą, yra nacionalizuoto turto savininkai. Tarp prisiekusiųjų teis- 
me bus pirkusių, kaip ir anie, pardavusių nacionalizuotą turtą 
arba valdininkų. Žodžiu, prisiekusiųjų kolegija bus atsidavusi 
Malenui. Todėl reikia sudaryti griežčiausią gynybos planą ir 
nenukrypti nuo jo, net jei turėtumėte nekaltai žūti. Jus nuteis. 
Tada paduosime kasaciją ir mėginsime bylą kuo ilgiau išlaikyti 
kasaciniame teisme. Jei per tą laiką man pavyks surinkti įrody- 
mų jūsų naudai, galėsite prašyti malonės. Stai tokia bylos ana- 


Tamsi istorija 171 


tomija ir mano nuomonė. Jei laimėsime (nes teisme viskas įma- 
noma), būtų stebuklas; o jūsų advokatas labiau negu visi kiti, 
kuriuos pažįstu, gali šį stebuklą padaryti, aš jam padėsiu. 

— Šitos mįslės raktas turbūt paties senatoriaus rankose, — 
pasakė ponas de Granvilis, — nes Žmogus visada žino, kas ant 
jo griežia dantį ir kodėl griežia. Tik pažiūrėkite, žiemai baigian- 
tis jis išvažiuoja iš Paryžiaus, atkanka į Gondrevilį vienas, be 
palydovų, užsidaro čia su savo notaru ir, taip sakant, pats pasi- 
siūlo į rankas penkiems vyrams, kurie jį pagrobia. 

— Iš tikrųjų, — pritarė Bordenas, — jo elgesys ne mažiau 
keistas nei mūsų; bet kaip iš kaltinamųjų virsti kaltintojais, kai 
prieš mus visa šalis? Reikėtų, kad mums būtų palanki ir padėtų 
vyriausybė ir kad, be to, turėtume tūkstantį kartų daugiau įro- 
dymų negu paprastoje byloje. Aš čia įžiūriu mūsų nežinomų 
priešininkų iš anksto apgalvotą, labai gudrų planą, ir tie prieši- 
ninkai puikiai žinojo, kokie yra Mišiu ir ponų de Simezų santy- 
kiai su Malenu. Svarbu nieko neprasitarti, neskubėti — reikia 
būti itin atsargiems! Man rodos, kad po tomis kaukėmis slepia- 
si ne piktadariai, o visai kas kita. Bet pamėginkite pasakyti tai 
prisiekusiesiems, kurie bus paskirti mus teisti! 

Šitas įžvalgumas privačių asmenų bylose, kuris išgarsina kai 
kuriuos advokatus ir teismo pareigūnus, ir stebino, ir trikdė Lo- 
ransą; jai suspaudė širdį pasibaisėtina jų logika. 

— Iš šimto kriminalinių bylų, — kalbėjo Bordenas, — Teisin- 
gumas nė dešimties neišnagrinėja visapusiškai, o gero trečdalio 
paslaptis taip ir lieka neatskleista. Jūsų byla priklauso prie tų 
bylų, kurių neįstengia išnarplioti nei kaltinamieji, nei kaltinto- 
jai, nei Teisingumas, nei publika. Na, o valdovui dabar kiti rei- 
kalai galvoje, kur ten jam rūpintis gelbėti ponus de Simezus, 
net jeigu jie nebūtų kėsinęsi jo nuversti. Bet kas, po šimts, lieja 
pyktį ant senatoriaus? Ir ko iš jo nori? 

Bordenas ir ponas de Granvilis susižvalgė, jie, matyt, suabe- 
jojo, ar Loransa sakė tiesą. Merginai, per šią bylą patyrusiai dau- 
gybę kančių, šitas nepatiklus žvilgsnis baisiai sugildė širdį; to- 

dėl ji nužvelgė abu gynėjus tokiomis akimis, kad jų širdyse už- 
geso visi pikti įtarimai. 

Kitą dieną gynėjams buvo įteikta kaltinamoji medžiaga, ir jie 
galėjo susitikti su kaltinamaisiais. Bordenas pranešė šeimai, kad 
šeši kaltinamieji, profesine kalba tariant, laikėsi gerai, kaip ir 
dera padoriems žmonėms. 

— Ponas de Granvilis gins Mišiu, — pranešė Bordenas. 

— Mišiu?.. — šūktelėjo ponas de Šaržebefas, nustebintas šio 
pokyčio. 

— Jis — šios bylos ašis, štai kur visas pavojus, — atsakė bu- 
vęs prokuroras. 

— Jei didžiausias pavojus gresia jam, man rodos, šis sprendi- 
mas teisingas, — šūktelėjo Loransa. 

— Mes matome tam tikrų galimybių, — pasakė ponas de 
Granvilis, — mėginsime jas gerai išnagrinėti. Jei mums pavyks 
juos išgelbėti, tai tik dėl to, kad ponas d'Otseras buvo liepęs 
Mišiu pakeisti vieną stulpą tvoroje palei kelią, kuris eina dubu- 
riu, ir kad miške buvo pastebėtas vilkas, nes kriminaliniame teis- 
me viskas priklauso nuo debatų, o debatai suksis apie smul- 
kmenas, kurios, kaip pamatysite, įgys milžinišką reikšmę. 

Loransa puolė į tą dvasios depresiją, kuri pažeidžia visų veik- 
lių ir mąstančių žmonių sielą, kai jie įsitikina veiklos ir minties 
beprasmiškumu. Čia jau reikėjo nuversti ne žmogų ar valdžią, 
padedamam atsidavusių žmonių, fanatikų, bendraminčių, su- 
sivienijusių po paslapties skraiste; prieš ją ir jos pusbrolius ap- 
siginklavusi stojo visa visuomenė. Vienas pats šturmu kalėjimo 
nepaimsi, neišvaduosi kalinių, kai aplinkui priešiškai nusitei- 
kusi minia ir policija, itin budri dėl tariamo kaltinamųjų akiplė- 
šiškumo. Kai jaunasis gynėjas pabandė Loransą padrąsinti, iš- 
sigandęs, kaip sugniužo ši kilni ir narsi mergina, kurios veido 
bruožai dar labiau tą jos būseną išryškino, Loransa jam atsakė: 

— Aš tyliu, kenčiu ir laukiu. 

Jos tonas, mostas ir žvilgsnis suteikė šiam atsakymui tokio 
prakilnumo, kuriam tetrūko platesnės scenos, kad būtų amži- 

nai išgarsėjęs. Po valandėlės senukas d'Otseras tarė markizui 
de Šaržebefui: 

— Kiek aš padėjau vargo dėl savo nelaimingų vaikų! Buvau 
jiems jau sudaręs beveik aštuonis tūkstančius livrų valstybinės 
rentos. Jeigu jie būtų panorę stoti į kariuomenę, būtų įsigiję aukš- 
tus laipsnius ir šiandien ieškotų geros nuotakos vesti. O dabar 
visi mano planai žlugo. 

— Kaip jūs galite galvoti apie jų materialinius reikalus, — 
tarė jo žmona, — kai reikia gelbėti jų garbę ir galvas? 

— Ponui d'Otserui rūpi viskas, — atsakė markizas. 


XVIII skyrius 


Į BĖDĄ PAKLIUVUSI MARTA 


Kal Sen Sinio gyventojai laukė, kada kriminalinis teismas pra- 
dės nagrinėti bylą, ir rūpinosi gauti, — deja, bergždžiai — leidi- 
mą pasimatyti su kaliniais, pilyje labai paslaptingai nutiko itin 
svarbus įvykis. Marta, davusi parodymus prisiekusiųjų akivaiz- 
doje, tuoj pat sugrįžo į pilį; jos parodymai buvo tokie nereikš- 
mingi, kad visuomeninis kaltintojas į teismą jos nešaukė. Varg- 
šė moteris, kaip visi itin jautrūs Žmonės, sėdėjo svetainėje, kur ji 
palaikė draugystę panelei Gužė, tokia nustėrusi, jog gaila buvo 
žiūrėti. Jai, kaip, beje, klebonui ir kitiems, kurie nežinojo, kaip 
tą dieną praleido kaltinamieji, jų nekaltumas kėlė abejonių. Tar- 
pais Martai rodės, kad Mišiu, jo šeimininkai ir Loransa pasikė- 
sino į senatorių keršto sukurstyti. Nelaimingoji moteris puikiai 
žinojo, koks atsidavęs savo ponams Mišiu, ir suprato, kad di- 
džiausias pavojus iš visų kaltinamųjų gresia jam — ar dėl anks- 
tesnių įvykių, ar, matyt, dėl jo vaidmens šiame pasikėsinime. 
Abatas Gužė, jo sesuo ir Marta svarstė visokiausias prielaidas, 

kurias galima buvo susieti su šia nuomone; jie taip ilgai sam- 
protaudavo, jog galų gale įsikibdavo į kurią nors ne itin reikš- 
mingą spėlionę. ,„Viskuo suabejok!“ — ragina Dekartas, tačiau 
tai neįmanoma Žmogaus smegenims, kaip neįmanoma tuštuma 
gamtai, ojei ir pavyktų, toks protinis darbas, lygintinas su pneu- 
matinio siurblio veikimu, būtų ypatingas ir pasibaisėtinas reiš- 
kinys. Nors ir apie ką kalbėtume, visada rasime kuo tikėti. O 
Marta taip bijojo, kad kaltinamieji iš tikrųjų kalti, jog toji baimė 
prilygo tikėjimui; ir šitoks jos nusiteikimas ją pražudė. Praėjus 
penkiomis dienoms po bajorų suėmimo, apie dešimtą valandą 
vakaro, kai ji ruošėsi gulti, iš kiemo ją pašaukė motina, pėsčio- 
mis atėjusi iš sodybos. 

— Su tavimi nori pasikalbėti kažkoks darbininkas iš Trua; 
sako, jį siunčiąs Mišiu; jis laukia kelyje per daubą, — pasakė ji 
Martai. 

Kad būtų greičiau, moterys pralindo pro išlaužą. Tamsiame 
kelyje vakaro prieblandoje Marta vos įstengė įžiūrėti iš sutemų 
išnirusį Žmogaus siluetą. 

— Pasakykite porą žodžių, ponia, aš turiu Žinoti, kad jūs tik- 
rai ponia Mišiu, — prabilo tas Žmogus nerimastingu balsu. 

— Žinoma, — atsakė Marta, — o ko jūs iš manęs norite? 

— Gerai, — tarė nepažįstamasis. — Duokite man ranką, ne- 
bijokite. Mane siunčia Mišiu, — pridūrė jis, pasilenkęs Martai 
prie ausies, — atnešiau jums jo laiškelį. Esu kalėjimo tarnauto- 
jas, ir jei vyresnieji pastebėtų, kad manęs nėra, mums visiems 
galas. Pasitikėkite manimi. Anais laikais man šią vietą išrūpino 
jūsų šaunusis tėvelis. Todėl Mišiu ir pasikliovė manimi. 

Jis įspraudė Martai į ranką laišką ir, nelaukdamas atsakymo, 
dingo miško linkui. Marta krūptelėjo pagalvojusi, kad tikriau- 
siai sužinos visos šios istorijos paslaptį. Parbėgo su motina į so- 
dybą ir, užsidariusi savo kambarėlyje, perskaitė tokius žodžius: 

„Brangioji Marta, gali pasikliauti žmogumi, kuris atneš tau 
šį laišką; jis nemoka nei skaityti, nei rašyti; tai vienas atkakliau- 
sių respublikonų, Babefo sąmokslo dalyvių; tavo tėvas ne kartą 

naudojosi jo paslaugomis, ir jis laiko senatorių išdaviku. Tai va, 
brangioji žŽmonele, senatorių mes uždarėme rūsyje, kuriame 
anksčiau slėpėme savo šeimininkus. Nelaimingasis teturi mais- 
to penkioms dienoms, o kadangi mums svarbu, kadjis liktų gy- 
vas, kai tik perskaitysi šį laiškelį, nunešk jam maisto mažiausiai 
penkioms dienoms. Miškas turbūt stebimas, būk tokia atsargi, 
kaip buvome, kai nešdavome maistą savo jauniesiems šeimi- 
ninkams. Nesakyk Malenui nė žodžio, nekalbėk su juo ir užsi- 
dėk kaukę; rasi ją ant rūsio laiptelių. Jei nenori, kad nusiristų 
mūsų galvos, išlaikyk visiškoje paslaptyje, ką esu priverstas tau 
patikėti. Nė vieno žodžio apie tai panelei de Sen Sin, nes ji gali 
subliukšti. Nebijok dėl manęs. Mes įsitikinę, kad šis reikalas baig- 
sis gerai, ir kai ateis laikas, Malenas mus išgelbės. Man nėra 
reikalo tau aiškinti, kad iškart turi šį laišką sudeginti, nes, jei 
kas nors perskaitytų nors vieną jo eilutę, užmokėčiau už tai sa- 
vo galva. Bučiuoju tave karštai karštai. 
Mišiu" 


Apie rūsį po kalva miško viduryje žinojo tik Marta, jos sū- 
nus, Mišiu, keturi jaunieji bajorai ir Loransa; taip bent manė Mar- 
ta, kuriai vyras nebuvo nieko sakęs apie savo susitikimą su Pe- 
radu ir Korantenu. Taigi laiškas, beje, rašytas ir pasirašytas, kaip 
jai pasirodė, vyro ranka, galėjo būti siųstas tik jo. Žinoma, jei 
Marta būtų tuoj pat pasitarusi su savo šeimininke ir dviem jos 
patarėjais, žinančiais, kad jie nekalti, gudriajam prokurorui bū- 
tų šis tas paaiškėję apie klastingas intrigas, į kurias įkliuvo jo 
ginamieji; bet Marta, neatsispyrusi kaip dauguma moterų pir- 
mam įspūdžiui ir patikėjusi tais išvedžiojimais, kurie, jai rodė- 
si, badė akis, įmetė laišką į ugnį. Vis dėlto kažkokio keisto at- 
sargumo pastūmėta ištraukė iš liepsnos dar nesudegusią laiško 
skiautelę su penkiomis pirmomis eilutėmis, kurios negalėjo nie- 
kam pakenkti, ir įsiuvo ją į suknelės padurką. Su išgąsčiu gal- 
vodama, kad kalinys pasninkauja jau visą parą, ji panoro dar tą 
pačią naktį nunešti jam vyno, duonos ir mėsos. Nelaukti ryto- 

jaus ją vertė smalsumas ir žmoniškumas. Marta užkūrė krosnį 
ir iškepė, motinos padedama, kiškienos ir antienos paštetą, ry- 
žių pyragą, iščirškino du viščiukus; pati užminkė ir iškepė du 
kepalus duonos. Susikrovusi viską į pintinę ir dar paėmusi tris 
butelius vyno apie pusę trijų ryto patraukė į mišką, vesdamasi 
Kuro, kuris visose šiose išvykose buvo nuostabiai protingas žval- 
gas. Jis užuosdavo svetimą Žmogų iš didžiausio atstumo, o jį 
suradęs grįždavo pas savo šeimininkę tyliai urgzdamas, žval- 
gydamasis į ją ir sukdamas galvą ton pusėn, iš kur grėsė pa- 
vojus. 

Prie liūno Marta prisigavo apie trečią valandą; čia ji paliko 
Kuro sargyboje. Pusę valandos plūkėsi, kol atlaisvino angą, ir 
pagaliau su žibintu rankose atsidūrė prie rūsio durų; veidą ji 
prisidengė kauke, kurią iš tikrųjų rado ant vienos laiptelių pa- 
kopos. Atrodė, kad senatoriaus įkalinimas buvo seniai iš anks- 
to apgalvotas. Geležinių rūsio durų viršuje Žiojėjo negrabiai iš- 
kalta kvadratinės pėdos didumo skylė, kurios Marta anksčiau 
nebuvo mačiusi. O ant geležinio strypo, kuriuo buvo užsklęs- 
tos durys, kabojo spyna, kad Malenas, kaip visi kaliniai, turin- 
tis laiko ir kantrybės, negalėtų jo atkelti. Senatorius pakilo nuo 
savo samanų lovos ir, pamatęs veidą su kauke, sunkiai atsidu- 
so — suprato, kad tai dar ne išlaisvinimas. Jis įsižiūrėjo į Martą, 
kiek leido virpanti žibinto šviesa, ir pažino ją iš drabužių, kūno 
sudėjimo ir judesių; kai ji padavė jam per angą paštetą, jis palei- 
do jį iš rankų ir, griebęs Martą už plaštakos, karštligiškai skubė- 
damas pabandė numauti nuo piršto du žiedus — vestuvinį ir 
mažytį Žiedelį, dovanotą jai panelės de Sen Sin. 

— Neneigsite, kad tai jūs, brangioji ponia Mišiu, — pasakė 
jis. 

Vos pajutusi senatoriaus pirštus, Marta sugniaužė kumštį ir 
iš visų jėgų trenkė jam į krūtinę. Paskui, neištarusi nė žodžio, 
nusilaužė storą šaką; antjos užkabino ir padavė senatoriui liku- 
sį maistą. 

— Kojie iš manęs nori? — paklausė jis. 

Marta be atsako spruko šalin. Grįždama atgal, apie penktą 
valandą ji atsidūrė pamiškėje; čia šuo įspėjo ją, kad artinasi sve- 
timas žmogus. Ji pasuko atgal paviljono link, kuriame buvo taip 
ilgai gyvenusi; bet kai išlindo į alėją, ją iš tolo pastebėjo Gondre- 
vilio laukų sargas, tada ji ryžosi eiti tiesiai į jį. 

— Kokia jūs ankstyva, ponia Mišiu! — sušukojis prisiartinęs. 

— Mums toks vargas, — atsakė ji, — kad aš viską turiu dary- 
ti pati; einu į Belašą sėklų. 

— Nejau Sen Sinyje nėra sėklų? — paklausė sargas. 

Marta neatsakė. Ji nuėjo savo keliu ir Belašo sodyboje papra- 
šė Bovizažą sėklų paaiškindama, kad taip jai pataręs ponas d Ot- 
seras, nes reikią atnaujinti savąsias rūšis. Kai Marta išėjo, sody- 
boje pasirodė Gondrevilio laukų sargas, norėdamas sužinoti, 
ko buvo užėjusi Marta. Praėjus šešioms dienoms, Marta, dabar 
atsargesnė, iškeliavo su maistu vidurnaktį, kad jos neužkluptų 
sargai, kurie, aišku, stebėjo mišką. Kai jau buvo nunešusi valgį 
senatoriui trečią kartą, ji baisiai išsigando, išgirdusi kleboną skai- 
tant viešo kaltinamųjų tardymo aktus; byla jau buvo prasidėju- 
si. Marta pasivedėjo abatą Gužė į šalį ir, išgavusi iš jo priesaiką, 
kad viską, ką jam papasakos, jis saugos kaip išpažinties paslap- 
tį, parodė skiauteles Mišiu laiško, persakė jo turinį ir atskleidė 
jam, kur uždarytas senatorius. Klebonas tuoj pat paklausė Mar- 
tą, ar ji turi vyro laiškų, kad galėtų palyginti rašyseną. Marta 
grįžo namo ir ten rado šaukimą stoti liudytoja į teismą. Kai vėl 
atėjo į pilį, sužinojo, kad Gužė ir jo sesuo taip pat iškviesti liu- 
dytojais kaltinamųjų prašymu. Jie tuoj pat privalėjo vykti į Trua. 
Taigi visi šios dramos veikėjai, net ir tie, kurie tam tikru požiū- 
riu tebuvo jos statistai, atsidūrė scenoje, kur tada buvo spren- 
džiamas dviejų šeimų likimas. 


178 Honore de Balzac 


XIX skyrius 


BYLOS NAGRINĖJIMAS 


P rancūzijoje labai mažai tokių vietų, kur aplinka pabrėžtų tą 
pagarbą, kuria visada turėtų būti apgaubtas Teisingumas. Ar 
po religijos ir monarchijos tai nėra svarbiausias visuomenės gy- 
venimo variklis? Visur, net ir Paryžiuje, skurdžios patalpos, ne- 
patogus jų išdėstymas ir puošybos stoka, — nors ši tauta yra 
viena didžiausių šių dienų tuščiagarbių ir labiausiai mėgstanti 
teatrališkus paminklus, — sumenkina šios milžiniškos galybės 
poveikį. Vidinė įranga yra ta pati beveik visuose miestuose. II- 
gos keturkampės salės gilumoje ant pakylos stovi stalas, užklo- 
tas žalia sarža; už jo — bjaurūs krėslai, skirti teisėjams. Kairėje 
— visuomeninio kaltintojo vieta ir toje pačioje pusėje palei sie- 
ną — ilgas paaukštinimas su kėdėmis prisiekusiesiems. Prie- 
šais juos — kitas paaukštinimas su suolais kaltinamiesiems ir 
juos saugantiems žandarams. Raštininkas įsitaiso pakylos apa- 
čioje, prie stalo, ant kurio sudedami įkalčiai. (Prieš įvedant im- 
peratoriškąją teisėtvarką, vyriausybės komisaras ir prisiekusiųjų 
kolegijos pirmininkas sėdėdavo kiekvienas savo krėsle, prie sa- 
vo stalo — vienas iš dešinės, kitas iš kairės nuo teisėjų stalo.) 
Prieš teisėjų stalą palikta erdvė liudytojams, ten sukiojasi du 
teismo antstoliai. Gynėjai sėdi kaltinamųjų paaukštinimo apa- 
čioje. Abu paaukštinimus kitame salės gale jungia medinė ba- 
liustrada, sudarydama aptvarą, kur stovi suolai liudytojams, jau 
davusiems parodymus, ir privilegijuotiems smalsuoliams. Pa- 
galiau — prieš teisėjus, virš durų, visada pamatysime apšepusį 
balkoną, skirtą pareigūnams ir departamento moterims; šias 
vietas skirsto teismo pirmininkas, nustatantis bylos tvarką. Pa- 
prasta publika klausosi bylos stačiomis tarp salės durų ir ba- 
liustrados. Tokie tad yra dabartiniai kriminaliniai ir prisieku- 
siųjų teismai Prancūzijoje, toks buvo ir Trua kriminalinis teis- 
mas. 

1806 metų balandžio mėnesį nei keturi teisėjai, nei teismo pir- 
mininkas (jie sudarė teismą), nei visuomeninis kaltintojas, nei 
prisiekusiųjų kolegijos pirmininkas, nei vyriausybės komisaras, 
nei teismo antstoliai, nei gynėjai, žodžiu, niekas, be žandarų, 
neturėjo jokios specialios aprangos, jokio skiriamojo ženklo, ku- 
rie būtų pagyvinę nykią aplinką ir blankius veidus. Nebuvo net 
Nukryžiuotojo, kuris savo pavyzdžiu būtų bylojęs teisingumui 
ir kaltinamiesiems. Viskas rodėsi liūdna ir bjauru. Iškilmingu- 
mas, toks reikalingas visuomenei, galbūt teikia paguodos ir nu- 
sikaltėliui. Publikos antplūdis buvo toks, koks buvo ir bus visa- 
da tokiomis progomis, kol pasikeis papročiai, kol Prancūzija pri- 
pažins, kad publikos dalyvavimas nagrinėjant bylą dar nereiš- 
kia viešumo, o vieši debatai yra nežmoniška kančia; jeigu įsta- 
tymų leidėjai būtų šitai numanę, nebūtų tokio įstatymo priėmę. 
Papročiai dažnai žiauresni už įstatymus. Papročiai — tai žmo- 
nės; O įstatymai — šalies protas. Papročiai, dažnai neprotingi, 
pergali įstatymus. Aplink teismo pastatą susibūrė minia žmo- 
nių. Kaip visas garsias bylas nagrinėjant, pirmininkas turėjo liep- 
ti prie durų pastatyti kareivių sargybą. Publika už baliustrados 
buvo taip susikimšusi, kad žmonėms trūko oro. Ponas de Gran- 
vilis, kuris gynė Mišiu; Bordenas, ponų de Simezų gynėjas, ir 
advokatas iš Trua, apsiėmęs ginti ponus d'Otserus ir Gotarą, 
mažiausiai įtariamus iš šešių kaltinamųjų, sėdėjo savo vietose 
dar prieš posėdžio pradžią, ir jų veidai dvelkė pasitikėjimu. Kaip 
gydytojas neparodo savo būgštavimų ligoniui, taip ir advoka- 
tas savo ginamojo akivaizdoje visada dedasi esąs kupinas vil- 
ties. Tai vienas tų retų atvejų, kai melas tampa dorybe. Kai įėjo 
kaltinamieji ir publika išvydo keturis jaunuolius, šiek tiek pa- 
blyškusius po trijų savaičių kalinimo ir nerimo, per salę nuvil- 
nijo jiems palankus šnabždesys. Visiškas dvynių panašumas su- 
kėlė gyviausią susidomėjimą. Kiekvienas, ko gero, pamanė, jog 
gamta turi specialiai pasirūpinti, kad būtų išsaugota viena jos 
pačios sukurtų įdomiausių retenybių, ir kiekvienam norėjosi pa- 
taisyti šį likimo aplaidumą; dvyniai laikėsi kilniai, paprastai, 

visiškai nesigėdydami, bet ir be jokio įžūlumo, ir tai labai sujau- 
dino moteris. Keturi bajoraičiai ir Gotaras stojo į teismą su tais 
pačiais apdarais, kuriais buvo apsitaisę suėmimo dieną; tik Mi- 
šiu, kurio drabužius paėmė kaip įkalčius, dėvėjo geriausią savo 
eilutę — mėlyną surdutą, rudo aksomo liemenę, kokias mėgo 
Robespjeras, ir baltą kaklaskarę. Vargšas žmogus užmokėjo už 
savo nepatrauklią išorę. Kai jis dėbtelėjo geltonomis, vaiskio- 
mis ir skvarbiomis akimis į publiką, ši nejučiomis krūptelėjo ir 
atsiliepė į jo žvilgsnį kuždesiu, neslėpdama pasibaisėjimo. Jei- 
gujis sėdi šiandien kaltinamųjų suole, ant kurio jo uošvis buvo 
pasodinęs tiek aukų, žmonių nuomone, čia reikėjo įžiūrėti Die- 
vo pirštą. Tas Žmogus, tikrai didis, žvilgtelėjo į savo šeiminin- 
kus, tramdydamas pašaipią šypseną. Jis tarsi sakė: „Aš jums 
kenkiu“. Penki kaltinamieji nuoširdžiai pasisveikino su savo gy- 
nėjais. Gotaras tebesidėjo kvaileliu. 

Kai gynėjai, paklausę markizo de Šaržebefo, narsiai sėdinčio 
šalia Bordeno ir pono de Granvilio, įžvalgiai pareikalavo atmesti 
kai kuriuos liudytojus, kai buvo sudaryta kolegija ir perskaity- 
tas kaltinimo aktas, kaltinamieji buvo atskirti, ir apklausa pra- 
sidėjo. Visų atsakymai skambėjo stebėtinai vienodai. Pasijodi- 
nėję rytą miške, jie grįžę pirmą valandą į Sen Sinį pusryčių; tre- 
čią vėl išjoję ir išbuvę miške iki pusės šešių. Tokia buvo bendra 
visų kaltinamųjų parodymų esmė, o skirtumai atsirado dėl pa- 
rodymų pateikimo būdo. Kai pirmininkas paprašė ponus du 
Simezus paaiškinti, kodėl taip anksti išjoję iš namų, vienas ir 
kitas pareiškė, kad, sugrįžę į tėvynę, jie ėmę galvoti atpirkti Gon- 
drevilį ir, ketindami pradėti derybas su vakarykščiai atvykusiu 
Malenu, išjoję su pussesere ir Mišiu apžiūrėti miško ir apskai- 
čiuoti, kiek būtų galima siūlyti už pilį. Tuo tarpu ponai d Otse- 
rai, jų pusseserė ir Gotaras medžioję pastebėtą kaimiečių vilką. 
Jei prisiekusiųjų kolegijos pirmininkas būtų ištyrinėjęs jų pėd- 
sakus taip rūpestingai kaip Gondrevilio parke, būtų rasta įro- 
dymų, kad jie jodinėjo po vietas, gerokai nutolusias nuo pilies. 

Ponų d'Otserų apklausa patvirtino tai, ką sakė ponai de Si- 

mezai, ir atitiko jų atsakymus per tardymą. Būtinybė pateisinti 
išvyką kiekvienam kaltinamajam pakišo mintį aiškinti ją me- 
džiokle. Prieš porą dienų kaimiečiai iš tiesų buvo pastebėję miške 
vilką, ir kiekvienam iš kaltinamųjų jis pasitarnavo dingstimi. 

Tačiau visuomeninis kaltintojas pastebėjo kai kurių priešta- 
ravimų tarp parengtinio tardymo, kai ponai d 'Otserai tvirtino 
medžioję visi kartu, ir per teismo posėdį iškeltos versijos, pagal 
kurią ponai d'Otserai ir Loransa medžioję, o ponai de Simezai 
tuo metu užsiiminėję miško įkainojimu. 

Ponas de Granvilis pasakė, jog kaltinamųjų parodymais, kaip 
jie praleido rytą, reikią tikėti, kadangi nusikaltimas padarytas 
tarp dviejų ir pusės šešių. 

Kaltintojas atkirto, kad kaltinamiesiems svarbu nuslėpti, kaip 
jie ruošėsi pagrobti senatorių. 

Gynėjų sumanumas dabar jau visiems tapo akivaizdus. Tei- 
sėjai, prisiekusieji, publika suprato, kad dėl pergalės viena ir 
kita pusė atkakliai kovos. Bordenas ir ponas de Granvilis, regis, 
viską buvo numatę. Tas, kuris nekaltas, turi duoti aiškią ir įtiki- 
namą savo veiksmų ataskaitą. Taigi gynėjų užduotis — prieš 
abejotiną kaltinimo versiją iškelti įtikimą versiją. Advokatui, ku- 
ris laiko savo ginamąjį nekaltu, kaltinimas tampa pramanu. Vie- 
ša keturių bajorų apklausa gana aiškiai nušvietė bylą jų naudai. 
Iki šiol viskas vyko sėkmingai. Bet Mišiu apklausa praėjo ne 
taip sklandžiai, užvirė kova. Visi suprato, kodėl ponas de Gran- 
vilis geriau panoro ginti tarną negu jo ponus. 

Mišiu prisipažino grasinęs Marionui, bet neigė vartojęs smur- 
tą, kaip buvo tvirtinama. O dėl tų pinklių, neva paspęstų Male- 
nui, pasakė, kad jis tiesiog vaikštinėjęs po parką; senatorius ir 
ponas Grevenas galėję išsigąsti, pamatę jo šautuvo vamzdį, ir 
įtarti, kad jis kėsinasi į juos, nors iš tikrųjų jis nieko pikto neke- 
tinęs daryti. Dar pridūrė, jog vakaro tamsoje žmogui, neįpratu- 
siam medžioti, gali pasirodyti, kad vamzdis nukreiptas įjį, nors 
šautuvas ramiai kybo ant peties. Norėdamas paaiškinti, kodėl jį 
suimant tokie nešvarūs buvo jo drabužiai, pasakė, kad grįžda- 

mas namo pargriuvęs prie išlaužos. 

— Buvo jau tamsu, kai kopiau per išlaužą į kelią, — tarė jis, 
— ir man teko, taip sakant, galynėtis su akmenimis, riedančiais 
man iš po kojų. 

Paklaustas apie gipsą, kurį jam nešiojo Gotaras, Mišiu atsakė 
kaip ir anksčiau per tardymą, kad jam reikėję sutvirtinti vieną 
stulpą tvoroje palei daubos kelią. 

Visuomeninis kaltintojas ir pirmininkas paprašė jį paaiškin- 
ti, kaip jis galėjęs tuo pat metu būti ir prie išlaužos pilyje, ir virš 
kelio, kur tvirtinęs stulpą, juo labiau kad taikos teisėjas, žanda- 
rai ir laukų sargas teigė girdėję jį ateinant iš apačios. Mišiu atsa- 
kė buvęs pono d'Otsero išbartas, kam iki šiol neatlikęs šio men- 
ko darbo, kuris ponui d'Otserui rodėsi esąs svarbus, mat ponas 
baiminęsis, kad dėl šito kelio gali kilti nesklandumų su ben- 
druomene, taigi jis, Mišiu, ir skubėjęs pranešti ponui, jog tvora 
pataisyta. 

Ponas d 'Otseras iš tikrųjų buvo liepęs užtverti tvorą virš ke- 
lio, einančio dauba, kad jo savo žinion nepaimtų bendruomenė. 
Šitą gudrybę Mišiu sugalvojo matydamas, kokią svarbą įgyja 
purvini jo drabužiai ir gipsas, kurio jis negalėjo neigti vartojęs. 
Bylose tiesa dažnai panaši į pramaną, tačiau pramanas taip pat 
labai panašus į tiesą. Ir gynėjas, ir kaltintojas teikė didžiulę svar- 
bą šiai aplinkybei, ji tapo lemtinga šioje byloje dėl gynėjų pa- 
stangų ir dėl kaltintojo įtarimų. 

Teisme Gotaras, matyt, pamokytas pono de Granvilio, prisi- 
pažino, kad Mišiu prašęs jį atnešti keletą maišų su gipsu, nors 
iki šiol kiekvieną kartą imdavo verkti, kai jį pradėdavo tardyti. 

— Kodėl nei jūs, nei Gotaras tuoj pat nenuvedėte taikos tei- 
sėjo ir laukų sargo prie tos tvoros? — paklausė visuomeninis 
kaltintojas. 

— Man ir į galvą neatėjo, kad mums gali būti mestas toks 
sunkus kaltinimas, — atsakė Mišiu. 

Iš salės buvo išvesti visi kaltinamieji, išskyrus Gotarą. Kai 
Gotaras liko vienas, pirmininkas prisaikdino jį sakyti tiesą savo 

paties labui, pareiškęs, kad jo tariamam silpnaprotiškumui at- 
ėjęs galas. Nė vienas iš prisiekusiųjų nebetikįs, kad jis kvailelis. 
Jeigu tylėsiąs teisme, jo laukianti sunki bausmė; o pasakęs tei- 
sybę greičiausiai nebūsiąs teisiamas. Gotaras verkė, dvejojo, pas- 
kui galų gale pasakė, kad Mišiu paprašęs jį atnešti keletą maišų 
gipso; bet Mišiu kiekvieną kartą pasitikdavęs jį prie sodybos. Jį 
paklausė, kiek maišų atnešęs. 

— Tris, — atsakė jis. 

Tarp Gotaro ir Mišiu kilo ginčas — ar maišų buvę trys, įskai- 
čiuojant ir tą, kurį jis nešė tada, kai Mišiu buvo suimtas, o tai 
reiškė, kad maišų buvę du, ar trys be paskutinio. Šis ginčas bai- 
gėsi Mišiu naudai. Prisiekusieji padarė išvadą, kad buvo du mai- 
šai; bet šituo klausimu jie, matyt, ir anksčiau turėjo savo nuo- 
monę; Bordenas ir ponas de Granvilis pasistengė taip išbalz- 
ginti jiems galvas su tuo gipsu ir taip juos nugaluoti, kad jie 
nieko nebesusigaudytų. Ponas de Granvilis pateikė išvadas, rei- 
kalaujančias, kad tvorai apžiūrėti būtų paskirti ekspertai. 

— Prisiekusiųjų kolegijos pirmininkas, — tarė gynėjas, — pa- 
sitenkino aplankęs tą vietą ne tiek dėl to, kad pasirūpintų griež- 
tu tyrimu, kiek dėl to, kad apkaltintų Mišiu kažkokia gudrybe; 
bet, mūsų nuomone,jis neatliko savo pareigos, ir šia klaida mes 
turime pasinaudoti. 

Teismas iš tiesų paskyrė ekspertus išaiškinti, ar tikrai vienas 
tvoros stulpas neseniai sutvirtintas. Bet visuomeninis kaltinto- 
jas norėjo laimėti šiuo klausimu dar prieš ekspertizę. 

— Atrodo, — kreipėsijis į Mišiu, — tvorai sutvirtinti, beje, be 
niekieno pagalbos, jūs pasirinkote valandą, kai ima temti — nuo 
pusės šešių iki pusės septynių? 

— Ponas d'Otseras juk mane išbarė! 

— Tačiau, — kalbėjo toliau visuomeninis kaltintojas, — jeigu 
jūs panaudojote tą gipsą tvoros stulpui, privalėjote turėti skie- 
dininę ir mentelę. Tad jei skubėjote pranešti ponui d Otserui, 
kad įvykdėte jo paliepimą, kaip paaiškinsite tai, kad Gotaras 
nešė jums dar vieną maišą gipso? Jums juk reikėjo praeiti pro 

savo sodybą, taigi turėjote palikti ten įrankius ir įspėti Gotarą. 

Po šių triuškinamų argumentų salėje stojo kraupi tyla. 

— Nagi, prisipažinkite, — pridūrė kaltintojas, — užkasinėjo- 
te jūs ne stulpą. 

— Taijūs manote, kad senatorių? — su kandžia pašaipa at- 
šovė Mišiu. 

Ponas de Granvilis griežtai pareikalavo, kad visuomeninis 
kaltintojas pasakytų, ką turįs omenyje. Mišiu buvo kaltinamas 
pagrobimu, slėpimu, bet ne žmogžudyste. Šitas gynėjo paklau- 
simas buvo itin rimtas. IV metų Briumero kodeksas draudė vi- 
suomeniniam kaltintojui nagrinėjant bylą teisme įtraukti kokį 
nors naują kaltinimo punktą: jis privalėjo griežtai laikytis kalti- 
nimo akto, kitaip byla galėjo būti kasuota. 

Visuomeninis kaltintojas atsakė, kad Mišiu, svarbiausias pa- 
sikėsinimo kaltininkas, savo ponų labui prisiėmęs visą atsako- 
mybę, galėjo užmūryti įėjimą į tą iki šiol dar nežinomą vietą, 
kur kamuojasi senatorius. 

Spiriamas klausimų, iškamuotas akistatos su Gotaru, užklup- 
tas prieštaraujant savo paties parodymams, Mišiu piktai trink- 
telėjo kumščiu į kaltinamųjų pakylos turėklus ir tarė: 

— Neturiu nieko bendra su senatoriaus pagrobimu, tikiuosi, 
kad jo priešai laiko jį tiesiog kur nors uždarę; ir jeigu jis vėl pa- 
sirodys, pamatysite, kad gipsas buvo čia niekuo dėtas. 

— Puiku, — pasakė advokatas, kreipdamasis į visuomeninį 
kaltintoją, — jūs padarėte mano kliento gynybai daugiau negu 
visa, ką aš galėjau pasakyti. 

Šiuo drąsiu teiginiu, nustebinusiu prisiekusiuosius ir sutei- 
kusiu persvarą gynybai, ir buvo baigtas pirmasis teismo posė- 
dis. Todėl vietos advokatai ir Bordenas karštai sveikino jaunąjį 
gynėją. Visuomeninis kaltintojas, sunerimęs dėl advokato žo- 
džių, išsigando patekęs į spąstus; jis ir iš tikrųjų pakliuvo į pin- 
kles, labai mikliai paspęstas gynėjų, o Gotaras čia nuostabiai 
suvaidino savo vaidmenį. Miestelio smailialiežuviai juokavo, 
kad dabar byla pergipsuojama, kad visuomeninis kaltintojas pats 

sugadinęs reikalą, o Simezai likę balti kaip gipsas. Prancūzijoje 
šaipomasi iš visko; pašaipa čia karalienė — šaipomasi ant eša- 
foto, prie Berezinos“?, ant barikadų, ir tikriausiai atsiras prancū- 
zas, kuris šaipysis per Paskutinįjį teismą. 

Kitą dieną buvo išklausyti kaltinimo liudytojai: ponia Ma- 
rion, ponia Greven, Grevenas, senatoriaus liokajus, Violetas; ko- 
kius jie davė parodymus, lengva numanyti iš to, kas buvo nuti- 
kę. Visi šie liudytojai, gal kiek ir abejodami dėl keturių bajorai- 
čių, bet tvirtai įsitikinę dėl Mišiu, sakė atpažinę penkis kaltina- 
muosius. Bovizažas pakartojo žodžius, išsprūdusius Roberui 
d'Otserui. O kaimietis, atėjęs į pilį pirkti veršiuko — panelės de 
Sen Sin ištartą sakinį. Buvo išklausyti ekspertai, lyginę pėdsa- 
kus smėlyje su keturių bajorų arklių pasagomis; jie patvirtino 
savo išvadas, kad pasagos atitinka pėdsakus, kaip ir buvo tei- 
giama kaltinamajame akte. Dėl šios aplinkybės, aišku, įsižiebė 
karštas ginčas tarp pono de Granvilio ir visuomeninio kaltinto- 
jo. Gynėjas užsipuolė Sen Sinio kalvį, ir per kilusius debatus 
jam pavyko nustatyti, kad tokias pat pasagas prieš keletą dienų 
kalvis buvo pardavęs kažkokiems šiame krašte nepažįstamiems 
žmonėms. Kalvis, be to, pareiškė šitokiomis pasagomis kaustęs 
ne tik Sen Sinio pilies arklius, bet ir daug kitų arklių kantone. 
Pagaliau arklys, kuriuo paprastai jodinėjo Mišiu, — neįtikėtina! 
— buvo pakaustytas Trua, ir šių pasagų įspaudų nebuvo tarp 
atrastųjų parke. 

— Mišiu antrininkas nežinojo šios aplinkybės, — tarė ponas 
de Granvilis, žiūrėdamas į prisiekusiuosius, — o kaltintojas ne- 
nustatė, kad mano ginamasis jojo pilies arkliu. 

Jis, beje, sutriuškino ir Violeto parodymą dėl arklių panašu- 
mo — juk jis matęs juos iš tolo ir iš nugaros! Kad ir kaip Iš pas- 
kutiniųjų stengėsi gynėjas, akivaizdžių įkalčių gausybė sugniuž- 
dė Mišiu. Kaltintojas, publika, teisėjai ir prisiekusieji, — visi jau- 
tė, kaip ir buvo numačiusi gynyba, kad, pripažinus tarno kaltu- 
mą, bus apkaltinti ir šeimininkai. Bordenas įspėjo, kur slypi šios 
bylos esmė, skirdamas poną de Granvilį Mišiu gynėju; bet ši- 

taip gynyba ir išsidavė. Todėl visa, kas siejosi su buvusiu 
Gondrevilio ūkvaizdžiu, buvo jaudinamai įdomu. Mišiu, beje, 
laikėsi įstabiai. Teismo metu jis parodė visą įžvalgumą, kuriuo 
jį apdovanojo gamta; ir publika, tai matydama, pripažino, kad 
jis pranašus žmogus, bet — keistas dalykas! — dar labiau pati- 
kėjo, kad jis pasikėsinimo kaltininkas. Gynybos liudytojai, pri- 
siekusiųjų ir įstatymo akyse ne tokie svarbūs kaip kaltinimo liu- 
dytojai, tarsi atliko savo pareigą ir buvo išklausyti dėl ramios 
sąžinės. Visų pirma, nei iš Martos, nei iš pono ir ponios d'Otse- 
rų nebuvo pareikalauta priesaikos; paskui Katrina ir sutuokti- 
niai Diurjė, kaip kaltinamųjų tarnai, davė parodymus taip pat 
be priesaikos. Ponas d'Otseras pasakė, kad iš tikrųjų liepęs Mi- 
šiu atstatyti išvirtusį stulpą. Tada buvo perskaityta ekspertų iš- 
vada, patvirtinanti senojo bajoro liudijimą; bet ekspertai pasi- 
tarnavo ir prisiekusiųjų kolegijos pirmininkui paskelbę, kad ne- 
įmanoma nustatyti, kada tas darbas padarytas: galėję nuo to 
laiko praeiti ir keletas mėnesių, ir trejetas savaičių. Panelės de 
Sen Sin pasirodymas sukėlė itin gyvą susidomėjimą, bet, pama- 
čiusi savo pusbrolius kaltinamųjų suole po dvidešimt trijų die- 
nų išsiskyrimo, ji taip baisiai susijaudino, kad tapo panaši į nu- 
sikaltėlę. Ją pagavo baisus noras atsidurti šalia dvynių, tad tu- 
rėjo, kaip vėliau prisipažino, sukaupti visas jėgas, kad sutram- 
dytų įsiūtį šokti ir nužudyti visuomeninį kaltintoją — taip ji troš- 
ko likti Žmonių akyse nusikaltėle kaip ir pusbroliai. Ji nuošir- 
džiai papasakojo, kad grįždama į Sen Sinį mačiusi dūmus virš 
parko ir pamaniusi, kad pilyje gaisras. Paskui ilgą laiką tikėjusi, 
kad buvo deginamos piktžolės. 

— Tačiau, — pridūrė ji, — vėliau prisiminiau vieną ypatingą 
aplinkybę, kurią pateikiu teismo dėmesiui. Ant savo amazonės 
raištelio ir apykaklaitės klostėse radau lyg ir sudegusio popie- 
riaus plėnių, išpustytų vėjo. 

— Ar tiršti buvo dūmai? — paklausė Bordenas. 

— Taip, — atsakė panelė de Sen Sin, — maniau, kad ten 
gaisras. 

— Tai gali pakeisti bylos eigą, — pareiškė Bordenas. — Pra- 

šau teismą įsakyti tuoj pat ištirti vietą, kur buvo gaisras. 

Pirmininkas įsakė pradėti tyrimą. 

Gynėjų reikalavimu vėl buvo iškviestas Grevenas; apklaus- 
tas dėl šitos aplinkybės, pareiškė nieko šiuo klausimu nežinąs. 
Bet Bordenas ir Grevenas susižvalgė ir vienas kitą suprato. 

„Štai čia bylos branduolys", — pagalvojo senasis prokuroas. 

„Užuodė!“ — dingtelėjo notarui. 

Bet šitie du seni vilkai, — ir vienas, ir kitas, — nujautė, kad 
tyrimas nieko neduos. Bordenas neabejojo, kad Grevenas tylės 
kaip siena, o Grevenas džiaugėsi liepęs užlyginti gaisro pėdsa- 
kus. Šiam klausimui išspręsti, — jis atrodė šalutinis bylos nagri- 
nėjimui ir, regis, nerimtas, bet esminis istorijai, kurios pareiga 
išteisinti šiuos jaunuolius, — buvo paskirti ekspertai, tarp jų ir 
Pigu; apžiūrėję parką, jie pranešė nepastebėję jokių gaisro Žy- 
mių. Tada Bordenas pareikalavo pašaukti į teismą du darbinin- 
kus, šie paliudijo, kad sargo liepti užarę dalį pievos, kur buvo 
išdegusi žolė; bet sakė nesidomėję pelenais ir nežiną, kas degė. 
Gynėjų reikalavimu vėl iškviestas sargas papasakojo ėjęs pro 
pilį į Arsi pasižiūrėti karnavalo, tada senatorius ir liepęs suarti 
dalį pievos, kuri senatoriui kritusi į akį vaikštinėjant rytą. 

— Kas ten buvo deginta — žolė ar popieriai? 

— Nepastebėjau jokių popieriaus deginimo žymių, nieko ne- 
galiu pasakyti, — atsakė sargas. 

— Galų gale, — atsikirto gynėjai, — jei buvo deginama žolė, 
turėjo juk kažkas sunešti ją į vieną krūvą ir uždegti. 

Sen Sinio klebono ir panelės Gužė liudijimas paliko palankų 
įspūdį. Išėję iš bažnyčios po Mišparų ir leidęsi miško link, jie 
matę bajorus ir Mišiu išjojant iš pilies ir sukant į mišką. Abato 
Gužė visuomeninė padėtis, jo dorovingumas teikė jo žodžiams 
ypatingo svarumo. 

Visuomeninio kaltintojo kalba, — jis buvo įsitikinęs, kad kal- 
tinamieji bus nubausti, — niekuo nesiskyrė nuo kitų tokios rū- 
šies kaltinamųjų kalbų. Kaltinamieji esą nepataisomi Prancūzi- 
jos, jos įstaigų ir įstatymų priešininkai. Jie trokštą maišaties. Nors 

buvo įsivėlę į sąmokslus prieš Imperatoriaus gyvybę ir tarnavo 
Kondė armijoje, kilniaširdis valdovas išbraukęs juos iš emig- 
rantų sąrašo. Štai kuo jie atsimoką už jo gailestingumą. Trum- 
pai tariant, pasipylė visi tie pompastiški žodžiai, kuriuos karto- 
ja šiandien prieš respublikonus ir legitimistus** jaunesniosios 
Burbonų atšakos šalininkai. Šios banalybės, kurios dar turėtų 
tam tikrą prasmę esant tvirtai vyriausybei, atrodys mažių ma- 
žiausiai juokingos, kai istorija pastebės, kad iš prokuratūros pa- 
reigūnų lūpų jos girdimos visais laikais. Čia galima prisiminti 
sąmojį, kažkieno paleistą ankstesnių sąmyšių proga: „Iškaba ki- 
ta, bet vynas vis tas pats!“ Visuomeninis kaltintojas, tapęs vie- 
nu žymiausių Imperijos epochos prokurorų, susiejo šį nusikal- 
timą su grįžusių emigrantų kėslais priešintis savo žemių užgro- 
bimui. Jis gana sėkmingai įgąsdino publiką dėl senatoriaus liki- 
mo. Paskui talentingai suplakė krūvon įrodymus, pusiau įro- 
dymus, spėliones žinodamas, kad jam tikrai bus atsilyginta už 
uolumą, ir baigęs ramiai atsisėdo, laukdamas gynėjų ugnies. 
Ponas de Granvilis savo gyvenime gynė tik šią kriminalinę 
bylą, bet ta byla jį išgarsino. Pirma, jis sugebėjo pasakyti gina- 
mąją kalbą su tokia aistra, kuria mus žavi šiandien Berijeras“*. 
Antra, jis buvo įsitikinęs kaltinamųjų nekaltumu, o tai yra vie- 
na galingiausių gražbylystės svirčių. Štai pagrindiniai jo kalbos 
punktai; ji buvo visa išspausdinta to meto laikraščiuose. Pirmiau- 
sia jis tikroviškai nušvietė Mišiu gyvenimo istoriją. Tai buvo nuo- 
stabus pasakojimas, kuriame suskambo kilniausi jausmai ir ku- 
ris surado atgarsį klausytojų širdyse. Klausydamasis šio balso, 
taip išraiškingai jį teisinančio, akimirką Mišiu neištvėrė — iš 
geltonų jo akių pabiro ašaros ir nuriedėjo baisiu jo veidu. Jis 
pasirodė tuomet toks, koks buvo iš tikrųjų: paprastas ir gudrus 
kaip vaikas, bet sykiu ir vyras, kurio gyvenimą užvaldžiusi vie- 
na mintis. Klausytojai jį staiga perprato, ypač kai jis pravirko — 
jo ašaros padarė didelį įspūdį prisiekusiesiems. Sumanusis gy- 
nėjas, užčiuopęs šį palankumo šuorą, pradėjo įkalčių aptarimą. 
— Kur daiktinis įrodymas, kad nusikaltimas padarytas? Kur 

senatorius? — paklausė jis. — Jūs kaltinate mane, kad mes jį 
uždarėme ar net užmūrijome akmenimis ir gipsu! Jei taip, tai 
mes žinome, kur jis, o kadangi jūs laikote mus įkalinę jau tris 
savaites, senatorius, aišku, numirė iš bado. Mes — žmogžudžiai, 
tačiau Žmogžudyste jūs mūsų neapkaltinote. Bet jei senatorius 
gyvas, vadinasi, mes turime bendrų; jeigu mes turėtume ben- 
drų ir jei senatorius gyvas, nejau mes jo neišleistume? Jeigu tiks- 
las, kurį mums primetate, sužlugo, argi mes be reikalo blogin- 
tume savo padėtį? Kerštui nepavykus, mes galėtume, pareiškę 
atgailą, gauti atleidimą; nejau mes užsispirtume ir laikytume 
nelaisvėje žmogų, iš kurio nieko negalima išgauti? Juk tai ab- 
surdas! Pasiimkite savo gipsą, iš jo jums jokios naudos, — krei- 
pėsi jis į visuomeninį kaltintoją, — nes arba mes bukapročiai 
nusikaltėliai, — o šituo jūs netikite, — arba nekalti, aukos kaž- 
kokių aplinkybių, kurios nesuprantamos nei mums, nei jums! 
Geriau imtumėte ieškoti dokumentų, sudegintų pas senatorių 
ir bylojančių apie daug nuožmesnius interesus negu mūsiš- 
kiai; jie gal atskleistų jums ir jo pagrobimo paslaptį. 

Gynėjas ėmė plėtoti šias prielaidas su nuostabiu meistrišku- 
mu. Ilgai kalbėjo apie aukštą gynybos liudytojų moralę, sakė, 
kad jie karšti katalikai, tikintys būsimu gyvenimu ir amžinomis 
kančiomis. Čia jis pasirodė neprilygstamas ir sugebėjo giliai su- 
jaudinti publiką. 

— Kaip čia išeina? — kalbėjo jis. — Iš pusseserės sužinoję 
apie senatoriaus pagrobimą, nusikaltėliai sėdi ir ramiai sau pie- 
tauja! Kai žandarmerijos karininkas pasiūlo jiems visa šita už- 
baigti, jie atsisako grąžinti senatorių — nesupranta, ko iš jų no- 
rima! 

Čia jis pareiškė, kad ši byla turbūt išliks paslaptimi, kad by- 
los raktas esąs Laiko rankose; Laikas parodysiąs, koks neteisin- 
gas šis kaltinimas. Pasukęs šia vaga, advokatas žengė drąsų ir 
sumanų žingsnį — ėmė kalbėti prisiekusiojo vardu; papasako- 
jo, kaip jis, būdamas prisiekusiuoju, aptarinėtų šią bylą su kole- 
gomis, koks jaustųsi nelaimingas, jei būtų prisidėjęs prie Žiau- 

raus nuosprendžio, o paskui paaiškėtų, kad įvykusi klaida; taip 
gyvai nupiešė sąžinės priekaištus ir taip įtaigiai vėl priminė abe- 
jones, kurios sukiltų jo sieloje išklausius ginamąją kalbą, jog pri- 
siekusiųjų širdis suspaudė baisus nerimas. 

Tada prisiekusieji dar nebuvo persisotinę panašių kalbų, tad 
ji sužavėjo juos savo naujumu, ir kolegija visiškai sutriko. Po 
karštos ginamosios pono de Granvilio kalbos prisiekusieji gavo 
išklausyti gudrų ir klastingą Bordeną, kuris išplėtojo advokato 
samprotavimus, iškėlė aikštėn visas tamsiąsias šios bylos puses 
ir parodė, kad jos neįmanoma išnarplioti. Jis užsimojo paveikti 
protą ir mintis, kaip ponas de Granvilis buvo paveikęs širdį ir 
vaizduotę. Žodžiu, jam pavyko apsukti prisiekusiesiems gal- 
vas tokiais įtikimais argumentais, jog visuomeninis kaltintojas 
suprato, kad jo statinys subiro į šipulius. Tai buvo taip akivaiz- 
du, jog ponų d'Otserų ir Gotaro advokatas, pasikliovęs blaiviu 
prisiekusiųjų protu, nusprendė, kad kaltinimas jo ginamiesiems 
atkrito. Visuomeninis kaltintojas paprašė jo atsakymą atidėti ryt- 
dienai. Bordenas, iš prisiekusiųjų akių supratęs, kad kaltinamieji 
bus išteisinti, jeigu prisiekusieji tarsis šių ginamųjų kalbų pa- 
veikti, pasipriešino, remdamasis teise ir faktine padėtimi: nie- 
kuo dėti jo klientai neturį dar vieną naktį kankintis su nerimu ir 
baime širdyje; bet viskas buvo veltui — teismas išėjo pasitarti. 

— Mano nuomone, visuomenės interesų reikia paisyti ne ma- 
žiau negu kaltinamųjų interesų, — pareiškė pirmininkas. — Teis- 
mas nusikalstų lygybės sampratai, jei atmestų tokį pat Gyny- 
bos prašymą, vadinasi, jis turi patenkinti Kaltinimo prašymą. 

— Niekad nežinai, kada laimėsi, o kada pralaimėsi, — pasa- 
kė Bordenas, žiūrėdamas į kaltinamuosius. — Šį vakarą jūs ga- 
lėtumėte būti išteisinti, O rytoj pasmerkti. 

— Šiaip ar taip, — tarė vyresnysis de Simezas, — mes galime 
tik Žavėtis jumis. 

Panelės de Sen Sin akys buvo paplūdusios ašaromis. Po abe- 
jonių, kurių neslėpė gynėjai, ji nesitikėjo tokios sėkmės. Žmo- 
nės ją sveikino, kiekvienas tikino, kad jos pusbroliai bus ištei- 

sinti. Bet į šią bylą turėjo įsiterpti įvykis — skandalingiausias, 
kraupiausias ir netikėčiausias, koks tik kada nors yra pakeitęs 
kriminalinės bylos eigą. 


XXskyrius 


SIAUBINGAS BYLOS POSŪKIS 


Kitą dieną po advokato Granvilio kalbos, penktą valandą ryto, 
žmonės sutiko senatorių vieškelyje į Trua — jį miegantį išlaisvi- 
nę kažkokie nepažįstamieji, ir dabar jis ėjo į Trua, nieko nenu- 
tuokdamas apie bylą, nežinodamas, kad jo vardas skamba vi- 
soje Europoje, laimingas, kad kvėpuoja tyru oru. Žmogus, šios 
tragedijos ašis, išgirdęs visa tai, apstulbo taip pat, kaip apstul- 
bo jį išvydusieji. Jam buvo duotas ūkininko vežimas, ir jis nu- 
skubėjo į Trua pas prefektą. Prefektas tuoj pat įspėjo prisieku- 
siųjų kolegijos pirmininką, vyriausybės komisarą ir visuomeni- 
nį kaltintoją; šie, remdamiesi grafo de Gondrevilio pasakojimu, 
liepė atgabenti Martą, nakvojusią pas Diurjė, o prisiekusiųjų ko- 
legijos pirmininkas surašė tuo tarpu motyvus ir išdavė orderį 
jai suimti. Panelė de Sen Sin, palikta laisvėje tik už užstatą, taip 
pat buvo pažadinta iš miego vieną tų retų akimirkų, kai amži- 
nos baimės ir nerimo kamuojama vargais negalais užmigo, ir 
laukė dabar sargybinių saugoma prefektūroje, kur turėjo būti 
apklausta. Kalėjimo viršininkui buvo išsiųstas įsakymas neleis- 
ti kaltinamiesiems bendrauti ne tik tarpusavyje, bet net su ad- 
vokatais. Dešimtą valandą susirinkusi minia sužinojo, kad teis- 
mo posėdis nukeliamas į pirmą valandą dienos. 

Ši permaina, kuri sutapo su žinia apie senatoriaus paleidi- 
mą, Martos ir panelės de Sen Sin suėmimas, įsakymas, draudži- 
ąs advokatams susitikti su kaltinamaisiais sukėlė siaubą Sarže- 
befo rūmuose. Nesunku suprasti, kad susijaudino visas miestas 

ir smalsuoliai, atvykę į Trua dalyvauti teismo posėdyje, laikraš- 
čių atsiųsti stenografistai, net ir prastuomenė. Apie dešimtą va- 
landą ryto ponų d'Otserų ir gynėjų aplankyti atėjo abatas Gužė. 
Tuo metu visi pusryčiavo, jei galima panašiomis aplinkybėmis 
pusryčiauti; klebonas pasivedėjo Bordeną ir poną de Granvilį į 
šalį, papasakojo, ką jam buvo prisipažinusi Marta, ir perdavė 
jos gauto laiško skiautelę. Abu gynėjai susižvalgė, paskui Bor- 
denas pasakė klebonui: 

— Niekam apie tai nė žodžio! Matyt, viskas žuvo, išlaikyki- 
me bent orumą. 

Martai neužteko jėgų atsilaikyti prieš prisiekusiųjų kolegijos 
pirmininką ir visuomeninį kaltintoją. Beje, prieš ją buvo baisy- 
bė įkalčių. Senatoriaus nurodymu Lešeno pasiuntė žmogų at- 
nešti iš rūsio paskutinio Martos kepto duonos kepalo likučių — 
senatorius buvo palikęs nesuvalgytą apatinę plutą — ir paimti 
kartu tuščius butelius bei kitus daiktus. Ilgomis įkalinimo va- 
landomis Malenas, spėliodamas, kas jį buvo ištikę, prikūrė įvai- 
riausių prielaidų, ieškojo ženklų, galinčių užvesti jį ant jo prie- 
šų pėdsakų; dabar jis savo samprotavimais, aišku, pasidalijo su 
teismo pareigūnais. Mišiu sodyba, kuri statyta neseniai, veikiau- 
siai turinti naują duonkepę; kadangi pado čerpės ir plytos, ant 
kurių dedami kepalai, paprastai sudaro tam tikrą piešinį, tai 
turint krosnies pado atspaudą ir atradus tuos pačius rėžius ant 
duonos plutos, galima įrodyti, kad duona kepta šitoje duonke- 
pėje. Be to, buteliai, antspauduoti žalia smalka, tikriausiai pa- 
našūs į butelius iš Mišiu rūsio. Šiomis įžvalgiomis pastabomis 
senatorius pasidalijo su taikos teisėju; tas atvykęs padarė kratą 
Martos akivaizdoje; sulaukta rezultatų, kokius ir buvo numatęs 
senatorius. Pasikliovusi tariamu Lešeno, visuomeninio kaltin- 
tojo ir vyriausybės komisaro geraširdiškumu, — o jie įtikinėjo 
ją, kad tik nuoširdus prisipažinimas gali išgelbėti vyrui gyvy- 
bę, vargšė Marta, priblokšta šių akivaizdžių įkalčių, prisipaži- 
no, kad apie slėptuvę, kurioje buvo uždarytas senatorius, žino- 
ję tik Mišiu, ponai de Simezai ir d'Otserai ir kad ji buvo triskart 

naktimis nunešusi senatoriui maisto. Loransa, iškvosta apie slėp- 
tuvę, turėjo norom nenorom prisipažinti, kad rūsį atradęs Mi- 
šiu ir parodęs jai dar prieš šią bylą, kai reikėjo slėpti bajorus 
nuo jų ieškančios policijos. 

Vos tik šiai apklausai pasibaigus, prisiekusiesiems ir advo- 
katams buvo pranešta, kad teismo posėdis tęsiamas toliau. Tre- 
čią valandą pirmininkas pradėjo posėdį paskelbdamas, kad gau- 
ta naujų duomenų, todėl byla imama nagrinėti iš naujo. Pirmi- 
ninkas parodė Mišiu tris vyno butelius ir paklausė, ar jis pripa- 
žįsta, kad šie buteliai jo, atkreipdamas prisiekusiųjų dėmesį į 
tai, kad dviejų tuščių butelių smalka tokia pat kaip pilno bute- 
lio, kurį šį rytą taikos teisėjas Martos akivaizdoje paėmė iš jo 
rūsio; Mišiu neigė, kad buteliai jo; bet šie nauji įkalčiai padarė 
įspūdį prisiekusiesiems, kai pirmininkas paaiškino, kad tušti bu- 
teliai buvo rasti ten, kur kalėjo uždarytas senatorius. Paskui dėl 
rūsio po vienuolyno griuvėsiais buvo apklaustas kiekvienas kal- 
tinamasis. Iš visų liudytojų — kaltinimo ir gynybos — parody- 
mų, nustatyta, kad ši slėptuvė, atrasta Mišiu, buvo žinoma tik 
jam, Loransai ir keturiems bajorams. Galima spręsti, kaip pa- 
veikė publiką ir prisiekusiuosius visuomeninio kaltintojo pa- 
skelbta žinia, kad šiuo rūsiu, apie kurį žinojo tik kaltinamieji ir 
du liudytojai, pasinaudota senatoriui įkalinti. Buvo įvesta Mar- 
ta. Jos pasirodymas sukėlė didžiausią susijaudinimą ir tarp pub- 
likos, ir tarp kaltinamųjų. Ponas de Granvilis pakilo prieštarau- 
damas, kad žmona negali liudyti prieš vyrą. Visuomeninis kal- 
tintojas pareiškė, kad Marta pati prisipažino esanti nusikalti- 
mo bendrininkė; jai nereikia duoti priesaikos nei liudyti, ji tik 
privalo būti išklausyta tiesos labui. 

— Mums, beje, tereikia perskaityti jos parodymus, duotus 
kolegijos pirmininkui, — pasakė teismo pirmininkas ir liepė raš- 
tininkui perskaityti rytą surašytą tardymo protokolą. 

— Ar patvirtinate savo parodymus? — paklausė pirmininkas. 

Mišiu žvilgtelėjo į žmoną, ir Marta, suvokusi savo klaidą, krito 
nualpusi. Galima neperdedant pasakyti, kad į kaltinamųjų suo- 
lą ir jų gynėjus tarsi perkūnas trenkė. 

— Ašniekad nerašiau iš kalėjimo žmonai ir nepažįstu nė vie- 
no tarnautojo kalėjime, — pareiškė Mišiu. 

Bordenas perdavė jam laiško skutelius; vos užmetęs akį, Mi- 
šiu sušuko: 

— Mano rašysena padirbta! 

— Jums nieko kito ir nelieka, kaip neigti, — tarė visuomeni- 
nis kaltintojas. 

Tada į teismo salę buvo įvestas senatorius su visomis cere- 
monijomis, kurių laikomasi priimant tokio rango asmenis. Jo 
pasirodymas sukėlė sensaciją. Malenas, kurį teisininkai be jo- 
kio gailesčio buvusiems tos nuostabios pilies savininkams pa- 
vadino grafu de Gondreviliu, pirmininko paprašytas labai įdė- 
miai ir ilgai žiūrėjo į kaltinamuosius. Pripažino, kad jį pagrobu- 
sių asmenų drabužiai buvo lygiai tokie pat kaip bajorų; tačiau 
pridūrė, kad tą akimirką, kai jį užpuolė, buvo toks sutrikęs, jog 
negalįs tvirtinti, kad šie kaltinamieji ir yra nusikaltėliai. 

— Maža to, —kalbėjo jis, — esu įstikinęs, kad šie keturi ponai 
čia niekuo dėti. Rankos, kurios man užrišo akis, buvo šiurkš- 
čios. Todėl, — pridūrė Malenas žvelgdamas į Mišių, — esu la- 
biau linkęs manyti, kad šituo pasirūpino mano buvęs ūkvaiz- 
dis; bet aš prašau ponus prisiekusiuosius gerai pasverti mano 
parodymus. Mano įtarimai šiuo klausimu labai migloti, ir aš 
nesu visiškai tikras. Ir štai kodėl. Tie pagrobėjai dviese užkėlė 
mane ant arklio ir pasodino už nugaros vyriškiui, kuris užrišo 
man akis ir kurio plaukai buvo tokie pat rudi kaip kaltinamojo 
Mišiu. Kad ir kokia keista pasirodys jums dar viena mano pa- 
staba, aš privalau ją pasakyti, nes ji gali būti palanki kaltinama- 
jam, — prašau jį dėl to neįsižeisti. Kadangi buvau pririštas prie 
jo nugaros, turėjau, žinoma, — nors jojome labai greitai — pa- 
justi jo kūno kvapą. Tai štai, kvapas, kurį užuodžiau, nebuvo 
būdingas Mišiu. O dėl asmens, kuris tris kartus atnešė man mais- 
to, neabejoju, kad tai buvo Marta, Mišiu žmona. Pirmą kartą aš 
ją atpažinau iš žiedo, kurį jai dovanojo panelė de Sen Sin ir ku- 
rio ji nesusiprotėjo nusimauti. Prašau teismą ir ponus prisieku- 

siuosius apsvarstyti tas prieštaringas aplinkybes, kurių aš pats 
neįstengiu išsiaiškinti. 

Maleno parodymus palydėjo palankus murmesys ir visuoti- 
nis pritarimas. Bordenas paprašė teismą leisti pateikti keletą 
klausimų šiam reikšmingam liudytojui. 

— Vadinasi, ponas senatorius manote, kad reikia ieškoti kitų 
jūsų įkalinimo priežasčių negu tie tikslai, kuriuos priskyrė kal- 
tinamiesiems kaltintojas? 

— Žinoma! — atsakė senatorius. — Bet aš tų paskatų neži- 
nau, nes kartoju — per dvidešimt įkalinimo dienų su niekuo 
nesimačiau. 

— Ar manote, — įsiterpė visuomeninis kaltintojas, — kad 
jūsų Gondrevilio pilyje galėjo būti dokumentų, raštų ar verty- 
binių popierių, dėl kurių ponai de Simezai būtų ryžęsi daryti 
kratą? 

— Nemanau, — atsakė Malenas. — Net jei taip ir būtų, man 
rodos, šie ponai nebūtų bandę įsigyti jų smurtu. Juk jei norėjo 
juos gauti, tereikėjo manęs paprašyti. 

— Pone senatoriau, ar nedeginote popierių parke? — netikė- 
tai paklausė ponas de Granvilis. 

Senatorius dirstelėjo į Greveną. Skubiai persimetęs su notaru 
gudriu žvilgsniu, kurį spėjo pagauti Bordenas, senatorius atsa- 
kė jokių popierių nedeginęs. Visuomeninis kaltintojas paprašė 
jį papasakoti apie pasalą, kurios auka jis vos netapo parke, pa- 
klausė, ar jis neklysta, ar tikrai šautuvas buvo nukreiptas į jį. 
Senatorius paaiškino, kad Mišiu tada sėdėjęs medyje. Šitas at- 
sakymas, kuris sutapo su Greveno liudijimu, padarė didžiulį 
įspūdį. Bajoraičiai šaltakraujiškai klausėsi, kaip jų priešas duo- 
da parodymus ir gniuždo juos savo didžiadvasiškumu. Loran- 
sa kentėjo baisiausias kančias, ir markizui de Šaržebefui tekda- 
vo retkarčiais prilaikyti ją už alkūnės. Grafas de Gondrevilis 
pasišalino, nusilenkdamas keturiems bajorams, bet jie jam ne- 
atsakė. Šita smulkmena papiktino prisiekusiuosius. 

— Jie žuvo, — šnabžtelėjo Bordenas markizui. 

— Deja! Vis per tą savo išdidumą! — atsakė ponas de Šarže- 
befas. 

— Mūsų užduotis dabar visiškai paprasta, ponai, — tarė vi- 
suomeninis kaltintojas, atsistodamas ir kreipdamasis į prisie- 
kusiuosius. 

Štai kam, jo nuomone, buvę panaudoti tie du maišai gipso: 
juo buvo pritvirtinta geležinė ąsa, ant kurios turėjo būti paka- 
binta spyna, laikanti strypą ant rūsio durų; šitas strypas pami- 
nėtas protokole, kurį rytą buvo surašęs Pigu. Kaltintojui buvo 
lengva įrodyti, kad apie rūsį žinojo tik kaltinamieji. Jis išaiški- 
no, kiek melo buvo gynybos versijoje, į miltus sumalė, pasinau- 
dodamas taip stebuklingai atsiradusiais naujais įkalčiais, visus 
advokatų argumentus. 1806 metais dar nebuvo išblėsęs 1793 
metų Aukščiausiosios Būtybės“ prisiminimas ir kalbėti apie die- 
viškąjį teisingumą buvo dar per anksti. Todėl apie dangaus įsi- 
kišimą į šią bylą visuomeninis kaltintojas prisiekusiesiems ne- 
užsiminė. Jis tik pridūrė, kad Teisingumas susidomės nežino- 
mais bendrininkais, kurie paleido senatorių, ir atsisėdo ramia 
širdžia laukti nuosprendžio. 

Prisiekusieji suprato, kad čia esama kažkokios paslapties, bet 
buvo įsitikinę, kad tą paslaptį žino kaltinamieji, o jie tyli dėl 
labai svarbių asmeninių sumetimų. 

Pakilo ponas de Granvilis, kuriam paaiškėjo, kad čia esama 
kažkokios machinacijos; bet jis atrodė susikrimtęs ne tiek dėl 
šių naujų parodymų, kiek dėl akivaizdaus prisiekusiųjų apsi- 
sprendimo. Dabartinė jo kalba galbūt net pranoko vakarykštę, 
buvo, ko gero, logiškesnė ir glaustesnė už pirmąją. Bet jis jautė, 
kad jo įkarštis atsimuša į prisiekusiųjų abejingumą, ir suvokė, 
jog kalba tuščiai! Baisi, širdį stingdanti padėtis! Jis atkreipė dė- 
mesį, kad senatorius išlaisvintas, tarsi burtininkui mostelėjus 
lazdele, ir, žinoma, be jokios kaltinamųjų ar Martos pagalbos, ir 
tai patvirtina jo pirmuosius samprotavimus. Vakar kaltinamie- 
ji, aišku, dar galėję tikėtis išteisinimo; ir jeigu jų galioje buvę, 
kaip taria kaltintojas, laikyti senatorių įkalintą ar jį paleisti, bū- 

tų jį išlaisvinę tik po nuosprendžio. Advokatas mėgino įrodyti, 
kad tokį smūgį galėjo smogti tik šešėlyje slypintys priešai. 

Keistas dalykas! Ponas de Granvilis sudrumstė tik visuome- 
ninio kaltintojo ir teisininkų sąžinę, nes prisiekusieji klausėsi 
vien iš pareigos. Net ir publika, visada tokia palanki kaltina- 
miesiems, buvo įsitikinusi jų kaltumu. Mintys kuria tam tikrą 
atmosferą. Teismo salėje minios mintys slegia teisėjus, prisie- 
kusiuosius — ir atvirkščiai. Matydamas tokį nusiteikimą, kurį 
visada lengva perprasti ar pajusti, gynėjas užbaigė savo kalbą 
su savotišku karštligišku pakilimu, kurį įkvėpė įsitikinimas, kad 
jo ginamieji nekalti. 

— Kaltinamųjų vardu aš iš anksto atleidžiu jums už pragaiš- 
tingą klaidą, kurios niekas nebeišnarplios! — sušuko jis. — Mes 
visi čia tik Žaislelis nežinomos makiaveliškos galybės rankose. 
Marta Mišiu yra šlykščios klastos auka, ir visuomenė tai suvoks, 
bet nelaimė bus jau nepataisoma. 

Bordenas pasirinko ginklu senatoriaus liudijimą ir pareika- 
lavo bajorus išteisinti. 

Pirmininkas pateikė teismo debatų santrauką labai nešališ- 
kai, nes prisiekusieji buvo jau akivaizdžiai įtikinti. Remdama- 
sis senatoriaus liudijimu, jis netgi palenkė svarstyklių lėkštę kal- 
tinamųjų naudai. Šitas geranoriškumas anaiptol negalėjo pa- 
kenkti kaltinimo sėkmei. Vienuoliktą valandą vakaro, pagrįs- 
damas savo išvadą įvairiais prisiekusiųjų kolegijos pirmininko 
atsakymais, teismas pasmerkė Mišiu myriop, ponus de Sime- 
zus — dvidešimt ketveriems metams, o brolius d'Otserus — 
dešimčiai metų katorgos. Gotaras buvo išteisintas. Visa salė no- 
rėjo matyti, kaip laikysis penki nusikaltėliai tą lemtingą akimir- 
ką, kai, stoję laisvi prieš teismą, dabar išgirs nuosprendį. Ketu- 
ri bajoraičiai žvilgtelėjo į Loransą, ši nukreipė į juos savo sausą 
liepsnojantį kankinės žvilgsnį. 

— Ji verktų, jei mes būtume išteisinti, — pasakė broliui jau- 
nesnysis de Simezas. 

Dar niekados kaltinamieji nesutiko neteisingo nuosprendžio 

su tokia giedra ir su tokiu orumu kaip šitos penkios baisingo 
suokalbio aukos. 

— Mūsų gynėjas jums atleido! — pasakė vyresnysis de Sime- 
zas, kreipdamasis į teismą. 

Ponia d'Otser susirgo ir išgulėjo tris mėnesius de Šaržebefo 
rūmuose. Senukas d'Otseras romiai grįžo į Sen Sinį; bet grau- 
žiamas skausmo, kurį išgyvena seniai, neturintys kaip jaunimas 
jokių pramogų, jis dažnai tarsi viską aplinkui užmiršdavo; kle- 
bonui tai buvo įrodymas, kad vargšas tėvas vis dar mena pra- 
žūtingą nuosprendį, lyg jis tik vakar būtų paskelbtas. Gražuo- 
lės Martos teisti nereikėjo, ji mirė kalėjime, praėjus trims savai- 
tėms po vyro nuteisimo, pavedusi globoti savo sūnų Loransai, 
ant kurios rankų ir užmerkė akis. Ilgai netrukus po nuosprendžio 
itin svarbūs politiniai įvykiai išdildė žmonių atmintyje bylos pri- 
siminimą, ir kalbos apie tai nutilo. Visuomenė kaip vandeny- 
nas: audrai nurimus, grįžta į savo krantus, apmalšta ir nutrina 
nelaimės pėdsakus savo nepasotinamų interesų bangomis. 

Jei ne dvasios tvirtybė ir įsitikinimas, kad pusbroliai nekalti, 
Loransa nebūtų ištvėrusi; bet ji dar kartą įrodė savo būdo didy- 
bę ir nustebino poną de Granvilį ir Bordeną išoriniu ramumu, 
būdingu kilnioms sieloms tragiškiausiomis akimirkomis. Ji pri- 
žiūrėjo ir slaugė ponią d'Otser ir kasdien dvi valandas praleis- 
davo kalėjime. Sakė, kad kai jos pusbroliai atsidurs katorgoje, ji 
ištekės už vieno iš jų. 

— Katorgoje! — sušuko Bordenas. — Bet juk, panele, dabar 
reikia galvoti tik apie viena — prašyti Imperatorių malonės. 

— Prašyti malonės kažkokį Bonapartą? — pasibaisėjo Lo- 
ransa. 

Seno oraus prokuroro akiniai nušoko nuo nosies, bet jis spėjo 
juos sugriebti, dėbtelėjo į merginą, kuri dabar rodėsi subrendu- 
si moteris; kiaurai perprato šį charakterį, paėmė markizą de Šar- 
žebefą už parankės ir pasakė: 

— Pone markize, lėkime į Paryžių jų gelbėti, veikime be jos! 

XXIskyrius 


IMPERATORIAUS STOVYKLA 


Ponų de Simezų ir d'Otserų kasacinis skundas buvo pirmoji 
byla, kurią gavo svarstyti kasacinis teismas. Iškilmės šio teismo 
įsteigimo proga, laimė, užvilkino sprendimą. 

Rugsėjo gale, po trijų posėdžių, per kuriuos buvo išklausytos 
gynėjų ir generalinio prokuroro Merleno kalbos, — šiuo klausi- 
mu pasisakė pats prokuroras — kasacinis skundas buvo atmes- 
tas. Paryžiuje jau buvo įsteigtas imperatoriškasis teismas, po- 
nas de Granvilis paskirtas ten generalinio prokuroro pavaduo- 
toju, o kadangi Obės departamentas priklausė šio teismo juris- 
dikcijai, ponui de Granviliui buvo paranku ieškoti užtarimo nu- 
teistiesiems savo ministerijoje; jis dėl to išūžė galvą savo globė- 
jui Kambeseresui; Bordenas ir ponas de Šaržebefas kitą rytą po 
nuosprendžio apsilankė pono de Granvilio rūmuose Marė kvar- 
tale, kur jis mėgavosi medaus mėnesio džiaugsmais, mat per tą 
laiką buvo spėjęs vesti. Kad ir kokios permainos buvo įvyku- 
sios buvusio advokato gyvenime, ponas de Šaržebefas suprato, 
kad jaunasis prokuroro padėjėjas nuliūdęs dėl kasacinio teismo 
sprendimo ir tebėra ištikimas savo buvusiems ginamiesiems. 
Kai kurie advokatai, šio amato meistrai, į savo bylas Žiūri tarsi į 
meilužes. Tačiau tokie atvejai reti, per daug nepasikliaukite. Kai 
jo buvę klientai ir jis liko vieni kabinete, ponas de Granvilis pa- 
sakė markizui: 

— Nelaukdamas jūsų apsilankymo, aš jau panaudojau visą 
savo įtaką. Nebandykite gelbėti Mišiu, antraip ponų de Simezų 
malonės prašymas bus atmestas. Reikalinga auka. 

— Dieve mano! — šūktelėjo Bordenas, rodydamas jaunajam 
pareigūnui tris malonės prašymus. — Kaip galiu aš sunaikinti 
jūsų buvusio kliento malonės prašymą? Įmesti šį dokumentą į 
ugnį — vadinasi, nukirsti jam galvą. 

Jis padavė lapą su Mišiu parašu, ponas de Granvilis paėmė 
popierių Ir permetė jį akimis. 


200 Honorė de Bal:ac 


— Sunaikinti mes jo negalime; bet žinokite, jei prašysite vis- 
ko, negausite nieko. 

— Ar spėsime pasitarti su Mišiu? — paklausė Bordenas. 

— Taip, spėsite. Įsakymą vykdyti bausmę duoda generalinė 
prokuratūra, ir mes galime atidėti ją keletui dienų. Žmonės žu- 
domi, bet formalumų laikomasi, ypač Paryžiuje, — pridūrė jis 
su savotišku kartėliu. 

Ponas de Šaržebefas buvo to klausęs vyriausiąjį teisėją, ir gau- 
tos informacijos šviesoje šie liūdni pono de Granvilio žodžiai 
atrodė be galo prasmingi. 

— Mišiu nekaltas, žinau tai, tvirtinu tai, — pridūrė prokuro- 
ras, — bet ką gali vienas Žmogus prieš visus? Pagalvokite, be to, 
kad šiandien aš privalau tylėti. Mano pareiga — pasirūpinti, 
kad būtų įtaisytas ešafotas, ant kurio mano buvusiam klientui 
bus nukirsta galva. 

Ponas de Šaržebefas pernelyg gerai pažinojo Loransą, tad ne- 
abejojo, kad ji nieku gyvu nesutiks gelbėti pusbrolių Mišiu są- 
skaita. Tada markizas ryžosi žengti paskutinį žingsnį. Jis pa- 
prašė, kad jį priimtų Užsienio reikalų ministras, nes norėjo pa- 
bandyti rasti išsigelbėjimą per aukštąją diplomatiją. Pasiėmė su 
savim Bordeną, kuris pažinojo ministrą ir buvo padaręs jam ka- 
daise porą paslaugų. Senukai rado Taleraną susimąsčiusį, įsmei- 
gusį akis į liepsną židinyje — jis sėdėjo prie stalo, ranka parė- 
męs galvą, atkišęs kojas; ant žemės gulėjo nukritęs laikraštis. 
Ministras buvo ką tik perskaitęs kasacinio teismo nuosprendį. 

— Prašom sėsti, pone markize, — tarė ministras, — o jūs, 
Bordenai, — pridūrė jis, rodydamas jam vietą prie stalo, — ra- 
šykite. 

„Valdove, 

Mes, žemiau pasirašę keturi bajorai, nekalti, bet nuteisti, ką tik su- 
žinojome, kad Jūsų Didenybės kasacinis teismas patvirtino prisieku- 
siųjų teismo nuosprendį. 

Dabar tik Jūs, Jūsų Imperatoriškoji Didenybe, galite mūsų pasigai- 
lėti. Mes kreipiamės į Jūsų prakilnų gailestingumą tik tam, kad turė- 

tume progą paaukoti savo gyvybę mūšio lauke Jūsų akivaizdoje, ir 
lickame ištikimi Jūsų Imperatoriškajai ir Karališkajai Didenybei... Su 
pagarba...“ ir t. t. 

— Tik kunigaikščiai ir moka būti tokie paslaugūs, — pasakė 
markizas de Šaržebefas, imdamas iš Bordeno rankų šį brangų 
peticijos originalą, kurį reikėjo duoti pasirašyti keturiems bajo- 
rams; markizas buvo pasiryžęs gauti garbingų asmenų, prita- 
riančių peticijai, parašus. 

— Jūsų giminaičių gyvybė, pone markize, — tarė ministras, 
— priklauso nuo laimės mūšio lauke, pasistenkite paduoti pra- 
šymą kitą dieną po pergalės, ir jie bus išgelbėti! 

Jis paėmė plunksną ir pats parašė vieną asmenišką laišką Im- 
peratoriui, kitą — dešimties eilučių — maršalui Diurokui, pas- 
kui paskambino, liepė savo sekretoriui paruošti diplomatinį pasą 
ir ramiai paklausė senąjį prokurorą: 

— Pasakykite atvirai, ką jūs manote apie šią bylą? 

— Nejau nežinote, Jūsų Šviesybe, kas mus taip gudriai apėjo? 

— Numanau, bet dėl tam tikrų priežasčių neturi likti jokių 
abejonių, — atsakė kunigaikštis. — Grįžkite į Trua, atvažiuoki- 
te su grafaite de Sen Sin čia tokiu pat laiku, bet slapta; užeikite 
pas ponią Taleran; ji bus įspėta apie jūsų apsilankymą. Mes pa- 
sodinsime panelę de Sen Sin taip, kad ji matytų Žmogų, stovintį 
prieš mane; jeigu atpažins, kad tai tas pats, kuris buvo ją aplan- 
kęs ponų de Polinjako ir de Rivjero sąmokslo dienomis, — kad 
ir ką aš kalbėsiu, kad ir ką jis atsakys, — tegul ji nekrusteli, ne- 
ištaria nė žodžio! Beje, rūpinkitės tik vienu — išgelbėti ponus 
de Simezus, nesusimanykite vargintis dėl to nenaudėlio eigulio. 

— Jis įstabus Žmogus, Jūsų Šviesybe! — šūktelėjo Bordenas. 

— Kas tai, entuziazmas? Ir jį rodote jūs, Bordenai! Vadinasi, 
tas Žmogus yra ne bet kas. Mūsų valdovas begalinis savimyla, 
pone markize, — tarė ministras, keisdamas pokalbio temą, — 
jis pavarys mane, kad galėtų niekieno netrukdomas kvailioti. 
Šis didis karys geba keisti erdvės ir laiko dėsnius; bet keisti žmo- 
nių neįstengia, o jis norėtų nulipdyti juos tokius, kokių jam rei- 

kia. Taigi neužmirškite, kad išprašyti savo giminaičiams malo- 
nę gali tik vienas asmuo... panelė de Sen Sin. 

Markizas vienas išvažiavo į Trua ir išdėstė Loransai, kaip su- 
siklostė reikalai. Loransa išsirūpino iš prokuroro leidimą pasi- 
matyti su Mišiu; markizas palydėjo ją iki kalėjimo vartų ir liko 
jos laukti. Ji išėjo apsipylusi ašaromis. 

— Vargšas Žmogus, — tarė ji, — bandė pulti ant kelių mal- 
daudamas mane nebegalvoti apie jį ir užmiršo, kad jo kojos su- 
kaustytos grandinėmis! Ak, markize, aš prašysiu ir už jį. Taip, 
eisiu ir pabučiuosiu jų imperatoriui batus! O jei nepavyks, ką 
gi, tada pasistengsiu, kad šis žmogus liktų amžinai gyvas mūsų 
šeimos atmintyje. Paduokite jo malonės prašymą, kad laimėtu- 
me laiko; noriu užsakyti jo portretą. Važiuojame. 

Rytojaus dieną, kai ministras iš sutarto ženklo suprato, kad 
Loransa jau ten, kur turi būti, paskambino ir įėjusiam durinin- 
kui liepė įvesti poną Koranteną. 

— Brangusis, jūs sumanus Žmogus, — pasakė Taleranas, — 
noriu, kad man padėtumėte. 

— Jūsų Šviesybe... 

— Klausykite. Tarnaudamas Fušė, jūs gausite pinigų, bet ne- 
įsigysite nei garbės, nei padorios padėties; o tarnaudamas man, 
kaip tarnavote Berlyne, būsite visų gerbiamas. 

— Jūsų Šviesybe, jūs labai geras... 

— Per paskutinį savo žygį Gondrevilyje, jūs parodėte nema- 
žų sugebėjimų... 

— Ką Jūsų Šviesybė turite galvoje? — paklausė Korantenas, 
nutaisydamas nei pernelyg abejingą, nei pernelyg nustebusį 
veidą. 

— Ne, pone, — sausai atkirto ministras, — jūs nieko nepa- 
sieksite, jūs bijote... 

— Ko, Jūsų Šviesybe? 

— Mirties! — tarė ministras savo gražiu, giliu, dusliu balsu. 
— Sudiev, brangusis. š 

— Taijis, — pasakė įeidamas markizas de Saržebefas, — bet 
mes vos nepražudėm grafaitės, ji alpėja! 

— Tokias šunybes tik jis ir gali ištaisyti, — atsakė ministras. 
— Pone, bijau, kad jūsų laukia nesėkmė, — pridūrė kunigaikš- 
tis. — Vykite neva į Strasbūrą, aš atsiųsiu jums neužpildytus 
pasų dublikatus. Pasiimkite žmonių, panašių į save, mikliai keis- 
kite kryptį, o ypač ekipažą, tegul Strasbūre apsistoja jūsų antri- 
ninkai, o patys važiuokite į Prūsiją per Sveicariją ir Bavariją. Nė 
žodžio niekam, ir būkite atsargus. Prieš jus — policija, o jūs dar 
nežinote, kas tai yra policija. 

Panelė de Sen Sin pasiūlė Roberui Lefevrui nemažą sumą, 
kad šis sutiktų atvykti į Trua nutapyti Mišiu portreto, o ponas 
de Granvilis pažadėjo šitam tada garsiam tapytojui kuo geres- 
nes darbo sąlygas. Ponas de Šaržebefas iškeliavo savo vežimai- 
čiu su Loransa ir tarnu, mokančiu vokiškai. Prie Nansi jis pasi- 
vijo Gotarą ir panelę Gužė, kurie buvo išvažiavę anksčiau pui- 
kiu briku; markizas persėdo į briką, o jiems paliko savo seną 
karietaitę. Ministras neklydo. Strasbūre generalinis policijos ko- 
misaras atsisakė vizuoti keleivių pasus, remdamasis griežčiau- 
siu įsakymu. Tuo pat metu markizas ir Loransa išvyko iš Pran- 
cūzijos per Bezansoną su diplomatiniais pasais. Loransa perva- 
žiavo Šveicariją pirmomis spalio dienomis, nė skersa akimi ne- 
žvilgtelėjusi į nuostabius jos kraštovaizdžius. Tūnojo briko kam- 
putyje sukaustyta tokio stingulio, koks apima nusikaltėlį, žinantį 
savo bausmės valandą. Tada visą gamtą aptraukia savotiški 
karšti garai, o patys kasdieniškiausi daiktai įgauna fantastinius 
kontūrus. Mintis: „Jei man nepavyks, jie mirs“, užgulė jos sielą, 
žeisdama ją, kaip kadaise ant kankinamo rato Žmogaus kūną 
žeidė geležinė budelio kuoka. Ji jautėsi vis labiau palūžusi, pra- 
radusi visą savo ryžtą laukdama žiaurios, lemtingos ir trumpos 
akimirkos, kai susidurs akis į akį su žmogumi, nuo kurio pri- 
klausė keturių bajoraičių likimas. Tačiau nusprendė su šiuo su- 
gniužimu nekovoti — neeikvoti veltui jėgų. Neįstengdamas su- 
prasti šio tvirtos dvasios Žmonių išskaičiavimo, — tas išskaičia- 
vimas kaskart vis kitaip pasireiškia išorėje, ir kai kurie panašūs 
protai tokio lemtingo laukimo valandėlėmis netikėtai pra- 


204 Honoreė de Balzac 


linksmėja — markizas bijojo, kad neatveš Loransos gyvos į šį 
susitikimą, tokį iškilmingą jiems, ir, žinoma, neišsitenkantį įpras- 
to asmeninio gyvenimo rėmuose. Nusižeminti prieš žmogų, ku- 
rio neapkentė ir kurį niekino, Loransai reiškė visų jos kilnių jaus- 
mų mirtį. 

— Po šito, — sakė ji, — gyventi liks nebe ta Loransa. 

Tačiau abu keleiviai, atsidūrę Prūsijoje, negalėjo nepastebėti 
didžiulio žmonių ir vežimų bruzdesio. Buvo prasidėjęs Jenos 
mūšis“. Loransa ir markizas matė, kaip rikiuojasi ir žygiuoja 
tarsi per paradą Tiuilri nuostabūs prancūzų armijos pulkai. Šis 
didingas karo reginys, kurį nusakyti galima tik Biblijos žodžiais 
ir vaizdais, paveikė Loransos vaizduotę, ir Žmogų, įkvepiantį 
šią Žmonių aibę ji ėmė laikyti milžinu. Netrukus aplinkui su- 
skambo žodis pergalė. Imperatoriaus pulkai ką tik laimėjo du 
svarbius mūšius. Vakar, prieš keleiviams atvažiuojant į Zalfel- 
dą, kurjie tikėjosi pasivyti Napoleoną, žygiuojantį žaibo greitu- 
mu, žuvo Prūsijos kunigaikštis. Pagaliau spalio tryliktąją — blo- 
ga lemianti data — panelė de Sen Sin privažiavo upę, ir jos bri- 
kas riedėjo dabar tarp Didžiosios Armijos pulkų; aplink save ji 
matė baisų sąmyšį; ją siuntinėjo iš kaimo į kaimą, iš vieno dali- 
nio į kitą, jai darėsi baisu vienai su senuku šitoje kareivių jūroje 
— jų buvo šimtas penkiasdešimt tūkstančių vyrų, ir jie perse- 
kiojo kitą šimtą penkiasdešimt tūkstančių vyrų. Už gyvatvorės, 
palei klampų kelią, kuris ėjo kalva, visą laiką įkyriai kliuvo už 
akių upė, ir Loransa neištvėrusi paklausė vieną kareivį, kaip 
toji upė vadinasi. 

— Zalė, — atsakė šis ir parodė į prūsų kariuomenę, dideliais 
būriais išsidėsčiusią kitame upės krante. 

Temo; Lorana matė, kaip įsiliepsnoja laužai ir blykčioja gin- 
klai. Senasis markizas, drąsus kaip tikras riteris, sėdėdamas ša- 
lia savo naujojo tarno, pats vadeliojo dvejetą puikių tik vakar 
pirktų arklių. Senukas žinojo, kad atvažiavęs į mūšio lauką jis 
neras nei vežėjo, nei arklių. Staiga narsųjį briką, stebinantį vi- 
sus kareivius, sustabdė armijos žandarmerijos žandaras, stri- 
magalviais prilėkęs prie markizo. 

— Kasjjūs tokie? Kur važiuojate? Ko jums reikia? — riktelėjo 
jis. 

— Imperatoriaus, — atsakė markizas de Šaržebefas. — Vežu 
svarbią žinią maršalui Diurokui nuo ministrų. 

— Čia jums likti negalima, — pasakė žandaras. 

Tačiau panelė de Sen Sin ir markizas turėjo nori nenori pasi- 
likti, nes jau visiškai sutemo. 

— Kur mes? — paklausė panelė de Sen Sin, sustabdžiusi du 
pro šalį jojančius karininkus, kurių mundurus slėpė gelumbės 
milinės. 

— Jūs prancūzų armijos avangardo priekyje, ponia, — atsa- 
kė vienas karininkų. — Ir negalite čia pasilikti, nes jei priešas 
pajudės ir pradės šaudyti pabūklai, atsidursite tarp dviejų ugnių. 

— Štai kaip! — abejingai ištarė ji. 

Išgirdęs šitą „Štai kaip!“, kitas karininkas paklausė: 

— Iš kur čia atsirado ta moteris? 

— Mes laukiame, — paaiškino ji, — žandaro, kuris nuėjo įspėti 
pono Diuroko, o ponas Diurokas mums padės pasimatyti su 
Imperatoriumi. 

— Pasimatyti su Imperatoriumi?.. — perklausė pirmasis ka- 
rininkas. — Lemtingo mūšio išvakarėse? Tik pagalvokite, ką sa- 
kote! 

— Ko gero, jūsų teisybė, — tarė Loransa, — geriau kreipsiuo- 
si į jį poryt, po pergalės jis bus sukalbamesnis. 

Abu karininkai pavarė arklius apie dvidešimt žingsnių pir- 
myn ir sustojo. Čia briką apsupo būrys generolų, maršalų, kari- 
ninkų, visų mundurai spindėte spindėjo, jie pagarbiai aplenkė 
briką — tiesiog dėl to, kad jis stovėjo jiems ant kelio. 

— Dieve mano! — kreipėsi markizas į Loransą. — Bijau, ar 
tik nesikalbėjome su pačiu Imperatoriumi. 

— Imperatoriumi? Štai jis, — tarė vienas generolas. 

Tada Loransa priekyje, už poros žingsnių, pastebėjo karinin- 
ką, kuris buvo šūktelėjęs: „Iš kur čia atsirado ta moteris!“ Vie- 
nas tų dviejų kariškių, — žodžiu, Imperatorius, užsivilkęs ant 

žalio munduro savo garsiąją pilką milinę, sėdėjo ant balto ar- 
klio, uždengto brangia gūnia. Jis apžiūrinėjo pro žiūronus prū- 
sų armiją, išsidėsčiusią kitame Zalės krante. Tada Loransa su- 
prato, kodėl jos brikas stovi čia ir kodėl Imperatoriaus palyda 
taip pagarbiai jį apjoja. Jai sugniaužė širdį — išmušė valanda. Ji 
išgirdo duslų gausmą: daugybė vyrų skubiai rikiavosi ant aukš- 
tumos, žvangėjo būgnai, skardėjo trimitai. 

— Maršalas Lanas užims su visu savo korpusu priekines po- 
zicijas, maršalas Lefevras ir gvardija išsidėstys ant šios kalvos, 
— pasakė tas kitas karininkas, kuris pasirodė esąs generolas ma- 
joras Bertjė. 

Imperatorius nušoko nuo žirgo. Vos tik jam krustelėjus, jo 
garsusis mameliukas Rustanas puolė palaikyti arklio. Loransa 
nustėro, ji nesitikėjo tokio paprastumo. 

— Liksiu nakvoti ant šitos aukštumos, — pasakė Impera- 
torius. 

Šią akimirką didysis maršalas Diurokas, kurį žandaras paga- 
liau surado, priėjo prie markizo de Šaržebefo ir paklausė, ko jis 
čia atvyko; markizas atsakė, kad Užsienio reikalų ministro laiš- 
kas paaiškins, kaip skubu jam ir panelei de Sen Sin gauti au- 
dienciją pas Imperatorių. 

— Jo Didenybė tikriausiai pietaus stovykloje, — pasakė Diu- 
rokas imdamas laišką. — Kai sužinosiu, koks reikalas, prane- 
šiu, ar galima bus patenkinti jūsų prašymą. Seržante, — kreipė- 
si jis į žandarą, — palydėkite ekipažą ir pastatykite jį už ano 
namelio. 

Ponas de Šaržebefas nuvažiavo paskui žandarą ir pastatė sa- 
vo briką už varganos lūšnelės, suręstos iš lentų ir molio, aplink 
kurią augo keli vaismedžiai ir kurią saugojo pėstininkų ir kava- 
lerijos piketai. 

Galima sakyti, kad karo didingumas sutvisko čia visu savo 
spindesiu. Nuo šios viršūnės matei abiejų armijų linijas, nu- 
tviekstas mėnesienos. Be perstojo ten ir atgal zujo adjutantai. 
Praslinkus valandai, atėjo Diurokas ir įsivedė panelę de Sen Sin 

ir markizą de Šaržebefą į lūšnelę; jos asla buvo plūktinė kaip 
mūsų daržinių laitas. Už stalo, nuo kurio buvo nukraustyti in- 
dai, priešais krosnį, kur rūkdamos smilko šlapios malkos, ant 
prastos medinės kėdės sėdėjo Napoleonas. Purvini batai bylo- 
jo, kadjo ilgai jodinėta laukais. Jis buvo nusivilkęs savo garsiąją 
pilką milinę, ir jo žymusis žalias munduras, perjuostas plačiu 
raudonu ordino kaspinu, kuris atrodė dar ryškesnis baltos lie- 
menės ir baltų kašmyrinių kelnių fone, įstabiai pabrėžė jo blyš- 
kų ir rūstų kaip romėnų imperatoriaus veidą. Jis buvo padėjęs 
ranką ant išskleisto ant kelių žemėlapio. Bertjė stovėjo žvilgė- 
damas Imperijos vicekonetablio munduru. Liokajus Konstanas 
laikė prieš Imperatorių padėklą su kava. 

— Ko norite? — paklausė Napoleonas su apsimestiniu šiurkš- 
tumu, metęs į Loransą veriamą žvilgsnį. — Vadinasi, nebebijo- 
te kalbėti su manim prieš mūšį? Koks reikalas? 

— Valdove, aš grafaitė de Sen Sin, — atsakė Loransa, įsmei- 
gusi į jį ne mažiau įdėmų žvilgsnį. 

— Na ir kas? — atsiliepė jis irzliai, nes merginos žvilgsnis 
jam pasirodė įžūlus. 

— Nejau nesuprantate? Esu grafaitė de Sen Sin ir prašau jūsų 
malonės, — tarė ji, puldama ant kelių ir paduodama jam Tale- 
rano surašytą prašymą su imperatorienės, Kambesereso ir Ma- 
leno prierašais. 

Imperatorius meiliai pakėlė prašytoją ir, klastingai į ją žvilg- 
telėjęs, pasakė: 

— Pagaliau būsite gerutė? Ar suprantate, kuo turi tapti Pran- 
cūzijos imperija?.. 

— Ak, šią akimirką aš suprantu tik Imperatorių, — atsakė ji, 
nugalėta geraširdiškumo, su kuriuo šis likimo paženklintas žmo- 
gus ištarė žodžius, pranašaujančius malonę. 

— Arjie nekalti? — paklausė Imperatorius. 

— Visi nekalti, — pakiliai atsakė Loransa. 

— Visi? Ne, eigulys — pavojingas žmogus, jis gali nužudyti 
mano senatorių, nepasiklausęs jūsų nuomonės... 

— O, valdove, — tarė ji, — jeigu jūs turėtumėte draugą, kuris 
būtų pasiaukojęs už jus, ar atsižadėtumėte jo? Ar ne... 

— Jūs moteris, — pasakė jis su pašaipos gaidele balse. 

— Ojūs geležinis Žmogus! — atkirto ji aistringai ir griežtai, ir 
jos atsakymas patiko Imperatoriui. 

— Tą Žmogų pripažino kaltu mūsų šalies teismas. 

— Bet jis nekaltas. 

— Vaikeli!.. — pasakė Imperatorius. 

Jis paėmė panelę de Sen Sin už rankos ir nusivedė ant kalvos. 

— Štai, pažiūrėkite, — tarė jis su jam būdinga iškalba, kuri 
bailius paversdavo drąsuoliais, — žiūrėkite, štai trys šimtai tūks- 
tančių vyrų, jie taip pat nekalti! Ir ką gi, rytoj trisdešimt tūks- 
tančių vyrų Žus, žus už savo šalį! Prūsų pusėje gal bus nukau- 
tas didis fizikas, ideologas, genijus. Mes tikriausiai prarasime 
daug dar nežinomų didžių žmonių. Pagaliau mano akyse gal- 
būt kris mano geriausias draugas! Ar kaltinti man už tai Dievą? 
Ne. Aš tylėsiu. Žinokite, panele, kad reikia mirti už savo tėvy- 
nės įstatymus, kaip čia mirštama užjos šlovę, — pridūrė jis ves- 
damasis ją atgal į trobelę. — Grįžkite į Prancūziją, — pasakė jis 
žiūrėdamas į markizą, — mano įsakymas seks jums įkandin. 

Loransa patikėjo, kad bus pakeista bausmė ir ūkvaizdžiui Mi- 
šiu, todėl apimta dėkingumo, priklaupė ir pabučiavo Impera- 
toriui ranką. 

— Jūs ponas de Šaržebefas? — paklausė tada Napoleonas, 

— Taip, valdove. 

— Turite vaikų? 

— Daug. 

— Kodėl jums neatsiuntus vieno iš savo vaikaičių? Galėtų 
būti mano pažas... 

„A, štai ir išlenda leitenantėlis, — dingtelėjo Loransai, — no- 
ri, kad atsilygintume už malonę“. 

Markizas nusilenkė nieko neatsakęs. Laimė, į trobelę įpuolė 
generolas Rapas. 

— Valdove, gvardijos ir didžiojo kunigaikščio de Bergo ka- 
valerijos pulkai nespės atvykti prieš pusiaudienį. 

— Nesvarbu, — atsakė Napoleonas, atsigręžęs į Bertjė, — 
mums taip pat pasitaiko poilsio valandėlių, mokėkime jomis pa- 
sinaudoti. 

Imperatoriui mostelėjus ranka, Loransa su markizu išėjo ir 
sėdo į savo briką; seržantas išvedė juos į kelią ir palydėjo iki 
kaimo; čia jie pernakvojo. Rytojaus dieną jie tolo nuo mūšio lau- 
ko dundant aštuoniems šimtams patrankų, kurios griaudėjo iš- 
tisas dešimt valandų, ir dar kelyje sužinojo apie stulbinančią 
pergalę prie Jenos. Po savaitės įvažiavo į Trua priemiestį. Vy- 
riausiojo teisėjo įsakymu, kuris buvo perduotas Trua miesto pir- 
mosios instancijos imperatoriškojo teismo prokurorui, tuos ke- 
turis bajorus įsakyta paleisti už užstatą iki Imperatoriaus ir Ka- 
raliaus sprendimo; bet tuo pat metu prokuratūra išsiuntė įsa- 
kymą įvykdyti mirties bausmę Mišiu. Tie du įsakymai buvo gauti 
tą rytą, kai grįžo Loransa. Apie antrą valandą grafaitė kelionės 
drabužiais nuskubėjo į kalėjimą. Jai buvo leista pasilikti su Mi- 
šiu, kol vyko liūdna ceremonija, vadinama aprengimu; gerasis 
abatas Gužė, išsirūpinęs leidimą palydėti nuteistąjį iki ešafoto, 
nežinodamas savo ponų likimo; todėl, pamatęs Loransą, Mišiu 
šūktelėjo iš džiaugsmo. 

— Dabar galiu mirti, — tarė jis. 

— Jų malonės prašymas patenkintas, bet dar nežinau kokio- 
mis sąlygomis, — atsakė ji. — Nepaisydama jų nuomonės, vis- 
ką padariau dėl tavęs, bičiuli... Maniau, kad išgelbėjau ir tave, 
bet Imperatorius savo karališkomis meiliomis manieromis ap- 
gavo mane. 

— Ten aukštai buvo lemta, — tarė Mišiu, — kad sarginis šuo 
būtų užmuštas toje pat vietoje, kur buvo nužudyti jo senieji 
ponai! 

Paskutinė valanda greitai prabėgo. Kai reikėjo išeiti, Mišiu 
tedrįso paprašyti vienos malonės — pabučiuoti panelei de Sen 

Sin ranką. Bet ji atkišo jam savo skruostus, ir ši kilni auka juos 
pagarbiai pabučiavo. Mišiu atsisakė būti vežamas. 

— Nekaltieji turi eiti pėsčiomis! — pareiškė jis. 

Jis nepanoro, kad abatas Gužė vestų jį po ranka; oriai ir ryŽ- 
tingai nužingsniavo prie ešafoto. Dėdamas galvą ant trinkos, 
paprašė budelį atlenkti surduto apykaklę. 

— Mano drabužiai atiteks jums, pasistenkite jų nesugadinti. 

Keturi bajoraičiai vos spėjo pasimatyti su panele de Sen Sin: 
vyriausiojo divizijos vado pasiuntinys atnešė raštus, kad jiems 
suteikiamas jaunesniojo leitenanto laipsnis tame pačiame kava- 
lerijos pulke, ir įsakymą tuojau prisistatyti į Bajoną, kur stovėjo 
jų korpuso atsarginiai daliniai. Po širdį veriančio atsisveikini- 
mo, — nes juos visus slėgė negera nuojauta, — panelė de Sen 
Sin grįžo į savo ištuštėjusią pilį. 

Abu broliai, jau eskadrono vadai, žuvo kartu Imperatoriaus 
akyse prie Soma Sieros, gindami viens kitą. Jų paskutiniai Žo- 
džiai buvo: „Loransa!“ 

Vyresnysis d'Otseras, jau išsitarnavęs pulkininko laipsnį, krito 
šturmuojant redutą prie Maskvos upės, ojo vietą užėmė brolis. 

Adrijenas, pakeltas į brigados generolus po mūšio prie Drez- 
deno, kur buvo sunkiai sužeistas, grįžo gydytis į Sen Sinį. Steng- 
damasi išgelbėti paskutinįjį iš keturių bajoraičių, kurie taip trum- 
pai gyveno šalia jos, grafaitė, tada jau trisdešimt dvejų metų, 
ištekėjo už jo; bet ji galėjo pasiūlyti jam tik sužeistą širdį, ir šis ją 
priėmė; mylintys žmonės arba neabejoja niekuo, arba abejoja 
viskuo. 

Restauraciją Loransa sutiko be entuziazmo, jai Burbonai grį- 
žo per vėlai; vis dėlto skųstis nebuvo dėl ko: vyras, pakeltas 
Prancūzijos peru ir gavęs markizo de Sen Sinio titulą, 1816 me- 
tais tapo generolu leitenantu ir už ypatingas tuo metu suteiktas 
paslaugas buvo apdovanotas mėlynuoju Šventosios Dvasios or- 
dinu. 

Mišiu sūnus, kuriuo Loransa rūpinosi kaip savo pačios vai- 
ku, 1817 metais tapo advokatu. Padirbėjęs dvejus metus, buvo 

paskirtas Alansono teismo teisėjo pavaduotoju, o iš ten 1827 me- 
tais perkeltas dirbti karaliaus prokuroru Arsi teisme. Loransa, 
tvarkiusi Mišiu turto reikalus, šiam jaunuoliui jo pilnametystės 
dieną įteikė dvylikos tūkstančių livrų valstybinės rentos doku- 
mentus; paskui išpiršo turtingą nuotaką, panelę Žirel iš Trua. 
Markizas de Sen Sinis mirė 1829 metais ant Loransos ir savo 
tėvų rankų, apsuptas jį dievinančių vaikų. Tuo metu dar nie- 
kam nebuvo pavykę įspėti senatoriaus pagrobimo paslapties. 
Liudvikas XVIII buvo pasiruošęs atitaisyti nelaimes, įvykusias 
dėl šios istorijos; bet apie šios negandos priežastis su markize 
de Sen Sin kalbėti vengė, ir markizė ėmė galvoti, kad jis buvo 
tos tragedijos bendrininkas. 


XXII skyrius 


VISKAS PAAIŠKĖJA 


Velionis markizas de Sen Sinis už savo ir tėvų santaupas įsigijo 
puikius rūmus Fobur diu Rulio gatvėje, pridėdamas juos prie 
didžiulio majorato, sudaryto pero titului išlaikyti. Tada Loran- 
sai paaiškėjo tas bjaurus markizo ir jo tėvų šykštumas, dėl kurio 
ji taip dažnai sielojosi. Tad nuo šiolei markizė, kuri gyveno sa- 
vo valdose ir kaupė pinigus vaikams, žiemą atvažiuodavo gy- 
venti į Paryžių, juo labiau kad jos duktė Berta ir sūnus Polis 
sulaukė tokio amžiaus, kai jų auklėjimui reikėjo Paryžiaus tei- 
kiamų galimybių. Ponia de Sen Sin retai lankėsi salonuose. Jos 
vyras negalėjo nežinoti, koks didis sielvartas slegia šios moters 
širdį; bet jis globstė ją su didžiausiu jautrumu ir numirė, likęs 
ištikimas šiai vienintelei savo gyvenimo meilei. Šį kilnų Žmogų, 
kurį laiką neįvertintą, paskutiniaisiais metais Sen Sinių giminės 
dukra apdovanojo tokia meile, kokia jisai ją mylėjo, žodžiu, Lo- 

ransos vyras pasijuto visiškai laimingas. Loransa visų pirma gy- 
veno šeimos džiaugsmais. Nebuvo kitos moters Paryžiuje, ku- 
rią būtų taip mylėję ir gerbę jos draugai. Lankytis jos namuose 
laikyta tikra garbe. Švelni, atlaidi, protinga, o svarbiausia — pa- 
prasta, ši moteris patiko prakilnioms sieloms, traukė jas, nors 
jos išvaizda dvelkė skausmu; bet kiekvienam rodėsi, kad jis glo- 
boja šią stiprią moterį, ir tas slaptos globos jausmas, matyt, ir 
teikė draugystei su ja žavesio. Jos gyvenimas, toks skausmin- 
gas jaunystėje, buvo gražus ir giedras saulėlydyje. Visi žinojo, 
kąji iškentėjusi. Niekas niekada neklausė, kas pavaizduotas Ro- 
bero Lefevro tapytame portrete, kuris po Mišiu mirties kabo sve- 
tainėje kaip gedulingas ir svarbiausias jos papuošalas. Loran- 
sos veidas — tarsi sunkiai ir ilgai brendęs vaisius. Jos sielvartin- 
gą kaktą nūnai puošia savotiška šventa didybė. Tuo metu, kai 
markizė atvėrė savo svetainės duris lankytojams, jos turtas, iš- 
leidus įsakymą dėl nuostolių grąžinimo emigrantams, davė jai 
du šimtus tūkstančių livrų rentos, neskaitant vyro algos. Lo- 
ransai atiteko milijonas šimtas tūkstančių frankų, kuriuos pali- 
ko Simezai. Nuo to laiko ji išleidžia šimtą tūkstančių frankų per 
metus, o kas lieka, atideda Bertos kraičiui. 

Berta — gyvas motinos portretas, bet stokoja ryžtingos jos 
drąsos; ji subtili, sąmojinga kaip motina „ir moteriškesnė“, liūd- 
nai sako Loransa. Markizė nenorėjo ištekinti dukters, kol šiai 
nesuėjo dvidešimt metų. Šeimos santaupos, apdairiai tvarko- 
mos senojo d'Otsero ir įdėtos į valstybinius popierius, kai 1830- 
aisiais krito rentų vertė, sudarė apie aštuoniasdešimt tūkstan- 
čių frankų rentą — Bertos dalį. 1833 metais merginai suėjo dvi- 
dešimt metų. 

Maždaug tuo laiku princesė de Kadinjan, nusprendusi ap- 
vesdinti sūnų kunigaikštį de Mofrinjezą, prieš kelis mėnesius 
supažindino jį su markize de Sen Sin. Žoržas de Mofrinjenas 
pietaudavo pas markizę tris kartus per savaitę, lydėdavo moti- 
ną ir dukterį į Italų operą, mūdravo ant arklio aplink jų briką, 
kai jos važinėdavosi Bulonės miške. Tada Sen Žermeno prie- 

miesčio aukštuomenei paaiškėjo, kad Žoržas įsimylėjęs Bertą. 
Tik niekas negalėjo suprasti, ar ponia de Sen Sin nori, kad jos 
duktė būtų kunigaikštienė, o paskui ir princesė; ar princesė gvie- 
šlasi savo sūneliui turtingos dalies; ar garsioji Diana de Kadin- 
jan žengia pirmą žingsnį provincijos aristokratijos link, ar pro- 
vincijos aristokratija baidosi garsiosios ponios de Kadinjan, jos 
polinkių ir išlaidaus gyvenimo būdo. Bijodama pakenkti sūnui, 
princesė pasidarė labai dievota, ėmė slėpti savo intymų gyve- 
nimą ir vasaros mėnesius praleisdavo Ženevoje, kur nuomojo 
vilą. 

Vieną vakarą pas princesę de Kadinjan sėdėjo markizė d'Es- 
par ir Ministrų tarybos pirmininkas de Marsė. Tą vakarą prin- 
cesė matė savo buvusį meilužį paskutinį kartą — po metų jis 
mirė. Svetainėje taip pat buvo Rastinjakas, ministro pavaduo- 
tojas de Marsė kabinete, du ambasadoriai, du garsūs oratoriai 
iš Perų rūmų, senukai kunigaikščiai de Lenonkuras ir de Nava- 
renas, grafas de Vandenesas su savo jauna žmona, d Artezas; 
buvo tai keistokas būrelis, kurio sudėtį tačiau nesunku paaiš- 
kinti; princui de Kadinjanui reikėjo iš ministro pirmininko išsi- 
rūpinti leidimą. De Marsė, nenorėjęs imtis atsakomybės, atvy- 
ko pranešti princesei, kad perdavė reikalą į patikimas rankas. 
Atsakymą jiems tą patį vakarą turėjo atnešti vienas senas politi- 
kos veikėjas. Tarnas pranešė, kad atvyko markizė de Sen Sin su 
dukteria. Loransa, kurios politinės pažiūros liko nepakitusios, 
rodėsi ne nustebusi, bet pasipiktinusi, kai pamatė garsiausius 
abiejų Rūmų legitimizmo atstovus šnekučiuojantis su ministru 
pirmininku — karaliaus, kurio ji niekada nevadino kitaip kaip 
Orleano kunigaikštis, tarnu; jie klausėsi jo ir juokėsi su juo. De 
Marsė švytėjo itin ryškiai, kaip lempa prieš užgesdama. Marki- 
zė de Sen Sin taikstėsi su de Marsė, kaip Austrijos rūmai, pasak 
gandų, taikstėsi tada su ponu de Sent Oleru**: ji stengėsi žiūrėti 
į jį ne kaip į politiką, o kaip į aukštuomenės žmogų. Bet kai 
liokajus pranešė atvykus grafą de Gondrevilį, ji pašoko nuo kė- 
dės tarsi įgelta. 

— Sudiev, ponia, — sausai tarė ji princesei ir išėjo su Berta, 
taip apskaičiavusi savo žingsnius, kad nesusidurtų su tuo pra- 
gaištingu žmogumi. 

— Jūs, ko gero, išardėte Žoržo vedybas, — šnažbtelėjo prin- 
cesė savo buvusiam meilužiui. 

Buvęs Arsi raštininkas, buvęs Liaudies atstovas, buvęs ter- 
midorininkas“, buvęs Liaudies tribūnas, buvęs Valstybės pata- 
rėjas, buvęs Imperijos grafas ir senatorius, buvęs Liudviko XVIII 
peras, o dabar naujai iškeptas Liepos monarchijos peras patai- 
kūniškai nusilenkė gražuolei princesei de Kadinjan. 

— Nebijokite, gražioji ponia, su princais mes nekariaujame, 
— tarė jis sėsdamasis šalia jos. 

Malenas buvo kadaise įsigijęs Liudviko XVIII palankumą, nes 
šiam pravertė buvusio senatoriaus patirtis. Jis padėjo nuversti 
Dekazą ir negailėjo patarimų Vilelio“* vyriausybei. Šaltai sutik- 
tas Karolio X, prisidėjo prie apmaudaujančio Talerano. Turėjęs 
laimę tarnauti vyriausybei nuo 1789 metų, buvo didelėje dvy- 
liktosios vyriausybės malonėje, tačiau galėjo vieną gražią dieną 
nuojos nusigręžti; prieš penkiolika mėnesių jis buvo nutraukęs 
draugystę, trisdešimt šešerius metus siejusią jį su garsiausiu iš 
visų diplomatų. Būtent tą vakarą, kalbėdamas apie šį didį di- 
plomatą, Malenas pasakė: 

— Ar žinote, kodėl jis taip priešiškai nusiteikęs Bordo kuni- 
gaikščio“' atžvilgiu?.. Todėl, kad šis pretendentas į sostą perjau- 
nas... 

— Keistą jūs duodate patarimą jaunuoliams, — pajuokavo 
Rastinjakas. 

De Marsė, susirūpinęs dėl princesės žodžių, į šiuos pokštus 
neatsiliepė; jis iš padilbų žvelgė į Gondrevilį, aiškiai laukda- 
mas progos įsiterpti į pokalbį, kai senis, įpratęs anksti gulti, iš- 
važiuos. Visi svečiai, ponios de Sen Sin išėjimo liudytojai, žino- 
dami, kodėl ji išėjo, tylėjo kaip ir de Marsė. Gondrevilis neatpa- 
žino markizės ir nesuprato, kodėl visi tokie santūrūs; bet ir gy- 
venimo patirtis, ir politiniai įpročiai išmokė jį takto, be to, jis 

buvo protingas žmogus; taigi nusprendęs, kad varžo draugiją, 
Malenas pasišalino. De Marsė stovėjo prie židinio ir, matyt, 
giliai susimąstęs, sekė akimis šį kiūtinantį iš svetainės septy- 
niasdešimtmetį senį. 

— Be reikalo, ponia, iš anksto nepasakiau jums, kas mano 
tarpininkas, — prabilo pagaliau ministras pirmininkas, klausy- 
damasis dardančios karietos. — Bet aš atpirksiu savo kaltę ir 
pasistengsiu jus su Sen Siniais sutaikyti. Ta istorija įvyko prieš 
trisdešimt metų, vadinasi, ji sena kaip Henriko IV mirtis, apie 
kurią, tarp mūsų kalbant, nors ir yra priežodis, labai mažai ži- 
noma kaip ir apie daugelį kitų istorinių katastrofų. Duodu žo- 
dį, kad mano pasakojimas, net ir nesusijęs su markize, būtų la- 
bai įdomus. Žodžiu, jis nušvies vieną garsų mūsų šiandieninės 
istorijos epizodą — Mon Sen Bernaro epizodą. 

Ponai ambasadoriai turės progos įsitikinti, kad įžvalgumo po- 
žiūriu mūsų dienų politikai toli gražu neprilygsta tiems Makia- 
veliams, kuriuos 1793 metais liaudies bangos iškėlė virš visų 
audrų ir kurių vienas kitas įplaukė, kaip sakoma romanse, į ra- 
mų uostą. Tik tas, kurį mėtė ir vėtė to meto uraganai, gali šian- 
dien užimti Prancūzijoje daugmaž padorų postą. 

— Bet man rodosi, — nusišypsojo princesė, — kad jums šiuo 
atžvilgiu nieko geresnio ir norėti negalima... 

Dalyvių lūpomis nuslydo mandagi šypsena, nesusilaikė ne- 
nusišypsojęs ir de Marsė. Ambasadoriai, matyt, ėmė nekantrauti; 
de Marsė atsikosėjo, ir visi nutilo. 

— Vieną 1800 metų birželio mėnesio naktį, — prabilo minist- 
ras pirmininkas, — apie trečią valandą ryto, kai auštant dienai 
blėso žvakių šviesos, du vyrai, kuriems įkyrėjo lošti kortomis, 
— jie gal ir lošė tik dėl to, kad kiti nenuobodžiautų, — išėjo iš 
Užsienio reikalų ministerijos salės, — Ministerija tada buvo Ba- 
ko gatvėje, — ir pasuko į nedidelę svetainę. Šitie du vyrai, ku- 
rių vienas yra miręs, o kito koja jau grabe“', — kiekvienas saviš- 
kai — nepaprasti žmonės. Abu yra buvę kunigai ir abu išsiža- 
dėję Bažnyčios; abu vėliau vedė. Vienas jų buvo paprastas ora- 

torionas, kitas nešiojo vyskupo mitrą. Pirmasis vadinosi Fušė, 
antrojo vardo nesakau; bet abu tada buvo paprasti Prancūzijos 
piliečiai, ne visai paprasti. Pamatę, kad jie eina į svetainę, salėje 
likę svečiai susidomėjo. Įkandin jų nužingsniavo trečias asmuo. 
Na,o šis trečiasis, — jis manė esąs kur kas protingesnis už anuo- 
du, — vadinosi Siejesas, ir jūs visi Žinote, kad jis taip pat iki 
Revoliucijos buvo dvasininkas. Šlubasis tada buvo Užsienio rei- 
kalų ministras, o Fušė — Policijos ministras. Siejesas jau buvo 
atsisakęs konsulo posto. Iš savo vietos pakilo dar vienas vyriš- 
kis, mažas, ramus ir griežtas, ir nuėjo paskui tuos tris, garsiai 
tardamas, — jį girdėjo asmuo, kuris man persakė jo žodžius: 
„Bijau, kai prie kortų stalo sėdasi kunigai“. Tai buvo Karo mi- 
nistras. Karno žodžiai nė kiek nesujaudino dviejų konsulų, 1o- 
šiančių salėje. Kambaseresas ir Lebrenas buvo tada pavaldūs 
ministrams, gerokai galingesniems už juos. Beveik visi tie vals- 
tybės vyrai šiandien jau mirę, ir galima jų nebepaisyti: jie pri- 
klauso istorijai, o tos nakties istoriniai įvykiai buvo siaubingį; 
apsakau juos todėl, kad tik aš vienas šitai Žinau, todėl, kad Liud- 
vikas XVIII vargšei poniai de Sen Sin apie juos nepapasakojo, o 
šiandieninei vyriausybei nei šilta, nei šalta, ar ji ką nors Žino. 
Visi keturi susėdo. Dar prieš ištariant pirmą žodį, raišasis užda- 
rė duris, pasak gandų, net užstūmė velkę. Tik gerai išauklėti 
žmonės neišleidžia iš akių tokių smulkmenų. Trijų ekskunigų 
veidai buvo pamėlę ir lyg akmeniniai, jūs dar juos prisimenate. 
Išjų išsiskyrė tik raudonveidis Karno. Todėl pirmasis ir prabilo 
kariškis: — „Apie ką kalbėsime?“ — „Apie Prancūziją“, — tur- 
būt atsakė kunigaikštis, kuriuo aš gėriuosi kaip vienu nepapras- 
čiausių mūsų laikų žmogumi. — „Apie Respubliką“, — tikriau- 
siai pasakė Fušė. — „Apie valdžią“, — greičiausiai pareiškė Sie- 
jesas. 

Svečiai susižvalgė. De Marsė balsu, žvilgsniu ir gestais nuo- 
stabiai pavaizdavo tuos tris vyrus. 

— Trys kunigai puikiai vienas kitą suprato, — kalbėjo jis to- 
liau. — Karno tikriausiai iš aukšto Žiūrėjo į savo kolegas ir į 


Tamsi istorija 217 


buvusį konsulą. Širdies gilumoje, man rodos, jis turėjo būti pri- 
trenktas. 

„Jūs tikite sėkme?“ — paklausė jį Siejesas. 

„Iš Bonaparto gali visko laukti, — atsakė Karo ministras, — 
jis laimingai perėjo Alpes“. 

„Šią akimirką, — tyčia lėtai ištarė diplomatas, — jis stato ant 
kortos savo ateitį". 

„Galų gale kalbėkime atvirai, — pasakė Fušė, — ką mes da- 
rysime, jei Pirmasis konsulas pralaimės? Ar įmanoma atkurti 
armiją? Ar liksime jo nuolankūs tarnai?" 

„Šiuo metu respublikos nebėra, — įsiterpė Siejesas, — jis 
paskirtas konsulu dešimčiai metų“. 

„Valdžios jis turi daugiau negu Kromvelis, — pridūrė buvęs 
vyskupas, — ir už karaliaus mirtį nebalsavo“. 

„Mes turime valdovą, — tarė Fušė, — bet ar išsaugosime jį, 
jeigu jis pralaimės mūšį, 0 gal grįšime prie tikros Respublikos?" 

„Prancūzija, — pamokomai atkirto Karno, — atsilaikys tik 
tada, jei sugrįš tokia griežta valdžia kaip Konvento laikais". 

„Pritariu Karno, — tarė Siejesas. — Jei Bonapartas grįš pra- 
laimėjęs, reikia jį pribaigti, ir taip jis mums įgriso per tuos sep- 
tynis mėnesius!" 

„Bet jį palaiko armija“, — mąsliai pasakė Karno. 

„O mus palaikys liaudis!“ — šūktelėjo Fušė. 

„Jūs labai greitas, pone!“ — atšovė didikas tuo savo žemu 
balsu, kurį jis išsaugojo iki šiol ir kuris privertė susigūžti ekso- 
ratorioną. 

„Būkite atviri, ponai, — tarė staiga iškišęs galvą buvęs Kon- 
vento narys. — Jei Bonapartas grįš nugalėjęs, mes jį liaupsinsi- 
me; jei grįš pralaimėjęs, pakišime po žeme!“ 

„Ak, jūs buvote čia, Malenai, — nė kiek nesutrikęs atsiliepė 
namų šeimininkas, — tad prisidėkite prie mūsų 

Ir jis davė jam ženklą sėstis. Taigi dėl šios aplinkybės šis as- 
muo, iki šiol nežymus Konvento narys, ir tapo tuo, kuo dar yra, 
kaip matėme, šiuo metu. Malenas išlaikė liežuvį už dantų, ir 

abu ministrai liko jam ištikimi; bet jis pasirodė esąs tos intrigos 
centrinė ašis ir siela. 

„To žmogaus dar niekam nepavyko nugalėti! — karštai šūk- 
telėjo Karno. — O dabar jis pranoko Hanibalą“. 

„Jei ištiktų nelaimė, štai ir Direktorija“, — klastingai pasakė 
Siejesas, atkreipdamas susirinkusiųjų dėmesį, kad jų penketas. 

„Mums visiems rūpi, — tarė Užsienio reikalų ministras, — 
kad Prancūzų revoliucija išsilaikytų, — juk mes visi trys esame 
nusimetę sutanas, o generolas balsavo už mirties bausmę kara- 
liui. Na, o jūs, — kreipėsi jis į Maleną, — valdote dabar emig- 
rantų turtus“. 

„Mūsų visų interesai bendri, — kategoriškai pareiškė Sieje- 
sas, — Ir jie sutampa su tėvynės interesais". 

„Retas atvejis“, — nusišypsojo ministras. 

„Reikia veikti, — pridūrė Fušė, — mūšis vyksta, o Melasas“* 
turi jėgos persvarą. Genuja atiduota, ir Masena“' padarė klaidą, 
išplaukęs su kariuomene į Antibus; vadinasi, nėra tikra, ar jis 
suspės prisijungti prie Bonaparto — tąsyk šiam teks pasikliauti 
vien savo ištekliais". 

„Iš kur tokios naujienos?“ — paklausė Karno. 

„Jos tikros, — atsakė Fušė. — Gausite pranešimą rytą, kai 
atsidarys Birža". 

— Kaip matore, tie žmonės nesivaržė, — nusišypsojo de Mar- 
sė ir trumpam nutilo. 

„Taigi, kai gausime žinią apie nelaimę, ne laikas bus organi- 
zuoti klubus, žadinti patriotizmą ir keisti konstituciją, — vėl pra- 
šneko Fušė. — Mūsų Briumero 18-ji turi būti paruošta iš anks- 
to“. 

„Tegul viską vykdo Policijos ministras, — tarė diplomatas, 
— ir saugokimės Liusjeno (Liusjenas Bonapartas buvo tada Vi- 
daus reikalų ministras)". 

„Aš jį suimsiu, kai reikės“, — pasakė Fušė. 

„Ponai, — šūktelėjo Siejesas, — mūsų Direktorijai negrės anar- 
chinės permainos. Mes sudarysime oligarchinę valdžią — se- 


Tamsi istorija 219 


natą iki gyvos galvos, renkamą parlamentą, kuris bus mūsų ran- 
kose — reikia mokytis iš praeities klaidų". 

„Esant tokiai sistemai, niekas netrikdys mūsų ramybės“, — 
pasakė buvęs vyskupas. 

„Suraskite man patikimą žmogų, kuris susižinotų su Mo- 
ro“, nes vokiečių armija bus vienintelė mūsų atrama!“ — šūkte- 
lėjo Karno, kuris ilgą laiką sėdėjo giliai susimąstęs. 

— Iš tikrųjų, — vėl prabilo kiek patylėjęs de Marsė, — šitie 
žmonės neklydo, ponai! Tą lemiamą akimirką jie pasirodė di- 
dingį, ir aš, jais dėtas, būčiau pasielgęs lygiai taip pat. 

„Ponai!“ — rimtai ir iškilmingai šūktelėjo Siejesas, — toliau 
pasakojo de Marsė. — Šis žodis „Ponai!“ buvo puikiai supras- 
tas: visų Žžvilgsniuose blykstelėjo tas pats tikėjimas, tas pats pa- 
žadas — pažadas tylėti kaip Žemė, būti visiškai solidariems, jei 
Bonapartas grįžtų nugalėjęs. 

„Mes žinome, ką turime daryti“, — pasakė Fušė. 

Siejesas tyliai atitraukė velkę, jo kunigiška ausis pasitarnavo 
jam ir šį kartą. Įėjo Liusjenas. 

„Geros naujienos, ponai! Pasiuntinys atnešė poniai Bonapart 
laiškelį iš Pirmojo konsulo, jis pradėjo kampaniją pergale prie 
Montebelo“. 

Trys ministrai susižvalgė. 

„Ar tai lemiamas mūšis?“ — paklausė Karno. 

„Ne, bet per šį mūšį Lanas“ nusipelnė šlovę. Pralieta daug 
kraujo. Jo dešimties tūkstančių vyrų armiją puolė aštuoniolikos 
tūkstančių armija, bet Laną išgelbėjo jam į pagalbą išsiųsta divi- 
zija. Otas“ turėjo sprukti. Žodžiu, Melaso frontas pralaužtas“. 

„Kada įvyko mūšis?“ — paklausė Karno. 

„Aštuntą“, — atsakė Liusjenas. 

„O šiandien trylikta, — tarė įžvalgusis ministras, — na ką gi, 
Prancūzijos likimas, kaip matome, sprendžiamas šią valandą, 
mums čia kalbantis. (Iš tikrųjų mūšis prie Marengo prasidėjo 
birželio keturioliktą auštant.) 

„Teks išgyventi keturias žiauraus laukimo dienas!“ — pasa- 
kė Liusjenas. 

„Žiauraus?“ — šaltai ir tarsi klausdamas pakartojo Užsienio 
reikalų ministras. 
„Keturias dienas“, — tarė Fušė. 


— Žmogus, kurio akyse vyko ši scena, tvirtino man, kad abu 
konsulai sužinojo šias smulkmenas tik tada, kai tie šeši asme- 
nys grįžo į salę. Buvo ketvirta valanda ryto. Pirmas pasišalino 
Fušė. Štai ko pasiekė savo velniška ir slaptinga veikla šis geni- 
jus — niaurus, įžvalgus, nepaprastas, mažai pažįstamas, bet pri- 
lygstantis Pilypui II, Tiberijui ir Bordžai. Per Valchereno įvy- 
kius jis elgėsi kaip nepriekaištingas kariškis, didis politikas ir 
apdairus administratorius. Tai vienintelis tikras ministras, kurį 
turėjo Napoleonas. Jūs žinote, kad tada Napoleonas jo išsigan- 
do. Fušė, Masena ir kunigaikštis — trys didžiausi man žinomi 
žmonės, geriausiai išmaną diplomatiją, karo meną ir vyriausy- 
bės reikalus; jei Napoleonas būtų nuoširdžiai pasitelkęs juos sa- 
vo užmojams įgyvendinti, šiandien nebebūtų Europos, tebūtų 
didžiulė Prancūzų imperija. Fušė atsimetė nuo Napoleono tik 
tada, kai pamatė, jog nustumti šalin Siejesas ir kunigaikštis de 
Taleranas. Per tris dienas, slėpdamas, kieno ranka šiame židi- 
nyje Žžarsto pelenus, Fušė sukūrė tą bendrą nerimo atmosferą, 
kuri pakibo virš visos Prancūzijos, ir įkvėpė respublikonams 
energiją, kuri jiems buvo būdinga 1793 metais. Kadangi būtina 
nušviesti šį tamsų mūsų istorijos tarpsnį, turiu pasakyti, kad 
sambrūzdis, sukeltas Fušė, kurio rankose buvo visi buvusio Kal- 
no siūlai, davė pradžią respublikonų sąmokslams prieš Pirmo- 
jo konsulo gyvybę po jo pergalės prie Marengo. Suvokęs savo 
padarytą blogį, Fušė rado jėgų nurodyti Bonapartui, nors šio 
nuomonė buvo kitokia, kad į šias užmačias respublikonai įsi- 
painioję labiau negu rojalistai. Fušė nuostabiai perprato žmo- 
nes; Siejesu jis pasikliovė todėl, kad buvo apvilta šio žmogaus 
garbėtroška, Taleranu — todėl, kad šis buvo didelis ponas, o 
Karno — todėl, kad tas buvo nepaprastai sąžiningas; bet Fušė 
baiminosi šiandieninio mūsų svečio, ir štai kaip jis jį supančio- 

jo. Tais laikais Malenas buvo tik Malenas, slaptai susirašinėjan- 
tis su Liudviku XVIII. Policijos ministras privertė jį paruošti re- 
voliucinės vyriausybės proklamacijas, aktus, dekretus, įsaky- 
mą, kuriuo Briumero 18-osios sąmokslininkai būtų paskelbti už 
įstatymo ribų; negana to — šiam atsitiktiniam sąmokslininkui 
teko pasirūpinti, kad visa medžiaga būtų atspausdinta reikia- 
mu egzempliorių skaičiumi, o paskui laikyti juos surištus į ry- 
šulius savo namuose. Spaustuvininkas buvo suimtas kaip są- 
mokslininkas, nes tyčia buvo parinktas spaustuvininkas-revo- 
liucionierius, ir policija paleido jį tik po dviejų mėnesių. Tas žmo- 
gus mirė 1816 metais tebetikėdamas, kad tai buvo montanjarų 
sąmokslas. Šis, be abejonės, vienas įdomiausių spektaklių, su- 
vaidintų Fušė policijos, įvyko tada, kai pas garsiausią to meto 
bankininką iš mūšio lauko atšuoliavęs žygūnas pranešė, kad 
Marengo mūšis pralaimėtas. Laimė, jei atsimenate, į Napoleo- 
ną atsigręžė tik septintą valandą vakaro. Agentui, pasiųstam į 
mūšio lauką to meto finansų karaliaus, vidurdienį pasirodė, kad 
prancūzų kariuomenė sumušta, ir jis pasiskubino su šia Žinia 
išsiųsti žygūną. Policijos ministras įsakė sukviesti skelbimų kli- 
juotojus ir šauklius, o vienas jo slaptas patikėtinis važiavo su 
pakrautu spaudinių vežimu, tik staiga vakarinis kurjeris, atlė- 
kęs žaibo greitumu, paskleidė žinią apie pergalę, ir visa Pran- 
cūzija tikra to žodžio prasme pamišo. Biržoje kai kas patyrė di- 
džiulių nuostolių. Bet būriui klijuotojų ir šauklių, kurie turėjo 
paskelbti Bonapartą už įstatymo ribų, tai yra paskelbti apie jo 
politinę mirtį, buvo įsakyta nesiskirstyti; jie laukė, kada bus at- 
spausdinta proklamacija ir skelbimas, liaupsinantys Pirmojo 
konsulo pergalę. Gondrevilis, — jį galėjo užgriūti visa atsako- 
mybė už sąmokslą, — taip išsigando, kad sukrovė ryšulius į 
vežimą ir naktį išbildino juos į Gondrevilį, kur tikriausiai šiuos 
pragaištinguis popierius palaidojo pilies rūsiuose, tos pilies, ku- 
rią buvo nupirkęs vieno savo statytinio vardu... Vėliau jis pa- 
skyrė jį imperatoriškojo teismo pirmininku, jo pavardė... Ma- 
rionas! Paskui laiku suspėjo parsigauti į Paryžių ir pasveikinti 

Pirmąjį konsulą. Kaip žinote, po mūšio prie Marengo Napoleo- 
nas iš Italijos į Prancūziją grįžo pasibaisėtinai greitai, bet tiems, 
kuriems iš pagrindų žinoma to meto slapta informacija, aišku, 
kad skubėti jį paskatino Liusjeno atsiųsta žinia. Vidaus reikalų 
ministrui krito į akis montanjarų partijos laikysena, ir jis, nors 
nežinojo, iš kur pučia vėjas, baiminosi audros. Įtarti tų trijų mi- 
nistrų jis negalėjo, todėl nusprendė, kad šio bruzdėjimo prie- 
žastis — neapykanta, kurią sužadino jo brolis Briumero 18-ąją, 
ir tvirtas įsitikinimas, kurį puoselėjo likę gyvi 1793 metų veikė- 
jai, kad Italijoje Napoleono laukia neišvengiamas pralaimėjimas. 
Liusjeno ausyse tebeaidėjo šūksnis, skambėjęs Sen Klu“?: „Mir- 
tis tironui!“ Marengo mūšis sulaikė Napoleoną Lombardijos ko- 
vos laukuose iki birželio dvidešimt penktosios, Prancūzijoje jis 
atsirado liepos antrą. Taigi įsivaizduokite, kokiais veidais svei- 
kino Tiuilri rūmuose Pirmąjį konsulą, grįžusį su pergale, tie pen- 
ki sąmokslininkai. Fušė čia pat, rūmų salone, pasakė tribūnui 
(tas Malenas, kurį jūs ką tik matėte, trumpai buvo liaudies tri- 
būnu), kad reikia luktelėti, kad dar ne viskas baigta. Iš tikrųjų 
pono de Talerano ir pono Fušė akyse Bonapartas nebuvo taip 
glaudžiai susijęs su Revoliucija kaip jie patys, tad jie susaistė jį, 
savo pačių saugumo sumetimais, kunigaikščio d'Angeno byla. 
Kunigaikščio mirties bausmė aiškiai užčiuopiamomis atšako- 
mis susipynusi su tuo, kas buvo rezgama Užsienio reikalų mi- 
nisterijos rūmuose Marengo kampanijos metu. Žinoma, tam, kas 
pažinojo gerai informuotus asmenis, šiandien aišku, kad ponas 
de Taleranas ir Fušė apgavo Bonapartą kaip mažą vaiką — jie 
norėjo jį amžinai supykinti su Burbonais, kurių pasiuntiniai ta- 
da mėgino susitarti su Pirmuoju konsulu. 

— Taleranas, lošęs vistą pas ponią de Liujin, — įterpė tada 
vienas iš svečių, klausančių de Marsė pasakojimo, — trečią va- 
landą ryto išsitraukia laikrodį, meta kortas ir staiga be jokio ry- 
šio paklausia savo trijų partnerių, ar kunigaikštis de Kondė be 
kunigaikščio d'Angeno turi daugiau vaikų. Toks netikėtas klau- 
simas iš pono de Talerano lūpų didžiai visus nustebino. „Kodėl 

klausiate to, ką puikiai pats žinote?“ — pasiteiravo kažkuris 
svečias. — „Todėl, kad pasakyčiau jums: šią akimirką pasibai- 
gė Kondė giminė“. — O ponas de Taleranas atvyko į Liujin rū- 
mus, vos prasidėjus vakarui, ir tikriausiai žinojo, kad Bonapar- 
tas negali kunigaikščio d'Angeno pasigailėti. 

— Bet, — kreipėsi Rastinjakas į de Marsė, — aš nematau, kuo 
čia dėta ponia de Sen Sin. 

— Ak, jūs tada buvote toks jaunas, mielasis, o aš užmiršau 
pasakyti, kokia buvo atomazga. Jūs žinote grafo de Gondrevi- 
lio pagrobimo bylą; ji baigėsi tuo, kad žuvo abu de Simezai ir 
vyresnysis d'Otseras; jaunesnysis brolis, vedęs panelę de Sen 
Sin, tapo grafu, o po brolio mirties — markizu de Sen Siniu. 

Prašomas kai kurių svečių, negirdėjusių šios istorijos, de Mar- 
sė papasakojo apie bylą paaiškindamas, kad tie penki nepažįs- 
tamieji buvo Imperijos generalinės policijos siųsti žaliūkai, ku- 
riems buvo pavesta sunaikinti proklamacijų ryšulius; jų sude- 
ginti ir buvo atvažiavęs grafas de Gondrevilis, pamatęs, kad 
Imperatorius įsitvirtino. 

— Įtariu, — tarė de Marsė, — jog Fušė jiems taip pat buvo 
liepęs paieškoti Gondrevilio susirašinėjimo su Liudviku XVIII 
įrodymų. Gondrevilis visada, net ir Teroro laikais, sutarė su 
Liudviku XVIII. Bet šitoje pasibaisėtinoje istorijoje ypatingą 
įkarštį parodė pagrindinis policijos agentas, — jis gyvas dar ir 
šiandien, — vienas tų didžiųjų valdžios liokajų, kurių niekuo 
nepakeisi; jis prasisiekė stulbinančiomis machinacijomis. Pasak 
gandų, panelė de Sen Sin įžeidusi jį, kai jis atėjęs suimti Simezų. 
Štai, ponia, dabar jūs žinote šios bylos paslaptį; atskleiskite ją 
markizei de Sen Sin ir leiskite jai suprasti, kodėl tylėjo Liudvi- 
kas XVIII. 

PAAIŠKINIMAI 


Rašydamas romaną „Tamsi istorija“, O. de Balzakas rėmėsi tikra Prancūzijos 
senatoriaus Klemano de Ri pagrobimo istorija, sukėlusia didelį triukšmą visoje 
Europoje. 1800 m. senatorius buvo pagrobtas iš savo pilies, o paskui paslaptingai 


atsirado. 


' De Margonas — senas Balzako šeimos draugas, jo pilyje, Sašė (Turenėje), 
Balzakas yra parašęs ne vieną savo kūrinį. 

Ž Lavateris ( Johaun Caspar Lavater, 1741—1801) — šveicarų rašytojas, mąsty- 
tojas ir teologas, aiškinęs, kad Žmogaus veido bruožai atspindi charakterį (fi- 
zionomika). — Galis (Franz Jozef Gall, 1758—1828) — austrų anatomas, freno- 
logijos pradininkas, teigęs, kad apie žmogaus psichines savybes galima spręsti 
iš kaukolės formos. 

* Arpanas — senovinis žemės matas (apie 20—50 arų). 

*.„Gizai varžėsi su Valua... — turimi omenyje XVI a. religiniai karai Prancū- 
zijoje. 

“ Lyga — prancūzų katalikų sąjunga, XVI a. suvaidinusi didelį vaidmenį 
katalikams kovojant su protestantais. Ji stengėsi nuversti karalių Henriką III ir 
pasodinti į sostą Henriką de Gizą. Vėliau kovojo prieš Henriką IV. 

* Kondė (Louis Joseph prince de Condė, 1736—1518) — karališkojo kraujo — 
Burbonų giminės — princas, Prancūzų revoliucijos metu emigravęs į užsienį. 
Emigracijoje suorganizavo vadinamąją Kondė armiją kovai su respublikonais. 

" Balzakas taip ironiškai vadina Versalį, kuriame 1835 m. karalius Liudvi- 
kas Pilypas (kurio Balzakas nemėgo) atidarė muziejų, skirtą šlovingų prancū- 
zų tautos žygdarbių atminimui. Paveikslų galerijos drobėse vaizduojamos Pran- 
cūzų monarchijos, respublikos ir imperijos pergalės. 

* Patriotas — Prancūzų revoliucijos pradžioje taip buvo vadinami naujųjų 
idėjų šalininkai. 


Žiustas (Louis de Saint-Just, 17607—1794)— entuziastingas ir negailestingas Pran- 

cūzų revoliucijos dalyvis jakobinas, artimas Robespjero kovos draugas. Babe- 
fas (Frangois Noėl Babeuf, 1760—1797) — Prancūzų revoliucijos veikėjas, ban- 
dęs nuversti Direktoriją (Lygiųjų sąmokslas). Buvo suimtas ir nuteistas mirti. 

" Kalnas (pranc. la Montague) — ekstremistinė Prancūzų revoliucijos politi- 
nė grupuotė XVIII a. pabaigoje. Jos nariai buvo vadinami montanjarais. 

" Briumero 18-ąją (1799 m. lapkrčio 9 d.) Napoleonas, grįžęs iš Egipto, nu- 
vertė Direktoriją, ir Prancūziją ėmė valdyti trys konsulai: Bonapartas, Kamba- 
seresas ir Lebrenas (Konsulatas). 

" Pirmasis konsulas — Napoleonas. 

" Brėško Imperijos aušra... — Napoleonas, 1802 m. paskirtas konsulu iki gy- 
vos galvos, 1804 m. tapo imperatoriumi. 

* Tryliktuoju apaštalu Balzakas čia vadina Judą, kuris po išdavystės pasi- 
korė. 

" Kliši klubas — rojalistų klubas Kliši gatvėje. 

'* Avinas prancūzų kalbos žargonu reiškia „šnipas“. 

" Karmanjolės laikų maudagumas — t. y. jakobinų diktatūros laikų mandagu- 
mas (1792—1794), kai buvo madinga revoliucinė dainelė „Karmanjolė“. 

"8 Tribūnatas, viena iš keturių įstatymų leidžiamųjų valdžių Konsulato lai- 
kais, buvo įsteigtas po Briumero 18-0si0s perversmo. 

"* Taikos kunigaikštis — Manuelis Godojus (Mauwel Godoy, 1767—1851), Is- 
panijos ministras 1795 m. sudarė taiką su Prancūzija ir dėl to buvo pramintas 
Taikos kunigaikščiu. 

2 Euše (Josephi Fouchė, 1759—1820) — prancūzų politikos veikėjas, Konven- 
to narys, vėliau tarnavęs Direktorijai, Napoleonui ir Burbonams. Neprincipin- 
gas ir intrigantas. 

2! Turimas galvoje Pišegriu, Žoržo Kadudalio, Moro ir Polinjako sąmokslas, 
užsibaigęs 1800 m. gruodžio 24 dienos pasikėsinimu Sen Nikezo gatvėje prieš 
Bonapartą, tada pirmąjį konsulą. Bonapartas liko gyvas. 

22 VII Prancūzų revoliucijos metai — 1799 metai. Tais metais Prancūzijos va- 
karuose — Bretanėje, Vandėjoje — rojalistai vėl mėgino sukelti maištus. 

2 Lenuaras (Lenvir, 1732—1807) — XVIII a. Paryžiaus policijos viršininkas. 
Laikomas vienu šiandieninės policijos kūrėjų. 

2 1803 m. būsimasis Liudvikas XVIII buvo dar tik Provanso grafas. Pava- 


dinti jį Liudviku XVIII reiškė prisipažinti esant rojalistu. 

5 Markizas de Favrasas (Favras, 1744—1790 ) — Provanso grafo (būsimojo 
Liudviko XVIII) patikėtinis. Liudvikas XVIII vėliau jo išsižadėjo. Pasmerktas 
pakarti 1790 m. 

* Kai Bonapartas buvo paskelbtas konsulu iki gyvos galvos... — t. y. nuo 1802 
metų. 

7 Pitas (William Pit, 1759—1806) — Didžiosios Britanijos finansų ministras, 
paskui ministras pirmininkas. Po Prancūzų revoliucijos organizavo koalicijas 
prieš Prancūziją. Nepritarė 1802 m. pasirašytai su Prancūzija Amjeno taikai. 

28 Vandemijero 13-ąją (1795 m. spalio 5 d.) Bonapartas užgniaužė rojalistų 
maištą. Fruktidoro 18-ąją (1797 m. rugsėjo 4 d.) generolas Ožro, atsiųstas Napo- 
leono Bonaparto iš Italijos, kur jis tuo metu kariavo, pašalino rojalistų perver- 
smo grėsmę. 

> Žr. 21 paaišk. 

“ Kunigaikštis d Augenas — vienturtis prancūzų emigrantų vado princo 
Kondė sūnus. 1804 m. Napoleono įsakymu buvo sušaudytas kaip sąmokslo 
dalyvis. 

* Pagal šį frankų salijų įstatymą žemes ir titulus Prancūzijoje galėjo pavel- 
dėti tik vyriškosios linijos įpėdiniai. 

22 Šarlota Kordė ( Charlotte Corday, 1768—1793) — Prancūzų revoliucijos 
veikėja, nužudžiusi Maratą (1793). 

“ Amjeno taikos sutartis, pasirašyta 1802 m. tarp Prancūzijos ir Anglijos, buvo 
nutraukta 1803 m. 

4 Šventasis Liudvikas — Prancūzijos karalius Liudvikas IX (valdęs 1226— 
1270). 

*“ Kazalesas (Jacguės Antoine Cazalės, 1758—1805) — Langedoko aristokrati- 
jos deputatas, 1789 m. karštai gynęs aristokratiją ir dvasininkiją. Emigravęs 
tarnavo Kondė armijoje. 

3 Valchereno ekspedicija — anglų bandymas 1809 m. užimti olandų salą Val- 
chereną, kad iš jos galėtų patogiau pulti Prancūziją; anglai buvo prancūzų at- 
mušti. 

*7 Kunigaikštis d'Otrantas — Fušė titulas. 

* Taleranas ( Charles Maurice de Talleyrand, 1754—1838) — Prancūzijos poli- 
tikas, diplomatas. 1788—1791 m., Oteno vyskupas. Vėliau metė kunigystę. Iki 
1815, su pertraukomis, Užsienio reikalų ministras. Padėjo atkurti Burbonų val- 


džią. Pasižymėjo dideliu įžvalgumu, protu, užkulisinėmis intrigomis. 

" Liudvikas XI — Prancūzijos karalius (XV a.), pasižymėjęs gudrumu ir klasta. 
Tristanas — vienas pagrindinių Liudviko XI patarėjų, stengęsis įgyvendinti ab- 
soliutizmą. 

* Hormodijus nužudė tironą Hiparką ir už tai pats buvo nuždytas 514 m. pr. 
Kr. Žakas Klemanas ( 1567—1589) — prancūzų dominikonas, nužudęs karalių 
Henriką III. Ankastremas (1760—1792) — švedas, nužudęs Gustavą III. Limole- 
anas (1768—1826) — šuanas, vienas iš pasikėsinimo organizatorių prieš Bona- 
partą Sen Nikezo gatvėje. 

* Linija — senovinis ilgio matas, 1/2 colio. 

*2 Seniau vestuviniai žiedai dažnai buvo sudaryti iš dviejų vielelių: auksi- 
nės ir sidabrinės. Taigi buvo galima ant piršto mūvėti pusę vestuvinio žiedo. 

* Gajus Mucijus Scevola (VI a. pr. Kr.) — romėnas, kuris, patekęs priešams į 
rankas, verčiau susidegino ranką, bet draugų neišdavė. 

* Su viena tokia aš susidorojau... — Korantenas turi omenyje Mari de Vernej, 
Fušė šnipę, atstūmusią Koranteno meilinimąsi (Žr. O. de Balzako „Šuanus“). 

* Manechmai — turima galvoje romėnų dramaturgo Plauto (III-II a. pr. 
Kr.) komedija „Dvyniai“, kurios veikėjai yra du broliai dvyniai, labai panašūs 
kits į kitą. 

* „siūlomos joms kai kurių naujųjų sektų... — Čia autorius turi galvoje femi- 
nistinius to meto sąjūdžius. 

* Panelė Zontag (Sontag, 1805—1854) — garsi vokiečių dainininkė. Malibran 
(1808—1836) — garsi ispanų kilmės prancūzų dainininkė. 

* Napoleonas paskelbtas imperatoriumi 1804 m. gruodžio mėnesį. 

* Anglų admirolas Nelsonas 1805 m. sutriuškino prie Trafalgaro prancūzų 
laivyną. 

“ 1806 m koalicija — IV-oji Europos valstybių — Anglijos, Prūsijos, Švedijos, 
Rusijos — koalicija prieš Napoleoną. 

*! Parlamentais iki Prancūzų revoliucijos buvo vadinami apygardų teismai, 
sudaryti iš karališkojo teismo specialistų. 

“2 Per Berezinos mūšį 1812 m. žiemą Napoleono kariuomenė neteko 50.000 
karių. 

“ Legitimistai — po 1830 metų revoliucijos taip buvo vadinami vyresniosios 
Burbonų šakos šalininkai. 

“ Berijeras (Pierre Berryer, 1790—1868) — Liepos Monarchijos laikais legiti- 


mistų opozicijos vadas parlamente. 

“ Aukščiausiosios Būtybės kultas buvo Robespjero įvestas jakobinų diktatū- 
ros laikais. Šis kultas buvo nukreiptas ir prieš katalikų tikėjimą, ir prieš ate- 
izmą. 

“ Jenos mūšis įvyko 1806 m. ties Jenos miestu. Napoleonas čia sutriuškino 
Prūsijos armiją. 

“7 Sent Oleras (Saint-Aulaire, 1778—1854) — Prancūzijos ambasadorius Vie- 
noje. 

“ Termidoro perversmas (1794 m.), kuriam vadovavo Fušė ir kt., nuvertė 
jakobinų diktatūrą. Prasidėjo kontrrevoliucinis teroras, buvo giljotinuotas Ro- 
bespjeras. 

“ Dekazas (Decazes, 1780—1501) — Liudviko XVIII ministras. Jo vyriausybė 
buvo nuversta 1820 m. 1821 m. vyriausybei vadovavo Vilelis. 

* Bordo kunigaikštis (Henri de Burbon, 1820—1883) — paskutinis vyresnio- 
sios Burbonų šakos atstovas, pretendentas į Prancūzijos sostą. 

“| Fušė mirė 1820 m., antrasis yra Taleranas. 

“2 Melasas (1729—1806) — austrų generolas, vadovavęs Austrijos armijai 
mūšyje ties Marengu 1800 m. 

€ Masena (Andrė Massena, 1756—1817) — prancūzų maršalas. Pasižymėjo 
Napoleono žygyje į Italiją (1797 m.). Sulaikęs austrus prie Genujos, padėjo 
Napoleonui laimėti mūšį prie Marengo (1800 m. birželio 14 d.). 

“ Moro (Jeau Victor Moreau, 1763—1813) — prancūzų generolas, vėliau 
atsimetęs nuo Bonaparto. 

“ Lanas (Jean Lannes, 1709 —1809) — prancūzų maršalas, Bonaparto 
bendražygis. 

* Baronas d Otas (Ott, 1738—1803) — austrų feldmaršalas. 

* Sen Klu pilyje, kur posėdžiavo Įstatymų leidžiamoji asamblėja — 500 Ta- 
ryba — Napoleonas Bonapartas įvykdė Briumero 18-osios perversmą (1799 m. 
lapkričio 9 d.), nuvertė Direktoriją ir kaip Pirmasis konsulas (iš trijų) faktiškai 


paėmė valdžią. 

